
Minden  jog  fentartva. 


Frwíklin -Társulat  nyomdája. 


WOHL  STEFÁNIA. 

1848—1889. 

A  hetvenes  és  nyolczvanas  években  két  leány 
élt  Budapesten,  két  finom  lelkű,  törékeny  teremtés, 
"Wbhl  Stefánia  és  Janka.  Együtt  éltek,  mint  a  sziámi 
ikrek,  szerették  egymást  és  szereitek  mindent  a  mi 
szép,  együtt  ábrándoztak,  együtt  éreztek  és  majd- 
nem egyszerre  haltak  meg.  Lehetetlen  lenne  élet- 
rajzot írni  az  egyikről,  hogy  benne  ne  volna  a 
másiknak  is  az  életrajza. 

Életrajz  I  Van  is  ennek  a  két  életnek  története  ? 
A  szobavirágokkal  azonos  az  ő  napjaik  folyamatja. 
Élnek,  nyílnak  és  elhervadnak.  Nincs  a  szalonban 
vihar,  se  záporeső,  igaz  hogy  perzselő  napfény 
sincs,  nem  dongnak  méhek  a  virág  körül,  elfáradt 
lepke  nem  ül  le  rajok  pihenni. 

A  Wohl -kisasszonyok  magányosságban  éltek,  egy 
különleges  világban.  Életük  nem  volt  eseménytel- 
jes, nem  voltak  kalandjaik,  viszonyaik,  nem  vol- 
tak boldogtalanok,  de  talán  boldogok  se.  Nem 
bővelkedtek,  de  nem  is  nélkülöztek ;  kékharisnyák 
voltak  már  mint  backfischek,  aztán  mindig  kékeb- 
bek lettek,  elhervadtak,  megöregedtek  és  meghal- 
tak, közbül  azonban  néha  elcsevegtek  pedánsan 
tiszta  és  kellemes  kis    szalonjukban,  hol    csak    ud- 

varlők  fordulhattak  meg,  —  olyanok,  a  kik  nem  nekik, 
de  a  Múzsáknak  udvarolnak. 

Földi  időzésük  még  se  volt  meddő,  mert  ahhoz 
képest,  a  mit  a  világ  nyújtott  nekik,  vagy  a  mi 
után  ők  nyúltak  a  világ  élveiből,  ők  többet  adtak 
és  hagytak  annak.  Irodalmi  hagyatékuk  ha  nem  is 
első  rendű  portéka  a  nemzet  szellemi  kincstárában, 
de  mai  íróink  közt  jelentékeny  helyen  áll.  Kivált 
Stefánia  fejtett  ki  élénkebb,  változatosaabb  mun- 
kásságot és  több  eredetiséget,  Wohl  Stefánia  1848- 
ban  született  itt  a  fővárosban,  apja  budai  orvos 
volt  (a  szabadságharczban  honvéd-főorvos),  anyja 
kiváló  műveltségű  asszony,  ki  maga  is  az  úgyne- 
vezett (szellemi  arisztokrácziához*  vonzódott  s 
leányainak  páratlan  kiképzést  adott.  Stefánia  négy 
nyelven  beszélt  és  írt  folyékonyan,  « igazi  csoda- 
gyermeknek))  emlegették. 

Vagyont  nagyon  keveset  hagytak  a  korán  elhalt 
szülők,  de  ott  volt  a  nem  közönséges  műveltség; 
ez  tette  lehetővé,  hogy  a  nővérek  nem  a  varró- 
tűhöz nyúltak,  mint  rendes  esetben  az  elszegénye- 
dett leányok,  hanem  az  írótollhoz.  Hej,  pedig  az 
írótollnál  még  akkor  a  varrótű  is  nagyobb  úr  volt. 
Kivált,  ha  az  az  írói  toll  női  kézben  volt.  Itt  eb- 
ben az  oxsz ágban,  a  hol  az  asszony  látkörének 
a  tükörtől  a  főzőkanálig  kell  terjednie. 

Irodalmi  dolgozatukból  meg  nem  éltek  volna, 
hanem  egy  divatlap,  a  « Magyar  Bazár»,  adta  meg 
a  megélhetési  alapot.  Ez  volt  a  tápláló  tehénke  — 
a  hogy  a  falusi  ember  nevezi  az  élelme  forrását. 
Gonddal,  lankadatlan  tapintatta]  szerkesztették,  szol- 

gálva  a  finom  Ízlést,  beoltván  vele  egy  egész  női 
generáczióba  a  gyöngéd,  nemes  érzéseket  s  meg- 
kedveltetve a  tisztes  előkelő  hangot. 

Eleinte,  mint  fiatal  leány,  Stefánia  is  verseket  írt, 
1865-ben  regekönyvével  lépett  a  prózaírók  sorába, 
e  regéket  Arany  is  megdicsérte.  írt  aztán  úgy  a 
flMagyar  Bazár»-ba,  mint  egyebüvé  mindenfélét, 
tárcza-levelcket,  beszélyt,  csevegést,  útirajzot,  divat- 
ismertetést,  könnyedén,  játszi  hangon,  kedvcncz 
franczia  olvasmányainak  mintájára,  azoknak  vissz- 
fényével mint  aranyporral  hintve  be  a  magáét. 

De  volt  benne  eredetiség  és  megfigyelés  is,  azt 
mutatják  későbbi  regényei.  «Egy  szerelem  élet- 
rajza*, mely  1883-ban  jelent  meg,  vagy  a  négy 
évvel  később  megjelent  kétkötetes  « Aranyfüst*.  Ez 
utóbbi  elől  az  irodalmi  körök  sem  zárkózhattak 
el  méltánylásukkal. 

Nem  tudott  mesélni  úgy,  mint  Mari  itt,  meg  úgy 
sem,  mint  Beniczkyné,  de  mélyebb  volt  ezeknél  s 
tovább  mert  menni  a  lélektan  és  az  analizis  úttalan 
rengetegeibe.  Szivéből  gazdagon  bugyogtak  az  ér- 
zések —  csupa  szív  volt.  —  Ha  annyit  tudott 
volna,  mint  a  mennyit  érzett  s  ha  legalább  annyit 
látott  volna,  mint  a  mennyit  tudott,  legjobb  író- 
nőink élén  állana.  Sok  könyvet  ismert,  de  kevés 
embert. 

A  két  öreg  leány  mind  a  mellett  díszére  vált 
az  irodalomnak  s  igaz  tiszteletben  részesült  széles 
körben.  Életük  tiszteletreméltó  volt,  szerénységük 
bájos  és  vonzó,  ók  megtalálták  azt  a  tündérszeg- 
fűt, melyet  a  szegény  árva  Bowell  Jiortense  kerc- 

sett  a  mesében,  mely  az  asztalra  friss  pohár  vízbe 
téve,  szebbé  varázsolja  kunyhóját,  mint  a  királynéét  a 
sok  gyertyák  és  a  gyémántok,  aranyszékek  és  szek- 
rények. A  "Wohl-nővérek  kis  szalonja  gyűlhelye 
volt  téli  estéken  a  legválogatottabb,  legelőkelőbb 
szellemeknek.  Gyakran  voltak  ott  Trefort,  Liszt, 
Haynald"  érsek  és  egyéb  bel-  és  külföldi  neveze- 
tességek, úgy  hogy  az  ember  a  St.  Beuve  franczia 
asszonyainak  kedves  fészkeibe  képzelte  magát  el- 
varázsolva. 

A  két  nővér  értett  a  varázslathoz,  kicsiből  elő- 
kelően élni ;  a  lelkűkből  sugárzott  ki  a  fény,  mely 
az  egyszerű  falakat  fölékesítette. 

De  minden  elmúlandó.  1889-ben  Stefánia  meg- 
halt. Mogorva  őszi  napon,  elaludt  nagyobb  fáj- 
dalmak nélkül  csendesen,  mint  a  hogy  meghal  egy 
szelid  madár.  Hátrahagyott  kéziratait  Janka  adta  ki 
két  kötetben,  s  ezzel  aztán  ő  is  készülődött  utána 
és  a  kis  szalon  nem  nyílt  ki  ezentúl  többé. 


Mikszálk  J^álmán. 


ARANYFÜST 


Wohl  Stefánia  :  Ar«nyfa»t.   ]. 


Eltő  kiadása  megjelent  i8%y-ben. 


ELSŐ    KÖNYV. 

A  VÉG  KEZDETE. 


1. 

—  Ki  lehet  ez  az  asszony?  Öröklött  koronát 
visel  vagy  uralkodó  jelvényei  csak  olyan  minő- 
ségüek-e,  niinőket  a  papirkereskedőnél  néhány 
fillérért  vehet  az  ember?  Balga  kérdés.  Mintha 
nem  volna  mindegy,  milyen  anyagból  van  egy  asszony 
kormánypálczája,  csak  gyakorolni  tudja  hatalmát. 
Ez  pedig  határozottan  érthet  hozzá  ! 

A  nő,  ki  fölött  Vanderbilt  Félix  ily  módon  elmél- 
kedett, a  bécsi  high-life  jégpályájának  legfeltűnőbb 
jelensége  volt. 

Magas,  karcsú  alakja,  melyhez  angol  szabású, 
szorosan  testhez  álló  zöld  bársonyruha  simult,  majd 
úgy  siklott  tova  a  sima  tükrön,  mint  egy  smaragd- 
zöld kígyó,  majd  kaczéran,  ledéren  himbálódzott 
rajta,  mint  valami  pompás  keleti  virág,  mit  a  szél 
karjaiban  ringat.  Mozdulataiban  nyoma  sem  volt  a 


ruganyosság  ama  negélyczésénck,  mclylyel  közép- 
szerű korcsolyázók  bizonytalanságukat  leplezni  szok- 
ták, sőt  inkább,  néha  úgy  látszott,  mintha  teljes 
clbágyadás  venne  rajta  erőt  és  karjait  lecsüggesztve 
lebegett  tovább,  izgató  kecsesei,  bámulatos  biztos- 
sággal. A  szép  asszony  szőrmekucsmát  viselt,  mely 
alatt  vörösded  szőke  haja  nem  volt  az  uralkodó 
divat  szerint  magasra  feltűzve,  hanem  fürtökben 
szállongta  körül  kis  formás  fejét,  melynek  méltó- 
ságteljes tartása  összhangzott  a  nemes  arcz  előkelő 
hidegségével. 

Előbb  társ  nélkül  kerülte  meg  többször  a  pályát, 
kimondhatlanul  bájos  tagadó  fejmozdulattal  utasítva 
vissza  a  sok  férfikezet,  mely  vezetésére  ajánlkozott, 
olykor  pár  enyelgő  szót  váltva  ismerőseivel  vagy 
pedig  gúnyos  mosolyra  vonva  ajkát  egy-egy  ter- 
metes szépség  láttára,  kit  lihegve  remorkirozott 
elömlő  bájainak  szemléletébe  merült  lovagja.  Azon- 
ban utoljára  természetesen  még  sem  maradt  egye- 
dül. Társául  szegődött  egy  hatalmas,  széles  vállú 
férfi,  ki  tán  még  nálánál  is  feltűnőbb  jelenség  volt. 
Egy  herkulesi  alak,  a  belvederi  Apolló  büszkén 
hordott  szép  fejével.  Nyilván  őt  várta  a  szép  hölgy, 
mert  könnyed  mosolylyal  fogadta  és  hideg  arcza 
egy  perezre  egészen  ellágyult,  midőn  kéz  a  kéz- 
ben, önfeledten    siklottak  tovább  a  ragyogó  jégen . 

A  mint  Vanderbilt  a  férfit  megpillantá,  arczát 
az  öröm  és  meglepetés  pírja  futotta  el.  Egy  gyors 
lépést  tett  előre,  mintha  meg  akarná  szólítani, 
azonban  látva,  hogy  a  másik  nem  nét  se  jobbra, 
se  balra,  hanem  teljesen  el  van  társnője  szemléié- 

tébc  merülve,  összeszorította  ajkait  és  elkomorodva 
visszalépett.  Majd  tekintete,  mely  állhatatosan  kö- 
vette őket,  már  másodízben  találkozott  a  szép 
asszonyéval. 

Tán  Vanderbilt  a  keleti  napsugártól  szinte  bronz- 
színűvé égetett,  éles  vonású  arcza  lepte  meg  a 
szép  idegent  vagy  sötét,  sajátságosan  delejes  szemei 
fejeztek  ki  többet,  mint  amennyit  el  akart  árulni  ? 
Elég  az  hozzá,  előbb  csodálkozva  nézett  reá,  majd 
daczosan  vetve  föl  ajkát,  még  szorosabban  simult 
kisérőjéhez,  ki  csakhamar  magával  ragadta  a  kor- 
csolyázók élénk,  színgazdag  tömege  közé. 

—  De  ha  mondom,  hogy  oroszok  —  monda  c 
perozben  Vanderbilt  mellett  angolul  egy  koczkás 
öltözetű,  vézna,  monoklis  uracs,  ki  a  szép  idegent 
szinte  nagy  figyelemmel  kisérte. 

—  Nem  oroszok,  magyarok  —  feleié  határozot- 
tan, azonban  ép  oly  vontatott  angol  hanglejtéssel 
egy  második  uracs.  —  A  franazia  nagykövet  estélyen 
láttam  őket  tegnap.  Épen  elmenőben  voltam,  utálom 
ezeket  az  estély  eket.  Akkor  jelentették  be  őket. 
AflFéle  furcsa,  tatárhangzásu  nevök  van. 

—  Ha  Tatárországban  ilyen  asszonyok  terem- 
nek, mindjárt  indigenátust  szerzek  e  barbár  tarto- 
mányban —  jegyzé  meg  egy  éltesebb  úr. 

—  A  férjevalóságos  medve — morgott  avéznauracs. 

—  Medve !  —  veté  közbe  egy  éles  nőhang, 
mely  egy  előkelő  kinézésű,  de  feltűnően  sovány 
szőke  hölgytől  eredt,  ki  lorgnonjával  kíváncsian 
nézett  végig  a  tömegből  ismét  kiváló  páron.  — 
A  legszebb  férfi  kit  valaha    láttam.  S  mily  szépen 


hordja  a  fejét,  akár  egy  félisten  í  Magát  Sir  Henry  — 
folytatá  egy  gúnyos  oldalpillantással  a  vézna  uracsra — 
persze  a  két  ujja  között  morzsolhatná  szét.  Csak 
inkább  tudnám,  hol  találkoztam  vele!  Olyan  isme- 
rősnek látszik. 

Vanderbilt  lélekvesztett  figyelemmel  hallgatta  e 
beszélgetést  és  arcza  előbb  határtalan  meglepetést, 
majd  valóságos  ijedelmet  árult  el. 

Ugyanekkor  újra  elsuhant  mellette  a  feltűnő  pár. 
A  férfi  még  mindig  kezénél  fogva  vezette  az 
asszonyt  és  sóvár,  égő  szemeit  arczán,  alakján  végig 
jártatva,  minden  mozdulatát  lesve,  kívüle  nyilván 
semmit  se  látott.  A  nő  azonban  nyájasan  köszönt- 
getett a  főrangú  vjlág  egy-egy  újonnan  érkező 
tagjának  és  már  messziről  kereste  szemeivel  Vander- 
biltet,  ki  mintha  felfedeztetéstől  tartana,  önkénte- 
lenül egy  előtte  álló  terjedelmes  asszonyság  mögé 
húzta  meg  magát.  De  tekinteteik  azért  még  sem 
kerülték  el  egymást,  sőt  a  nő  kissé  vissza  is  nézett, 
kihivón,  lenéző  daczczal. 

—  Az  asszonyt  épen  nem  tartom  szépnek  — 
kezdé  újra  a  szőke  hölgy  —  ellenszenvesnek  találom. 

—  Hogyne,  természetesen  Milady  —  nevetett 
az  éltes  úr.  —  A  legtöbb  nő  ellenszenvesnek  fogja 
őt  találni,  már  az  önfentartás  ösztönénél  fogva  is. 
De  annál  határozottabb  rokonszenvet  ébreszt  ő  ben- 
nünk. Fogadni  mernék,  hogy  e  nőnek  története  lesz. 

—  Lesz?  Talán  volt  is  már. 

—  Nem,  arra  fiatal.  De  már  most  is  meglátszik 
rajta,  hogy  a  jövőben  félisten  férje  mellett  nem 
fogja  megvetni   a  közönséges  halandókat  sem. 


—  Kiről  van  itt  szó  Milady  ?  —  kérdé  francziául 
egy  elegáns,  rendjelekkel  ékeskedő  úr,  az  angol 
társasághoz  lépve. 

—  Erről  a  kissé  nagyon  is  feltűnő  hölgyről,  ki 
ott  azzal  a  szép  emberrel  korcsolyáz  —  feleié 
a  lady. 

A  rendjeles  úr  feltette  csiptetőjét. 

—  De  hiszen  ez  Stephan  de  Szelényi,  a  kitűnő 
magyar  államférfi  és  szónok  —  kiáltá,  erősen  bóJin- 
gatva  a  nevezett  felé,  ki  azonban  észre  nem  vette 
üdvözletét. 

—  Oh!  Ez  volna  a  híres  Szelényi?  —  kiáltott 
az  angol  hölgy  meglepetten,  lorgnonját  már  most 
kétszeres  érdekkel  szegezve  az  illetőre.  —  Most 
értem,  miért  látszott  olyan  ismerősnek.  Hisz  csak 
nem  rég  jelent  meg  arczképe  a  Graphic-ben. 

Vanderbilt  nem  hallgatott  tovább.  Komoly,  tépe- 
lődő arczczal  indult  kifelé,  egy  tekintetre  sem  mél- 
tatva a  hórihorgas  szőke  comtessekből  és  délczeg 
ifjakból  képződő  négyest,  mely  a  katonazene  élénk 
hangjai  mellett  vette  kezdetét  és  olyan  tömeget 
gyűjtött  maga  köré,  melyen  nehéz  volt  keresztül- 
hatolni. Alig  szabadult  ki  Vanderbilt  e  tömegből, 
midőn  egy  tábornoki  egyenruhát  viselő,  ősz  pofa- 
szakállas férfiba  ütközött,  ki  szemeit  keresve  jár- 
tatva körül,  egyenesen  a  jégpályának  tartott. 

—  Károly  bácsi  I  —  kiáltá  a  fiatal  ember  öröm- 
telt meglepetéssel. 

A  megszólított  előbb  csodálkozva  bámult  reá, 
azután  egyszerre  kitárta  karjait. 

Csakugyan   ő    az,    Félix !    —    és    a    két    férfi 


mit  sem  törődve  a  körüJöttük  zsibongó  sokasággal, 
melegen  átölelte  egymást. 

Majd  a  tábornok  egy  gyors  mozdulattal  eltolta 
magától  fiatal  barátját.  —  Hogy  megizmosodtál,  meg- 
férfiasodtál s  mekkora  szakállad  nőtt  1  Hisz  alig  lehet 
rád  ismerni  —  monda  helyeslően  nézve  végig  rajta. 

—  Igen,  egész  beduinná  váltam  —  nevetett 
Vanderbilt. 

—  És  így  érkezik  az  ember,  suttyomban,  nem 
s  tudósítva  barátait,  kik  hetek  óta  aggódnak  egy 
ilyen  semmirekellő  miatt? 

Vanderbilt  tréfás  bűnbánattal  hajtá  le  fejét. 
— A  régi  nóta.  Károly  bácsi  —  feleié  panaszosan.  — 
Hisz  tudja,  hogy  levélirás-iszonyban  szenvedek. 

—  Azért  van  a  világon  sürgöny. 

—  Sürgönyöztem  a  múlt  héten  Alicenak.  Azt 
is  tudattam  vele,  hogy  mint  tegnap  érkezem  ide 
és  pár  napot  sürgős  ügyekben  itt  kell  töltenem. 

—  Alice  ezt  bizonyosan  megirta  Máriának,  de 
mi  persze  még  nem  hallhattuk  a  jó  hírt. 

—  Hát  ő,  Mária,  nincs  itt?  —  kérdé  Vander- 
bilt vontatottan,  látható  erőlködéssel,  a  tábornokot 
követve,  ki  a  jégpálya  irányában  folytatta  útját. 

Ekkor  nem  messze  tőlük  ismét  megpillantá  a 
szép  idegent  és  észrevette,  hogy  az  a  meglepetés 
egy  hirtelen  mozdulatával  bocsátja  el  kisérője  kezét, 
míg  bizonytalan,  kérdő  tekintete  majd  ő  reá,  majd 
a  tábornokra  szegződik. 

Vanderbilt  hevesen  ragadta  meg  a  tábornok  karját. 

—  Ki  az  a  nő,  nem  ismeri  ?  Az  a  nő,  ki  Pistá- 
val van  ? 


A  tábornok  Vandcrbilt  szemeinek  irányát  követve, 
elnevette  magát. 

—  Hogy  ismerem-e?  Mindjárt  bebizonyítom, 
azonnal  bemutatlak. 

S  mit  se  törődve  Félix  szabódásával,  ki  többször 
utána  kiáltott,  fiatalos  gyorsasággal  sietett  a  két 
korcsolyázó  felé,  kinek  már  messziről  intett,  hogy 
közeledjenek. 

Vanderbilt  nagyon  resteltc  a  dolgot,  de  már  nem 
volt  lehetőség  a  menekülésre  és  pár  perez  múlva 
Szelényi  István  hatalmas  karjai  ölelték  át,  ki  régi, 
ellentállhatatlan  melegségével  üdvözölte. 

—  Valahogy  össze  ne  nyomd,  nekünk  is  hagyj 
valamit  belőle  —  nevetett  a  szép  asszonynyal  kar- 
ján hozzájuk  lépő  tábornok,  azután  ünnepélyes 
komolyságot  negélyezve : 

—  Dr.  báró  Vanderbilt  Félix,  gróf  Szentendrey 
Károlyné  —  monda  feszesen. 

Vanderbilt  mélyen  meghajolt  és  így  leplezte 
határtalan  meglepetését,  de  ekkor  a  tábornok  már 
kezeiben  fogta  össze  két  jobbjukat. 

—  Fogadd  kegyeidbe  ezt  a  gyereket  Liza,  meg- 
érdemli. Hisz  úgyis  régi  ismerősöd.  Soha  senkiről 
se  beszéltünk  annyit,  mint  ő  tóla,  ugy-e  bár? 

—  Az  már  igaz  —  feleié  Liza  grófné,  kissé 
gúnyos  mosolylyal.  —  Otthon  nálunk  valóságos 
regényhőst  csináltak  önből,  báró  Vanderbilt. 

—  És  Liza  grófné  most  csalódva  látja,  hogy  ez 
a  hős  már  külsejénél  fogva  is  legfeljebb  unalmas 
professzornak,  erkölcstanitónak  vagy  más  efféle 
fölösleges  lénynek  termett. 


—  Én  még  semmit  se  látok  —  feleié  Liza  ki- 
mondhatlanul  untatott  arczki fejezessél,  de  félcsukott 
szemeiben  egy  szikra  lobbant  fel  és  tekinteteik 
úgy  keresztezték  egymást,  mint  két  fegyver  párbaj 
kezdetén. 

Szelényi  csodálkozva  nézett  Lizára,  aztán  vállat 
vonva,  vigan  fűzte  karját  Vanderbiltébe. 

—  Egyelőre  elég  lesz  a  szeretetreméltóságok 
cseréjéből  —  monda  —  nem  mennénk  talán?  Ká- 
roly bácsi  már  egészen  belekékült  garde  de  dames- 
szerepébe. 

—  Csak  gúnyolódjál  öcsém.  Könnyű  neked,  a 
ki  korcsolyázol.  De  délutánról-délutánra  itt  állni 
a  jégen,  nem  tréfa  dolog. 

—  Hát  miért  áll  itt?  —  Pistával  egyedül  is  el- 
jöhetnék —  jcgyzé  meg  hevesen  a  fiatal  asszony, 
a  kocsi  felé  indulva. 

—  Látod,  ilyen  a  feleségek  hálája  —  nevetett 
a  tábornok  és  míg  nejét  a  kocsiba  emelte  —  hét 
órakor  Sachernél  ebédelünk  több  jó  ismerőssel  —  foly- 
tatá  —  biztosan  számítunk  reád  is  Félix,  ugy-e  Liza? 

—  Hogyne,  nagyon  fogunk  örvendeni  —  monda 
a  fiatal  asszony  udvariasan  kezet  nyújtva  Vander- 
biltnek,  majd  Szelényihez  fordulva,  majdnem  paran- 
csolóan folytatá:  —  Hát  maga  nem  jön  velünk? 
jöjjenek  mind  a  ketten,  elég  nagy  a  kocsink  ■ — 
tévé  hozzá  kissé  erőltetett  nyájassággal. 

Félix  kihúzta  karját  Szelényiéből. 

—  Részemről  köszönöm,  nekem  itt  rendezvous-m 
van  az  orosz  és  amerikai  követségi  titkárokkal.  Hat 
órakor  azonban  mindenesetre  ott  leszek  Sachernél. 


Midőn  a  kocsi  megindult,  Liza  durczásan  vetette 
hátra  magát  ülésén. 

—  Milyen  kiállhatatlan,  elbizakodott  egy  ember! 
S  most  már  estére  is  a  nyakunkba  varrta  magát  I 
Ennek  maga  az  oka  Károly,  miért  hivta  meg? 

—  No  még  az  kellett  volna,  hogy  meg  ne  hiv- 
jam !  Nem  sejthettem,  hogy  kifogásod  lesz  leg- 
kedvesebb rokonunk  ellen,  kit  azonfelül  csaknem 
fiamnak  tekintek. 

—  És  ki  a  legérdekesebb  emberek  egyike  — 
veté  közbe  Szelényi.  —  Csodálom,  hogy  épen 
magának  nem  tetszik  Liza,  magának,  a  ki  úgy  haj- 
hászsza  a  különlegességeket. 

—  De  nem  férfialakban,  ha  alig  középtermetüek 
és    kiaszottak    és    barnák,    akár  a  szárított  datolya. 

A  férfiak  nem  feleltek.  Tapasztalásból  tudták, 
hogy  Lizával  mostani  kedélyhangulatában  nem  lehet 
okoskodni. 


11. 


Vanderbilt  annyira  el  volt  foglalva  estig,  hogy 
kissé  elkésve  érkezett  Sacherhez,  hol  a  társaság 
nagy  része  már  együtt  volt  egy  külön  teremben. 
Ott  találta  a  bécsi  magyar  kolónia  több  ismerős 
férfi  és  nőtagját,  kik  mindannyian  nagy  örömmel 
és  érdeklődéssel  üdvözölték. 

Első  perczben  annyi  kézszorítást  kellett  viszo- 
noznia, annyi  kérdésre  kellett  felelnie,  hogy  észre 
sem  vette  Liza  távollétét.  A  szép  asszony  csak 
akkor  jutott  ismét  eszébe,  midőn  egy  hölgy  kissé 
csipősen  jegyezte  meg,  Szelényihez  fordulva : 

—  Tudja-e  kegyelmes  uram,  hogy  Liza  már 
megint  nagyon  is  önzéstelen  módon  gondoskodik 
étvágyunk  megél esítéséről. 

Szelényi  saját  türelmetlenségét  hanyag  közöny- 
nyel palástolva,  lassan  húzta  ki  óráját,  de  rögtön 
reá  már  élénken  sietett  az  ajtó  felé,  melynek  ke- 
retében mint  egy  bájos,  sajátságosan  megkapó  kép 
jelent  meg  Liza. 

Rendkívül  szűk,  igen  hosszú  uszályos  fekete  ruhát 
viselt,  szívalakú  kivágással,  melyből  nyúlánk  fehér 
nyaka  úgy  emelkedett  ki,  mint  egy  gömbölyű  hó- 
szín márványoszlop.  Ruháján,  leomló  fürtéiben  nem 

volt  semmi  dísz,  csak  néhány  gardéniát  tűzött  keb- 
lére és  egyik  lecsüggő  kezében  fehér  csipkekendőt 
tartott.  Szabályos,  hideg  arcza  a  esi  11  ár  fény  ben  még 
szoborszerűbb  hatást  tett,  csak  duzzadt  biboros 
ajkai  árulták  el  a  heves  vért,  mely  e  sima,  szín- 
telen bőr  alatt  lüktet. 

Most  vette  észre  Vanderbilt  Liza  egyéniségének 
egy  oly  sajátságát,  mit  ezentúl  mindannyiszor 
tapasztalt,  ha  más  nők  jelenlétében  együtt  volt  vele. 
Úgy  látszott  neki,  mintha  ő  volna  az  egyetlen  nő 
a  társaságban.  Eloltott,  megsemmisített  mindenkit. 
Közönyös,  színtelen  arcza  úgy  vonzotta  a  férfi- 
szemeket, mint  a  mágnes  és  ügy  elkényeztette 
azokat,  hogy  minden  más  nőt  mellette  érdektelen- 
nek, köznapinak  találtak. 

—  De  hát  miben  is  rejlik  ez  a  varázs?  —  kérdé 
magától  Vanderbilt,  a  mint  az  asztalnál  szemben 
ült  vele,  még  pedig  akkor  ismételgette  magában  e 
kérdést,  midőn  egészen  más  dolgokkal  látszott  el- 
foglalva lenni.  Nagy  boszuságára  őt  szemelték  ki 
az  ebéd  hőséül  és  ez  egyszer  komoly,  napbarnított 
arcza  és  szokásos  szótalansága,  az  újdonság  ingere 
folytán,  még  a  nőknél  is  diadalmaskodott  Szelényi 
hódító  megjelenése  fölött.  Ez  épen  nem  volt  Van- 
derbilt Ínyére,  sőt  határozottan  szabadkozott  a 
dicsfény  ellen,  mit  azon  körülmény  szőtt  homloka 
köré,  hogy  egyenesen  az  indus- angol  csatatérről 
jön,  még  pedig  igen  szokatlan  módon  szerzett 
babérokkal. 

Midőn  annak  idejében  az  orvosi  pályára  adta 
magát,  sok  gúnyt  kellett  eltűrnie  még  azon  néhány 

rangtársa  részéről  is,  kivel  visszavonult  élete  daczára 
találkozott.  Hát  még  midőn  néhány  évvel  ezelőtt 
keletre  utazott ;  s  pedig  nem  tigris-  vagy  oroszlán- 
vadászatra, melyről  hazatérve,  nagy  horderejű,  « hé- 
zagpótló»  munkát  írt  volna  régen  felfedezett,  ex- 
plorált  és  leírt  tartományokról,  hanem  India  és  Oran 
kórházaiba,  hol  bámulatos  önmegtagadással  küzdött 
a  hagy  máz  és  kolera  pusztításai  ellen.  Akkor  bo- 
londnak szidták,  demokrata  rögeszmékben  sinylődő 
külőncznek  tartották,  kinek  még  a  nemes  sport 
sem  elég  komoly  foglalatosság. 

Azóta  persze  fordult  a  koczka.  A  tudomány  és 
emberszeretet  e  bátor  ifjú  hőse,  ki  utóbb  a  csata- 
tereken mindenütt  ott  járt,  hol  legnagyobb  volt  a 
veszedelem,  kinek  csodálatos  és  csaknem  csalhatat- 
lannak bizonyuló  új  találmányáról  a  tüdővész  gyó- 
gyítása terén,  hasábokat  írtak  a  külföldi  lapok,  ott- 
hon is  hircs  ember  lett.  S  Nincsi  báró  és  Murcsi 
herczeg  már  most  azt  találták,  hogy  tulajdonképen 
követni  kellene  példáját,  a  baczillushajsza  minden- 
esetre ujabb  mulatság  lévén  a  nagyon  is  elcsépelt 
tigris-vadászatnál. 

A  tábornok  kaczag^a  beszélte  el  a  két  hirci 
sportsman  e  jellemző  megjegyzését,  míg  Szelényi 
percéről -per  ezre  izgatottabbá  válva,  teljesen  meg- 
feledkezett a  gunyoros  skeptikus  szerepéről,  mit 
rendesen  adni  szokott,  és  ki  nem  fogyott  barátja 
nevezetes  cselekedetcinek  felsorolásából. 

—  Szinte  lehetetlennek  látszik  —  monda  lelke- 
sülten —  hogy  oly  helyekről,  melyeket  az  ellen- 
ség már  elfoglalt,  valóságos  golyózápor  közepette. 


Sze lényt  felfogta  e  tekintetet. 


Wohl   St. :  Aranyfüst.   ]. 

vállain  vitte  a  sebesülteket  az  ambulanceba.  Csak 
tegnap  olvastam  e  dolgokról  angol  lapokban.  Hazai 
újságaink  még  nincsenek  elég  körülménycsen  ér- 
tesülve. 

Mindenünnen  a  bámulat  és  magasztalás  szavai 
hangzottak  szép  ajkakról  és  szép  szemek  nagyon 
is  olvadékony  pillantásokkal  ostromolták  Vander- 
biltet. 

Liza  most  először  pillantott  reá.  Eddig  alig 
méltatta  egy  tekintetre.  Azaz  tulajdonképen  most 
sem  pillantott  reá,  hanem  inkább  olyanféleképen 
nézett  végig  rajta,  mint  a  ki  azt  mondaná  :  Mily 
hallatlan  henczegésl  Honnan  vennél  te  az  ilyenre 
erőt? 

Szelényi,  ki  e  percében  lopva  tekintett  Lizára, 
felfogta  e  tekintetet. 

—  Hiába  nézed  oly  hitetlenül,  Liza.  Ez  a 
nyurga  gyerek  akárhányszor  levett  a  lábamról  en- 
gem, kiről  azt  hinné  az  ember,  hogy  egy  csapás- 
sal leteríthetném.  Vasizmai  vannak. 

—  Nem  kételkedem  benne  —  feleié  Liza  szá- 
razon és  szomszédjaihoz  fordult. 

—  Csakugyan  miben  rejlik  varázsa  ?  —  kérdé 
magától  Vanderbilt  újra,  midőn  sokfelé  igénybe 
vett  figyelme  daczára  érezte,  hogy  a  szép  asszony 
nyilvánvaló  megvetése  jobban  érdekli,  mint  a  töb- 
biek egyhangú  bámulata.  Sebtében  nem  adhatott 
magának  számot  arról,  hogy  Liza,  ki  sem  szivére, 
sem  érzékeire  nem  hat,  tulajdonképen  csak  idegeit 
izgatja  fel.  Az  mit  érdeknek  gondolt,  nem  is  volt 
egyéb  sajátságos  nyugtalanságnál,  mely  mindjobban 

fokozódott,  midőn  észrevette,  hogy  Liza  kizáró- 
lagosan csak  Szelényivel  foglalkozik,  még  pedig 
majd  leplezett  ingerkedéssel,  majd  ugyanazon  ki- 
hívó daczczal,  mit  már  a  jégen  észrevett  rajta. 

Mindezt  bizonyos  lelki  magánbeszédben  fon- 
tolgatta meg,  míg  a  társalgás  tovább  folyt  és  a 
tábornok  kedélyesen  kocczintott  vele. 

—  Ember  vagy  öcsém!  —  kiáltá  helyeslőleg  — 
olyan  ember,  kiben  örömem  és  büszkeségem  telik ! 

—  Pedig  épen  Károly  bácsi  gúnyolt  legjobban  — 
veté  közbe  Vanderbilt  mosolyogva  —  valahányszor 
pályámról  volt  szó.  Nem  emlékszik,  milyen  tűzzel 
tagadta,  hogy  a  lanczettával  kezében  ép  oly  derék 
ember  lehessen  valaki,  mint  kardot  forgatva? 

—  Megadom  magamat  öcsém  és  kardomat  alá- 
zattal teszem  le  lanczettád  előtt.  De  az  ördögbe 
is!  Be  kell  ismernem,  hogy  százszor  több  bátor- 
ságra mutat,  ha  az  ember  a  csatatéren  a  golyó- 
zápor alatt  hidegvérrel  fáradozik  embertársainak 
megmentésén,  vagy  ha  a  kórház  bűzhödt  légköré- 
ben a  kórok  titkait  fürkészi,  mintha  az  önfentartás 
ösztönétől  és  a  feléledt  harczkedvtől  mámorosan, 
küzdve  állja  meg  a  sarat.  Hisz  valóságos  halálmeg- 
vetést tanúsítottál. 

—  Könnyű  a  halált  megvetni,  ha  az  ember  ke- 
vésre becsüli  az  életet  —  feleié  vállat  vonva  Van- 
derbilt. Azonban  futó  mosolyt  véve  észre  Liza 
arcban,  gyorsan  folytatá:  —  Ne  értsenek  félre. 
Korántsem  a  divatos  életuntság  negéJyezése  adja 
ajkaimra  e  szavakat,  hanem  egész  életnézletcm. 
Én  az  életet  úgy  tekintem,  mint  az  okos  ember  a 

pénzt,  mely  csak  addig  ér  valamit,  míg  tetterőnk 
vagy  élvezetképességünk  nyilvánítására  vagy  kielé- 
gítésére szolgáltat  lehetőséget  —  s  ha  eközben 
elfogy,  voguc  la  gal^re ! 

A  fekete  kávénál  Lizát  azonnal  több  fiatal  ur 
vette  körül,  kik  bámulatos  megadással  tűrték  leple- 
zetlen rosszkedvét.  A  többi  hölgyeknek  csak  azon 
urak  jutottak,  kik  Liza  mellett  el  nem  fértek,  míg 
Vanderbilt  a  tábornokkal  és  Szelényivel  egy  sa- 
rokba húzta  meg  magát,  hol  végre  sok  mindenről 
kérdezősködhetett,  mi  közelebbről  érdekelte. 

—  Nőd,  Mária,  tán  beteg  hogy  otthon  marad, 
míg  ti  mulattok?  —  kérdé  többek  közt  Szelényitől. 

—  Dehogy  beteg,  pompásan  érzi  magát  —  fe- 
leié a  kérdezett  szórakozottan,  míg  szeme  folyton 
csak  Lizát  kereste,  ki  közömbös,  untatott  arczczal 
ült  udvarlói  között.  —  Különben  én  nem  mulatni 
jöttem  fel,  dolgom  volt  s  ma  este  már  hazafelé 
indulok.  Holnap  fontos  ülésem  van  a  Házban.  Csak 
Károly  bácsiék  vannak  itt  hosszabb  időre. 

—  S  távollétünkben  Mária  viseli  kis  leánykánk- 
nak gondját  —  veté  közbe  a  tábornok.  —  Meg- 
látod öcsém,  milyen  szép  kis  leánykánk  van.  Olyan 
eleven  mint  egy  kis  ördög  és  mi  fődolog,  édes- 
anyjának szakasztott  mása. 

—  Remélem  csak  külsőleg  —  gondola  magában 
Vanderbilt,  míg  tekintete  önkénytelenül  Lizára  té- 
vedt. —  Ügy  látszik,  nem  igen  törődik  gyermeké- 
vel, különben  nem  bizná  másra,  míg  ő  maga  he- 
tekre távozik. 

E    perczben    titkos    kritikájának    tárgya,  minden 

Wohl  Stc/ánia  :  Aranyfüst.  I.  a 

fölösleges  mcntegetődzés  mellőzésével,  otthagyta 
bámulóit  és  a  három  férfihoz  lépve,  Vandcrbilttel 
szemben  a  tábornok  karszékére  támaszkodott.  Mind- 
hárman felugrottak,  de  a  szép  asszony  egy  kéz- 
mozdulattal visszaparancsolta  őket  helyökre.  Azután 
egyszerre,  minden  előzmény  nélkül,  Félixhez  for- 
dult : 

—  Mondja  csak  Vanderbilt,  mi  kifogásolni  valót 
talált  rajtam,  midőn  ma  délután  Pistával  korcso- 
lyázva elhaladtam  mellette  ? 

A  tábornok  meglepetten  fordult  hátra,  míg  Sze- 
lényi  arczán  ijedt  megdöbbenés  tükröződött. 

Csak  Vanderbilt  maradt  nyugodt.  Midőn  Liza 
vele  szemben  a  tábornok  széke  mögé  lépett,  ösz- 
tönszerűen érezte,  hogy  ő  miatta  csatlakozott  hoz- 
zájuk, így,  bár  sajátságosnak  találta  kérdését,  az 
még  sem  lepte  meg  teljesen. 

—  Hideg  biráló  tekintetem  nyilván  sértette  az 
elkényeztetett  asszonykát  —  gondola  —  vagy  ta- 
lán alkalmat  keres  a  mentegetődzésre  ? 

Mindez  kevesebb,  mint  egy  pillanat  alatt  cziká- 
zott  át  agyán,  de  arcza  semmit  sem  árult  el  gon- 
dolataiból. Könnyedén  elmosolyodott. 

—  Szemcsalódás  volt,  Liza  grófné.  Milyen  jog- 
nál fogva  kifogásolhatnám  én  bármilyen  tettét?  És 
azután,  akkor  még  nem  ismertük  egymást. 

—  Az  utóbbi  igaz,  a  többi  nem.  Ön  tudja  leg- 
jobban, hogy  gáncsoló  tekintettel  nézett  végig 
rajtam. 

Most  jött  rá  Vanderbilt,  hogy  a  szép  asszony 
válaszából   csak  azt  akarja  kitudni,  mit  és  mennyit 

sejt  és  bámulni  kezdte  azt  a  mindenesetre  nem 
közönséges  bátorságot,  melylyel  férje  és  Szelényi 
előtt  kérdőre  merte  vonni. 

De  ha  a  fiatal  asszony  azt  hitte,  hogy  Fvélixet 
zavarba  hozza,  csalódott.    Emberére    talált    benne. 

—  Ha  épen  úgy  akarja  Liza  grófné  —  feleié 
kis  vártatva  —  mindent  bevallók.  Hibám  épen 
abban  rejlik,  hogy  nem  ismertem.  Képzelje  magát 
helyzetembe,  Károly  bácsi  —  folytatá  a  tábornok- 
hoz fordulva.  —  Most  érkezem  haza  hosszú  távol- 
lét után  és  unokafivéremet,  ki  egy  kedves  barát- 
nőmet birja  nőül,  egy  érdekes  fiatal  hölgygyei 
látom  korcsolyázni,  kit  körülöttem  mindenki  felesé- 
gének mond.  Egy  angol  mellettem  tegnap  a  fran- 
czia  nagykövetnél  látta  önöket  és  nyilván  azt  hitte, 
hogy  Liza  grófné  Pista  felesége. 

—  Az  az  ostoba  komornyik  összetévesztette  ne- 
veinket a  bejelentésnél  —  veté  közbe  élénken  Sze- 
lényi. 

—  De  akkor  csak  megengedik,  hogy  nem  csoda, 
ha  úgy  néztem  végig  a  fiatal  hölgyön,  mint  egy 
bitorlón.  Nem  sejthettem,  hogy  ezen  üde  szépség, 
az  én  unokafivéremnek  újonnan  aquirált  —  nagy- 
nénje ! 

A  tábornok  jóizüen  kaczagott  ezen  kedélycsen 
előadott  magyarázaton,  Szelényi  arczán  azonban 
futó  árny  vonult  el  és  Liza  mélyen  elpirult  Yan- 
derbilt  tekintete  alatt,  mely  lassan  fordult  ismét 
feléje  és  áthatatlan  nyugalommal  szegődött  reá. 

A  fiatal  ember  megadta  a  választ  kérdésére,  még 
pedig  kifogástalan  nyíltsággal.  De  Liza  azért  szíve 


mélyén  tudta,  hogy  bár  az,  mit  Vanderbilt  mon- 
dott az  igazság,  még  sem  a  teljes  igazság,  és  ön- 
magával eltelt,  föltétlen  hódolathoz  szokott  lénye 
fellázadt  azon  gondolatra,  hogy  van  egy  ember,  ki 
megitéli,  és  hogy  ezen  ember  előtt  még  nem  is 
védelmezheti  magát.  Mert  bevall  hatja-e,  hogy  te- 
kintetéből olyat  olvasott  ki,  mit  nem  is  sejthetne, 
ha  szándékai  csakugyan  oly  tiszták  volnának,  a  mi- 
nőknek lenniök  kellene? 

Gyorsan  elfordult,  hogy  zavarát  palástolja,  midőn 
szemben  találta  magát  egy  pinczérrel,  ki  sürgönyt 
hozott  a  tábornoknak.  A  fiatal  asszony  a  kiváncsi- 
ság  legcsekélyebb  jele  nélkül  férjéhez  utasítá  az 
embert  és  a  társaság  azon  csoportjához  tért  vissza, 
mit  az  elébb  elhagyott. 

A  tábornok  azonban  alig  olvasta  el  a  táviratot, 
midőn  felugorva  felesége  után  rohant. 

—  Liza,  a  kicsike  megbetegedett,  rögtön  indu- 
lunk! —  kiáltá  halotthalványan,  a  papirt  csaknem 
kiejtve  reszkető  kezéből. 

A  fiatal  asszony  is  elsápadt  és  idegesen  kapott 
a  sürgöny  után.  De  felindulása  csak  rövid  ideig 
tartott.  Volt  valami  természetében,  mi  minden  szen- 
vedést határozottan  elutasított  magától  és  nem  egy- 
szer lepte  meg  környezetét  azzal,  hogy  felkac2:a- 
gott  vagy  haragra  lobbant,  midőn  sírnia  kellett 
volna.  Most  is  boszúság  váltotta  fel  ijedtségét  és 
kimondhatlanul  felháborodott  férjének  unokahuga 
ellen,  ki  elég  kíméletlen  őt  holmi  csekély  gyer- 
mekbaj miatt  élvezeteiben  háborgatni.  Inkább  ked- 
vetlenül, mint  aggályosan  szólt  oda  a  tábornokhoz  : 


—  Hisz  ismered  Máriát,  mindig  túloz.  Fogadni 
mernék,  hogy  csekélység  az  egész  —  folytatá  a 
hölgyekhez  fordulva,  kik  sajnálkozva  vették  körül. 
Liza  nem  volt  kedvenc^ük,  de  a  baj,  mely  az  anyát 
érte,  azonnal  részvétet  ébresztett  minden  jelenlevő 
nő  szivében  és  e  részvétnek  kifejezést  adtak. 

Csakhogy  épen  ez  nem  volt  Liza  Ínyére.  Bo- 
szantotta,  hogy  e  nőknek  sajnálatra  van  okuk  vele 
szemben  és  még  jobban  boszantotta  az,  hogy  kö- 
rükből távozni  kénytelen  és  hogy  ennek  tán  titkon 
örülnek.  Magatartásával  azonban  jelezni  akarta, 
hogy  eltűnése  csak  ideiglenes  lesz  és  a  legnagyobb 
hidegvérrel  igyekezett  férje  határtalan  felindulását 
ellensúlyozni. 

Mert  a  tábornok  magánkívül  volt.  Nyakrafőre 
búcsúzott,  míg  aggályos  tekintete  esdő  pillantással 
függött  nején,  kinek  szemeivel  sehogy  sem  bírt  ta- 
lálkozni. A  szép  asszony,  férje  lélekvesztett  sietsé- 
gét figyelmen  kívül  hagyva,  lassan,  hanyagon  fogott 
kezet  a  körülállókkal,  félmosolylyal  ajkán,  nyugod- 
tan ismételgetve : 

—  Hisz  niéce-em  oly  ideges,  oly  érzékeny ;  úgy 
szeret  minden  csekélységből  nagy  dolgot  csinálni. 
De  azért  az  én  jó  Károlyom  megnyugtatására  mé- 
gis megyünk,  sietünk,  hogy  le  ne  késsünk  az  esti 
vonatról. 

—  Épen  velem  kellett  ennek  megtörténnie,  ve- 
lem, a  ki  úgy  utálja  a  szczénákat?  —  mormogott 
végre  apró,  hegyes  fogai  között,  míg  Szelényi  rá- 
adta kék  rókával  szegélyzett  hosszú  köpenyét. 

—  Együtt  utazunk,  mily  váratlan  boldogsági  — ■ 


suttogott  a  férfi  lázasan,  míg  lángoló  szemei  szinte 
elnyelték  a  szép  asszony  sugár  alakját. 

Lizának  ezen  körülmény  nyilván  nem  szolgált 
vigasztalására,  mert  egy  hideg,  meglepett  tekintet- 
tel végignézve  Szelényin,  egyszerűen  hátat  fordí- 
tott neki.  Majd  a  tábornok  karját  véve,  ismételt 
bucsúkézszorítások  után  elhagyta  a  termet. 

Alig  tették  be  utána  az  ajtót,  midőn  ugyanazon 
hölgy,  ki  már  ebéd  előtt  azt  a  csipős  megjegy- 
zést tette  Lizára,  gúnyos  mosolylyal  fordult  Yan- 
derbilthez. 

—  Nos,  orvos  lír,  ez  aztán  az  érdekes  kórtani 
eset!  Szentendrei  Lizában  megfejtve  látja  azt  a 
problémát,  hogy  lehet  szív  nélkül  megél... 

De  szavait  be  sem  fejezhette,  mert  a  hány  férfi 
volt  körülötte,  mind  a  leghevesebben  kelt  ki  e 
megjegyezés  kegyetlen  igazságtalansága  ellen.  Mind- 
nyájan azt  állíták,  hogy  Liza  grófné  magaviselete 
csak  nemes  önuralmat  árult  el  és  hogy  bámulatra- 
méltó önmegtagadást  tanúsított,  midőn  anyai  szivé- 
nek aggodalmát  legyőzte,  hogy  férjét  megnyugtassa. 
Más  asszony  persze  el  nem  mulasztotta  volna  a 
kedvező  alkalmat,  hogy  magát  sóhajtozás  és  ájul- 
dozás  által  érdekessé  tegye.  De  Liza  grófné  nem 
szorult  ilyen  elcsépelt  eszközökre  és  legfőbb  bája 
épen  abban  rejlik,  hogy  mindig  és  mindenkor 
máskép  cselekszik,  mint  a  hogy  mások  cselekedné- 
nek. Egyszóval,  mindig  pikáns,  eredeti,  «unique» 
a  maga  nemében. 

És  mindannyian,  a  mint  kalapjukat  fogták,  hogy 
imádott  klubjokat    felkeressék,    melytől    csak    Liza 

tartotta  vissza  őket  eddig,  őszintén  azt  hitték  ma- 
gukról, mikép  az,  a  mit  mondtak,  nem  egyéb  tiszta, 
szent  meggyőződésüknél.  S  valóban  nem  akadt 
köztük  egy  sem,  a  ki  azt  kérdezte  volna  magától : 
vájjon  hogy  vélekedett  volna  a  lefolyt  jelenetről, 
ha  Liza  grófné  történetesen  sovány,  ránczos  arczú 
és  pisze  orrú,  ha  nem  bír  a  legszebb  fejjel,  mely 
valaha  királynői  termetet  megkoronázott? 

Vanderbilt  és  Szelényi  már  a  többiek  előtt  tá- 
voztak és  most  nagy  lépésekkel  gyorsan  haladtak 
a  Meissel-szálloda  felé,  hol    Szelényi  szállva   volt. 

Az  utón  egyikök  se  beszélt.  Senki  se  hitte  volna, 
hogy  e  két  férfi,  ki  oly  szótlanul  jár  egymás  mel- 
lett, két  unokatestvér,  két  testi-lelki  jó  barát,  ki 
esztendők  multán  most  van  először  ismét  együtt. 
De  arról,  a  mi  legközelebb  állt  szivökhez  s  mi  az 
egyiknek  lelkét  kétkedő  aggálylyal,  a  másiknak 
egész  lényét  emésztő  szenvedélylyel  töltötte  el, 
nem  akartak  beszélni,  minden  egyéb  pedig  e  peroz- 
ben  oly  távolesőnek,  oly  teljesen  érdektelennek 
tűnt  fel  előttük,  hogy  szóra  sem  méltatták. 

Perez- perez  után  múlt.  Elérték  a  szállodát,  fel- 
mentek Szelényi  szobáiba  és  még  mindig  hallgat- 
tak. Mindkettő  érezte  a  villanyos  áramlatot  közöt- 
tük és  mindkettő  mintha  félt  volna,  hogy  az  első 
szó,  mit  kiejtenek,  örökre  szétrobbantja  azt  az  erős 
köteléket,  mely  serdülő  ifjúkoruk  óta  összefűzi  őket. 

Szelényi  komornyikjának  csengetett,  kinek  belé- 
pése végre  megtörte  a  veszélyes  csöndet  és  mig 
az  ura  holmijának  becsomagolásához  látott,  Szelé- 
nyi,   kinek  e  harmadik  személy  jelenléte,  legalább 

látszólagosan  visszaadta  elfogulatlanságát,  egyszerre 
száz  kérdést  is  intézett  Félixhez  utazása,  megérke- 
zése, legközelebbi  tervei  felől.  Majd  látva,  Félix 
mily  fáradtan  és  elfogultan  válaszol,  belemerült  a 
politikába. 

S  minél  tovább  beszélt,  annál  jobban  felmelege- 
dett,   annál     ékesszólóbb    lett,    mintha    észre    sem 
venné,    barátja  mily  türelmetlenül,  mily  palástolat- 
lan    szórakozottsággal    hallgatja.  Azelőtt  a  politika 
mindig  élénk  vita  tárgya  volt  közöttük.  Sok  dolog- 
ban   különböző    elveket  vallottak  s  Szelényi  gyak- 
ran álhtá,  hogy  fényes  parlamenti  sikereit  részben 
ezen  vitáknak  köszönheti.  Hisz  a  Házban  csak  nagy 
ritkán    talált   oly  éles  eszű,  tág  szellemű,  általános 
képzettségű    ellenfélre,    mint  a  minő  az  volt,  kivel 
naponta  összemérkőzött.  De  c  szellem  ma  nyilván 
aludt,    vagy    olyan  elfogultság  tartotta  lenyűgözve, 
melytől  nem  birt  szabadulni  s  mely  végre  annyira 
erőt    vett    Vanderbilten,  hogy  szinte  megkönnyeb- 
bülten   ugrott    fel,    midőn    jelentették,  hogy  a  ke- 
gyelmes ur  kocsija  megérkezett. 

—  Bocsáss  meg,  ha  el  nem  kisérlek,  de  még 
fontos  teendőm  van  —  monda  sajátságosan  elfoj- 
tott hangon,  midőn  leértek  a  lépcsőn.  —  Hisz  pár 
nap  múlva  úgyis  látjuk  egymást  Pesten  és  akkor 
ráérünk  összeveszni  —  természetesen  csak  szokott 
thémáink  fölött  —  tévé  hozzá  erőltetett  nevetéssel. 
Szelényi  nem  felelt.  Egy  perczig  merőn  nézett 
barátja  sötét  arczába,  mit  kisérteties  fénynyel  vilá- 
gított meg  a  vendéglő  kapulámpája,  azután  meg- 
ragadta kinyújtott  jobbját,  megszorította  azt  és  egy 

ellenállhatatlan  ösztönnek  engedve,  egyszerre  csak 
karjaiba  zárta. 

Mielőtt  Vanderbilt  meglepetéséből  magához  tér- 
hetett, már  benn  volt  a  kocsiban. 

A  fiatal  ember  lassan  indult  az  elrobogó  fogat 
után,  majd  megrázta  magát,  míg  arcza  még  jobban 
elsötétült. 

—  Jaj  neked,  ha  szerencsétlenné  tetted  —  mor- 
mogá  ökölbe  szorított  kezét  felemelve  —  mert  a 
milyen  titán  vagy,  esküszöm,  hogy  összetörlek! 

Ha  az  emberek  sorsa  nem  benső  természetek 
tengelye  körül  forogna,  hanem  tisztán  csak  külső 
körülményeiken,  Szelényi  Istvánról  azt  lehetne  állí- 
tani, hogy  föltétlenül  boldog  csillagzat  alatt  szüle- 
tett. Bölcsője  ugyan  nem  volt  színarany,  mint  a 
római  királyé,  de  a  messze  róna  aranykalászai  köze- 
pette ringott  és  a  gyermek  alig  jutott  öntudatra, 
midőn  már  elmondták  neki,  hogy  ez  a  beláthatlan, 
hullámos  messzeség,  mely  házuk  előtt  elterül,  az 
övék.  Öt  éves  korában  fejét  már  úgy  hordta  mint 
egy  kis  király  és  a  tiz  éves  fiu  karjának  erejétől 
rettegett  minden  játszótársa,  míg  gyors  felfogásá- 
val  a  tanulásban  is  valamennyin  túltett. 

A  gyermek  teljes  szabadságban  nőtt  fel.  Szülői 
háza  egy  domb  alján  épült,  az  egyetlen  domb  al- 
ján, mely  mértföldekre  látható  volt  s  nem  vette 
körül  kert,  hanem  terjedelmes  park,  mely  egy  ol- 
dalt szántóföldek  között  veszett  el,  a  domboldalon 
pedig  szőlőben  végződött.  Merőben  érdektelen, 
tágas  földszintes  ház  volt,  melynek  épen  nem 
szolgált  előnyére,  hogy  e  század  elején  épült,  az 
akkor  dívó  meztelen,  a  forma  rútságát  az  ékítmény 
hiányával    tetéző    stílben.    Mintha    csak    ellentétül 

állították  volna  szembe  a  hosszú  udvar  másik  vé- 
gén emelkedő  ódon  kis  kastélylyal,  mely  finom  kis 
tornyocskáival  és  vadvenyigével  benőtt  erkélyeivel 
úgy  hatott  a  szemlélőre,  mint  egy  múlt  századbeli 
hajporozott  bájos  kis  marquise,  egy  igen  közönsé- 
ges krinolinos  polgárnő  mellett.  A  kis  kastély, 
melyben  régóta  nem  lakott  senki,  csak  akkor  népe- 
sedett meg,  ha  Szelényi  Gábor  nagyobb  vadász- 
társaságot hitt  meg  és  a  vendégek  el  nem  fértek 
az  uj  házban.  Ekkor  is  csak  a  földszinti  szobákat 
nyitották  ki  fogadtatásukra,  a  cselédek  nagy  meg- 
könnyebbülésére, kik  azt  állíták,  hogy  az  emeleten 
kisértetek  járnak,  és  hogy  a  toronyablakokból  hold- 
fényes éjjeleken  akárhányszor  látták  a  Szelényiek 
fehér  asszonyát  integetni. 

Szelényi  Gáborné  szigorúan  megrótta  az  efféle 
beszédet,  főkép  a  gyermek  jelenlétében,  melyet 
különben  nem  igen  lehetett  mesékkel  tartani.  Sok- 
kal elevenebb,  szilajabb  volt  az  annál.  Napestig 
künn  játszott  a  szabadban  és  még  alig  látszott  a 
földtől,  midőn  már  lóra  ültette  az  apja,  vagyis  in- 
kább felvetette  a  lóra,  melytől  félni  mert  a  hét- 
éves kölyök.  A  jól  iskolázott  paripa  azonnal  el- 
indult és  csak  félóra  múlva  tért  vissza  a  sörényébe 
kapaszkodó  fiúval,  ki  azóta  nemcsak  a  lótól,  de  az 
ördögtől  se  félt. 

Ha  Szelényi  Gáborné  ezalatt  rettegett  egyetlen 
gyermekek  életéért,  azt  el  nem  árulta  soha.  O  fér- 
jének minden  tettét  jóvá  szokta  hagyni  és  minden- 
ben szó  nélkül  engedett  neki,  mi  finnál  feltűnőbb 
volt,  mert  a  fiatal  nő  külseje  épen    nem    mutatott 

szelidségrc.  Szívós  akaraterő,  törhetetlen  büszkeség 
szólt  az  üde  ifjú  arcz  vonásaiból,  melyek  sokkal 
élesebbek  voltak,  semhogy  szépeknek  lehetett  volna 
mondani.  Termetében  is  több  volt  a  szöglet,  mint 
a  nőies  hullámvonal,  úgyannyira,  hogy  midőn  Sze- 
lényi  Gábor  először  jelent  meg  vele  a  nagyvilág- 
ban, a  híres  hamis  Lichtcnberg  Pepi  grófné  meg- 
jegyezte, hogy  Szelényi  nyilván  fel  akarja  őket 
ültetni,  egy  nőruhába  bujtatott  dragonyossal,  kit 
mint  feleségét  mutat  be. 

—  E  nőruhába  bujtatott  dragonyosnak  a  zsebé- 
ben kerek  két  millió  van  grófné,  mit,  fájdalom! 
nem  mondhatni  mindnyájunkról  —  feleié  sóhajtva 
egy  igazi  dragonyos  tiszt. 

Marburg  Elza  csakugyan  két  millió  hozomány- 
nyal bírt  és  Szelényi  Gábor,  ki  midőn  elvette,  na- 
gyoTX  el  volt  adósodva,  nem  igen  kérdezte  apósa, 
egy  gazdag  sziléziai  bankártól,  mit  ad  neki  ezen 
milliókra  ráadásul.  Mert  ha  ezzel  legkevésbbé  is 
törődik,  ép  oly  könnyen  nyerhette  volna  el  az 
öreg  Marburg  fiatalabb  és  szebb  leányát,  ki  báró 
Vanderbilt  Róberttel,  egy  Magyarországon  índíge- 
nátussal  biró  cseh  mágnás  család  sarjával  lépett 
oltárhoz. 

Báró  Vanderbilt  Róbert  azonnal  felsőmagyar- 
országi  birtokára  vitte  feleségét.  Szelényi  Gábor 
Olaszországban  töltött  rövid  mézeshetek  után,  a 
magáét  a  pesti  nagyvilágban  mutatta  be.  A  fiatal 
asszony  ezt  még  most  el  szerette  volna  kerülni, 
talán  mert  szokatlanul  éles,  éber  eszével  sejtette, 
mi  vár  reá  e  körben.    De    Szelényi   Gábor  hallani 

sem  akart  arról,  hogy  tél  derekán  alföldi  birto- 
kukra utazzanak  s  röviden  megtagadta  neje  ezen 
első  kérését. 

Az  uj  menyecske  szép  kis  szalonjában  történt  e 
szóváltás  s  míg  férje  beszélt,  a  fiatal  asszony  tekin- 
tete esetleg  a  szemben  levő  tükörre  tévedt.  Ott 
látta  magát  éles,  nagyvonású  arczávaj,  majdnem 
férfiasan  széles  nyakával,  minden  bájt  nélkülöző, 
izmos  termetével,  s  maga  mellett  látta  nytilánk, 
elegáns  férjét,  kinek  finom,  arisztokratikus  feje  az 
övé  mellett  még  szebbnek,    nemesebbnek  tűnt  fel. 

Marburg  Elza  szó  nélkül  fordult  el  a  tükörtől  és  e 
percztől  fogva  soha  sem  kért  többé  semmit  férjétől. 

Hogy  a  büszke,  önérzetes  fiatal  nő  ezen  első 
budapesti  idénye  alatt  mit  szenvedett,  azt  nehéz 
elképzelni.  A  férfiak  mellőzték,  mert  nem  volt  szép, 
a  nők  azon  keresett  udvariassággal  bántak  a  « szi- 
léziai bankárleánynyal,))  mely  egymással  bizalmasan 
érintkező  egyének  körében  sértőbben  hat  az  ezen 
bizalomból  kizártakra,  mint  a  nyiltan  kimutatott 
ellenszenv.  Elfogadták,  —  Szelényi  Gábor  feleségét 
hogy  ne  fogadták  volna  el,  hisz  a  Szelényiek  rokon- 
ságban álltak  az  ország  legelső  mágnás-családjaival 
s  Szelényi  Gábor  édes  anyja  Winterstein  grófné, 
édes  apja  országbíró  volt.  Meg  is  hívták  és  a  míg 
körükben  időzött,  úgy  viselték  magukat  irányában, 
hogy  lehetetlen  lett  volna  panaszkodnia.  Mind- 
amellett, egész  magatartásukkal,  minden  szavukkal 
vérig  sértették  önérzetét.  Soha  egy  pillanatig  sem 
volt  szabad  elfelednie,  hogy  ha  milliói  be  is  csem- 
pészték őt  ide,  még  sem  közibéjök  való,  s  ha  más- 

kép  nem,  úgy  a  tiszteletteljesen  hangsúlyozott 
«bárónc»  szólítással,  mit  minden  harmadik  szónál 
alkalmaztak,  juttaták  azt  eszébe  az  egymást  tegező 
asszonyok. 

Sajátságos,  teljesen  megfoghatatlan  tünemény, 
hogy  a  nők,  kik  között  pedig  annyi  az  angyali 
jóságú  teremtés,  csoportosan,  valami  osztályt  kép- 
viselve, mennyi  dölyföt,  rosszakaratot,  határozott 
kegyetlenséget  képesek  kifejteni.  Hisz  ezek  a 
gyöngéd  lények,  hű  feleségek,  jó  anyák,  elnéző, 
jószivű  úrnők,  valóságos  hóhérokká  válnak  a  salon- 
ban.  Nincs  az  a  subtilis  kínzó  eszköz,  az  a  lassan 
ölő  méreg,  mit  kérlelhetlen  kitartással  ne  alkalmaz- 
nának például  oly  nőkkel  szemben,  kik  velők  nem 
egyenlő  születésűek  vagy  állásúak  és  kiket  mégis 
körükben  megtűrni  kénytelenek. 

Szerencsére  Marburg  Elza  olyan  anyagból  volt, 
melyen  nem  soká  fog  a  mellőzés.  Kiolthatatlan, 
mély  gyűlöletet  és  megvetést  ébresztett  az  benne 
és  miután  nyilt  természeténél  fogva  nem  értett  a 
tettetéshez,  s  a  mellett  jó  adag  egészséges  szatírá- 
val bírt,  nemsokára  tűszúrást  tőrdöféssel,  vagy  pedig 
kérlelhetlenűl  találó  gúnynyal  viszonzott,  úgy,  hogy 
utoljára  félni  kezdtek  a  «dragonyostól,»  mely  el- 
nevezés mindenkorra  rajta  száradt. 

Szelényi  Gábor  tökéletes  világfi  létére  úgy  tett, 
mintha  semmit  se  venne  észre,  mi  annál  kevésbbé 
esett  nehezére,  minthogy  neje  soha  sem  panasz- 
kodott. Mindazáltal  fiának  születése  kettős  okból 
volt  reá  nézve  örvendetes  esemény  s  tán  önmagá- 
nak sem  vallotta  be,  hogy  a  második   ok  az,  hogy 

Elzát  egy  idényen  át  távol  tartja  Pesttől.  Azután 
sem  igen  unszolta  a  felmeneteire,  hanem  a  kép- 
viselőség ürügye  alatt,  mert  Szelényi  Gábor  ősi  kerü- 
letét képviselve,  a  Ház  némái  közé  tartozott,  úgy 
mulatott  régi  körében,  mintha  soha  sem  nősült  volna. 

Az  asszony  különben  nem  is  igen  ért  rá  a  mu- 
latozásra. A  bálványozásig  csüngött  a  pompás,  erő- 
teljes kis  szőke  jószágon,  mely  saját  mély  ibolya- 
kék szemeivel  tekintett  reá.  ó  táplálta  és  elejétől 
fogva  senkire  sem  bízta  gondozását.  Azonfelül  6 
vitte  az  egész  gazdaságot  és  minden  ügyüket, 
minthogy  csakhamar  észrevette,  hogyha  ő  nem  viszi, 
nem  viszi  senki.  Szelényi  Gábor  kifogástalanul 
korrekt  ember  volt;  nem  tékozolt,  nem  kártyázott, 
nem  dőzsölt  s  külömben  sem  voltak  valami  költ- 
séges szenvedélyei.  Azonban  számolni  teljességgel 
nem  tudott  s  minden  komolyabb  foglalkozás  ellen 
egy  igazi  gavallér  természetes  ellenszenvével  visel- 
tetett. Semmivel  se  gondolt,  azon  felsőbb  hatalomra 
bízva  magát,  mely  a  liliomokat  öltözteti  és  egykor, 
a  múlt  aranykorában,  a  nagyurak  jóléte  fölött  is 
őrködött. 

Hogy  felesége  nem  osztotta  azon  megnyugtató 
hitét,  mikép  a  Szelényiek  sorsát  «odafönn»  intézik 
el,  hanem  bámulatos  buzgalommal  és  kitartással 
tanult  bele  a  gazdaságba  és  bonyolult  ügyeik  veze- 
tésébe, az  ellen  nem  volt  semmi  kifogása.  Hisz  ő 
tulajdonképen  Elza  bárónét  soha  sem  nézte  másnak, 
mint  azon  két  millió  képviselőjének,  mely  ismét 
gazdag  embert  csinált  belőle  és  szerii.te  csak  köte- 
lességét teljesítette,  midőn  e  milliók  összetaitásáról 

gondoskodott.  Lassankint  úgy  kezdé  tekinteni,  mint 
igazgatóját,  kitől  mindig  egyformán  követelte  jöve- 
delmeit, akár  jó  volt  az  esztendő,  akár  rossz,  és 
Szelényiné  többnyire  úgy  tudta  dolgait  intézni, 
hogy  bármilyen  válságokon  mentek  is  keresztül, 
férje  azok  által  soha  sem  szenvedett. 

—  Csak  fiamat  ne  nevelje  kalmárnak  —  monda 
Szelényi  Gábor  néha  tréfásan,  ha  anyát  és  fiút  valami 
könyv  vagy  számoló  tábla    fölé  hajolva  lepte  meg. 

Az  asszony  ilyenkor  elmosolyodott.  Az  a  okalmár* 
szó  olyan  nevetségesen  hangzott  ezen  gyermek- 
Herkulessel  szemben,  kinek  szemeiből  sugárzott  a 
szellem,  de  kit  csak  nagy  Ígéretekkel  lehetett  pár 
órán  át  a  szobában  tartani,  hogy  legalább  írni, 
olvasni  megtanuljon. 

Minthogy  azonban  egy  óra  alatt  többet  tanult, 
mint  más  gyermek  három  annyi  időben,  édes  anyja 
sem  igen  korlátozta  szabadságát.  Nem  is  e  végett 
tűzött  olykor  össze  férjével,  ő,  ki  az  erősek  nagy- 
lelkűségével, minden  másban  oly  készségcsen  enge- 
dett c  gyenge,  tunya  embernek.  De  Szelényi  Gábor 
semmibe  se  vette,  ha  a  fiú  például  következetesen 
megszegett  minden  olyan  tilalmat,  mely  valamely 
kedvtelésébe  ütközött.  Midőn  egy  nyáron  a  kolera 
nagy  mérvben  dühöngött  hazánkban,  a  Szelényi- 
házban  mindenki  tartózkodott  a  gyümölcsevéstől, 
csak  a  gyermeket  nem  lehetett  rávenni,  hogy  meg 
ne  egyen  minden  gyümölcsöt,  érettet  és  éretlent, 
melyre  kezét  rátehette.  Szelényiné  akárhányszor 
egy  fán  ülve  szilva-evés  közben  lepte  meg.  Mind- 
annyiszor   keményen    megbüntette,    sőt    egyszer  a 

fiú,  édes  anyját  megpillantva,  ijedtében  le  is  esett 
a  fáról  és  betörte  a  fejét.  Mindazáltal  harmadnapra 
újra  rajtakapták.  Természetesen  még  keményebb 
büntetés  lett  a  vége.  A  fiú  azt  kiülte,  aztán  moso- 
lyogva monda  anyjának : 

—  Azért  mégis  szeretem  a  szilvát  és  ha  találok  — 
megeszem  I 

És  semmi  okoskodással,  semmi  magyarázattal 
nem  lehetett  vele  megértetni,  hogy  van  eset,  mely- 
ben az  embernek  kötelessége  lemondani  arról,  a 
mire  vágyik. 

Azután  meg  mód  nélkül  hatalmaskodó  volt. 
A  cselédeknek,  kiket  különben  szépsége  teljesen 
megbabonázott  s  kiket  néhány  szóval,  egy  simoga- 
tással úgy  le  tudott  kenyerezni,  hogy  a  tűzbe  men- 
tek volna  érte,  úgy  parancsolgatott,  mint  egy  kis 
kényúr,  s  megtörtént,  hogy  a  tanyán  valamennyi 
gyereket  elpáholt,  ha  bármiben  ellenkezni  mertek 
vele.  Édes  atyja  jóízűen  kaczagott  az  efféle  hős- 
tetteken, ellenben  édes  anyja  megpirongatta,  meg- 
büntette és  azután  titokban  szemrehányásokat  tett 
férjének,  a  miért  a  fiúban  nagyra  neveli  az  önzést 
és  fenhéjázást. 

—  Úrnak  született,  úrnak  nevelem!  —  feleié 
Szelényi  Gábor  kurtán  és  az  asszony  érezve,  hogy 
e  pár  szó  tulajdonképen  milyen  czélzást  tartalmaz, 
elhallgatott.  De  egyszersmind  elhatározta  magában, 
hogy  a  fiút,  a  mint  csak  lehet,  valamely  kitűnő, 
felvilágosodott  irányú  külföldi  nevelőintézetbe  adja, 
a  hol  bizonyára  megtanítják  arra,  hogy  nem  kizáró- 
lagosan csak  a  Szelényieké  a  világ. 

Wohl  Stefánia  :  Aranyfa>t.   I.  « 

Szelényi  Gáborné,  mint  rendesen,  úgy  most  is 
helyesen  számított.  Nyolcz  év  egy  elsőrendű  zürichi 
nevelőintézetben  sok  tekintetben  szíve  szerinti 
embert  csinált  fiából.  E  szabadelvű  légkörben  a 
fiú  eleinte  hatalmas  karjának  erejével  védte  feudális 
fogalmait,  értelmének  tágultával  azonban,  azok  las- 
sankint gyengülni  kezdtek  s  végre  eloszlottak. 

Édesanyja  lépésről-lépésre  követte  fejlődését. 
S  midőn  az  első  jogi  év  leteltével,  mit  kívánságára 
még  Zürichben  töltött,  hol  egy  magyar  magán- 
tanár segélyével  készülődött  a  másodévi  jogászságra, 
haza  várta,  tudta,  hogy  sikerei  nem  csupán  emlékező 
tehetségének  felületes  vívmányai,  de  vérébe  átment, 
nézeteket  alkotó,  komoly  tanulmányok  eredményét 
képezik.  Végtelen  örömére  érezte,  hogy  első  és 
egyetlen  küzdelme  férjével,  mely  természetesen 
annak  teljes  vereségével  végződött,  meghozta  gyü- 
mölcsét. Szelényi  Gábor  azután  is  folytatott  ellen- 
kezése és  lenéző  gúnyja  daczára,  megadhatta  fiának 
azt,  mi  fődolog  az  élet  kezdetén  —  a  helyes  irányt 
és  ha  számot  is  adott  magának  Pista  mintegy  belé- 
oltott  hibáiról  és  gyengeségeiről,  melyeket  a  neve- 
lés nem  bírt  teljesen    kiirtani,    megnyugtatta    azon 

remény,  hogy  talán  az  élet  fogja  befejezni  azt, 
mit  az  iskola  megkezdett. 

Ez  esztendőben  különben  Pistát  nem  fenyegette 
többé  azon  kártékony  befolyás  sem,  mely  ezelőtt 
mindig  elkeseríté  Szclényiné  számára  a  szünidőt. 
Szelényi  Gábor  a  múlt  év  vége  felé  végre  elfog- 
lalta azt  a  helyet,  a  melyre,  nézeteinél  és  felfogá- 
sánál fogva,  tulajdonképen  való  volt.  Lefeküdt  ősei 
mellé  és  az  ódon  sírbolt  elzárt  légkörében  alkal- 
masint még  otthoniasabbnak  érezte  magát,  mint  a 
főrangú  társaságban,  mit  a  legtúlzottabb  kizárólagos- 
ság sem  képes  olykor  egy-egy  szabadelvű  légvonat- 
tól megóvni. 

A  mint  özvegye  most,  e  verőfényes  augusztusi 
nap  délelőttjén,  a  verandán  állt,  magas,  erőteljes 
alakján  simán  aláfolyó  fekete  ruhájában,  kis  krepp 
főkötővel  már  is  őszbevegyülő  szőke  haján,  feltűnő 
jelenség  volt.  A  múló  évek  rejtett  vegytani  pro- 
czesszusa,  mely  oly  csodálatos  átalakulásokat  hoz 
létre  és  olykor  a  legfinomabb,  legbájosabb  arczra 
leghamarább  nyomja  a  hervadás  bélyegét,  c  csúnya 
fiatal  asszonyt  meglepően  érdekes  matronává  vará- 
zsolta át.  Éles  vonásainak  parancsoló  jellege  jól 
illett  őszülő  hajkoronájához  és  az  érett  kor  telt- 
sége  teljesen  elsimított  minden  szegletet  impozáns 
alakján. 

—  Érthetetlen,  egész  negyedórával  késnek!  — 
szólt  egy  mellette,  a  veranda  korlátához  támaszkodó 
vagy  tizennyolca:  éves  fiúhoz,  kinek  érdekes  oliv- 
szín  arcza  korát  messze  túlhaladó  tetterőt  és  érett- 
séget árult  el. 

A  fiú  mélyen  fekvő,  éles  szürke  szemeivel  nyil- 
ván többet  látott,  mint  Szelényiné,  bár  az  látcsövet 
használt. 

—  Ott,  Elza  néni  —  nem  látja?  —  kocsi  jön!  — 
kiáltá  két  kezével  a  távolba  mutatva.  De  most  már 
Szelényiné  is  lebocsátá  a  látcsőt. 

—  Hogyne  látnám,  jönnek !  —  feleié  felindulás- 
tól remegő  hangon  és  a  fiút  kezén  fogva,  gyors 
léptekkel  sietett  le  vele  a  veranda  lépcsőjén. 

Néhány  perez  múlva  Pista  édesanyja  nyakán 
csüggött  és  addig  csókolta  össze-vissza,  míg  az 
könyein  át  nevetve  szabadkozott,  hogy  elég. 

Azután,  midőn  a  fiú  végre  kibocsátá  karjaiból. 
Szelényiné  boldogságtól  sugárzó  arczczal,  határtalan 
büszkeséggel  nézett  végig  rajta. 

—  Beh  megizmosodtál  az  utolsó  hat  hónap 
alatt,  —  monda  csodálkozva  és  legszivesebben  hozzá- 
tette volna  —  s  beh  megszépültél ! 

De  ezt  már  nem  mondta  ki.  Csak  tekintetének 
nem  bírt  parancsolni,  mely  leplezetlen  elragadta- 
tással pihent  az  előtte  álló  széles  vállú,  karcsú 
alakon  és  a  sötétszőke  gazdag  fürtöktől  :árnyalt 
büszke  szépségű  arczon,  mely  csak  úgy  ragyogott 
az  életkedvtől. 

A  fiú  elégedetten  nevetett. 

—  Remélem  nem  apprehendálsz,  hogy  annyival 
magasabbra  nőttem  még  náladnál  is,  mama  ?  — 
monda,  édes  anyját  újra  megcsókolva,  míg  az  karját 
véve  lassan  haladt  fel  vele  a  lépcsőn. 

Most  jutott  eszébe  Szelényinének,  hogy  nem 
csak  ketten  vannak  és  szemeit  keresve  jártatta  kö- 

rül   clőbbeni  ifjú  társa  után.    A    fiú    kis    távolságra 
tőlük  nyugodtan  várt,  míg  megszólítják. 

—  Ugyan  Félix,  miért  nem  szorítsz  kezet  unoka- 
testvéreddel ?  —  kiáltott  rá  Szelényiné  feddőleg.  — 
Te  pedig,  Pista,  úgy  látszik,  rá  sem  ismersz  többé 
Félixre,  ki   ezentúl  háztársad  lesz. 

A  két  fiú  közömbösen  fogót  kezet,  míg  Pista 
csodálkozva  kérdezte  magától,  mire  való  legyen 
neki  ez  a  kis  gyerek?  O  már  egész  férfiúnak  tar- 
totta magát  és  egyetemi  sikereinek  kellemes  ön- 
tudatában némi  jogosultságot  érzett  magában  arra, 
hogy  társaságát  megválogassa. 

—  Majd  lerázom  a  nyakamról  —  biztatta  magát, 
mialatt  szobájában  ebédre  átöltözött.  —  Nem  úgy 
néz  ki,  mintha  jól  tudna  lovagolni,  és  ha  egyszer 
Sátán  hátán  vagyok,   próbáljon  utánam  jönni. 

—  Szabad?  —  kérdé  e  perczben  Szelényiné, 
kopogtatva. 

A  fiatal  ember  kinyitotta  az  ajtót. 

—  Nem  bírtál  bevárni  ugy-e  mama  ?  —  kiáltá, 
édes  anyját  nevetve  átkarolva.  Azután  hagyta  magát 
beczézni  csendes  mosolylyal  szép  arczán,  bizonyos 
öntelt  nyugalommal,  mintha  nagy  kegyet  osztogatna, 
midőn  magát  szerettetni   engedi. 

—  Azért  csak  siess,  öltözködjél !  —  monda  végre 
Szelényiné,  egy  karosszékbe  letelepedve,  mint  a  ki 
hosszabb  időzésre  készül.  —  És  főkép  ne  képze- 
lődjél. Nem  azért  jöttem  be,  mert  nem  bírtam  be- 
várni, míg  elkészülsz,  te  elbizakodott  úrfi,  —  azután 
hirtelen  elkomolyodva,  folytatá :  Fontos  dolgokat 
kell  veled  megbeszélnem. 

A  hang,  melyen  édes  anyja  az  utóbbi  szavakat 
kicjté,  megdöbbentette  Pistát,  de  egyszersmind  jól 
is  esett  neki.  Szerette,  ha  férfiszámba  vették.  Maga 
is  elkomolyodott,  midőn  kiváncsian  fordult  édes 
anyjához. 

—  Ügy  van  jól,  mama.  Kivel  beszélnéd  meg  dol- 
gaidat, ha  nem  én  velem,  a  család  fejével  V 

—  Örvendek,  hogy  annak  tekinted  magad,  Pista, 
a  miből  azt  is  következtetem,  hogy  tudod,  mikép 
az  efFélc  állás  felelősséggel  jár.  Remélem,  úgy  fo- 
god magadat  vendégeink  iránt  viselni,  a  mint  az  e 
ház  fejéhez  illik. 

—  Úgy,  arról  a  kis  gyerekről,  unokatestvérem- 
ről van  szó,  —  szólt  közbe  a  csalódás  hangján 
a  fiú. 

—  Nemcsak  unokatestvéredről,  ki  mellesleg 
mondva  nem  kis  gyerek,  hanem  nagynénédről  és 
Alice  cousincodról  is,  kik  egy  félév  óta  a  kis  kas- 
télyban laknak.  Csodálkozol,  ugy-e?  De  képtelen 
voltam  neked  a  történteket  megírni,  sőt  ha  képes 
is  lettem  volna  reá,  óvakodtam  volna  megtenni. 
Ha  akkor,  mikor  testvéremet,  azt  az  egykor  oly 
szép,  ragyogó  jelenséget  vakon,  összetörve,  hal- 
dokolva viszontláttam,  ha  akkor  írtam  volna  neked, 
levelem  tele  lett  volna  átkozódással  és  megrémültél 
volna  attól,  mit  e  sorokon  keresztül  anyád  szivében 
olvasol ! 

Szelényiné  e  szavaknál  fölkelt  és  nagy  léptekkel 
kezdett  fel  s  alá  járni  a  szobában. 

—  Nem  értesz,  —  folytatá  végre,  fia  előtt  meg- 
állva, míg  a  fiú  e  váratlan  kifakadáson  elcsodálkozva. 

szinte  ijedten  tekintett  rendesen  oly  nyugodt,  oly 
megfontolt  édes  anyjára,  kinek  araza.  most  vonaglott 
az  indulattól,  míg  szemeiből  nagy,  nehéz  könyek 
peregtek  alá. 

—  Nem  értesz  és  nem  is  akarom,  hogy  megérts. 
A  gyűlölség  veszedelmes  örökség,  ne  legyen  osztály- 
részed. S  különben,  kit  is  gyűlölnél  ?  —  folytatá 
nyugodtabban.  —  Azok,  a  kik  nagynénédet  tönkre- 
tették és  engem  ...  de  ne  beszéljünk  rólam  . . .  azok, 
mondom,  rangtársaid,  hozzájok  tartozol,  téged  nem 
fognak  megalázni.  Ellenkezőleg  —  és  arczán  büszke 
mosoly  vonult  el  —  te  fogod  őket  megszégyeníteni 
azon  észszel,  azon  vasszorgalommal,  azon  jellem- 
tisztasággal, mit  polgári  születésű  nagyatyádtól  örö- 
költél. 

—  Nem  hiszem,  hogy  ezt  valaha  elismernék, 
mama  —  veté  közbe  a  fiú  halkan,  szinte  meg- 
félemlítve édesanyja  szokatlan  szenvedélyessége 
által,  —  Hisz  épen  hazánkban  és  főkép  e  század- 
ban, sok  kiváló,  de  még  nagy  ember  is  volt  a 
főranguak  között. 

Az  asszonyt  mintha  magához  térítette  volna  e 
higgadt  felelet.  Mélyen  felsóhajtott,  de  helyeslőleg 
intett  fejével. 

—  Igazad  van,  nem  tagadom.  De  életemben  oly 
fontos,  oly,  mondhatnám,  döntő  szerepet  játszott 
az  előitélet,  hogy  nem  csoda,  ha  belőle  rám  is 
ragadt  valami.  Mindez  különben  nem  tartozik  ide, 
sőt  ha  jobban  megfontolom  a  dolgot,  az  sem  tar- 
tozik ide,  hogy  Róbert  sógorom  történetesen  báró. 
A  lényeges  az,    hogy    ő    a    legelvetemültebb  gaz- 

ejnber,  kit  valaha  kedvező  körülmények  megóvtak 
attól,  hogy  mint  közönséges  rablógyilkost  fel- 
akaszszák. 

—  Ki  ?  Róbert  bátyám !  —  kérdé  a  fiú  hihetet- 
lenül. 

—  Az,  a  tökéletes  gavallér,  a  kifogástalan  gentle- 
man, kit  minden  becsületbiróságba  beválasztanak ; 
az  udvariasság  ezen  mintaképe,  kinek  meghajlását 
utánozza  minden  pelyhedző  állú  grófocska.  Régóta 
sejtettem,  hogy  hallatlan  költekezése,  bolond  vállal- 
kozó szenvedélye  végzetessé  fog  válni  szegény 
nővéremre  nézve.  De  ilyen  távolságra,  mi  itt,  ők 
Galiczia  határán  vagy  Bécsben,  meg  nem  Ítélhettem, 
milyen  mérveket  öltött  tékozlása.  Ilma  éveken  ke- 
resztül nem  látott  semmit,  vagy  nem  akart  semmit 
látni,  ugy  bálványozta  férjét,  oly  tökéletesnek  kép- 
zelte, hogy  föltétlenül  bízott  minden  intézkedésé- 
ben. Boldogult  nagyatyád  azt  hitte,  hogy  minden 
pénzbeli  viszontagság  ellen  biztosít  bennünket,  ha 
vagyonúnknak  legalább  felét  úgy  leköti,  hogy  fér- 
jeink ne  férhessenek  hozzá.  Ezen  lekötött  vagyon 
Ilma  nénédnek  csak  ábrándját  mentette  meg  néhány 
évvel  továbbra,  de  természetesen  épen  pénzének 
az  árán. 

A  míg  az  tartott,  szeretetreméltó  sógorom  a 
világ  legfigyelmesebb  férje  volt  és  Ilma  szerelmének 
vakságában  eleinte  készségesen  aláírt  minden  blan- 
quettet,  mit  férje  elébe  terjesztett,  anélkül,  hogy 
megkérdezte  volna,  milyen  összegre  szólnak.  Midőn 
ez  azonban  az  utóbbi  években  nagyon  is  gyakran 
ismétlődött,  még  ő  neki  is  feltűnt  és  a  szerencsétlen 

asszony  —  nem  képzelheted,  mily  nehezen  csaltam 
ki  belőle  ezen  vallomásokat  és  mily  hévvel  védel- 
mezte az  egész  idő  alatt  becstelen  férjét  —  végre 
gyermekeinek  jövőjére  gondolva,  ellenszegülni  kez- 
dett. Ebből  aztán  mindannyiszor  heves  szóváltás 
támadt,  sőt  megtörtént,  hogy  a  gavallérok  ezen 
mintaképe,  sima,  fehér  kezeivel  —  melyekre  oly 
büszke  —  tettleg  bántalmazta  nejét. 

—  De  hiszen  ez  alávalóság!  — kiáltá  Pista  fel- 
ugorva. 

—  Meg  is  mondtam  Ilmának,  mily  megfoghatat- 
lan előttem,  hogy  ezek  után  még  férjénél  maradt. 
De  akkor  meg  ő  lámadott  meg  és  végre  önmagát 
kezdte  vádolni,  a  miért  nem  szerette  eléggé  férjét 
és  afféle  nyomorult  pénzkérdések  miatt  ellenkezésé- 
vel ingerelte.  A  többit  aztán  már  nem  ő  tőle  tu- 
dom, hanem,  a  mi  a  legiszonyúbb,  fiuktól,  Félixtől. 
A  fiií  beszélte  nekem,  hogy  egy  reggelen  szüleinek 
szobájában  heves  vitatkozást  hallott;  de  minthogy 
ez  gyakran  szokott  előfordulni,  nem  igen  vette 
figyelembe.  Ekkor  egyszerre  velőtrázó  sikoltást  hall 
és  édesatyját  segítségért  kiáltozva,  mint  egy  őrültet 
látja  a  szobából  kirohanni.  A  megrémült  gyermekek 
Ilmát  vérében  fekve  találták  a  földön.  Férje  dühé- 
ben egy  üveget  vágott  fejéhez  és  ez  —  szemeit  találta. 

—  Rettentői 

—  Mit  mondjak  még?  Rögtön  sürgönyöztek 
nekem,  és  én,  bármennyire  ki  voltam  merülve 
szegény  atyád  betegsége  és  halála  által,  mégis 
azonnal  Ilma  betegágyához  siettem,  melyről  azt 
hittük,  soha  se  kel  fel  többé. 

—  Igen,  akkor  írtad  nekem  azt  a  kétségbeesett 
levelet  Sklevnicízéről.  Vagy  egy  héttel  azután  kap- 
hattam, hogy  a  temetésről  Zürichbe  visszatértem. 
Csakhogy  meg  nem  irtad  Ilma  néni  betegségének 
szörnyű  okát. 

—  És  képzeld,  ez  az  imádandó  asszony,  ez  a 
szent,  a  kivel  csak  térden  állva  kellene  beszélni, 
iszonyú  kínjai  között,  világos  perczeiben  váltig  azt 
állítá,  hogy  a  szőnyegben  megbotolva,  elesett  és 
így  vágta  fejét  az  üveghez.  Majd  könyörögve  kért 
bennünket,  nyugtassuk  meg  szegény  Róbertet,  ki 
bizonyosan  kétségbe  van  esve.  A  nyomorult  I 
A  földön  fekve  jajgatott  neje  ágya  előtt,  mikor 
azt  hittük,  hogy  meg  fog  halni  és  azután,  midőn 
valamivel  jobban  lett  —  bár  mindnyájan  tudtuk, 
hogy  szemevilága  mindenkorra  elveszett  —  rávittc 
a  szerencsétlent,  hogy  az  ő  és  gyermekei  utolsó 
filléreinek  nagyrészét  is  átengedje  neki. 

A  fiút,  ki  mohón,  lélekvesztett  figyelemmel  hall- 
gatott, csaknem  megrázkódtatta  az  utálat. 

—  Szörnyeteg!  —  sziszegett  fogai  között. 

—  Én  az  egész  idő  alatt  úgy  bántam  sógorom- 
mal, mintha  árnyék  volna.  Ezt  ő  azonban  nem 
vette  tudomásul  és  keresett  udvariasságát,  mely 
brutalitásának  tudatában  csak  undorral  töltött  el, 
egy  perozig  sem  hazudtolta  meg.  Különben  el  vol- 
tam határozva,  hogy  mihelyest  Ilma  jobban  lesz, 
számolok  hóhérjával.  De  ő  kijátszott.  Az  éjjeli 
virrasztástól  elfáradva,  egy  délután  kissé  ledőltem 
és  ezt  az  időt  használta  fel  a  gazember,  hogy  neje 
kezét  vezetve,  megkapja  a  mit  akart.    Midőn    fel- 

ébredve  be  akarok  menni  Urnához,  6  éppen  kijön, 
halotthalványan,  szemlesütve.  Azonnal  nycrgeltetett 
és  ellovagolt.  Azóta  se  láttam  többet.  Mert  mihe- 
jycst  veszély  nélkül  tehettük,  magammal  vittem  Il- 
mát és  berendeztem  neki  a  kis  kastélyt,  hol  re- 
mélem legalább  békében  fogja  befejezni  életét, 
sőt  még  azt  is  remélem,  hogy  vagyonának  romjai- 
ból megmenthetünk  valamit  a  szegény  gyermekek 
számára,  mi  jelenleg  fógondom. 

—  És  ő,  az  a  —  —  édes  anyámnak  igaza  volt, 
midőn  rablógyilkosnak  nevezte  .  .  . 

—  Nem  tudom,  most  hol  van  és  nem  is  törő- 
döm vele.  Sklevnicze  el  van  adva,  de  nem  hiszem, 
hogy  ezzel  adósságait  fedezhetné,  sőt  erősen  tar- 
tok tőle,  hogy  most  se  rázzuk  le  nyakunkról.  Ha 
minden  ressourcejából  kifogy,  páratlan  szemtelen- 
ségével utoljára  ide  hozzánk  toppan  be  és  Ilmát 
újra  megbabonázva,  rákényszerít  bennünket,  hogy 
mi  tartsuk  cl. 

—  Csak  merjen  ide  jönni,  minden  csontját  öszszc- 
töröml  —  kiáltá  a  fiatal  ember  villogó  szemekkel. 

—  Dehogy  szennyeznéd  be  vele  kezeidet  1  És 
aztán,  Ilma  érzékeny  természetével,  puritán  elvei- 
vel, úgy  retteg  minden  botránytól,  úgy  igyekszik 
nyomorult  családi  életét  még  én  előttem  is  lep- 
lezni, hogy  nem  tudom,  mit  tehetnénk,  ha  ez  az 
ember  ide  jönne,  kit,  a  milyen  megfoghatatlannak 
látszik,  de  még  mindig  szeret ! 

—  Csakugyan  megfoghatatlan,  de  imádandó!  Az 
ember  ezen  asszony  lovagjául  szeretné  magát 
avattatni  és  csak  annak  élni,  hogy  őt  szolgálja. 

Szclényiné  dédelgetve  simogatá  meg  fia  felhe- 
vült arczát. 

—  Hisz  épen  azt  kivánom  tőled.  Ebéd  után 
elviszlek  hozzá,  már  alig  várja,  hogy  megismerjen. 
S  ha  meg  akarod  nyerni  szívét,  légy  barátságos 
gyermekei  és  főkép  Félix  iránt,  kire  különben  is 
figyelmeztetlek.  Kérlek,  ne  húzd  el  a  szádat  olyan 
csúnyán,  mert  megbánod.  Félixnek  sokkal  több 
esze  van,  mint  gondolnád  és  ha  nem  is  lehet 
mindenki  olyan  lángész,  mint  az  én  fiam,  de  azért 
kitűnő  tulajdonságokkal  bírhat. 

A  fiú  elmosolyodott.  Jól  tudta,  hogy  édes  anyja 
tréfás  gúnyja  alatt  tulajdonképen  meggyőződése 
rejlik  és  feltette  magában,  hogy  protegálni  fogja 
azt  a  kis  fiút,  már  azért  is,  mert  Ilma  néni  fia. 


Midőn  Pista  ebéd  után  édes  anyjával  a  kis  kas- 
tély felé  közeledett,  meglepetve    felI:iáltott. 

A  kastély  egész  környezete,  mióta  utoljára  látta, 
csodálatos  átalakuláson  ment  keresztül.  Az  egy- 
kori elhanyagolt  pázsit  helyett  virágos  kert  vette 
körül,  százféle,  szebbnél  szebb  rózsával,  sűrűn  be- 
ültetett heliotróp-ágyakkal  és  öles  daturafákkal, 
melyeknek  hosszú  zöld  bimbói  már  nyiladozni 
kezdtek.  S  a  ház  maga  is,  mintha  felébredt  volna 
titokszerű  álmából.  Emeletének  ablakai  nyitva  áll- 
tak és  czifra  kiszögellő  erkélyei  egész  lugasokká 
voltak  átváltoztatva  a  felkúszó  Maréchal  Niel  sűrű 
lombú  vörösded  indái  által,  melyek  között  százá- 
val nyiladoztak  a  bágyadt  kecsesei  aláfüggő  sárga 
rózsák. 

Szelényi   Gáborné  lopva  vizsgálta    fiának    arczát. 

—  Meg  vagy  lépetve,  úgy-e?  —  kérdé  szinte 
mentegetődzve.  —  Igaz,  hogy  eddig  sohasem  ér- 
tem rá  virágokkal  és  más  effélékkel  bibelődni.  De 
szegény  Ilma  nem  láthatja  mindazt,  a  miben  mi 
Itten  gyönyörködünk  és  így  virágokról  gondoskod- 
tam, hogy  azoknak  legalább  illatát  élvezhesse. 

—  Milyen  jó  vagy,  mama  I  -  monda  Pista  kar- 
ját édes  anyja  válla  köré  téve. 

De  az  feleletül  befogta  száját,  mert  ugyané 
percében  a  kastélyban  egy  harmónium  mély,  ko- 
moly hangja  csendült  meg.  Mesteri  játék  volt,  mely 
elragadó  hévvel  és  áhítattal  tolmácsolta  amaz  egy- 
szerű protestáns  templomi  énekek  egyikét,  melyek- 
ben több  a  melódia,  erő  és  lelkesedés,  mint  akár- 
hány műgonddal  kidolgozott  misében. 

A  fiú  megigézve  állt  meg,  de  édes  anyja  szó 
nélkül  magával  vonta,  fel  a  keskeny  csigalépcsőn, 
egy  sötét  folyosón  végig,  melyből  egy  tágas,  bolt- 
hajtásos szobába  nyitva  az  elébe  ömlő  világosság 
majdnem    elszédíté. 

Oly  halkan  nyitottak  be,  hogy  sem  a  hosszú 
szoba  másik  végén  a  harmónium  mellett  ülő  vak 
asszony,  sem  Félix,  ki  a  hangszerhez  támaszkodva 
elragadtatott  némaságban  tekintett  édesanyjára,  nem 
vették  észre  beléptüket.  Az  asszony  tovább  ját- 
szott, kicsi,  átlátszó  kezeivel  csodálatosan  hatal- 
mas akkordokat  csalva  ki  a  hangszerből,  míg  szép 
metszésű  ajkai  átszellemült  mosolyra  nyiltak,  mely 
az  egész  arczot  megvilágítva,  csaknem  pótolta  a 
csipkés  mousselinkendővel  bekötött  szemek  fényét. 

Pista  nem  bírt  megmozdulni.  Az  ablakon  be- 
ömlő verőfény,  mely  meg-megcsillogtatta  a  vak 
asszony  nehéz  gesztenyeszín  hajtekercseit,  a  cso- 
dálatos, elragadó  zene,  az  alacsony  bolthajtásos 
szoba  ódivatú,  nagy  virágos  selyemmel  bevont  bú- 
torzatával, a  kábító  virágillat :  mindez  úgy  hatott 
reá,  mint  egy  ismeretlen,  meseszerű  új  világ. 

Egy  üde  gyermekhang,  mely  édesanyja  nevét 
kiáltá,  törte  meg  e  varázst  és    Vanderbiltné  mellől 


Jlz  asszony  tovább  játszoil. 

egy  vagy  tiz  éves,  kerek  arczú  leányka  ugrott  fel, 
kit  a  játszó  alakja  eddig  szemeik  elől  elfedett. 

Néhány  perez  múlva,  maga  sem  tudta  hogyan, 
Pista  a  vak  asszony  előtt  térdelt,  ki  karjaival  át- 
ölelte, majd  lassan,  tapogatódzva  végigsimítá  arczát 
és  vállait. 

—  Sokkal  nagyob  és  vállasabb  I^lixnél  —  monda 
halkan.  —  És  milyen  lágy  és  fürtös  a  haja.  Ha 
jól  emlékszem,  bár  csak  két  éves  kovában  láttam, 
kék  szemei  vannak,  mint  neked,  Elza. 

—  Hogyne,  hisz  szerencsétlenségére  különben 
is  én  rám  hasonlít  —  feleié  Szclényiné,  felindulását 
tréfával  elütve.  —  Meglátszik  az  istenadtán,  hogy 
afféle  dragonyos  az  édes  anyja. 

\anderbiltné  bosszúsan  vállat  vont. 

—  Mostanig  se  felejtetted  el  ezt  a  bolond  be- 
szédet I  Örülj,  hogy  olyan  jól  vagy  megteremve  s 
oly  erősnek  érzed  magad  —  folytatá  sóhajtva.  — 
Így  legalább  támasza  lehetsz  gyermekeidnek,  míg 
én  .  .  . 

—  Míg  te  csakis  arra  termettél,  hogy  tenyerén 
hordjanak.  Gyermekeid  se  tesznek  egyebet,  úgy-e 
Félix?  —  És  Szelényiné,  ki  nyilván  szórakoztatni 
kivánta  nővérét,  vidáman  tovább  társalgott,  ado- 
mákat mondatott  el  Pistával  zürichi  életéből,  majd 
megtréfálta  a  kis  leányt,  ki  egyszer  se  nyitotta  ki 
száját,  bár  nagy,  komoly  szemeit  egy  perczig  se 
vette  le  Pista  nevető  szép  arczáról. 

—  Ahá,  talán  azért  vagyunk  oly  hallgatagok, 
mert  megfeledkeztem  az  etikettről  —  monda  végre 
Szelényiné  mosolyogva.    —    Gyere   ide    kis   Alice 

hadd  mutassalak  be  teljes  ünnepélyességgel  unoka- 
fivérednek. 

A  kis  leány  tartózkodó  komolysággal  nyújtá  ke- 
zét Pistának  és  egy  korrekt  bók  után  gyorsan  el- 
vonta fejét,  midőn  az  meg  akarta  csókolni. 

—  Már  nem  szabad  ?  Nem  is  tudtam,  hogy  Alice 
cousineom  felnőtt  dáma!  —  kiáltott  fel  Pista  ka- 
cagva. —  No  de  majd  megbarátkozunk.  Magam 
elé  ültetlek  a  lovamra  és  így  megyünk  aztán  vi- 
lágnak. 

A  kis  leány  idegenkedve  húzódott  édes  anyja 
mellé. 

—  Köszönöm,  de  nem  mehetek,  mamának  szük- 
sége van  reám, 

—  No  szépen  jártam  első  szöktetési  kísérletem- 
mel —  nevetett  Pista.  —  Egyenesen  kikosaraztak. 

A  vak  asszony  mohón,  szinte  szenvedélyesen 
kapott  keze  után. 

—  Ne  tréfáljatok,  rosszul  esik !  Hisz  oly  tele 
vagyok  aggodalommal  —  monda  halkan,  csaknem 
súgva.  —  Minden  reményemet  abba  helyeztem, 
hogy  Félix-szel  megbarátkozzál.  Te  künn  nevel- 
kedtél a  világban,  míg  ő  mindég  mellettem  volt 
és  túlkomolylyá,  tartózkodóvá  vált.  Neki  serken- 
tésre, buzdításra  volna  szüksége  s  nincs  senkije, 
a  ki  vezethetné,  egy  vak  asszonyt  kivéve,  ki,  ha 
látna,  sem  ismerné  az  utat. 

—  Hát  én  nem  számítok,  —  szólt  közbe  Sze- 
lényiné,  ki  el  volt  tökélve  arra,  hogy  minden  el- 
érzékenyülésnek  elejét  veszi.  —  Biztosítalak,  hogy 
asszony  létemre  is  útba   tudom    igazítani    nemcsak 

Féüxet,  de  azt  az  óriást  is,  kit  Szelényi  Pistának 
neveznek.  Különben  nyugodt  lehetsz.  A  mi  két 
fiúnk  már  ebéd  alatt  összeveszett,  mi  legjobb  jele 
annak,  hogy  meg  fognak    barátkozni. 

—  Összevesztek  ?  Félix  csak  nem  .  .  . 

—  Ne  félj,  semmit  se  vétett.  Csak  tudatta  Pis- 
tával, hogy  orvos  akar  lenni. 

—  Én  meg  arra  azt  feleltem,  hogy  ez  nem 
pálya  egy  magunkféle  embernek  —  szólt  közbe 
Pista. 

Vanderbiltné  felsóhajtott. 

—  Én  is  azt  tartom.  A  diplomácziára  kellene 
adnia  magát.  De  Félix  hajthatatlan.  Régi  nevelője. 
Pap  Mihály,  beszélte  tele  a  fejét  afféle  túlzott 
humanisztikus  eszmékkel,  s  már  most  azt  hiszi, 
hogy  csak  ezen   az  úton  használhat  embertársainak. 

Félix  elpirult. 

—  Minthogy  csak  erre  a  pályára  érzek  hiva- 
tottságot . . 

—  Rá  fogod  adni  magadat  —  szólt  közbe  ha- 
tározottan Szelényjné.  —  Ne  bántsd  a  fiút  Ilma  — 
folytatá  nővéréhez  fordulva.  —  Házasságkötésbe  és 
pályaválasztásba  nem  jó  beleavatkozni,  s  ha  egy 
kicsit  szokatlan  is,  hogy  egy  báró  Vanderbilt  orvos 
legyen,  nekünk  felvilágosodott,  szabadelvű  embe- 
reknek —  ezzel  egy  szatirikus  oldalpillantást  ve- 
tett fiára  —  nem  lehet  ellene    kifogásunk. 

Pista  ajkába  harapott  és  felállt. 

—  Nekem  nincs  is.  Altalánosságban  beszéltem. 
Miattam  mindenki  azt  teheti,  a  mi  neki  tetszik. 
Különben    most    kedvem    sincs   ily    komoly    vitára. 

Wohl  Stefánia  :  Atanyfttst.  1.  ^ 

Egyedüli  vágyam  a  sok  magolás  után,    « Sátán »-on 
ismét  végig  repülhetni  a  rónán. 

—  E  vágyadat  akár  mindjárt  teljesítheted.  Fe- 
csegésünk  úgyis  kifárasztotta  Ilmát.  Menj,  nyer- 
geitess, és  én  addig  aratóim  után  látok,  kiket  ma 
megbocsájthatatlan  módon  elhanyagoltam.  Félix  el 
fog  kisérni  utamon,  mert  tudnod  kell,  hogy  ő  ve- 
zetésem alatt  afféle  műkedvelő  gazdasági  tanfo- 
lyamot végez. 

—  És  hol  fog  gazdálkodni?  —  kérdé  Vander- 
biltné  szomorú    mosolylyal. 

De  nővére  úgy  tett,  mintha  nem  hiUaná.  Ma- 
gasra felgyűrte  ruháját  és  vastag  botos  vászon  nap- 
ernyőjét kezébe  véve,  útnak  indult  Félixszel,  míg 
Pista  az  istállók  felé  tartott. 

Szclényinének  igaza  volt.  Az  elmúlt  jelenet  el- 
nyomott izgalmával,  élénk  eszmecseréjével,  csak- 
ugyan kimeríté  a  vak  asszonyt,  ki  látogatóinak  tá- 
vozta után,  mélyen  felsóhajtva  dőlt  hátra  székében. 
És  soká  maradt  így  csendesen,  szótalanul,  míg 
fonnyadt  arczárói  lassankint  le  kezdett  válni  az 
ifjító  pír,  mit  csak  az  izgalom  festett  reá. 

Nagyon  szenvedett  e  perczben.  Kimondhatatla- 
nul fájt  szívének,  mely  oly  fanatikus  szeretettel 
csüggött  gyermekein,  hogy  ő  fiának  meg  nem  ad- 
hatta a  lehetőséget  arra,  hogy  oly  fényesen  fejlőd- 
hessék, mint  Pista.  Férjének  vállalataihoz,  melyek 
pedig  mindig  oly  rosszul  ütöttek  ki,  oly  sok  pénzre 
volt  szüksége,  kiadásaikat  a  háznál  is  oly  magasra 
csigázta  fel  ezen  XIV.  Lajos  korabeli  grand-seigneur 
túlfinomított  ízlése,  szcrcplésök  a  bécsi  nagy  világ- 


5» 

ban  annyi  komornyikot,  csatlóst,  kocsist  és  groo- 
mot  szükségelt,  hogy  tanítókra  a  gyermekek  szá- 
mára nem  tellett.  Egy  félénk  kálvinista  orvosjelölt, 
kit  a  háziúr  úgy  ignorált,  mintha  levegő  volna  és 
kinek  lehetetlen  szabású,  kopott  kabátja,  a  kastély 
cselédsége  rossz  élczeinek  folytonosan  aséltáblául 
szolgált,  végeztette  Félixszel  a  gimnáziumot.  Igaz, 
hogy  Vanderbiltné  nagy  meglepetésére  a  fiú  mégis 
olyan  vizsgát  tett,  mely  minden  várakozását  fölül- 
multa és  azonfelül  az  utóbbi  hónapok  megpróbál- 
tatásai között  oly  komolyságról  és  érett,  öntudatos 
észjárásról  tett  tanúságot,  mely  nagy  támaszára 
szolgált  és  még  Szelényinét  is  meglepte.  Mindaz- 
által Pista  sajátságosan  kápráztató  egyénisége,  mely- 
nek varázsát  vaksága  daczára  is  minden  ízében 
érezte,  oly  felsőbbség  színében  tüntette  őt  fel 
Félixszel  szemben,  mely  szinte  elviselhetetlen  volt 
reá  nézve. 

A  kis  leány,  ki  kezeit  térdein  összekulcsolva  egy 
zsámolyon  ült  lábainál,  mély  aggodalommal  gyer- 
mekded arczán  tekintett  édesanyjára.  Mintha  csak 
tudta  volna,  hogy  őt  most  fájdalmas  gondolatok 
foglalkoztatják  és  még  sem  merte  volna  azokat 
félbeszakítani. 

Egyszerre  Vanderbiltné  összerezzent,  mintha 
fázna. 

A  kis  leány  felkelt  és  lábujjhegyen  az  ablakhoz 
menve  bezárta  azt. 

—  Ki  van  itt?  —  kérdé  Vanderbiltné  fáradt, 
vontatott  hangja. 

—  Én  vagyok,  édes  mama,  bezártam  az  ablakot. 

—  Süt  még  a  nap  ? 

—  Nem,  beesteledett. 

—  Akkor  jó  lesz  kissé  lemenned  a  kertbe,  töb- 
bet kellene  a  levegőn  lenned,  Alice  I 

A  gyermek,  ki  eddig  vágyteljes  pillantásokat  ve- 
tett ki  a  szabadba,  visszatért  anyjához. 

—  Oh,  eleget  vagyok  künn,  mama  —  monda 
vidáman,  —  ma  délelőtt  annyit  jártam,  annyit, 
hogy  belefáradtam.  S  most  olyan  jól  esik  pihen- 
nem. —  Ezzel  zsámolyát  közelebb  vonta  anyjához 
és  térdeire  hajtá  fürtös  fejét. 

lij  szünet  állt  be,  mit  csak  nagy  sokára  tört  meg 
ismét  a  vak  asszony  hangja,  mely  most  remegett 
a  felindulástól. 

—  Gondolod,  hogy  jó  fiú  a  Pista  cousinod?  — 
monda  előrehajolva,  mintha  így  olvashatna  a  kis 
leány  arczában.  —  Tetszik  neked? 

A  gyermek  nagyon  fontoskodó  képet  vágott. 

—  Tetszik  mama.  Persze  nem  úgy,  mint  Félix. 
Az  sokkal  okosabb,  ő  a  legokosabb  fiú  a  világon ! 

—  Nem  gondolod  Alice,  hogy  ezt  képtelen  vagy 
megitélni?  Valószínűleg  Pista  az  okosabb,  mert  őt 
nagy  gonddal  nevelték,  egy  külföldi  nevelőintézet- 
ben, míg  Félixet  nem  volt  módomban  úgy  tanít- 
tatni, a  mint  óhajtottam  volna.  Pista  sokkal  nagyobb, 
mint  Félix,  úgy-e  ? 

—  Oh,  ő  nagyon  nagy,  mama.  Félix  úgy  néz  ki 
mellette,  mint  egy  kis  fiú.  Széles  vállai  vannak  és 
ilyen  karcsú  dereka.  Oh,  nagyon  jól  megnéztem, 
ha  nem  is  akartam  megcsókolni.  A  homloka  és  a 
szeme  szakasztott  olyan,  mint  az    Elza   nénié,    de 

aztán  egyenes    orra   van    és    afféle    szája,    mint    a 
mamának. 

—  Mint  nekem,  ugyan  mit  beszélsz  ? 

—  Pedig  úgy  van  —  feleié  a  kis  leány  maka- 
csul. —  A  szája  egészen  olyan  lágy,  mint  a  mamáé. 
Mintha  a  felső  arcza  fiú  volna,  az  alsó  meg  leányi 

Yanderbiltné  jóizűen  felkaczagott. 

—  Te  eredeti  kis  bolond !  Honnan  veszed  az 
efféle  megjegyzéseket,  Alice? 

A  gyermek  maga  is  felvidult,  a  mint  felvidulni 
látta  édesanyját.  Valami  titokszerű  benső  kapocs 
létezhetett  e  két  lény  között,  mert  a  mint  a  vak 
asszony  arczán  a  folyton  megújuló  bánat  mélyebbre 
vonta  a  szenvedés  redőit,  a  kis  leány  arcza  is 
csaknem  vénné  vált  a  megdöbbentő  koraérettség 
által,  mely  rajta  tükröződött,  míg  anyjának  egy 
mosolya,  egy  vidám  szava  visszaadta  egész  gyer- 
mekdedségét. 

—  Csak  van  szemem,  hogy  lássak  és  a  mamá- 
nak elmondjam,  a  mit  láttam  —  nevetett  a  leányka, 
a  teaasztalhoz  lépve,  mit  egy  inas  ezalatt  a  lám- 
pával együtt  behozott. 

Azután  bámulatos  ügyességgel  és  olyan  neszte- 
lenül, mintha  minden  zörrenéstől  félne,  mert  édes- 
anyját háborgathatná,  elkészíté  a  teát,  odavitte 
anyjához  és  mellé  ülve,  vigan  tovább  csevegett, 
míg  az  lassan  szürcsölgette  az  illatos  italt. 


Yl. 


Pista  nagy  meglepetésére  több  élvezetet  talált 
a  «kis  fiú))  társaságában,  kit  pártfogolni  akart,  mint 
hitte  volna.  Először  kedvencz  sportjaiban  kitűnő 
társra  akadt  benne,  azután  azt  is  felfedezte,  hogy 
Félix  legalább  is  annyit  tud,  mint  ő,  csakhogy  azt 
a  mit  tud,  máskép  tudja.  Míg  ő  benne  minden 
eszme  és  fogalom,  mit  tanulmány  útján  magáévá 
tett,  azonnal  alakot  öltött  és  számtalan  új  alakot 
nemzett,  mely  valamennyi  az  eredetiség  ragyogó 
látszatával  bírt,  Félix  minden  dolgot  alkatrészeire 
szedett  szét  és  úgy  megcsinálta  egy  eszme  vagy 
egy  elmélet  diagnózisát,  hogy  annak  gyenge  ol- 
dalai azonnal  kitűntek. 

Félix  a  született  természetbúvár  szkepszisével 
tudta,  a  mit  tudott,  míg  Pistában  megvolt  a  láng- 
ész öntudatlan  teremtő  ereje,  mely  abból,  a  mit 
magába  felvesz,  folyvást  ujat  alkot,  a  nélkül,  hogy 
törődnék  azzal,  mindig  helyes,  mindig  igaz-e  az, 
a  mit   alkotott. 

A  két  fiú  ezen  egymástól  oly  teljesen  különböző 
sajátsága  akkor  tűnt  ki  legjobban,  ha  komoly  vi- 
tatkozásba elegyedtek.  A  zürichi  intézetben  egy 
fiatal  angol   cdebating  society»-t  szervezett,  mely- 

nek  csakhamar  Pista  vált  legfényesebb  csillagává. 
Nőies  bájjal  mosolygó  ajkairól  csak  úgy  ömlött  az 
ékes,  hatalmas,  meggyőző  szó,  mely  a  közönsé- 
ges hallgatót  annyira  megvesztegette,  hogy  képte- 
len volt  ezen  eszmék  és  képletekben  gazdag  elő- 
adásban a  csillogó  szófizmát  a  józan  észtől  meg- 
különböztetni. A  társulat  tagjai  nem  is  igen  mer- 
tek vele  szembeszállni,  mert  előre  tudták,  hogy  övé 
lesz  a  győzelem. 

Pélixet  sem  hagyta  hidegen  unokatestvérének 
hévteljes,  megragadó  ékesszólása,  de  azért  mégis 
nem  egyszer  megtörtént,  hogy  néhány  ügyetlenül, 
nehézkesen,  csaknem  dadogva  előadott  mondattal 
úgy  szétszedte  és  tönkresilányította  beszédét,  hogy 
felhozott  érvei  úgyszólván  elpárologtak,  mint  meg- 
annyi csillogó  szappanbuborék. 

Pista  jóízűket  nevetett  vereségein,  de  azért 
önkéntelenül  vigyázni  kezdett,  ha  Félixszel  be- 
szélt, jobban  fegyelmezve  leleményes  észjárását, 
mely  oly  könnyen  sodorta  a  logikával  ellenkező 
irányba. 

Ismétlem,  hogy  ezt  önkénytelenül  tette,  mert 
ha  valaki  azt  merte  volna  állítani,  hogy  neki  Félix 
bizonyos  tekintetben  imponál,  teljes  meggyőződés- 
ből bolondnak  czímezte  volna  az  illetőt,  ő  min- 
den tekintetben  annyira  elhomályosítá  Félixet,  hogy 
köztük  még  összehasonlításról  sem  lehetett  szó. 
A  környék  fiatalsága  rajongott  érte  és  ha  látoga- 
tásokat tettek  a  vidéken,  vagy  valamely  mulatság- 
ban megjelentek,  minden  férfi-  és  nőszem  Pistát 
kereste,  míg  Félixnek  többnyire    csak  egy  pár  él- 

tcs  úr  jutott,  ki  élvezetet  talált  a  komoly   és    zár- 
kózott kedélyű  fiatal  ember  társalgásában. 

Két  házhoz  jártak  legszívesebben.  Az  egyik  az 
új  főispáné,  gróf  Derecskey  Oszkáré  volt,  a  megye 
egy  órányira  fekvő  székvárosában,  hol  Pista  a  ná- 
lánál idősebb  két  szép  comtessenek  udvarolt  fel- 
váltva, a  másik  Althausen  Nándor  dúsgazdag  szesz- 
gyárosé, ki  egészen  főúri  módon  berendezett  árok- 
házi kastélyában  még  a  főispánénál  is  szebb  há- 
zat vitt. 

Althausen  vagy  két  héttel  Pista  megérkezése 
után,  az  új  főispán  tiszteletére  ebédet  adott,  mely 
alkalommal  Szelényiné  is  először  hagyta  el  férje 
halála  óta  otthonát,  hogy  nagyobb  társaságban 
megjelenjen. 

Midőn  anya  és  fiú  Félixtől  követve  az  árokházi 
kastély  szalonjába  léptek,  nagy  élénkség  támadt  a 
meghívottak  között.  Sokan,  kik  távolabb,  a  megye 
kisebb  városaiban  laktak,  évek  óta  nem  látták  a 
szelényi  uradalom  örökösét  és  most  kritikára  éle- 
sített, igazi  kisvárosi  kíváncsisággal  tekintettek  az 
új  megjelenés  elé. 

De  láttára  a  kritika  megszűnt  és  nemcsak  a  nők, 
de  még  a  férfiak  is  bámuló  pillantással  néztek 
végig  a  fiatal  ember  sugár  alakján  és  tekintettek 
nemes,  szép  arczába. 

—  Van  mit  bámulni  ezen  a  jól  megtermett 
kölykön.  Két  akkora,  mint  az  apja  volt!  —  súgta 
Betti  néninek  Andal  György,  a  megye  érdemes 
szolgabirája,  helyet  csinálva  a  kicsi,  gömbölyded 
dámának,  ki  sietősen    felkelt,    hogy    az    érkezőket 

fogadja.  Betti  néni  Althausen  sógornője  volt,  ki 
sokkal  fiatalabb  nővérének  halála  óta  háztartását 
vitte  és  három  szép  gyermekét  nevelte.  Termés.?;e- 
tesen  nemcsak  Betti  néninek  hívták,  de  a  környé- 
ken senkinek  sem  jutott  eszébe,  hogy  ő  tulajdon- 
képen Kismartoni  Erzsébet  kisasszony.  Apraja- 
nagyja  csak  a  fentebbi  bizalmas  czímen  szólította 
a  jószívű  öreg  kisasszonyt,  kinek  sajátságai  inkább 
növelték,  mint  csökkentették  népszerűségét,  ó  volt 
az  egész  környék  orvosa  és  házi  gyógyszereit  egy 
naturalista  egész  merészségével  alkalmazta.  Sze- 
rinte áltáljában  nem  volt  szükséges  meghalni  és 
csak  könnyelműség,  vagy  megbocsájthatatlan  lom- 
haság következtében  érhette  valakit  e  sors. 

—  Elhagyta  magát  az  istenadta  és  meghalt  — 
szokta  mondani  a  méltatlankodás  hangján,  ha 
mégis  megtörtént,  hogy  valaki  orvosságai  daczára 
jobb  létre  szenderült,  mely  jobb  létet,  a  milyen 
jámbor  keresztény  volt,  nem  tudta  eléggé  meg- 
becsülni. 

—  Többet  ér  egy  falat  kenyér  a  földön,  mint 
egy  rakás  ananász  a  mennyországban  —  folytatta 
ilyenkor  elmélkedéseit  és  ebbeli  nézetét  még  a 
pappal  szemben  is  védelmezni  tudta,  ki  mint  a 
másvilág  okleveles  ügyvédje,  meg  szokott  botrán- 
kozni Betti  néni  ezen  és  hasonló  aranymondásain, 
melyeket  a  környéken  szorgalmasan  gyűjtöttek. 

—  Remélem,  Betti  néni  nem  diktál  belém  egy 
üveg  sós-borszeszt  pezsgő  helyett  —  tréfált  Pista, 
midőn  kezet  csókolt  neki. 

—  No  csak  bízza  el  magát  —  fenyegeté  az  ér- 

demes  hölgy,  ujját  felemelve.  —  Mintha  nem 
éppen  az  ilyen  tagbaszakadt  legények  lennének 
leggyávábbak,  ha  megbetegszenek.  Ha  magukat  fér- 
fiakat a  hideg  rázza,  gyengébbek  a  pólyásgy ereknél. 

—  Beh  furcsa  egy  dáma  —  jegyzé  meg  Derecs- 
key  Blanche  grófné,  kinek  szomszédja  volt  Pista 
ebéd  alatt.  S  még  furcsábbnak  találom  azt  —  foly- 
tatá  körülnézve  —  hogy  én  rnost  itt  vagyok.  Mikép 
történt  mégis,  hogy  ezt  a  pedáns,  hosszúképű  szesz- 
gyárost befogadták  a  társaságba. 

—  Hja,  a  pénz  hatalmai  —  feleié  Pista  titok- 
zatosan, míg  szemei  hamisan  villogtak.  —  Meg- 
súgom magának,  hogy  történt,  de  aztán  el  ne  árul- 
jon valahogy.  Althausen  aranyokkal  telt  zacskókkal 
járt  házról-házra  és  megvette  a  voksokat.  Erre 
aztán  rögtön  megszavazták  befogadtatását. 

Blanche  felkaczagott. 

—  Milyen  bolond  beszéd! 

—  Bocsánatot  kérek,  de  Blanche  grófné  se  kér- 
dezett sokkal  okosabbat.  Miért  ne  fogadták  volna 
be?  S  miért  kéidez  éppen  tőlem  ilyet?  Hisz  ha 
jól  emlékszem,  többször  említettem,  hogy  elveim 
oly  pirosak  —  de  oly  pirosak  —  mint  a  maga 
pjczi  szája.  Minden  izemben  demokrata  vagyok  és 
ha  meg  is  engedem,  hogy  arisztokrata  is  lehet  de- 
rék ember 

—  óh,  maga  nagyon  kegyes! 

—  Örvendek,  hogy  elismeri.  De  ha,  a  mint  mon- 
dom, meg  is  engedem,  hogy  arisztokrata  is  lehet 
derék  legény,  Althausennál  derekabbat  képzelni 
nem    tudok.    És  aztán  már    magában    megjelenése. 

egész  modora  olyan  előkelő,  hogy  minden  szalon- 
nak díszére  válik. 

—  Az  már  igaz,  borzasztóan  korrekt.  Ha  nem 
tudnám  hogy  gyáros,  még  gentlem  .  .  ,  azaz  hoz- 
zánk tartozónak  hihetném.  De  azt  csak  megengedi, 
hogy  üj  ember,  az  új  embereket  pedig  éppen  itt, 
ezen  a  vidéken  nem  igen  kedvelik. 

—  Magyarországon  új  ember,  az  igaz,  de  igen 
régi,  dúsgazdag  sziléziai  családból  származik,  mely 
ha  akart  volna,  ép  úgy  elnyerhette  volna  a  gróf- 
ságot, mint  akár  a  Fuggerek.  Csakhogy  többre 
becsülték  a  régi  polgárságot  az  új  grófságnál,  mit 
csak  tisztelni  tudok  bennők. 

—  Lám  és  én  azt  hittem,  hogy  Althausen  Magyar- 
országon gazdagodott  fel,  mint  oly  sok  más  idegen. 

—  Szó  sincs  róla,  inkább  ő  hozott  ide  pénzt. 
óriási  gyárai  vannak  Sziléziában.  Az  öreg  Alt- 
hausenék  és  az  én  nagyszüleim  jó  barátságban  vol- 
tak s  mama  gyermekkorától  fogva  ismeri  a  mi 
házigazdánkat.  Épen  mama  látogatására  jött  ide 
az  alföldre,  mit  annyira  megszeretett,  hogy  nem- 
sokára rá  megvette  ezt  a  nagy  birtokot. 

—  No  lássa  és  most  árulja  el  magái  nála  a 
kalmárlélek !  A  milyen  gazdag,  úgy  élhetett  volna 
köztünk,  mint  bármelyikünk  és  mi  legalább  úgy 
tehettünk  volna,  mintha  eredetéről  megfeledkez- 
nénk. De  ez  nem  kellett  neki.  Gyárat  épített,  mert 
vérében  van  a  pénzszerzés. 

Pista  elmosolyodott. 

—  Ugyhiszem  Blanche  grófné  nem  ért  meg, 
ha    azt    mondom,    hogy    Aithausen     azért    építette 

itteni  gyárát,  mert  a  gazdaság  nem  adott  neki  elég 
munkát.  Alföldi  leányt  vett  el  és  anyám  beszélte, 
hogy  a  fiatal  asszony  sehogy  sem  bírt  Sziléziában 
megmaradni  és  rávette  Althausent,  hogy  ottani 
gyárait  egy  meghitt  emberének  átadva,  végkép 
Magyarországra  költözzék.  Azonban  midőn  itteni 
gyárát  fclépíté,  nemcsak  idejét  akarta  hasznosan 
értékesíteni,  hanem  tenni  is  akart  valamit  e  vidékért, 
mely  nagyon  el  volt  hanyagolva.  Mama  azt  mondja, 
hogy  fogalmam  sem  lehet  arról,  mily  nyomorult 
fészek  volt  ez  a  gyönyörű  Árokháza,  mielőtt  Alt- 
hausen  rátette  áldásos  kezeit. 

—  Hisz  maga  valósággal  rajong  ez  emberért  — 
gúnyolódott  Derecskey  Blanche. 

—  Igaza  van,  rajongok  érte,  már  azért  is,  mert 
ép  oly  szépen  megtanult  magyarul,  mint  édesanyám 
és  gyermekeit  is  magyaroknak  neveli  —  feleié 
Pista  már  vagy  tizedszer  felállva,  de  ez  egyszer 
nem,  hogy  szomszédaival  a  felköszöntött  főispánra 
koczczintson,  hanem  hogy  egy  hozzá  intézett  áldo- 
mást meghallgasson. 

Andal  György,  a  szolgabíró,  t.  i.  azt  találta, 
hogy  iJlő  volna  az  új  főispán  mellett,  az  ősrégi 
szelényi  uradalom  örökösét  is  figyelembe  venni  és 
olyan  dikcziót  intézett  hozzá,  mely  a  fiu  nagy 
boszuságára  sokkal  inkább  szólt  őseinek  és  az 
öröklött  nagybirtokoknak,  mint  az  ő  saját  figyelemre- 
méltó személyének. 

A  dikczió  hosszú  volt,  de  szerencsére  mégis 
véget  ért,  mint  minden  földi  dolog  és  Pista  a  sok 
koczczintás    után    utoljára    mégis    szóhoz    juthatott. 

hogy  Andal  György  szívességét  megköszönje.  Ezt 
hamar  elvégezvén,  egy  meglepően  szellemes  for- 
dulattal az  ünnepelthez  kezdte  szavait  intézni,  hogy 
a  megye  ifjúsága  nevében  üdvözölje. 

Mindjárt  első  szavaira  a  meglepetés  halk  moraja 
hangzott  fel  a  teremben  és  e  morajt  csakhamar 
mély,  lélekvesztett  csend  követte.  Pista  röviden 
beszélt,  de  e  rövid  beszéd  egy  váratlan,  jelentőség- 
teljes esemény  gyanánt  lepte  meg  a  társaságot. 
A  fiatal  szónok  csengő,  kristálytiszta  hangja  bctölté 
az  egész  termet,  mely  e  perczben  szinte  szűknek, 
alacsonynak  látszott  befogadására  és  a  mit  e  csengő 
hang  mondott,  az  mind  ama  villanyos,  gyújtó  ha- 
tással volt  a  hallgatókra,  melynek  miértjét  elemezni 
nem  lehet.  Pista  dobogó  szívvel,  mindjobban  foko- 
zódó büszke  elragadtatással  tapasztalta,  hogy  azon 
megmagyarázhatatlan  hatalom,  mit  Zürichben  tanuló- 
társai fölött  gyakorolt,  itt,  ez  előkelő,  fényes  kör- 
ben sem  téveszti  el  hatását. 

Veterán  politikusok  villogó  szemekkel  emelték 
fel  fejőket,  mint  a  vén  csataló  az  ágyuszóra  — 
ők  a  jövő  parlamentáris  nagyságot  szimatolták  az 
ifjúban.  A  fiatal  emberekben,  de  még  a  legfásul- 
tabbakban  is  felforrt  a  lelkesedés,  mit  az  elragad- 
tatás első  perczeiben  nem  igyekeztek  szégyenkezve 
rejtegetni ;  a  nők  meg  épen  elnyelték  tekintetcik- 
kel és  előre  hajolva,  meg  sem  értve  mit  mond, 
csak  megigézett  érzékeikkel  hallgatták  e  beszédet, 
mit  a  szónok  rendkívül  hajlékony,  ezerféle  modu- 
láazióra  alkalmas  hangja,  valami  szép,  megragadó 
zenéhez  tett  hasonlóvá. 


Midőn  Pista  eJhallgatott,  hangos,  hosszantartó 
éljenzés  hangzott  fel  mindenünnen,  mely  nem  a 
felköszöntöttnek,  de  a  fel  köszöntőnek  szólt.  Sokan, 
főkép  az  öregebb  urak,  felugrottak  helyeikről  és 
a  fiút  körülvéve,  addig  ölelgették,  csókolgatták, 
míg  az  kedvet  kapott  a  menekülésre,  jobban  esett, 
midőn  valamennyi  jelenlevő  szép  asszony  és  leány 
levette  kebléről  csokrát  és  odanyujtá  neki. 

A  siketítő  zajon  végre  mégis  keresztül  hatolt 
gróf   Derecskey    Oszkár  vontatott,  előkelő  hangja. 

—  Brávó  öcsém  I  Köszönöm  a  szép  szót  —  és 
poharát  messziről  összekoczintva  Pistával,  ki  a 
körülállók  miatt  nem  birt  hozzá  eljutni,  ismét  vissza- 
ült helyére. 

—  Gratulálok,  báróné,  fiából  nevezetes  ember 
lesz  —  monda  halkan  a  felindulástól  reszkető  Szc- 
lényinéhez,  ki  szomszédnője  volt.  —  Kissé  el- 
ragadta ugyan  a  szabadelvű  hév,  de  ennek  úgy 
kell  lenni.  11  faut  que  jeunesse  se  passe.  Egykor, 
régesrégen,  magam  is  keresztül  estem  a  demokrata 
lelkesedés  kanyaróján. 

Szelényiné  nem  felelt,  hanem  összenézett  a 
vele  szemben  ülő  Althausennel.  Két  olyan  ember 
tekintete  volt  ez,  ki  tökéletesen  érti  egymást  és 
ha  épen  szükséges,  nélkülözni  tudja  a  szavak  se- 
gélyét. Általában  nem  igen  beszéltek  egymással. 
Althausen  nem  volt  bőbeszédű  ember  és  a  szalon- 
társalgás apró  pénzével  rosszul  tudott  bánni. 

De  ha  nem  is  beszélt  sokat  az  özvegygyei,  azért 
minden  mozdulatában,  minden  tekintetében,  a  kevés 
hozzá    intézett    szóban,   oly  föltétlen  hódolat  nyil- 


—   Én  vagyok  ^2  utolsó,  a  ki  gratulál. 

vánult,  mely  tán  feltűnt  volna  a  társaságnak,  ha 
nem  ismeri  régi  barátságukat.  De  a  környéken 
mindenki  tudta,  hogy  Althausen  Szelényiné  meg- 
hitt tanácsadója,  ki  sok  bonyolódott  ügyben  nyúj- 
tott neki  segédkezet  és  mint  földije,  szoros  kap- 
csolatban áll  gyermek-  és  leánykori  emlékeivel. 

Althausen,  Pista  felköszöntője  alatt  és  után,  nem 
tett  semmi  megjegyzést,  hanem  szokott  hidegvérű 
nyugalmával  simogatta  deresedő  barna  szakállát. 
Csak  később,  midőn  a  szalonban  kitűnő  fekete 
kávé  mellett  hallgattak  középszerű  zenét,  csészéjé- 
vel kezében  odalépett  hozzá : 

—  Én  vagyok  az  utolsó,  a  ki  gratulál  öcsém  — 
monda  kissé  nehézkes  nyájasságával.  —  Nagyon 
szépen,  kitűnően  beszéltél  és  szívemből  kivánom, 
hogy  azokat,  a  miket  az  elébb  oly  ékesen  előadtál, 
a  lelkesedés  hevében  nyilvánított  túlzásokat  persze 
leszámítva,  később  meg  is  cselekedd.  Mert,  hogy 
szent  Pál  stiljében  beszéljek:  Ha  angyaloknak 
nyelvén  szólnátok  is,  ha  cselekedni  nem  tudtok, 
nem  vagytok  semmik  I 

Pistára,  ki  még  fel  nem  ocsúdott  az  űnnepeltc- 
tés  kellemes  mámorából,  ezen  higgadt  szavak  úgy 
hatottak,  mint  a  hideg  zuhany.  Úgy  érezte  magát, 
mintha  valaki  suttyomban  elhúzta  volna  lábai  alól 
azt  a  piedesztált,  melyre  az  elmúlt  órák  helyezték. 
Ismét  a  földön  állt,  sőt  azon  nyugtalanító  öntudat- 
tal, hogy  még  jó  távol  van  azon  vezérszereptől, 
mit  hazájában  játszani  akar. 

—  Unalmas,    pedáns    professzor    —     gondolta 
magában    bosszúsan ;    de    a    világért    sem   akarván 


elárulni,  hogy  Althausen  megjegyzése  kellemetlenül 
hatott  reá,  nevetve  feleié : 

—  Egy  első  éves  jogásznak  még  megbocsáthatná 
a  theoriákat,  Althausen  bácsi.  Hisz  ma  még  egy 
talpalatnyi  tért  se  bíznának  reám,  hogy  azon  be- 
bizonyítsam, mikép  a  gyakorlathoz  is  értek. 

—  A  mit  mondtam  csak  egy  kis  jóakaró  figyel- 
meztetés akart  lenni  a  jövőre  nézve  —  feleié  Alt- 
hausen komolyan.  —  A  te  szép  tehetséged  a 
könnyű  sikerek  és  fölületes  diadalok  veszélyével 
jár.  E  veszélytől  akartalak  inteni. 

—  Mit  mondott  imádott  Althausenja,  hogy  olyan 
képet  vág,  mintha  mindnyájunkat  meg  akarna  enni  ?  — 
susogá  Blanche  grófné,  Pistához  lépve,  mi  Alt- 
hausent  rögtöni  visszavonulásra  készté. 

—  Azt  mondta,  hogy  a  pillangónak  igyekeznie 
kellene  hangyává  válni  —  feleié  a  fiu  boszusan, 
a  szép  grófleány  nagy  csodálkozására,  ki  azt  találta, 
hogy  Szelényi  még  sem  bírja  oly  jól  a  pezsgőt, 
mint  azt  az  elébb  gondolta. 

Néhány  héttel  az  árokházi  ebéd  után,  Pista  he- 
vesen kopogtatott  unokaöcscse  ajt?ján. 

Félix  valami  "hagyj  békét* -félét  mormogott  és 
meg  se  mozdult.  Mindjárt  ebéd  után  szobájába 
ment  és  magára  zárva  az  ajtót,  szorgalmasan  kez- 
dett dolgozni,  bár  jól  tudta,  hogy  Pista  Derecs- 
keyékhez  szándékozik  menni,  hol  reá  mint  elefántra 
van  szüksége. 

Félix  semleges  vonakodása  elegendő  volt  arra, 
hogy  Pista  vágyódását  Blanche  grófné  után  az  el- 
viselhetetlenségig  fokozza.  Nem  volt  hozzá  szokva 
vágyait  és  kívánságait  fékezni  és  a  milyen  kitűnően 
fejlett  Zürichben,  még  sem  hazudtolta  meg  a  bölcs 
mondást  —  hogy  az  ember  születik.  Az  ifjú  ép 
oly  akaratos,  ép  oly  hatalmaskodó  volt,  mint  a 
gyermek  és  ép  oly  kevéssé  bírta  felfogni,  hogy 
létezhessek  olyan,  a  mit  óhajt  s  a  mitől  bármilyen 
okból  el  lehetne  tiltva.  A  szinte  delejes  befolyás, 
mit  környezetére  gyakorolt,  még  szította  veleszü- 
letett önzését  és  természetes  szeretetreméltósága 
azt  olyan  álarcicczal  ruházta  fel,  melyen  még  édes 
anyja  sem  látott  keresztül. 

Barátai  különben,  főkép  az  árokházi  ielköszöntő 

óta,  készségesen  elismerték,  hogy  maga  a  sors 
vezérszercpre  szánta,  úgyannyira,  hogy  senkinek 
sem  jutott  eszébe  vele  ellenkezni,  senkinek  —  csak 
Rlixnek.  Ez  a  fiu,  nem  hogy  a  többiekhez  hason- 
lóan meghajolt  volna  előtte,  de  szinte  készakarva 
ingerelte  ellentmondásával.  Most  is  makacsul  hall- 
gatott és  végre  kereken  kijelentette,  hogy  nem  megy 
Dcrecskeyékhez.  Pista  azonban  még  nálánál  is 
makacsabbul  ragaszkodott  tervéhez.  Kért,  paran- 
csolt, fenyegetett  és  utoljára  olyan  ideges  lett, 
hogy  az  ajtón  kezdett  dörömbölni.  Addig  döröm- 
bölt rajta,  míg  Félix  azt  végre  felzárta. 
A  fiu  rákvörös  volt  a  haragtól. 

—  De  ha  mondom,  hogy  nem  megyek,  dolgom 
van !  —  kiáltá  szikrázó  szemekkel. 

—  Nem  szégyelsz  ilyen  könyvmolynak  lenni  — 
feleié  Pista  gúnyosan. 

De  alig  ejté  ki  e  szavakat,  midőn  az  ingerült 
gyerek  neki  ugrott,  mint  egy  tigris. 

—  Könyvmoly  vagy  magad !    —  kiáltá  dühösen. 

—  No,  no  —  monda  Pista,  kit  e  támadás  ki- 
mondhatlanul  mulattatott.  Ezzel  egyik  kezével  el- 
tolta magától  unokatestvérét,  azt  hívén,  hogy  egy 
könnyed  legyintése  elég  lesz  arra,  hogy  ártalmat- 
lanná tegye.  De  bizony  az  nem  volt  elég.  A  fiu 
úgy  belemarkolt  karjába,  hogy  csaknem  felsikoltott 
a  fájdalomtól  és  a  következő  pillanatban  már  tudta, 
hogy  e  harcz  nem  tréfa.  Nyurga  ellenfelének  min- 
den izma  olyan  ruganyos  volt,  mint  az  aczél  és  a 
míg  folyton  érzékeny  csapásokat  mert  reá,  úgy 
siklott  ki  kezeiből,  mint  a  kigyó. 

Azután  egyszerre,  Pista  később  esküdözött,  hogy 
tulajdonképen  fogalma  sincs,  hogy  történt  a  dolog, 
a  zürichi  tornacsarnok  legyőzhetetlen  athlctája  a 
földön  hevert  és  bámulva  nézett  fel  Félixre,  ki 
lélegzet  után  kapkodva,  de  egyszersmind  moso- 
lyogva állt  ottan. 

—  Állj  fel,  pajtás!  —  monda  vidáman  —  és 
nyergeitessünk.  Magam  is  kedvet  kaptam  a  lovag- 
lásra. 

Pista  nagy  nehezen  feltápászkodott  szokatlan 
helyzetéből  és  a  port  lefricskázván  ruhájáról,  meg- 
fogta Félixet,  megtapogatta  és  többször  fejcsóválva 
megforgatta,  mit  az  nevetve  tűrt. 

—  Ez  babona  —  monda  végre  vállat  vonva.  — 
Nem  lehet  máskép,  mint  hogy  aczélt  nyeltél  és 
az  nő  ki  karjaidból.  Mindenesetre  fogadd  elisme- 
résemet e  győzelmedért,  ha  a  magam  kárán  arat- 
tad  is.  Büszke  lehetsz  reá. 

Ezzel  sokkal  jobb  barátságban  mint  valaha,  útra 
keltek  és  midőn  pár  órai  múlatás  után  haza  felé 
indultak,  Félix  örvendve  tapasztalta,  hogy  a  párt- 
fogoló felsőbbség  azon  finom  árnyalata,  mely  Pista 
magaviseletét  eddig  reá  nézve  oly  türhetlcnné  tévé, 
teljesen  eltűnt.  Meg  lehetett  a  fiúnak  hagyni,  nem 
volt  benne  egyetlenegy  kicsinyes  vonás  sem.  Nem- 
csak hogy  nem  röstelte  Félix  diadalát,  de  e  percz- 
től  fogva  magához  hasonlónak  tekintette  s  úgy  is 
bánt  vele,  mint  olyan  emberrel,  kit  számba  venni 
érdemes. 

Mindazáltal  pár  lépésnyire  a  háztól  újra  össze- 
vesztek.   Pista    a   ma    átéltek    után    még    kevésbbé 

bírt  kibékülni  azzal,  hogy  Félixből  orvos  legyen 
s  utoljára  olyan  szenvedélyes  vitatkozásba  elegyed- 
tek, hogy  hazaérve,  felhevülve  és  meglehetősen 
ingerült  hangulatban  léptek  a  gyéren  világított 
szalonba,  hol  Szelényinét  és  Althausent  találták. 
Szelényiné  valami  kézimunkán  dolgozott,  míg  Alt- 
hausen  felolvasott  neki.  Kedélyes  kép  volt,  A  csi- 
nos, rózsásképü  asszony,  kinek  éles  vonásaira  a 
nyárutó  lehellte  azt  a  nőies  lágyságot,  mit  a  tavasz 
kifelejtett  belőlük  és  az  erőteljes,  őszszakállas  férfi, 
ki  a  könyvet  olykor  becsapva,  meleg,  megnyerő 
tekintetét  Elza  báróné  mosolygó  arczán  nyugtatá. 
Szelényiné  a  két  fiút  megpillantva,  egy  nyitott 
levelet  tartott  eléjök. 

—  Jó  hírt  kaptam,  fiuk  !  —  kiáltá  derülten.  — 
Pompás  szállást  vettek  fd  számotokra  Pesten,  ki- 
látással a  múzeum-kertre.  A  szállás  két  egészen 
külön  kijárattal  bír,  úgy,  hogy  bár  együtt  fogtok 
lakni,  mindegyiktök  egészen  független  lesz  a  má- 
siktól. 

—  Valóságos  szerencse  —  mormogá  Pista,  egy 
zsölyébe  vetve  magát.  —  Mert  Félixszel  úgy  sem 
lehet  boldogulni.    Olyan  makacs,  mint  egy  öszvér. 

Csak  most  vette  észre  Althausenné,  hogy  a  két 
fiu  nagyon  ki  van  pirulva  és  hogy  Pista  dühösen 
rágja  ajkát. 

Pista  szavaira  Félix  még  jobban  elpirult. 

—  Ne  félj  pajtás.  Még  teljesebben  el  leszünk 
mi  különítve.  Mert  hiszen  úgy  sem  lakhatom  veled 
együtt. 

Szelényiné,  ki  sejtette,  miről  volt  az  elébb  szó. 

egy  szemrehányó  pillantást  vetett  fiára.  Erre  azon- 
ban  Pista  hevesen  fölugrott. 

—  Ugyan  mit  beszélsz  öreg!  Az  ilyenről  szó 
sem  lehet  és  ha  százszor  összeveszünk  doktorságod 
miatt.  Akár  magam  segítek  pióczát  rakni,  csak  légy 
jó  emberem  és  velem  maradj. 

Félix  megragadta  unokatestvére  kinyújtott  jobb- 
ját és  erősen  megrázta  azt. 

—  Jó  embered  maradok  halálom  órájáig,  Pista. 
De  elhatározásom  nem  ál)  összefüggésben  baráti 
viszonyunkkal  —  folytatá  nagynénjéhez  fordulva.  — 
Annak  külön  okai  vannak. 

Szelényiné  vállat  vont. 

—  Miféle  elhatározásod?  Fontold  meg  jól  mit 
beszélsz,  Félix.  Tudod,  hogy  nem  szenvedhetem  a 
túlzást  cs  oktalanságot. 

—  Tudom  kedves  néném  és  nem  is  fogok  túlozni. 
A  dolog  egyszerűen  az,  hogy  saját  erőmből  aka- 
rok megélni.  Ne  tiltakozzanak.  Előbb  hagyjanak 
beszélni.  Vagyonunk  maradványaival  egyelőre  úgy 
vagyunk,  hogy  Elza  néni  tartja  édes  anyámat  és 
testvéremet  s  még  ha  javulna  is  a  helyzet,  tudtom- 
mal oly  kévésünk  maradt,  hogy  jövedelmünk  még 
anyám  szükségleteit  és  Alice  neveltetését  sem  fogja 
egészen  fedezhetni,  ók  tehát  egészen  Elza  néni 
jóságára  vannak  utalva.  Máskép  áll  a  dolog  én 
velem.  Ép,  erős  testű,  képzett  fiatal  ember  vagyok, 
kire  nézve  szégyen  volna,  ha  kegyelemkenyérből 
élősködnék. 

—  Brávó  öcsém,  jól  mondtad!  —  kiáltá  Alt- 
hausen  helyeslőleg. 

—  Don  Quichotte-i  csapongások  —  mormogá 
Pista  megvetően. 

Szelényiné  felkelt  és  Félixhez  lépve  megsimo- 
gatta a  fiu  arczát. 

—  Igazi  gyerek  vagy  —  monda  elérzékenyülve.  — 
Hát  nem  tudod,  hogy  ott,  hol  a  szeretet  önként 
osztozkodik,  kegyelemről  szó  sem  lehet  ?  Én  pedig 
úgy  szeretlek,  mint  saját  fiamat. 

—  Tudom  Elza  néni,  hogyne  tudnám  I  De  épen, 
mert  úgy  szeret  mint  saját  fiát,  nem  követelheti 
tőlem,  hogy  önmagamat  megtagadjam.  Elza  néni 
minden  szeretete  sem  változtathat  azon,  hogy  Pista 
millióknak  örököse,  míg  az  én  örökségem  ott  van, 
hol  azt  a  munka  emberei  számára  tartja  fenn  a  sors. 
Lehetetlen,  hogy  mi  ketten  egyforma  életet  éljünk  I 

—  De  ha  ezt  meg  is  engedem,  azért  élni  kell 
s  miből  fogsz  megélni  ? 

—  Oh  arról  már  régen  gondoskodva  van,  Elza 
néni  —  feleié  Félix  felvidulva.  —  Volt  nevelőm 
és  legjobb  barátom  Pap  Mihály,  ki  Pesten  segéd - 
orvos  a  Rókusban,  megígérte,  hogy  Icczkéket  sze- 
rez nekem.  Jól  tudok  latinul  és  nyolcz  osztályo- 
mat is  kielégítően  végeztem.  Ezzel  nem  hal  éhen 
az  ember. 

Althausen  egy  oldalpillantást  vetett  Pistára.  A  fiu 
nem  mozdult.  Az  egész  idő  alatt  mogorva  arcz- 
caal,  némán  ült  ottan  és  most  sem  emelte  fel  fejét. 
Talán  azon  csodálatos,  lappangó  erőn  tépelődött, 
mit  már  most  nemcsak  Félix  izmaiban,  de  lelküle- 
tében is  felfedezett  és  melynek  ma  már  másod- 
szor, akarata  ellenére,  meg  kellett  hódolnia. 

Szelényiné  sem  felelt  mindjárt.  Néhányszor  fel- 
alá  járt  a  szobában  és  csak  azután  állt  meg  Félix 
előtt. 

—  Megfontoltam  tervedet  —  monda  végre  nyu- 
godtan —  é$  azt  nem  találom  oly  őrültnek,  mint 
találná  egy  született  főrangú  hölgy.  Nagyatyád  tíz 
garassal  a  zsebében  érkezett  Sziléziába  és  nem- 
csak nagy  vagyon  urává,  de,  a  mi  ennél  sokkal 
értékesebb,  Szilézia  legtiszteltebb  embereinek  egyi- 
kévé küzdötte  fel  magát.  De  ő  a  nép  gyermeke 
volt,  egy  árva  fiu,  ki  egyetlenegy  rokonát  nem 
ismerte  széles  e  világon,  —  míg  te  báró  Yander- 
biltnek  születtél  és  oly  családhoz  tartozol,  mely 
szeretettel  vall  magáénak.  Ez  nagy  különbség.  És 
megvallom,  hogy  csakugyan  különczködés,  de  még 
családod  iránti  szívtelenség  is  volna,  ha  minden 
támogatást  visszautasítanál.  Azt  indítványozom  tehát, 
hogy  oszd  meg  Pista  szállását,  mit  így  is  úgy  is 
fizetnem  kellene,  még  pedig  oszd  meg  iránta  való 
tekintetből  .  .  . 

—  Sohasem  bocsátanám  meg,  ha  ott  hagynál  1  — 
szólt  közbe  Pista  élénken. 

—  Tőlem  pedig  fogadd  el  tanáraid  fizetését. 
A  többiről   nem  bánom,  magad  gondoskodható). 

A  fiu  arczán  heves  küzdelem  tükröződött. 

Meglátszott  rajta,  hogy  régóta  tisztában  van  ter- 
veivel s  hogy  végtelenül  nehezére  esik  azoknak 
legkisebb  részletéről  is  lemondani.  De  egy  tekintet 
nénjének  jóságos,  szerető  arcaába,  legalább  rész- 
ben legyőzte  ellenkezését. 

—  Kedves  jó  néném  1  -      kiáltá  végre  esdő  han- 


gon.  —  Ne  vedd  háládatlanságnak,  ha  kérlek, 
szívemből  kérlek,  ne  kényszeríts  arra,  hogy  pénzt 
fogadjak  el  tőled.  Ügy  égetné  az  a  lelkemet,  hogy 
nem  bírnám  elviselni.  Az  egyetlen,  mit  elfogad- 
hatok, még  pedig  csakis  azért,  mert  ezzel  Pista 
iránti  ragaszkodásomnak  adhatom  jelét,  az,  hogy 
az  ő  szállását  megoszszam.  Többet  ne  követelje- 
tek tőlem  I 

A  fiú  hangjából  oly  meggyőződésteljes  elhatáro- 
zás szólt,  hogy  Szelényiné  nem  mert  neki  többé 
ellentmondani.  Egy  perczig  merőn  nézett  felhe- 
vült, izgatott  arczába,  azután  melegen  ölelte  ma- 
gához. Jobban  meg  volt  hatva,  mint  mutatni  akarta. 
Félix  mély,  sötét  szemeiből  az  ő  saját  törhetetlen 
büszke  lelke  szólt  hozzá  és  szíve  mélyén  oly 
rokon-érzelem  szólalt  fel  ez  igénytelen,  satnya 
gyerek  mellett,  minőt  tán  még  deli  alakú,  fényes 
tehetségű,  imádott    fia  sem    bírt    benne    felkölteni. 


MÁSODIK  KÖNYV. 

MÁRIA  GRÓFNŐ. 

Szelényi  István  mindjárt  első  megjelenésével 
meghódította  a  pesti  társaságot.  Itt  is  csakhamar 
az  lett,  a  mi  volt  a  vidéken  :  a  fiatalság  vezére  és 
az  asszonyok  elkényeztetett  kedvencze.  ót  követ- 
ték, környezték  és  majmolták ;  érte  rajongtak  a 
fiatal  leányok  és  voltak  szépek  a  szép  asszonyok. 
S  épp  úgy,  mint  vidéken,  itt  sem  jutott  eszébe 
senkinek  uralkodó  jogát  egy  perczig  is  kétségbe 
vonni,  vagy  annak  megingatására  gondolni.  Ha 
Szelényi  ugyanazon  hódító  tulajdonságokkal,  de 
mint  szegény  ördög  lép  a  társaságba,  bizonyára 
nem  élvezheti  babérjait  ily  háboríthatlan  nyuga- 
lommal. De  így,  ki  férhetett  hozzá?  A  legszebb 
fiatal  ember  volt  a  fővárosban,  de  a  legszebb  lovai 
is  voltak ;  ragyogó  szellemmel  bírt,  de  a  mellett 
tudták,  hogy  nagy  vagyon  néz  reá ;  szerctetre- 
méltóságának  értékét  pedig  legalább  is  megkettőz- 
tette   azon     körülmény,     hogy     Szelényi     Ottokár 

országbíró  és  Winterstein  Krcsccncia  grófnő  uno- 
kája. 

A  nők  előtt  főkép  eleinte  sokat  tett  az,  hogy 
egy  Don  Jüan  minden  varázsát  egyesíti  magában 
és  a  mellett,  úgyszólván,  született  épouscur.  Las- 
sankint persze  ezen  sugárkör  vesztett  fényéből, 
midőn  látták,  hogy  semmi  szándéka  az  általános 
várakozásoknak  megfelelni.  Kitűnt,  hogy  ez  a  szép 
fiú  nem  Don  Jüan,  sőt  meglepően  kevés  pikáns 
kalandjáról  tudtak  a  társaságban,  a  házasságra  pe- 
dig annyira  nem  gondolt,  mintha  nem  birna  egy 
talpalatnyi  földdel  sem,  hol  boldogsága  fészkét 
felépíthetné.  Egy  pár  érettebb  szépség,  ki  hiába 
pazarolta  reá  mosolyai  kiapadhatlan  olajos  korsó- 
jának tartalmát,  azzal  igyekezett  magát  megbőszülni, 
hogy  ráfogta,  mikép  eszményképeit  a  társadalom 
alsóbb  rétegeiben  keresi.  De  ezzel  is  pórul  jár- 
tak. Pistára  igen  keveset  lehetett  ráfogni,  azon 
egyszerű  okból,  mert  alig  volt  mit.  ó  egy  macska 
ösztönszerű  ellenszenvével  bírt  a  pocsolyák  ellen, 
a  kisebb  színpadok  rövid  ruhás  hősnőit  pedig 
csak  a  színpadon  szerette.  Azt  állította,  hogy  e 
színésznőket  épp  oly  kevéssé  tanácsos  pongyolában 
látni,  mint  a  nagy  embereket,  még  pedig  egy  és 
ugyanazon  okból.  E  látvány  megrontja  az  illúziót 
és  tönkre  teszi  a  nézők  naiv  hitét,  mely  a  szerep- 
lők hatásának  egyik  főfeltétele. 

Mindennek  egy  része  persze  szóbeszéd  volt. 
Egy  gazdag,  egészséges  és  hevesvérű  fiatal  em- 
bert, ki  soha  sem  tagadott  meg  magától  semmit, 
könnyen  magával  ragadja  a  nagy  város  ezer  csábja. 

ha  ugyan  ráér  magát  annak  teljesen  átengedni. 
Pistának  is  csak  az  volt  a  szerencséje,  hogy  rá 
nem  ért.  Szerette  a  szereplést,  a  szerelmet,  de 
még  a  kicsapongást  is,  csakhogy  volt  valami,  a  mit 
mindennél  jobban,  szenvedélyesebben  szeretett  és 
az  —  Szelényi  István  jövője  volt!  Senki  sem  sej- 
tette társai  közül,  hogy  ezen  elegáns  világfi,  ki- 
nek kabátjainak  szabását  és  nyakkendőinek  bogját 
utánozza  a  nagyvilág  egész  erősebb  fele,  napokon 
és  éjjeleken  át  égő  fővel  ül  poros  fóliánsok  kö- 
zött s  a  római  jog  mellett  Herbert  Spcncert,  a 
magyar  törvényhozás  mellett  az  angol  államférfiak 
életét  tanulmányozza.  Senki  sem  tudta,  hogy  ezen 
nőies  mosolyú,  ábrándos  szemű  szép  gyerek,  töb- 
bet álmodozik  országgyűlési  diadalokról,  mint 
don  juani  győzelmekről,  melyeket  már  azért  is 
hamar  megunt,  mert  oly  könnyen  jutott  hozzájuk. 
Később  aztán,  midőn  vizsgáin  a  legfényesebben 
átesve,  két  évet  úton  töltött  és  csaknem  egész 
Európát  bejárta,  elfecsérelt  ugyan  néhány  hónapot 
Parisban  s  ott  egy  pár  óriási  bolondságot  is  csi- 
nált egy  szép  asszonyért,  kinek  hűségrohamai  elől 
utoljára  megszökött.  A  legtöbb  időt  azonban  Ber- 
linben és  Londonban  tölte,  a  birodalmi  gyűlés  és 
parlament  egyetlen-cgy  ülését  sem  mulasztva  el. 
Úgyszólván  a  hatalom  tanfolyamát  végezte  és  azon 
elemző  képességgel,  mit  szellemének  egészen  kivé- 
teles elsajátító  tehetségével  Rlixtől  vett  át,  szét- 
szedett minden  rendszert,  hogy  meglelje  főrugóját 
azon  rejtett  erőnek,  mely  az  emberek  tömegét 
uralni  és  vezetni  van  hivatva. 

Pestre  visszatérve,  tapasztalatait  az  itteni  viszo- 
nyokkal kezdte  összehasonlítani  és  úgy  belemélyedt 
ezen  tanulmányba,  hogy  édes  anyja,  ki  látogatásá- 
val meg  szokta  olykor  lepni,  erősen  megdorgálta, 
félve,  hogy  ezen  munkaláz  a  nagyvilági  szereplés- 
sel együtt  még  az  ő  herkulesi  erejét  is  alá  találja  ásni. 

—  De  hisz  ez  még  nem  is  elég,  mama !  —  kiáltá 
a  fiatal  ember  ilyenkor  ingerülten.  —  Nem  látod, 
hogy  már  is  el  nem  érhetem  Pittet.  Nem  lettem 
miniszterelnök  huszonnégy  éves  koromban ! 

De  ilyet  csakis  édes  anyja,  vagy  legfeljebb  Félix 
előtt  mondott,  máskülönben  féltékenyen  rejtegette 
terveit  a  világ  előtt,  mely  csak  a  dandy-k  kir  ályát 
látta  benne.  Althausen  ama  néhány  megjegyzése, 
mely  évekkel  ezelőtt,  árokházi  felköszöntője  után, 
oly  mélyen  sértette  hiúságát,  bizonyos  tartózkodást 
hagyott  hátra  benne,  tehetségének  csillogtatására 
és  reményeinek  kifejezésére  nézve.  El  volt  tökélve, 
hogy  csak  mint  kész  ember  kezdi  meg  azt  a  har- 
c^ot,  melylyel  az  első  helyet  küzdi  ki  magának 
hazájában. 

Félix,  ki  keresztül  látott  rajta,  egyszer  nevetve 
jegyezte  meg,  hogy  aflFéle  államcsinyre  készül,  mely- 
lyel annak  idejében  csattanós  hatást  akar  előidézni. 

Szelényi  hevesen  felugrott. 

—  Még  csak  az  kell,  hogy  ezt  szememre  vesd. 
Talán  jobb  szeretnéd,  ha  már  most  játszanám  «a 
nagy  reményekre  jogosítót*,  ha  én  is  beállnék 
azoknak  sorába,  kik  a  hírnév  örök  kölcsönéből  él- 
nek és  annyit  beszélnek  magukról  és  honboldogító 
elméleteikről,  míg  figyelmessé    válik  reájuk  a  világ 

és  éppen  akkor  nézi  őket  Icgfeszültebb  várakozás- 
sal, mikor  legnagyobbat  buknak ! 

—  A  gyereknek  ez  egyszer  igaza  van  —  feleié 
Félix  egy  hórihorgas,  átlátszó  soványságú  úri  ember- 
hez fordulva,  ki  hátát  a  kandalló  tüzénél  melengette. 

E  párbeszéd  Félix  nappalijában  folyt,  mit  min- 
den ellenkezése  daczára,  pazar  Ízléssel  rendezett 
be  Elza  bárónő  gondos  keze,  s  mely  most,  e  zord 
áprilisi  napon,  a  szibarita  kényelem  kellemes  képét 
nyujtá.  Éppen  villásreggeliről  keltek  fel,  melyre 
Szelényi  is  lecseppent. 

A  kandalló  előtt  álló  sovány  úri  ember  fejét  egy 
oldalra  hajtva,  még  jobban  felhúzta  máris  csaknem 
füleit  érő  vállait,  úgy,  hogy  búbot  képező  torzom- 
borz hajával  egy  alvóra  készülő  csirkéhez  vált  ha- 
sonlóvá, míg  felette  éles,  eszes  szürke  szemeiből 
villámszerű  pillantást  lövelt  Pistára. 

—  A  nagyságos  úr  fényképezni  méltóztatik  — 
szavakkal  —  monda  bizonyos  pedáns  lassúsággal, 
mely  furcsa  ellentétet  képezett  beszédének    élével. 

Mindkét  fiatal   ember  felkaczagott. 

—  Pap  bácsi  pedig  már  megint  fején  találja  a 
szöget  —  nevetett  Szelényi.  —  No,  biztosítom, 
hogy  én  belőlem  nem  lesz  a  jövő  politikusa,  mint 
lett  fényképem  eredetijéből,  hanem,  hogy  az  én 
politikám  lesz  a  jövő  !  De  ezt,  mint  Midás  király, 
csak  a  nádnak  súgom  meg  —  folytatá  egy  hamiskás 
pillantással  a  kandalló  előtt  álló  hosszú  hajlott  alakra. 

—  A  nád  pedig  ez  egyszer  nem  lesz  csacska  — 
feleié  Papp  Mihály,  cseppet  se  neheztelve  Pista 
találó  élczén.  Majd  megválik  az  őszre. 

—  Vagy  jövő  esztendőre,  vagy  kettőre.  Hátha 
megbukom  ? 

Félix  vállat  vont.  —  Ugyan  kérlek,  velünk  ne 
kaczérkodjál.  Te  és  ősi  fészketekben  megbukni ! 
Ez  csaknem  lehetetlennek  látszik.  Különben  te  és 
a  bukás  két  oly  fogalom,  mely  általában  nem  fér 
össze  —  és  Félix  sötét  szemeiben  az  őszinte 
bámulat  egy  szikrája  villant  fel,  a  mint  unokatest- 
vére szép,  mosolygó  arczába  tekintett. 

Szelényi  elpirult.  Félix  ösztönszerű,  őszinte  el- 
ismerése, éppen  ritkaságánál  fogva,  jobban  megha- 
totta a  szalonok  ezen  elkényeztetett  beczéjét,  mint 
a  nagyvilág  minden  tömjéné.  Tudta,  hogy  ba- 
rátjának elismerése  nem  szól  azon  sok  fényes  ado- 
mánynak, melylyel  a  sors  elárasztotta,  hanem  a  fárad- 
hatlan,  komoly  munkának,  mely  az  ő  saját  érdeme. 

E  perczben  a  kandalló  órája  hármat  ütött  és 
Félix  felugrott. 

—  Nagyon  restellem,  de  itt  kell,  hogy  hagyjalak 
benneteket.  Várnak. 

—  Milyen  pontosság!  —  kiáltá  Szelényi  kellet- 
lenül válva  meg  kényelmes  karosszékétől  és  kalap- 
ját fogva.  —  Ha  nem  volnál  az  a  Cátó,  a  ki  vagy, 
azt  hinném,  hogy  valami  érdekes  rendcz-vous-ra  mész. 

—  Úgy  is  van.  Még  pedig  egy-egy  rendez-vous-m 
két  forint  ötven  krajczár  —  feleié  Félix  czinikus 
mosolylyal. 

—  A  mint  az  ilyen  Don  Quichottehoz  illik  — 
jegyzé  meg  Szelényi  szárazon. 

Pap  Mihály,  ki  már  az  ajtónál  volt,  visszaszólt 
Szclényihez : 

—  Bocsánat,  nagyságos  uram,  de  én  részemről 
inkább  volnék  Don  Quichottc,  mint  bárkinek  a 
szolgája. 

—  A  szolgája?   Nem  értem. 

—  Nem  érti  ?  Pedig  világos,  hogy  a  vagyontalan 
ember,  ki  a  máséból  él,  annak  a  bérruháját  viseli, 
a  ki  kabátjait   fizeti. 

Szelényi  felelni  akart,  de  a  sovány  ember  ez 
alatt  már  nyílszerű  sebességgel  siklott  le  a  lépcsőn, 
Félixtől  követve,  ki  a  kapuban  könnyű  fejbólintás- 
sal elvált  tőle. 

Vanderbilt  Félix  gyorsan  sietett  az  Ország-  és 
Váozi-úton  végig  a  pályaudvar  felé  és  éppen  jókor 
érkezett,  hogy  az  induló  vonatra  felugorhasson. 
Azután,  a  mint  lassan  tovább  döczögött  vele  a  ve- 
gyes vonat,  mely  minden  tíz-tizenöt  percében  a 
főváros  melletti  kisebb  állomásoknál  megáll,  az  ifjú 
átengedhette  magát  gondolatainak,  mi  ő  nála  ugyan- 
csak ritkán  fordult  elő. 

Az  utolsó  évek  alatt  úgyszólván  gőzerővel  élt. 
Szelényihez  hasonlóan  ő  is  fáradhatlan  kitartással 
tanult.  Még  pedig  nem  akarván  egyoldalú  maradni, 
nemcsak  szakmájában  képezte  ki  magát.  Éles  és 
szubtilis  esze  hamar  felfedezte  azt  a  kapcsot,  mely 
a  természettudományok  és  az  államtudományok  kő- 
zett létezik  s  az  anthropologiától  csakhamar  átment 
a  szocziológiára  és  a  nemzetgazdászatra.  Míg  azon- 
ban unokatestvére  minden  perozet,  mit  tanulmá- 
nyaitól elvonhatott,  vígság  és  élvezet  között  töltött 
cl,  Félix  mindennapi  kenyerét  kereste  meg,  öt-hat 
leczkét  adva  naponkint. 

Magát  Pap  Mihályt,  ki  pedig  tudta,  mi  az  ön- 
fentartásért  való  küzdelem,  néha  bámulatra  ragadta 
volt  tanítványának  csodálatraméltó  szívóssága.  Az 
ifjú  nem  ismert  fáradságot  és  tanulás  közt  átvir- 
rasztott éjjelek  és  tanítással  eltöltött  napok  után 
oly  éber  eszű,  ruganyos  kedélyű  volt,  mintha  egé- 
szen szabályszerű  módon  élt  volna,  idejét  munka, 
pihenés  és  szórakozás  között   osztva  fel. 

Ha  azt  mondták  volna,  hogy  nem  élvezi  ifjúságát, 
makacs  büszkeségében,  mely  nem  engedte  hozzá- 
férni az  elégedetlenséget,  felkaczagott  volna.  Nem 
volt-e  neki  élvezet  a  munka,  a  törekvés;  minden 
leküzdött  nehézség,  minden  megfejtett  probléma? 
Maga  az  önfentartásért  való  küzdelem,  kicsinyes, 
sőt  olykor  visszataszító  részletei  daczára,  mély  elé- 
gedettségnek forrásává  vált  ezen  szívós  és  függet- 
len természet  számára. 

A  nagyvilág  fiatal  emberei,  kik  ritkán,  de  mégis 
találkoztak  vele  Szelényi  lakosztályában,  különcének 
csúfolták,  kinek  esze  tulajdonképen  nincs  helyén. 
De  Szelényi  előtt  ezen  nézetüknek  korántsem  ad- 
hattak kifejezést.  Pista  az  első  lenéző  szóra  oly 
kíméletlenül  főzte  le  az  illetőt,  hogy  csaknem  pár- 
baj lett  belőle.  Ezt  Félix  megtudta  és  azontúl  még 
ritkábban  mutatkozott  unokatestvérénél.  Inkább  Sze- 
lényi járt  el  hozzá  és  ha  úgy  mint  ma,  története- 
sen hű  Plyadesét,  Pap  Mihályt  is  ott  találta,  ez  a 
legkevésbbé  sem  szent,  de  annál  eszesebb  három- 
ság úgy  elmulatott,  hogy  olykor  még  Félix  egy-egy 
leczkéje  is  áldozatul    esett. 

—  Még  az  kellett  volna,  hogy  erről   a  vonatról 

is  lekéssem  —  mormogá  Vanderbilt  ál m adózásából 
felocsúdva,  a  mint  a  vonat  nagyot  zökkenve  meg- 
állt. A  konduktor  felrántotta  az  ajtót. 

—  Etel  liget,  két  perez ! 

Vanderbilt  kiugrott  a  kupéból  és  szemeit  előbb 
keresve  jártatta  körül.  Aztán  kifeszítette  esernyő- 
jét, inkább  az  erős,  jéghideg  szél,  mint^az  eső  ellen, 
mely  csak  most  kezdett  finoman  permetezni  és  ka- 
bátját begombolva,  egy  gyalogösvényen  átmetszve 
a  mezőket,  a  Dunához  ért  s  a  partján  végig  vezető 
útra  ment  ki.  Majd  egy  hosszú  fasorba  tért,  mely- 
nek kopár  ágai  recsegve  hajlongtak  a  mind  erő- 
sebbé váló  viharban.  A  szél  éppen  szembe  jött 
vele  és  így  csak  nagy  nehezen  bírt  a  fasor  végén 
álló  elegáns  egyemeletes  házhoz  közeledni,  mit 
az  arczát  verdeső  eső  csaknem  elrejtett  szemei  elől. 

—  Átkozottul  czudar  egy  idő  —  mormogá 
fogai  között,  szemeiből  kitörülve  a  jéghideg  csep- 
peket. 

«Er  ist  gekommen  in   Sturm   und  Regen, 
Er  hat  genommen   mcin  Herzc  verwegen  !» 

éneklé  e  percében  feje  fölött  egy  friss,  de  még 
kissé  éles  leányhang. 

E  hang  hallatára  Vanderbilt  kedvetlen  arcza  úgy 
átváltozott,  mintha  a  boldogság  tündére  mindent 
szépítő  varázserejével  érintette  volna.  Ragyogó  mo- 
solylyal  tekintett  fel,  de  már  csak  egy  becsukódó 
ablakot  látott,  mely  mögül  egy  nevető  barna  szem- 
pár tekintett  le  reá  tréfás  ingerkedéssel. 

Wohl  StcfániR  :  Aranyfttit.  1.  6 

—  Soyez  Ic  bicnvenu  monsicur  Ic  profcsscur!  — 
kiáltá  az  említett  nevető  szepmár  tulajdonosnője, 
a  mint  Vanderbilt  a  kretonnal  bevont  kis  szalonba 
lépetr.  És  egy  mély  gyászba  öltözött  nyúlánk  leány- 
alak a  leghibátlanabb  bókkal  fogadta,  mely  valaha 
franczia  tánczmester  szemeinek  gyönyörködtetésére 
szolgált. 

—  Szép  ez,  Mária  grófnő  ?  így  bánnak  egy  sze- 
gény, a  viharral  megküzdött  vándorral,  —  kérdé 
Vanderbilt,  a  leányka  kinyújtott  jobbját  barátságo- 
san megszorítva.  —  Más  bizony  ebben  a  «Sturm 
und  Regen » -ben  el  nem  jött  volna,  főkép  azon 
tudattal,  hogy  a  vers  második  sorából  egy  szó  sem 
igaz. 

Mária  grófné  nagy,  sugárzó  szemei,  melyek  sa- 
játságos, váltakozó  fenyőkkel  egész  arczát  bevilá- 
gították, még  pajkosabb  kifejezést  öltöttek. 

—  Chi  lo  sa  ?  —  mormogott  halkan,  nem  éppen 
kicsiny,  de  cseresznyepiros  száját  csak  félig  kinyitva, 
úgy,  hogy  vakító  fogsorainak  csupán  keskeny  szélei 
villogtak  elő. 

—  lo  —  feleié  Vanderbilt  boszúsan.  —  Mária 
grófnő  ma  már  megint  poliglott  kedvében    van^    a 

mi  annyit  jelent,  hogy  négy  nyelven  fog  nxegkínozni 
hálából  azért,  hogy  az  ötödikre  megtanítom. 

—  A  várás  megsavanyítja  a  kedélyt,  ezt  az  öreg 
kisasszonyoknál  is  tapasztalhatja.  Már  megint  hiába 
küldtük  el  érte  a  kocsit.  Négykor  jött,  három  óra 
helyett. 

—  Pista  cousinom  volt  nálam,  nem  menekül- 
hettem előbb. 

—  Ki,  Szelényi  Pista,  az  ellenállhatatlan  !  Teg- 
nap is  zúgott  a  fejem  a  sok  elragadtatott  badar- 
ságtól, mit  Zamoszki  Clarisse  összebeszélt,  mert  a 
muIt  héten  Dém  grófné  sauterieján  egy  tourt  ke- 
gyeskedett vele  tánczolni.  Istenem,  csak  már  találkoz- 
nánk egyszer  1  Engem  el  nem  bájol,  arról  biztosítom. 

Vanderbilt  arczán  futó  árny  vonult  el.  Maga 
sem  tudta  miért,  de  rosszul  esett  neki  az  a  gon- 
dolat, hogy  Mária  grófnő  Pistával  találkozhatnék. 
De  hiszen  erről  egyelőre  szó  sem  lehetett.  Mária 
gyászban  volt  és  sehova  sem  járt,  Pista  pedig  leg- 
feljebb csak  az  ő  elbeszéléséből  tudta,  hogy  léte- 
zik egy  Szentendrey  Mária,  ki  a  «backfisch»  kor 
határán  még  hamarjában  a  latin  nyelvben  tökélete- 
síti magát,  hogy  legyen  egy  dologgal  több,  mit 
asszonykorában  elfelejthet.  Mindazáltal  Vanderbilt 
kissé  idegesen  oda  vcté : 

—  Csakhogy  ön  sem  bájolná  el  őt,  Mária  grófnő, 
Pista  gyűlöli  a  kékharisnyákat,  ön  pedig  latin  nyelv- 
tudományával ... 

—  Kékharisnya  vagyok? 

—  Az  éppen  nem,  de  — 

—  Oh    kérem,    ne    mentegetődzék,    cseppet    se 

sértett  meg  ez  elnevezéssel,  melyre  büszke  volnék, 
ha  ugyan  komolyan  megérdemelnem.  És  Szelényi 
Pista  lenézne  érte  ?  A  kedves  ember !  Alkalmasint 
csak  azon  nőket  szereti,  kik  szörnyen  szelídek  és 
ostobák  és  kik  ennélfogva  azt  hiszik  róla,  hogy  6 
legalább  is  a  Dalai-Láma. 

—  Mit  gondol  Mária  grófnő,  nem  látnánk  ta- 
lán könyveinkhez  ? 

A  leány  gonoszul  mosolygott.  Valami  Yander- 
bilt  hangjában  elárulta,  hogy  őt  e  beszédtárgy  e 
perczben  boszantja  és  ez  ellentállhatatlan  vágyat 
ébresztett  benne  annak  folytatására.  Egyelőre  mégis 
engedelmesen  elővette  latin  fordításait  és  míg  Van- 
derbilt  azokat  javítgatta,  minduntalan  csipős  meg- 
jegyzéseket tett  Szelényire,  miket  a  fiatal  ember 
következetesen  füle  mellett  elbocsájtott.  Ez  a  sem- 
leges ellenkezés  utoljára  oly  idegessé  tette  Máriát, 
hogy  már  éppen  oly  nagyot  akart  mondani,  miről 
hitte,  hogy  Vanderbilt  nem  hagyhatná  válasz  nél- 
kül, midőn  a  szomszéd  szoba  ajtaja  zajosan  kinyilt 
és  egy  csengő  férfihang  nevén  szólítá. 

—  Miczi  I  Miss  Editha !  Nincs  itt  senki  ? 

—  Lám,  Károly  bácsi  már  visszakerült  a  vadá- 
szatról —  kiáltá  a  fiatal  leány  felugorva,  s  kisza- 
ladva csakhamar  egy  magas,  szikár  uri  emberrel 
tért  vissza,  kinek  galambfehér  pofaszakálla  feltűnő 
ellentétet  képezett  sötét  szemöldökeihez  és  sze- 
meinek nyájas,  fiatalos  pillantásához.  Gróf  Szcnt- 
endrey  Károly  drapszin  vadászöltönyt  viselt,  de 
rendkívül  egyenes,  feszes  tartása,  a  polgári  ruha 
daczára  is,  elárulta  a  katonát. 

—  A  czudar  idő  elrontotta  tréfánkat  —  nnondá  ka- 
lapját egy  asztalra  dobva  és  Vanderbilttel  kezet 
fogva.  —  Még  a  vad  is  elbujt  előle,  engem  pedig 
úgy  átjárt  a  szél,  hogy  otthagytam  az  egész  társa- 
ságot és  haza  siettem.  Nos  kis  boszorka,  adsz  ne- 
kem egy  csésze  theát  ? 

Mária  már  a  távirónál  volt  és  csengetett. 

—  Azonnal  Károly  bácsi,  még  pedig  én  főzöm, 
sajátkezüleg,  mert  miss  Editha  nagymamánál  van, 
kinek  migrainje  még  most  sem  engedett. 

—  Szegény  anyám,  már  csak  estére  lesz  job- 
ban, —  monda  gróf  Szentendrcy  sajnálkozva,  azután 
Yanderbilthez  fordulva,  —  már  nem  zavarok  úgy-e, 
a  leczkének  vége?  —  kérdé. 

"—  Dehogy  vége  —  duzzogott  Mária.  —  Alig  fél 
órája,  hogy  elkezdtük.  Az  én  tisztelt  professzorom 
már  megint  egy  órával  elkésett. 

—  Annál  jobb,  legalább  főzni  fogsz  hacsak  theát 
is,  a  helyett  hogy  Virgiliuson  törnéd  az  eszedet, 
mi  legkevésbbé  sem  leányos  foglalatosság.  Te  pe- 
dig öcsém,  ülj  le  ide  mellém  és  beszéld  cl,  mi 
újság  Pesten? 

—  Én  tőlem  kérdi  Károly  bácsi?  Hisz  tudja, 
hogy  sehova  *e  járok  és  senkit  se  látok,  legalább 
senkit  az  önök  világából  . . . 

—  Ne  higyjen  neki  Károly  bácsi  —  veté  közbe 
Mária,  ki  már  a  theaasztal  körül  sürgölődött  — 
csak  most  volt  nála  Szelényi  Pista,  ki  . . . 

—  Apropos  Szelényi  Pista!  —  vágott  szavába 
élénken  gróf  Szentendrcy.  —  Már  régen  kérdezni 
akartalak,    mit    mondott    Pista    Elza  báróné  házas- 

ságához  Althausen  Nándorral  ?  Képzeld,  fogalmam 
sem  volt  e  házasságról,  csak  nem  rég  beszélte  el 
nekem  Derecskey  Kamilló. 

—  Pedig  már  csaknem  három  éve,  hogy  meg- 
történt. Elza  néni  és  Althausen  egy  szép  reggelen 
egész  csöndben  megesküdtek  az  á-okházi  protc- 
táns  templomban.  Nem  hiszem,  hogy  ez  Pistának 
rosszul  esett  volna,  ő  Althausent  szereti  és  nagyra- 
becsül i. 

—  De  becsülheti  is.  Talpig  derék,  művelt,  eszes 
ember,  igazi  gentleman!  Évekkel  ezelőtt  én  kar- 
doskodtam mellette  legmelegebben,  midőn  szó  volt 
róla,  hogy  a  kaszinóba  bevegyék  és  persze  be  is 
vették.  Nagynénéd  jól  tette,  hogy  elment  hozzá. 
Mindenesetre  boldogabb  lesz  vele,  mint  valaha 
lehetett  Gáborral,  a  ki  szörnyen  mulya  egy  ember 
volt  és  olyan  csökönyös  konzervatív,  hogy  abszo- 
lúte nem  lehetett  vele  beszélni.  A  korszellem  áram- 
lata oly  kevéssé  fért  hozzá,  mint  akár  egy  osztrigá- 
hoz,  mit  kérgének  keménysége  minden  külső  be- 
folyástól megvéd  és  körülbelül  annyi  esze  is  volt, 
mint  e  nemes  állatnak.  Nem  értem,  hogy  lehetett 
ennek  a  szamárnak  —  Isten  nyugasztalja  —  olyan 
zseniális  egy  fia! 

—  No,  szépen  vagyunk!  Károly  bácsi  is  rágyújt 
a  Szelényi-himnuszral  —  kiáltá  Mária,  a  karos- 
széktámláról lecsúszva,  melyre  guggolt,  miután  a 
két  férfit  theával  és  czigarettekkel  ellátta.  —  Én 
nem  kérek  belőle,  még  szegény  nagymama  nyögé- 
seit is  inkább  meghallgatom.  —  És  a  fiatal  leány 
fülét  befogva,  szaladva  hagyta  el  a  szobát. 

—  Kis  bolond,  —  nevetett  a  tábornok,  ceiga- 
rcttejét  eldobva  és  egy  Virginiára  gyújtva.  —  Ki 
hinné,  hogy  már  tizenhét  éves?!  Hisz  oly  pajkos 
és  rakonczátlan,  mint  egy  tizennégy  éves  fiű.  Bár 
az  volna!  —  folytatá  sóhajtva,  míg  jóságos,  nyájas 
arcza  elborult.  —  Nem  képzelheted,  Félix,  meny- 
nyire nélkülözöm  szegény  Rudit.  Pap  Mihálytól 
tudhatod,  mennyire  szerettük  ezt  a  fiút,  én  és  sze- 
gény jó  anyám,  ki  egész  életét  két  árva  unokájá- 
nak szentelte.  És  miután  ezer  gonddal,  fáradság- 
gal felnevelte  őket,  az  egyiket  el  kellett  temetnie, 
még  pedig  éppen  azt,  ki  mindnyájunknak  reménye 
és  büszkesége  volt.  Nem  hogy  Máriát  kevésbbé 
szeretnők,  —  folytatá  élénken,  —  de  az  ember 
minden  szabadelvűsége  mellett  mégis  kegyelettel 
viseltetik  ősrégi  családjának  utolsó  fisarja  iránt. 

—  Ugyan  mit  gondol  Károly  bácsi?  Már  miért 
lett  volna  szegény  Rudi  családjuk  utolsó  férfisarja. 
Hisz  Károly  bácsi  még  nősülhet,  —  feleié  Vander- 
bilt  biztató  hangon. 

—  Isten  ments  öcsém,  arról  szó  sem  lehet,  késő. 
Különben  Máriát  fíusfttatni  fogjuk ;  a  dunafoki 
hitbizomány,  mely  szegény  Rudié  lett  volna,  ő  reá 
fog  átszállni.  Hisz  a  kis  bolond  ugy  is  fél  fiu,  — 
folytatá  gyenge  mosolylyal  —  s  ezen  nem  lehet 
csodálkozni,  ha  az  ember  meggondolja,  hogy  ő  és 
Rudi  elválaszthatlanok  voltak.  Édes  anyám  ugyan 
mindig  érezte,  hogy  jobb  volna  Máriát  növeldébe 
vagy  kolostorba  adni,  de  nem  volt  képes  magát 
rászánni,  hogy  a  két  árvát,  ki  oly  szenvedélyesen 
csüggött  egymáson,    elválaszsza.   így  történt  aztán, 

hogy  Mária,  ki  fivére  tanulmányaiban  épp  úgy 
osztozott,  mint  mulatságaiban,  nemcsak  úgy  tanult 
meg  lovagolni,  mint  egy  jockey,  de  a  gimnázium 
hat  osztályát  is  elvégezte. 

—  Pap  Mihály  elbeszélte  nekem,  mily  eszes 
tanítványa  volt  Mária  grófnő. 

—  Persze  hogy  elbeszélte.  Általában  azon  ve- 
szem észre  magamat  öcsém,  hogy  oly  dolgokkal 
untatlak,  miket  könyv  nélkül  tudsz.  De  ha  eszembe 
jut  szegény  Rudi,  tökéletes  vén  asszony  válik  be- 
lőlem, ki  százszor  is  elbeszéli  ugyanazt  az  egy 
szomorú  történetet  —  és  gróf  Szentcndrey,  egész- 
séges színű,  barázdás  arczán  két  könycsepp  gör- 
dült végig. 

Egy  hosszúkás,  rózsás  kis  kéz  dédelgető  simo- 
gatással vonult  el  szemei  fölött  és  Mária,  ki  ez- 
alatt ismét  belépett,  halk,  vigasztaló  szavakat  su- 
sogva hajolt  a  tábornok  fölé. 

A  leányka  sötét  szempillái  is  nehezek  voltak  a 
könyektől  és  gyermekded  arczocskájára  a  hirtelen 
felidézett  bánat,  oly  szelid  nőies  bájt  lehelt,  mely 
egész  lényét  átváltoztatta. 

—  Mily  imádandó  egy  asszony  lesz  ebből  az 
én  pajkos  kis  tanítványomból,  —  gondolta  magá- 
ban Yanderbilt,  míg  szívét  éles  fájdalom  nyilalta  át. 
Sztoikus  volt  eddig,  ki  nyugodt,  szenvtelen  kedély- 
lyel  és  arczczal  tűrt  minden  nélkülözést  és  most 
először  életében  érzett  szenvedélyes  vágyat  oly 
valami  után,  mi  szegénységének  tudatában  és  büszke- 
ségének érzetében  oly  elérhetetlennek  látszhatott 
neki,  mint  akár  a  csillagok. 

Csakhogy  Vanderbilt  eddig  csak  holt  szivek 
szerkezetét  vizsgálta  és  ezen  szerkezetnek  csak 
azon  titkait  ismerte,  miket  a  bonczkés  hoz  fel- 
színre. Mindarról,  mit  ezen  érdekes  húsdarab  a 
szervélettan  által  megfigyelt  és  megmagyarázott 
dolgokon  kívül  véghez  visz,  a  míg  dobog,  fogalma 
sem  volt.  Mert  ha  önszívét  érti,  ha  tiszta  öntuda- 
tára ébred  annak,  mit  érez  e  perczben  Mária 
iránt,  úgy  megy  el  innen,  hogy  soha  lábát  be  nem 
teszi  többé  ebbe  a  házba. 

De  így  csak  azért  állt  most  fel  és  nézett  órá- 
jára, mert  nyomasztónak  találta  a  szoba  levegőjét, 
mert  egyszerre  nagyon  melege  lett,  tán  az  erős 
thcától,  melyből  két  csészét  kellett  innia  —  s 
kivágyott  a  szabadba,  a  h'deg,  csípős  tavaszi 
szélbe. 

Midőn  Vanderbilt  felállt,  Mária  már  ismét  a 
régi,  csintalan  gyermekké  változott  és  sajátságosan 
pikáns  látványt  nyújtott  könyekben  úszó  szemeivel, 
melyekben  egy  pajkos  mosoly  sugara  csillant  fel, 
derűjével  elárasztva  az  egész  arczot. 

—  Hát  a  leczkém,  tanár  úr?  Azt  úgy  látszik, 
félig  zsebében  felejtette. 

Vanderbilt  vállat  vont. 

—  Nem  én  tehetek  róla,  hogy  az  én  hetedéves 
gimnazistámból  egyszerre  felnőtt  kisasszony  lett, 
ki  a  helyett,  hogy  latin  igéket  hajtogatna,  bűvita- 
lokat  kever  és  azokat  megitatja  a  szegény,  ártat- 
lan halandókkal.  Soha  ilyen  erős  theát !  Úgy  fel- 
hevültem tőle,  hogy  alig  várom,  hogy  kijussak  a 
szabadba. 

—  Menj  öcsém,  sétálj  egyet,  aztán  gyere 
vissza. 

—  Nem  lehet  Károly  bácsi,  estére  okvetlentti 
otthon  kell  lennem  és  hatkor  megy  az  utolsó  vo- 
nat. Ne  bántsa,  Mária  grófnő,  gyalog  megyek!  — 
kiáltá,  látva,  hogy  a  fiatal  leány  a  táviróhoz  köze- 
ledik. 

De  Mária  már  csöngetett  és  már  megparan- 
csolta a  komornyiknak,  hogy  fogják  be  a  ponny- 
kocsíját. 

—  Magam  viszem  magát  az  állomáshoz,  —  fe- 
leié, szőrmekucsmáját  feltéve.  —  Igen,  úgy  lesz 
Károly  bácsi,  —  folytatá  akaratosan,  látva,  hogy 
nagybátyja  ellenkezni  akar.  —  Tudod,  hogy  ennyit 
se  gondolok  az  időjirással  és  azt  se  tudom,  mi- 
lyen fán  terem  a  fejfájás. 

—  De  mégse  járja,  hogy  .  .  . 

—  Édes,  kedves,  aranyos  Károly  bácsi,  ne  játszd 
a  Miss  Edithát  és  ne  rontsd  el  a  tréfámat  I  — 
és  a  leányka  a  tábornok  pofaszakáiiát  két  ke- 
zébe fogva,  úgy  össze-vissza  csókolta,  hogy  az, 
ha  akart  volna,  sem  tehetett  többé  semmi  ellen- 
vetést. 

Pár  perez  múlva  Vanderbilt  Mária  mellett  ült  a 
bakon  és  a  leányka  ostorát  csattogtatva,  katonásan 
köszönt  fel  az  ablaknál  álló  tábornoknak,  míg  a 
két  vastag  farkú  iceEÍ-piczi  shetland-ponny  bátran 
neki  ment  a  szélnek  és  nyíl  sebességgel  vitte  őket 
az  állomás  felé. 

Az  úton  nem  igen  beszéltek.  A  leány  semmivel 
se  gondolt,  mint  azon  leírhatatlan  kéjérzettel,    mit 

mindannyiszor  tapasztalt,  ha  lóháton  vagy  kocsijá- 
nak bakján  a  förgctcggel  szembeszáll  hatott,  Pélix 
pedig  még  ezzel  se  gondolt.  Ügy  érezte  magát, 
mintha  álmodnék  és  mintha  ez  álomban  Máriával 
együtt  ezé)    nélkül,  út  nélkül  a  végtelenbe  szállna. 


X. 


Hetek  múltak,  melyek  alatt  Vanderbilt  alig  egy- 
kétszer mehetett  ki  Etclligetre.  Nemcsak  a  saját 
dolgaival  volt  elfoglalva,  de  Pista,  ki  haza  készült, 
még  a  szokottnál  is  gyakrabban  vette  igénybe 
praktikus  eszű,  hasznavehető  unokatestvérét. 

—  Öregem,  ma  okvetlenül  szükségem  van  reád,  — 
ezekkel  a  szavakkal  lépett  be  csaknem  minden  reg- 
gel Félixhez,  mire  aztán  gondja  volt  rá,  hogy 
annyi  megbizással  terhelje,  mikép  leczkéit  tekintve, 
alig  maradt  ideje  ebédelni. 

Pista  t.  i.  elsőrendű  politikusra  qualifikálta  ma- 
gát már  azzal  is,  hogy  magasabb  czéljai  után  való 
törekvése  közben  röstelt  az  élet  közönséges  ügyei - 
vei-bajaival  foglalkozni.  S  miután  mint  a  legtöbb  el- 
kényeztetett ember  pompásan  értett  másoknak  ki- 
zsákmányolásához, mindig  talált  olyanokra,  kik  dol- 
gait jól-rosszul,  de  elvégezték  helyette. 

Rlixről  tudta,  hogy  jól  fogja  azokat  végezni, 
jobban  mint  ő  maga  tehetné  s  így  minden  lelki- 
furdalás nélkül  használta  fel  áldozatkészségét.  A  ki- 
méletesség  határozottan  nem  tartozott  ezen  jövendő- 
beli parlamentáris  kitűnőség  és  elragadóan  szere- 
tetreméltó ifjú  erényei  közé. 

Félix  szerencséjére  azonban  végre  hazautazott 
a  választásokra  és  a  fiatal  orvosnak  már  most  meg- 
kettőztetett szorgalommal  kellett  szigorlatára  készü- 
lődnie. Annyira  túl  volt  terhelve  munkával,  hogy 
egész  nyáron  át  ritkán  rendelkezett  egy-egy  sza- 
bad délutánnal.  Többnyire  F^p  Mihálynak  kellett 
őt  Máriánál  helyettesítenie,  ki  mint  az  elhunyt 
majoreskó  egykori  nevelője,  úgyis  járatos  volt  a 
Szentendrey-házhoz. 

A  tábornok  nagyon  szerette  és  pártfogolta  Pap 
Mihályt.  Becsülte  benne  az  észt  és  jellemet  s  mi- 
után ő  ezek  szerint  osztályozta  az  embereket,  egé- 
szen ügy  bánt  vele,  mintha  egyenlő  születésűek 
lettek  volna.  Hisz  gróf  Szentendrey  Károly  azon 
csekély  számú  mágnások  közé  tartozott,  kik  őszinte 
szívvel  veszik  fel  a  szabadéi vűség  keresztségét, 
ezen  áttérésükkel,  mit  nem  használtak  csupán  esz- 
közül önző  czéljaik  elérésére,  benső  hitüknek,  igazi 
szent  meggyőződésüknek  adva  kifejezést. 

Igaz,  hogy  sokan  ellentmondást  láttak  a  nép- 
szerű honvédelmi  államtitkár  nyiltan  vallott  elvei 
és  hivatalos  szereplése  között  egy  konzervatív  kor- 
mány alatt.  De  Szentendrey  áldozattal  teljes,  hősies 
múltjának  öntudatában,  legfeljebb  megmosolyogta 
e  hivatlan  kritikusokat. 

ó  volt  az  elsők  egyike,  kik  Kossuth  mellé  állva, 
a  jobbágyság  eltörlésére  szavaztak  s  már  akkor  is 
ezreket  áldoztak  hazafias  czélokért.  A  szabadság- 
harca kitörésével  egy  egész  zászlóaljat  állított  és 
a  katonai  rangot,  mit  viselt,  vérével  vásárolta  meg 
Budavár  ostrománál.  Meggyőződéséhez  híven,  sok 

éven  át  ette  a  száműzetés  kenyerét,  még  pedig 
csak  azért,  mert  nem  fogadott  el  keg}^'elmet  azon 
hatalomtól,  mely  hazáját  lenyűgözte.  Midőn  azon- 
ban a  kieg)'ezés  után  visszatért  hazájába,  azonnal 
felajánlotta  szolgálatait  az  első  magyar  kormány- 
nak, bár  az  nem  kizárólagosan  az  ő  pártjabeli 
emberekből  állt  össze.  Szentendrey  tért  és  lehető- 
séget keresett  arra,  hogy  hazájának  hasznára  le- 
hessen, ezt  pedig  el  nem  érhette  volna,  ha 
csupán  pártelvei  után  indulva,  duzzogva  vissza- 
vonul. 

Ritka  tapintatának  sikerült  még  édes  anyját  is 
kibékíteni  nézeteivel,  melyeket  az  legkevésbbé  sem 
osztott.  Az  öreg  grófné  nagyon  is  erezte,  hogy 
házát  más  légkör  lengi  át,  mint  az,  a  melyben 
megöregedett  s  naponta  olyan  társalgást  hallott, 
mely  mindenkorra  érthetetlen  maradt  előtte.  De 
miután  szerette  fiát,  beletörődött  a  megmásíthatat- 
lanba  és  békésen  tűrte  azt,  mit  a  tábornok  « hó- 
bortjának»   nevezett. 

Az  öreg  dáma  ezen  önmegtagadása  daczára  a 
Szentendrey-ház  eg)'etértése  mégsem  maradt  min- 
dig zavartalan.  Egyszer  minden  esztendőben,  az 
ősz  beálltával,  kétségbeejtő  pontossággal  felforgatta 
azt  a  ház  leányának  megérkezése. 

Alighogy  Zátonyi  Filoména  grófné  óriási  ládái 
és  franczia  komornájának  toronymagasságú  kalapja 
feltűntek  a  láthatáron,  mindenki  tudta,  hogy  a  házi 
békének  vége.  A  tábornok,  hacsak  tehette,  egy 
nappal  megérkezése  előtt  fogatott  és  « fontos  ügyek- 
ben*   addig    maradt  távol,    m/g    meg    nem    tudta, 

hogy  a  kedves  vendég  elutazott  s  a  kik  hátra- 
maradtak,   legszívesebben    követték  volna  példáját. 

Pedig  Filoména,  vagyis  inkább  Fili  grófné,  a 
hogy  a  társaságban  nevezték,  tulajdonképen  nem 
volt  kellemetlen,  házsártos  természetű.  Sőt  gróf 
Zátonyi,  ki  talpig  becsületes,  rangirt,  de  a  vég- 
sőkig ó-konzervativ  és  ultramontán  ember  létére 
mindenben  osztotta  nézeteit,  kitűnő  feleséggel  birt 
benne.  Főrangú  körökben  is  dicsérték  szeretetre- 
méltóságát. Nagyon  kedves  tudott  ő  lenni  és  egy 
szellemes  polgári  születésű  hölgy  egyszer  igen  he- 
lyesen Ítélte  meg,  midőn  a  tábornok  előtt  meg- 
jegyzé,  hogy  Filoména  grófné  felette  kedves  asz- 
szony,  kinek  csak  egyetlenegy  hibáját  ismeri. 

A  tábornok  hitetlenül  húzta  fel  szemöldökeíT. 

—  És  ezen  egy  hiba?  —  kérdé  kétkedően. 

—  Nem  más,  mint  az,  hogy  én  nem  vagyok 
grófnő,  —  feleié  a  hölgy  finom  mosolylyal. 

Ezen  megjegyzésből  kimagyarázható  az  is,  Fili 
grófnő  miért  nem  érezte  magát  otthonosan  édes 
anyja  házánál.  0  ot*  mindenben  fivére  gyanús  elvci- 
nek nyomait  fedezte  fel  és  annyit  látott  maga  körül 
mi  előítéleteivel  ellenkezett,  hogy  nem  bírta  rossza- 
lását  elfojtani. 

Mária  is,  mióta  felnőtt,  szálka  volt  Fili  grófné 
szemeiben.  Ülése,  járása,  hangos  beszéde,  jóizű, 
vidám  kac^agása,  szörnyen  közönséges,  pórias  ha- 
tást tettek  reá.  A  fölött  pedig  éppen  kétségbe- 
esett, hogy  Mária  oly  komoly  tanulmányokkal  tölti 
idejét.  Midőn  megtudta,  hogy  latinul  tanul,  szörnyü- 
ködése  nem  ismert  határt. 

—  Látod  mama,  -  monda  szemrehányó  han- 
gon, —  ezt  is  Károly  bogarainak  köszönhetjük  és 
azon  érthetetlen  elnézésnek,  melylyel  tűrted,  hogy 
Miczi  aféle  Pap  Mihályokkal  encanaillirozza  ma- 
gát. Biztosítalak,  hogy  az  én  leányom  nem  társa- 
logna órákig  tanítóival,  hanem  alig  váltana  velők 
pár  szót  azon  tantárgyon  kívül,  melynek  előadására 
felfogadtam  őket. 

—  Az  Úristen  jól  tudta,  miért  nem  adott  neked 
gyermekeket,  —  gondolta  magában  ilyenkor  az 
öreg  grófné,  ha  ezen  véleményének  nem  is  adott 
hangosan  kifejezést.  Leányának  folytonos  kritikája 
annyira  kifárasztotta,  hogy  az  társalgásaik  végén 
rendesen  már  csak  magánbeszédet  folytatott. 

Fili  grófné  az  idén  még  a  szokottnál  is  tűrhetet- 
lenebb volt.  A  tábornok  szegény  Rudi  halála  után 
jónak  látta  édes  anyját  szerencsétlenségük  szin- 
helyéről  eltávolítani  és  a  pompás  nagyúri  Dunafok- 
ról ide,  e  kies  kis  birtokára  vitte,  hol  az  öreg  dáma 
nagyon  jól  találta  magát.  A  ház  tágas  és  kényel- 
mes, de  rendkívül  egyszerű  volt,  úgyannyira,  hogy 
Fili  grófné  lassú,  szenvtelen  hangján  néha  órákig 
nem  szűnt  meg  elégedetlenségének  az  orrán  át 
kifejezést  adni. 

Már  vagy  két  hét  óta  időzött  Etelligeten,  mi- 
dőn Félix  újra  felszólítá  Rap  Mihályt,  menne  ki 
helyette  Mária  grófnőhöz.  Barátja  azonban  nagy 
csodálkozására  az  irtózat  és  ijedelem  komikus  ki- 
fejezésével arczán  szabadkozva  felugrott; 

—  Csak  ezt  ne  követeld  tőlem,  báró !  (Félix 
nagynehezen  rávitte  Pap  Mihályt  arra,  hogy  tege- 

ződjék  vele,  azonban  tűrnie  kellett,  hogy  az  válto- 
zatlanul odabiggyessze  a   «te»   mellé  a  bárót.) 

—  Tudod,  hogy  a  tűzbe  mennék  érted,  de  most 
Etel  ligetre  —  soha  ! 

Vandcrbilt  bámulva  nézett  reá. 

—  Tegnap  találkoztam  a  tábornokkal  és  meg- 
tudtam, hogy  az  idén  sem  kimélte  meg  őket  az 
ég  azon  elemi  csapástól,  melylyel  Zátonyi  Filoména 
grófné  látogatásának  alakjában  nekem  is  alkalmam 
volt  e  háznál  megismerkedni.  A  tábornok  még 
jókor  elmenekülhetett  és  engem  is  intett  a  ve- 
szélytől. 

Félix  felkaczagott. 

—  Eredeti  egy  dáma  lehet,  ha  még  a  vitéz 
tábornokot  is  futásra  kényszeríti. 

—  Barátom,  ha  a  szent  György  sárkánya  nő  lett 
volna,  nem  hiszem,  hogy  a  hős  vitéz  lándzsával 
kezében  is  oly  bátran  szembeszállt  volna  e  neve- 
zetes szörnyeteggel. 

—  Fili  grófné  még  utoljára  nőgyűlölővé  tesz,  — 
nevetett  Félix.  —  Én  részemről,  el  nem  hihetem, 
hogy  Károly  bácsi  nővére  oly  borzasztó  lehessen, 
mint  a  minőnek  feltünteted,  sőt  többet  mondok, 
kedvem  jött  vele  megismerkedni.  Ha  vasárnap  rá- 
érek, okvetlenül  kimegyek  Etelligetre. 

Pap  Mihály  még  görbébbre  húzta  már  úgyis 
görbe  nyakát  és  mély  szomorúsággal  arczán  tekin- 
tett egykori  tanítványára. 

—  Intettelek  !  —  monda  tompán,  siri  hangon.  — 
Adja  az  ég,  hogy  merészségedet  meg  ne  bánd. 

Vanderbilt,    ki    nem    sejtette,  hogy  Pap  Mihály 

Wohl  Slcfinia  :  AranyfOit.   1.  -j 

tréfájának  legalább  is  fele  igaz,  vasárnap  csakugyan 
kiment  Etelligetre,  még  pedig,  mint  vasár-  és  ünnep- 
napokon rendesen,  délelőtt,  hogy  ott  villásrcggeliz- 
zék  és  délután  megadja  leczkéjét. 

Mária  határozottan  várta,  bár  nem  tudta,  örül- 
jön-e jövetelének,  vagy  féljen  tőle.  Nem  volt  tisz- 
tában azzal,  Félix  hogy  fog  nagynénjével  össze- 
férni. S  midőn  villásreggeli  előtt  Fili  grófné  a  leg- 
kaczérabb  kis  fejkötővel  hamis  tekercsein  és  oly 
rövid  ruhában,  mely  aranybőr-czipőcskékbe  bujta- 
tott lábait  pompásan  juttatta  érvényre,  a  szalonba 
lépett,  Mária  csendesen  vonult  az  ablak  mellé  és 
a  Fili  grófné  arczbőre  érdekében  mindig  gondosan 
leeresztett  redőnyöket  kissé  felemelve,  az  augusztusi 
verőfénybe  tekintett  ki. 

Ugyan  e  perczben  Vanderbilt  alakja  tűnt  fel  a 
hosszú  fasor  közepén  és  Mária,  nagynénjéről  telje- 
sen megfeledkezve,  örvendezve  felkiáltott : 

—  Nagymama,  ott  jön  Vanderbilt !  Tudtam,  hogy 
ma  nem  fcg  elmaradni. 

Fili  grófné  szörnyűködve  csapta  össze  kezeit. 

—  Az  istenért,  csak  nem  Vanderbilt  Róbert! 
Ti  itt  ebben  a  vadonban  tán  nem  is  tudjátok,  hogy 
e  télen  holmi  kártyaadósságok  miatt  kigolyózták  a 
bécsi  Jockey- klubból.  Senki  sem  fogadja  többé  ezt 
a  tönkrement  embert. 

Mária  szemei  csillogtak  a  pajkosságtól,  a  mint 
vidáman  feleié  : 

—  hegy  nyugodt  Fili  néni.  Csak  Vanderbilt 
Félix,  az  én  latin  nyelvmesterem. 

—  Ah,  tehát  nem  is  báró? 

- —  De  az,  Fili  néni.  Igazi,  hamisítatlan  báró, 
azonkívül  pedig  végzett  orvosnövendék. 

Mielőtt  Fili  grófné  ezen  ellentmondó  válaszról 
tudomást  vehetett  volna,  kinyílt  az  ajtó  és  a  napon 
való  járástól  meglehetősen  felhevült  arczczal  be- 
lépett Vanderbilt. 

A  ház  öreg  úrnője  szokott  szivélyes  jóságával 
fogadta,  ó  nem  igen  törődött  azzal,  mit  mások  az 
ifjú  (ítársadalmi  sülyedésének*  neveztek  és  ódivatú 
észjárása  azt  sem  engedte,  hogy  különbséget  lás- 
son egy  szegény  és  egy  gazdag  mágnás  között. 
Neki  tökéletesen  elég  volt  az,  hogy  Félix  született 
Vanderbilt,  szerencsétlen  családi  körülményei  pe- 
dig csak  arra  szolgáltattak  neki  okot,  hogy  rende- 
sen anyai  gondoskodással,  mások  előtt  pedig  ki- 
tűnő szivélyességgel  bánjon  vele. 

Most  is  néhány  dicsérő  szóval  mutatta  be  leá- 
nyának, ki  egyet  biczczentett  fejével.  Azután  azon 
impertinens  kíméletlenséggel  mereszté  reá  szemeit 
és  mérte  tetőtől  talpig,  mit  a  jó  modor  fölkent 
papjai  és  papnői  megengedhetőnek  tartanak  olya- 
nokkal szemben,  kik  nem  birnak  az  övékhez  ha- 
sonló társadalmi   állással. 

Vanderbilt  máskor  bizonyosan  talált  volna  módot 
ezen  sértő  figyelem  visszautasítására,  most  azonban 
cseppet  se  törődött  vele.  Csak  Máriát  látta  és  ha 
nem  is  nézett  reá,  folyton  érezte  azon  meglepetés 
utóhatását,  mit  a  leányka  mai  megjelenése  elő- 
idézett benne. 

Mária  ma  először  öltött  félgyászt.  Fehér  ruhát 
viselt,    mit    fekete  öv    szorított    karcsú  derekához. 


E  lenge  világos  öltönyben,  vastag  bogban  feje  búb- 
jára tűzött  sötét  hajával,  nagy,  kifejezésteljes  sze- 
meivel egy  fiatal  múzsa  átszellemült  szépségével  bírt. 
Fili  grófné  eleinte  legalább  gondoskodott  arról, 
hogy  Félix  ne  gyönyörködhessék  zavartalanul 
Máriában.  A  villásreggeli  első  fogásánál  egyszerre 
minden  átmenet  nélkül  hozzá  fordult : 

—  A  Vanderbiltek  melyik  ágához  tartozik  ön,  báró  ? 
—  kérdé  a  szokottnál  is  erősebben  orrán  át  beszélve. 

■ —  A  Magyarországihoz  grófné.  Vanderbilt 
Róbert  és  Marburg  Ilma  fia  vagyok. 

—  Marburg  Ilma  fia,  ah  —  feleié  Fili  grófné 
gépies  szalonmosolyával,  de  máris  olyan  szórako- 
zott tekintettel,  mely  elárulta,  hogy  ezen  tárgy 
teljesen  megszűnt  őt  érdekelni.  Ezentúl  nem  be- 
szélt többé  Vanderbilttel  s  jelenlétét  nem  is  vette 
többé  tudomásul. 

Félix  kezet  szeretett  volna  neki  csókolni  ezen 
gyöngéd  figyelmetlenségért.  Ezentúl  semmi  sem 
háborította  boldog  csevegését  Máriával,  kit  ön- 
kénytelenül tartózkodóbbá  tett  nagynénjének  jelen- 
léte. Félixnek  így  még  jobban  tetszett  és  szinte 
sajnálta,  midőn  az  öreg  grófné  felállt,  hogy  szobá- 
jába visszavonuljon. 

—  Mi  pedig  azonnal  bemegyünk  Miss  Edithá- 
hoz  és  leczkénkhez  látunk,  nagymama  —  monda 
Mária,  az  öreg  dámának  kezet  csókolva. 

Fili  grófné  semmit  se  szólt.  Miss  Editha  a  leg- 
feddhetetlenebb  merevséggel  indult  a  fiatal  pár  után 
és  így,  bár  az  egész  dolog  nem  tetszett  neki, 
egyelőre  nem  talált  okot  rosszalásának  kifejezésére. 

Vandcrbjlt  régóta  észrevette,  hogy  Máriánál 
nyelvtani  szabályokkal  semmire  se  megy.  Termé- 
szete sehogy  se  bírta  azokat  bevenni.  Annál  cso- 
dálatosabb volt  a  könnyűség,  melylyel  a  fiatal  leány 
a  latin  nyelv  sajátos  lényegébe  hatolt  és  annak 
legfinomabb  árnyalatait  felismerte.  Oly  finom  ér- 
zékkel bírt  általában  a  nyelvek  ritmusa  iránt,  hogy 
ma,  midőn  a  Pap  Mihály  által  külön  az  ő  szá- 
mára gondosan  összeválogatott  szemelvényeket  ol- 
vasta fel  Catullus,  Tibullus  és  Horáczból,  Félix 
egészen  új  zengzetet  fedezett  fel   e  szép  dalokban. 

Szemeit  kezével  árnyalva,  nemcsak  hallgatta,  de 
nézte  is  Máriát,  a  mint  üde  ajka  öntudatlan  báj- 
jal ismételgette  ama  égő  vallomásokat,  melyek 
ezredévek  óta  porladó  szívekből  fakadtak.  Felhe- 
vült képzelete  majd  Lesbiával,  majd  Déliával,  majd 
Barinéva]  azonosítá  a  szép  fehér  ruhás  leányt,  ki 
pedig  azon  tudomány  Abc-jét  sem  ismerte  még, 
melyben  ezek  mesternők  valának. 

Egyszerre  az  ablakon  szabadon  beömlő  napfény 
egyenesen  Mária  könyvérc  esett.  A  leány,  ki  már 
egy  óra  óta  elmerülten  olvasott,  felemelte  fejét  és 
csak  most  vette  észre,  hogy  Vanderbilt  szemeit 
kezével  árnyalva  ül    ottan. 

—  Hisz  magát  a  nap  bántja !  —  kiáltá  felugorva.  — 
Mindjárt  Iccresztetem  a  redőnyöket. 

—  Hát  a  nap  süt  ?  —  kérdé  Vanderbilt  mintegy 
álomból  ébredve,  és  kezét  lebocsátva  oly  sajátsá- 
gos kifejezéssel  szemeiben  tekintett  nem  Máriára, 
hanem  maga  elé,  hogy  a  leány  megdöbbent. 

—  Maga  túlerőlteti  magát  Vanderbilt  —  monda 
résztvevőleg  —  és  azt  se  tudja  mi  történik 
körülötte.  Pap  úr  csak  a  minap  mondta,  hogy 
meg  fog  betegedni,  ha  ennyit  dolgozik.  Jöjjön, 
hagyjuk  aba  most  az  olvasást  és  menjünk  csolna- 
kázni.  Elviszem  Prospero  szigetére,  mit  már  régen 
meg  akartam  magának  mutatni.  Hisz  emlékszik 
Shakespeare    «Vihar»-ára? 

Félix  hirtelen  erőfeszítéssel  rázta  le  a  zsibbasztó 
kábultságot,  mely  elfogta  és  zavarát,  mely  nem 
engedte,  hogy  a  leányka  arczába  tekintsen,  önkén- 
telenül banális  udvariassággal    leplezve. : 

—  Hogyne  emlékezném  í  —  feleié  könnyedén,  — 
ha  Miranda  előttem  áll. 

Mária  felkaczagott. 

—  No  csakugyan  rossz  kedvben  lehet,  ha  bóko- 
lásra vetemedik  velem  szemben  —  gúnyolódott.  — 
Pedig  jobb  lesz,  ha  bókjait  az  igazi  Miranda  szá- 
mára teszi  el,  ki  a  szigeten  a  kecskéket  őrzi  és 
kinek  ilyen  nagy  szürke  szemei  és  hosszú  fekete 
szempillái  vannak.  Erzsóknak  hivják,  ez  a  Miranda 
magyar  fordítása. 

Ezzel  Mária  nagy  szalmakalapját  felkapva,  moso- 
lyogva mutatott  missEdithára,  ki  egy  chaise  longue-on 
ülve,  békésen  szundikált.  Nagy,  csontos  kezei  tér- 

dein  voltak  összctéve,  míg  a  sárga  Tauchnitz-kötet, 
melyben  olvasott,  széthulló  lapokkal  hevert  a  földön. 

—  Csak  lassan,  csendesen,  hogy  fel  ne  költsük,  — 
susogott  a  leány,  lábujjhegyen  közeledve  az  ajtó- 
hoz. Midőn  kiértek  a  folyosóra,  megkönnyebbülten 
felsóhajtott. 

—  No  hála  Istennek,  hogy  fel  nem  ébredt.  Leg- 
alább nem  kell  magunkkal  vinni,  mi  egész  tréfán- 
kat elrontaná.  Márton  !  —  kiáltott  le  az  udvarra 
elfojtott  hangon. 

Mire  leértek,  már  a  lépcső  alján  találták  Mária 
kis  groom-ját,  kitől  követve,  gyorsan  közeledtek  a 
házzal  szemben  lévő  keskeny  kikötőhöz.  Mielőtt 
Vanderbilt  még  kezet  nyújthatott  volna  neki,  Mária 
beugrott  a  legkisebb  ladikba,  azután  Félixnek  he- 
lyet adott  a  mögötte  levő  padon,  míg  Márton  a 
járművet  leoldva  lánczárói,  azt  egy  könnyed  lökés- 
sel eltaszította  a  parttól. 

—  Ha  miss  Editha  kérdezősködnék  utánunk  — 
kiáltá  Mária  —  mondd,  hogy  a  báróval  csolna- 
kázni  mentem  Egy  óra  múlva  itthon  leszünk  — 
ezzel  evezőjét  Félixével  egy  magasságra  emelve, 
azt  épp  oly  erőteljes  csapással  eresztette  le  a 
vízbe,  mint  az  ifjú.  A  ladik  hatalmas  lendületet 
véve,  csakhamar  a  szabad  folyamban  úszott. 

—  Brávó !  —  kiáltá  Vanderbilt  önfeledten  nézve 
a  szép,  ruganyos  alakot,  a  mint  az  egyforma,  erő- 
teljes mozdulatokkal  kezelte  evezőjét. 

A  leány  egyenesen  egy  kis  zöld  sziget  felé  tar- 
tott, mit  az  aranyfénylő  hab,  mint  egy  smaragdot 
foglalt  körül. 

—  Ott  van,  látja  —  szólt  hátra,  evezőjével  maga 
elé  mutatva.  —  S  a  legjobb  az,  hogy  egészen 
gazdátlan ;  nem  tartozik  sem  a  mi  birtokunkhoz, 
sem  a  máséhoz.  A  ki  itt  hajótörést  szenvedne, 
azt  mondhatná,  hogy  két  órányira  Pesttől,  egy 
magányos  szigetre  vetette  a  sors. 

—  De  mi  nem  fogunk  hajótörést  szenvedni,  — 
panaszkodott  Félix. 

—  No  még  az  kellene  I  Mit  csinálnánk  mi  ket- 
ten egy  magányos  szigeten  ?  Maga  drágalátos  köny- 
vei, én  meg  lovaim  és  rattlereim  nélkül.  Bele- 
halnánk unalmunkba. 

—  Az  én  életemről  jótállok,  —  feleié  Vander- 
bilt  a  mély  meggyőződés  hangján  —  sőt  azt  hi- 
szem, hogy  a  magáét  is  megmenthetném, 

—  Vájjon  mivel?  —  kérdé  Mária  ingerkedve. 
De  ugyané  perczben  erős  lökést  éreztek  és  a  ladik 
csaknem  felfordult. 

—  Álljon  meg,  vigyázzon  !  —  kiáltá  a  leány,  — 
hisz  egyenesen  a  füzekbe  megyünk  bele.  Ott,  a 
homokos  középen  kell  kikötnünk,  másutt  nem  lehet. 
Lássa,  nem  jó  az  ördögöt  a  falra  festeni  ■ —  foly- 
tatá,  evezőjét  a  kiálló  fatötzshöz  feszítve,  mely 
csaknem  végzetessé  vált  volna  reájuk   nézve. 

—  Az  sem  jó,  ha  az  ember  mint  az  egykori 
csillagász  az  eget  nézi,  míg  a  földön,  vagy  éppen 
a  vizén  jár,  —  mormogá  Félix,  néhány  evező- 
csapással kiszabadítva  a  ladikot  kellemetlen  hely- 
zetéből és  azt  a  sziget  közepe  felé  fordítva,  hol 
csakhamar  kikötöttek. 

—  És  most  hova  ?  —  kérdé  kétkedőleg  körülnézve. 

Sűrű  lombfal  emelkedett  előttük,  óriási  hársak- 
ból, melyeknek  egymásba  fonódó  ágai  már  is  őszie- 
sen színezett,  átlátszó  rácsot  képeztek.  Két  oldalt 
e  lombfalat  sötét  fűzek  toldották  meg,  mélyen  a 
vízbe  lehajló,  leiparkodó  ágakkal,  mintha  e  darabka 
őserdőt  a  folyam  titkos  mélye  vetette  volna  fel  ide 
és  az  szüntelenül  visszatörekednék  homályos  víz- 
alatti  hazájába. 

—  Hisz  ez  a  mese  csipkerózsájának  kertje,  — 
kiáltá  Félix  meglepetten  —  melyen  keresztül  az 
ember  csak  karddal  kezében  vághat  magának  utat 
az  alvó  királyleány  kastélyához. 

—  Azt  hiszi  ?  —  kérdé  Mária  vígan.  —  Utat 
csinálok  én  magának  kard  nélkül  is,  csupán  sza- 
vamnak hatalmával. 

Ezzel  összefogta  ruháját  és  határozottan  neki- 
menve  a  lombfalnak : 

—  Nyilj  meg!  —  kiáltá  karját    fölemelve. 

Csak  most  vette  észre  Vanderbilt,  ki  kissé  rövid- 
látó volt,  hogy  e  helyen  alig  egy  lábnyi  széles, 
kezdetleges  ösvény  vezet  az  erdő  belsejébe.  . 

—  Látja  —  nevetett  a  leány  —  így  parancsolok 
e  sziget  tündéreivel.  És  most  utánam  1  De  vi- 
gyázzon a  kabátjára,  mert  ez  olyan  országút,  me- 
lyen legfeljebb  Puck  és  Titánia  mozoghatnak  ké- 
nyelmesen. 

És  csakugyan  nehéz  volt  előrehatolni  c  mese- 
szerű tömkelegben  e  buja  növényzet  között,  mely 
hatalmas  vadságában  egy  délszaki  őserdőre  emlé- 
keztetett. A  milyen  sűrűn  álltak  itt  az  óriási  régi 
fák,  mohával  benőtt    vastagon  kiálló    gyökereikkel. 

lombjuk  alig  látszott  a  felkúszó  élősdik  szingazdag 
indáitól,  melyek  törzset  és  koronát  átöleltek  és 
koszorúkban,  ívekben,  hosszú,  lenge  füzérekben 
csüggtek  le  az  ágakról. 

A  mint  Mária  és  Félix  lassan  előre  haladtak, 
fejük  fölött  csodás  alakú  diadalíveket,  lenge  luga- 
sokat, a  légben  lebegő  sátrakat  képezett  a  vad- 
szőlő sárgásvörös  lombja,  itt-ott  egész  az  ösvényre 
lefüggve  és  tovább  kúszva  a  mohfedte  talajon,  mint 
egy  széles,  piros  vérnyom.  A  szőlőkoszorúzott 
ágak  minduntalan  elzárták  útjokat,  úgy  hogy  csak 
szorosan  összeszorulva  mehettek  egymás  mögött  a 
keskeny  ösvényen,  míg  Félix  kezei  egyre  érintek 
a  leány  sötét  haját,  a  mint  a  lefüggő  lombot  fejé- 
ről eltávolítani  igyekezett.  Lassankint  egészen  el- 
hallgattak. Nehéz,  fárasztó  munka  volt  itt  előre- 
hatolni, és  szíveik  hangosan  dobogtak,  bizonyosan 
az  erőfeszítéstől ;  fejők  szédült,  a  mint  mindunta- 
lan meg  kellett  hajolniok  a  lomsátor  alatt,  míg 
lassankint  zsibbasztó    lankadás  vett  erőt   tagjaikon. 

EgD'szerre  a  mély,  nyomasztó  csendet  halk  csilin- 
gelés szakította  meg. 

—  Hallja  ?  —  susogá  Mária  égő  arczczal,  ku- 
szált hajjal  hátrafordulva  —  ez  az  én  tündéreim 
csengetyűje! 

Ugyané  perczben  egy  kecske  lépett  ki  a  sűrűből. 
Félix  idegesen  felkaczagott. 

—  Ez  aztán  szép  tündér,  Mária  grófné!  Nem 
a  nimfáknak  van  kecskelábuk,  hanem  a  faunoknak 
és  szatiroknak. 

—  Ki  mondta,    hogy  az    én    tündéreim  nimfákl 

Különben  nézze,  nem  ér  ez  fel  egy  pár  zöldhajú 
driáddal  ? 

Kerek  tisztásra  értek  ki,  melyen  tíz-tizenkét  fe- 
hér kecske  legelt.  Nagyon  szelíd  állatok  lehettek, 
mert  a  mint  meglátták  látogatóikat,  egy  pár  közülök 
felállt  és  kíváncsian  körüljárta  majd  Máriát,  kit 
ismertek,  majd  Félixet,  kivel  nyilván  meg  szerettek 
volna  ismerkedni. 

Vanderbilt  mélyen  felsóhajtott.  Ez  az  arkádiai 
pásztorkép,  bár  nélkülözte  az  emberi  staffaget, 
mégis  mintha  megtörte  volna  magányuk  nyomasztó 
varázsát. 

Egy  fa  alá  vetette  magát  és  kalapjával  legyez- 
getni  fcezdé  égő  homlokát. 

—  Erzsók!  —  kiáltá  Mária  kétszer-háromszor, 
miután  szemeit  egy  ideig  keresve  jártatta  körül  a 
kis   kecskepásztorleány   után. 

—  Ma  vasárnap  van,  bizonyosan  haza  vitték,  — 
monda  végre  bosszúsan.  -  Pedig  úgy  szerettem 
volna  magának  megmutatni,  tarka  rokolyájával  és 
piros  kendőjével,  mit  oly  festőién  tud  fejére  kötni.  — 
Ezzel  Mária  egy  csomó  szőlőindát  szakított  le  és 
Félix  mellé  a  fűbe  ülve,  koszorúba  kezdé  fűzni  a 
gyönyörűen  árnyalt  lombot. 

Vanderbilt  némán  feküdt  lábainál  és  felnézett  a 
vörösded  füzérekkel   ékeskedő  fasudarakra. 

—  Miért  nem  beszél,  mire  gondol  ?  —  kérdé 
hosszas  csend  után  csaknem  türelmetlenül  a  leány. 

—  Arra  gondolok,  hogy  tán  Dionysos  szőlő- 
koszorúzott menete,  a  kereszt  elől  menekülve  ide- 
vetődött és  hogy  a  daczos  isten  inkább   fákká  vál- 


io8 


toztatta     bachansnőit,    semhogy    lássa,    mint    józa- 
nodnak ki   a  keresztvíztől. 

A  leány  hosszú  szempillái  alól  egy  gyors,  szik- 
rázó oldalpillantást  lövelt  Vanderbiltrc.  Maga 
sem  tudta,  miért  de  nem  ezt  a  feleletet  várta  kér- 
désérc. 

—  Bachus  jól  tette,  legalább  bűnhődnek  ittassá- 
gukért —  felele  rövid  szünet  után. 

—  Nem  úgy  értem.  Miért  bűnhődnének?  Hisz 
a  bachanáliák  nem  voltak  egyebek,  mint  azon  eszme 
jelképezése :  hogy  a  legjobb,  mit  az  élet  nyújt- 
hat —  a  mámor  néhány  percze  1 

Mária  meglepetten  tekintett  Vanderbilt  fellán- 
goló szemeibe. 

—  Így  beszél  maga,  az  anachoréta,  ki  mindig 
azt  állította  magáról,  hogy  mindenről  le  tud  mon- 
dani. 

—  De  soha  sem  állítottam,  hogy  semmire  se 
becsülöm  azt,  a  miről  lemondok.  Sőt  ellenkezőleg. 
A  lemondás  fokozza  azon  ingert,  mit  a  bírás  el- 
tompít. Ki  ült  valaha  oly  pazar  lakománál,  a  minő 
az,  a  mit  az  éhenhaló  halluczinácziója  teremteni 
képes  ? 

A  leány  kiejtette  kezéből  a  félig  befejezett 
koszorút  és  nagy  szemeivel  kérdően  nézett  Félixre. 

—  Hát  akkor  miért   mond  le  ? 

Vanderbilt  szemein  ama  hirtelen  villámok  egyike 
czikázott  keresztül,  melyek  Máriát  úgy  érdekelték. 
Szerette  volna  tudni,  mit  jelent  e  pillanatnyi  fény, 
mit  egy  eszme  vagy  egy  érzés  gyújt  meg  az  ifjú 
szemeiben  s  a  következő  eszme  vagy  érzés  ismét  elolt. 

—  Hogy  miért  mondok  le?  Azért,  a  miért  c 
fák  nem  repülhetnek,  vagy  e  kecskenyáj  nem  ver- 
het gyökeret  kedvencz  Jegelőjén.  Lemondok,  mert 
le  kell  mondanom,  mert  ez  sorsom,  mert  szegény 
vagyok  és  büszke,  mert  küzdelemre  és  nem  élve- 
zetre teremtett  a  végzet. 

—  De  hisz  ez  a  szép,  ez  a  dicső!  —  kiáltá  a 
leány  felsugárzó  arczczal.  —  Ha  férfi  volnék,  nem 
kívánnék  nagyobb  gyönyörűséget,  mint  a  küzdel- 
met egy  magasztos,  egy  dicső  eszméért!  A  törek- 
vést oly  magasra  tűzött  czél  felé,  mely  a  tömeg- 
nek csaknem  elérhetetlennek  látszanék  ! 

—  És  ha  e  czél  nevetség  tárgya  volna,  ha  rang- 
társai bolondnak  tartanák  azon  eszmét,  melyért 
küzd? 

—  Tovább  mennék  és  tovább  küzdenek.  És  mi- 
nél jobban  üldöznének,  annál  büszkébb  volnék 
küzdelmemre ! 

—  Mária !  Nemtőm,  védangyalom !  —  susogá 
Félix  a  leány  kezét  megragadva.  Egész  arcza  át- 
szellemült és  tekintetéből  olyan  delej  sugárzott, 
melytől  Máriának  le  kellett  sütnie  szemeit.  És 
kezét  sem  vonta  vissza.  Ugy  látszott  neki,  mintha 
Vanderbilt  kezével  egész  lényét  ragadta  volna 
magához,  mit  akarat  nélkül,  egészen  át  kell  neki 
engednie. 

De  ezen  érzés  csak  egy  perozig  tartott.  Egy 
alig  felserdült  leányt,  kit  még  hozzá  úgy  neveltek 
mintha  fiú  volna,  nem  oly  könnyű  megszelidí- 
teni.  Mária  a  következő  pcrczben  már  fellázadt 
azon  idegen  erő  ellen,  mely  őt  oly  teljesen  hatal- 


mába  keríteni  igyekezett.  Kezét  kiragadta    Félixé- 
ből  és  nevetve  felugrott. 

—  A  míg  mi  itt  a  fűben  ülve  bölcselkedünk, 
Fili  néni  ebédre  öltözködik.  Jaj  nekünk,  ha  el- 
késünk ! 

Vanderbilt  az  elébb  még  oly  sugárzó  arcza  egé- 
szen elsötétült.  Durciásan  kelt  fel  fektéből  és  ka- 
bátjáról  lefricskázta  a  fűszálakat.  Ez  a  leány  tulajdon- 
képen tűrhetetlen  volt.  Olyan,  mint  az  áprilisi  nap, 
melynek  hirtelen  átváltozásairól  soha  sem  biztos 
az   ember. 

Mária  nyilván  mulatott  rossz  kedvén.  Sötét 
szempillái  alól  hamis  pillantásokat  lövelt  reá,  míg 
piros  ajkát  el  nem  hagyta  az  ingerkedő  mosoly. 

—  Jöjjön,  eleget  pihentünk  —  monda,  kalapja 
helyett,  mit  karjára  aggatott,  a  szőlőkoszorút  nyomva 
fejére.  —  Én  leszek  Ariadnéja.  —  Éí;  előre  menve, 
vállán  át  egy  félkaczér,  félgyöngéd  pillantással 
maga  után  intette   Vanderbiltet. 

Elragadó  volt  e  perczben.  De  a  fiatal  ember  ezt 
nem  akarta  észrevenni.  Ügy  érezte  magát,  mintha 
hideg  vízzel  öntötték  volna  le.  A  leirhatatlan  csáb, 
mely  éppen  a  leányka  váltakozó  modorában  rej- 
lett és  mely  egy  nálánál  tapasztaltabb  férfit  telje- 
sen rabjává  tett  volna,  őt,  az  ujonczot  szörnyen 
lehűtötte. 

Szótlanul  ment  Mária  után,  ki  folyton  csevegett, 
csicsergett,  míg  aroza  mindjobban  kigyúlt,  a  mint 
újra  utat  törtek  maguknak  a  keskeny  ösvényen. 
Olyanféle  sajátságos  aggály  készté  őt  a  beszédre, 
mely  miatt  a  gyermekek  sötétben  énekelnek. 


Egyszer,  midőn  szorosan  egymáshoz  szorultak, 
csaknem  Vanderbilt  karjai  közé  került,  ki  mögötte 
járva  két  oldalt  eltolta  az  ütjokat  álló  fagalyakat. 
Az  ifjú  összerezzent,  a  mint  hozzáért  a  leány  és 
illatos  haja  már-már  ajkát  érintette.  A  vér  újra 
melegebben  kezdett  ereiben  lüktetni  és  önfeledt 
ajka  egy  perczig  a  sötét  bogra  tévedt,  mely  a  for- 
más kis  fejet  megkoronázta.  Azután  halálos  ijede- 
lemmel gyorsan  kapta  vissza  fejét,  míg  előre  ha- 
jolva a  kány  arczába  nézett,  ki  azonban  semmit 
sem  vett  észre. 

E  percztől  fogva  Vanderbilt  szinte  remegve 
ügyelt  arra,  hog)  Mária  kezét  se  érintse  többé  és 
mély  megkönnyebbülést  érzett,  midőn  végre  ki- 
értek a  sziget  homokos  közepére. 

Csak  most  az  erdőből  a  kopár  partra  érve  vet- 
ték észre,  hogy  erős  szél  kerekedett,  mely  majd- 
nem lerántotta  Mária  fejéről  a  koszorút,  úgy,  hogy 
két  kezével  görcsösen  tartania  kellett  azt. 

—  No  szép  idő  lett  I  —  panaszkodott  a  le- 
ányka. —  Ha  nem  sietünk,  beesteledik  és  sötét- 
ben nem  lesz  éppen  kellemes  a  szélnek  neki  menni. 

Ezzel  szaladva  tartott  a  kisded  kikötő  felé,  mit 
maga  a  hab  vájt  ki  a    homokpartban. 

De  a  mint  a  kis  öbölhöz  ért,  torkán  akadt  a  szó. 
A  szél  által  felkorbácsolt  hab  erősen  verte  a  par- 
tot —  a  ladik  pedig  nem  volt  sehol. 

Eleinte  a  helyzet  komikuma  győzött  Mária  ije- 
delmén. Hangosan  felkaczagott  és  koszorúját  egy 
kezével  homlokához  szorítva,  égő,  nevető  arczczal 
fordult   Félixhez, 

—  Hajótörés  nélkül  is  ideragadtunk  —  most 
tessék  kibúvót  találni,  bölcs    professzorom. 

De  Vanderbilt  nem  felelt.  A  mint  szeme  meg- 
győződött a  valóról  és  azután  visszatévedt  a  szép 
leányalakra,  melyet  az  utolsó  tíz  perczben  csaknem 
folyton  karjaiban  tartott,  úgy  látszott  neki,  mintha 
a  förgeteg,  mely  a  Duna  hullámait  forrongásba 
hozta,  az  ő  bensejében  is  kitört  volna  és  vérében, 
agyában  zúgna  és  dúlna.  Hirtelen,  minden  átme- 
net nélkül,  mint  egy  isteni  kijelentés  által  ébredt 
azon  öntudatra,  hogy  neki  Mária  drágább  minden- 
nél e  világon  és  hogy  egyedül  van  vele  föld  és  ég 
között,  egy  őserdő  közepette,  mely  oly  magányos, 
mint  a  minő  volt  az  éden    kertje ! 

Hogy  szemei  mit  fejeztek  ki  abból,  a  mi  ben- 
sejében történt,  arról  önmagának  sem  volt  tudo- 
mása. Csak  azt  látta,  mint  halványul  el  Mária  az 
ő  tekintete  alatt  és  fordul  el  tőle,  mintha  el  nem 
bírná  viselni. 

—  Keresni  kell  a  ladikot,  talán  a  füzek  közé 
tévedt  —  dadogott  a  leány,  egészen  átváltozott 
hangon. 

Vanderbilt  mélyen,  nehezen  fellélegzett,  azután 
nehézkes,  lassú  lépésekkel  közelített  a  füzekhez. 
Úgy  mozgott,  mint  egy  automata,  akarat  nélkül, 
gépiesen. 

A  füzek  között  nem  volt  semmi.  Hosszas,  fárad- 
ságos keresés  után  kétségtelenné  vált,  hogy  a  ladi- 
kot elsodorta  a   hab. 

—  Nem  marad  más  hátra,  mint  hogy  átúszszam 
a  túlsó  partra  és  ladikot  hozzak  —  monda  Vander- 

bilt  tompán,  sajátságosan  n\onoton  hanglejtéssel, 
mely  önmagának  is  oly  idegennek  hangzott,  belse- 
jéből jőve,  holott  a  felkorbácsolt  vér  erősebben 
ostromolta  agyát  és  szivét,  mint  a  hab  a  homokpartot. 

Lesütött  szemekkel  beszélt,  nem  mert  ránézni  a 
leányra. 

Mária,  ki  könnyű  ruhájában  különben  is  fázott, 
reszketni  kezdett,  mint  a  nyárfalevél. 

—  Baj  fogja  érni,  nem  engedhetem !  —  tört  ki 
belőle,  míg  ujjait  görcsösen  fonta  össze. 

Félix  feleletképen  lehúzta  kabátját  és  elfordított 
fejjel  nyújtotta  oda    a  leánynak. 

—  Húzza  fel,  mert  meghűl  —  monda  paran- 
csoló hangon.  —  Engem  pedig  ne  féltsen.  Úsztam 
én  már  kétszer  ilyen  távolságra,  még  pedig  ennél 
czudarabb  időben. 

—  De  ha  nem  szükséges.  Egy-két  óra  múlva 
biztosan  értünk  jönnek,  ha  észreveszik  elmara- 
dásunkat --  feleié  Mária  a  kabátot  engedelmesen 
vállaira  vetve.  Majd  homlokára  csapott.  —  Csak 
megmondtam  volna  Mártonnak,  hogy  idejövünk !  — 
kiáltá  olyan  kétségbeeséssel,  mely  teljesen  megha- 
zudtolta előbbi  biztatását.  A  leányka  imádta  nagy- 
anyját és  annak  aggodalma  és  rettegése  jutott  most 
e«zébe. 

Vanderbilt  komor  arczczal  bámult  a  túlsó  partra. 
Maga  az  a  gondolat  is  megőrjítette,  hogy  még 
néhány  órát  tölthetne  itt  Mária  mellett,  nem 
merve  ránézni,  félve  érintésétől  és  sajátszerű  ráz- 
kódtatást  tapasztalva  még  hangjának  csengésére  is, 
mely  édes  fájdalommal  járta  át  egész  valóját. 

Egyszerre  szó  nélkül,  minden  előkészület  nélkül 
futásnak  eredt  és  mielőtt  Mária  megakadályoz- 
hatta volna,  ledobta  czipőjét  és  a  vízbe  ugrott. 

—  Semmit  se  féljen!  —  kiáltá  egész  hidegvérét 
és  ruganyosságát  visszanyerve,  a  mint  felbukott  a 
vízből.  S  midőn  Mária  látta,  mily  biztosan  és  ügyc- 
sen szegi  át  a  hullámokat,  szívdobogása  lassankint 
lecsendesült  és  félelme  megszűnt.  A  part  nem  volt 
messze  és  Vanderbiltet  vitte  a  szél,  nem  kellett  az 
ár  ellen   úsznia. 

Fél  úton  egy  nagy  ladik  jött  elébe.  Miss  Edi- 
thának  mégis  csak  volt  annyi  esze,  hogy  sejtse,  mi- 
kép  alkalmasint  a  szigetre  eveztek  át.  Midőn  késő 
lett  és  az  ebéd  órája  közelgett,  szíve  aggodalmá- 
ban bátran  szembe  szállt  a  széllel  és  maga  indult 
Mária  keresésérc. 

Vanderbilt  odakiáltott  nekik,  hogy  Mária  a  szi- 
geten várja  őket.  Ó  pedig  már  most  lassabban 
folytatta  útját  és  partot  érve,  egy  hátsó  ajtón  be- 
lopódzott a  házba,  hol  Márton  segélyével  a  tábor- 
nok szobáiban,  annak  ruháiba  átöltözött  és  néhány 
korty  rumot  öntött  magába.  Azután  egyenesen  a 
vasútra  ment.  Ilyen  öltözetben  nem  vehetett  részt 
az  ebéden  és  különben  sem  lett  volna  megjele- 
nésre képes.  Az  elnyomott  izgatottság,  mit  a  hideg 
víz  egy  időre  lehütött,  most  kétszeres  erővel  tört 
ki  rajta.  Teljes  egyedüllétre,  zavartalan  magányra 
vágyott. 

Mária  ezalatt  Miss  Editha  panaszos  szidásai  kö- 
zött ért  haza.  A  jó  öreg  angol  leány,  ki  soha  sem 
bírt  Máriával,  kétségbeesetten  tördelte  kezeit. 


JSem  kelleti  az  ár  ellen  úsznia. 


Wohl    St.  :   Aranyfüst.    1. 

—  Mit  mond  majd  milady  ezen  hallatlan  «es- 
capade»-hoz  és  főkép  Fili  grófné! 

Nagynénje  nevének  említésére  hamis  mosolyának 
egy  árnya  jelent  meg  Mária  halvány  arczán.  Eddig 
szokása  ellenére,  néma  megadással  hallgatta  a  miss 
szemrehányásait,  talán  mert  szíve  mélyén  érezte, 
hogy  igaza  van. 

—  Hát  Fili  néni  is  tud  a  dologról  ? 

—  Még  eddig  hála  istennek  nem  tud  sem- 
mit—  feleié  Miss  Editha  szárazon.  —  Nemsokára 
lunch  után  eljött ,  gróf  Toroczkay  a  grófnéval  és 
whistezni  kezdtek.  Adja  az  ég,  hogy  most  is  whis- 
tczzenek  I 

De  a  miss  jámbor  kivánsága  be  nem  teljesedett. 
Már  asztalnál  ült  a  társaság  és  Fili  grófné  a  ha- 
tártalan méltatlankodás  egy  lesújtó  pillantásával 
mérte  őket  végig,  a  mint  megjelentek.  Mégis  csak 
borzasztó  volt,  hogy  niéce-e  még  az  ebéd  óráját 
sem  tartja  be.  Ez  a  vén  angolnő  pedig  ma  utol- 
jára ülne  az  asztalnál,  ha  ez  az  asztal  az  ő  ebéd- 
lőjében állna. 

Tekintettel  arra,  hogy  vendégei  voltak,  az  öreg 
grófné  sem  találta  kellemesnek  Mária  pontatlansá- 
gát. De  neheztelésc  nem  soká  tartott. 

—  Hát  Vanderbilt  hova  lett?  —  kérdé  Má- 
riától. 

A  leány  szerencsére  éppen  zsebkendője  után 
hajolt  le.  Máskülönben  mindenki  észrevette  volna, 
hogy  a  hirtelen,  égő  pírt,  mely  arczát  elárasztá, 
ez  a  kérdés  idézte  elő. 

—  Nagyon  elkéstünk  a  leozkénkkel.    Félt,    hogy 

elmulasztja  a  vonatot.  Bocsánatot  kéret,  kedves  nagy- 
mama. 

Mária  furcsa,  szakadozott,  rövid  mondatokban 
beszélt.  De  éppen  halat  ettek  és  nyilván  a  szál- 
kákkal volt  elfoglalva.  Másrészt  pedig  Fili  grófné 
gróf  Toroczkayval  az  elmúlt  tél  udvari  ünnepélyei- 
nek kegyeletes  emlékeibe  merült,  úgy,  hogy  senki 
sem  figyelt  a  fiatal  leány  első,  rosszul  sikerült  kí- 
sérletére a  hazugság  terén. 

—  Nem  tudom  mama,  minek  fiusítják  Máriát 
és  csinálnak  olyan  nagy  dolgot  a  majorátusból,  ha 
nyugton  tűrik,  hogy  ez  a  maguk  öreg  angol  nője  őt 
a  legelső    jött-ment    kalandornak    kezére    játszsza? 

Ezen  szeretetreméltó  kérdés  Filoména  grófnétól 
eredt,  ki  másnap  igen  hosszú,  szigorú  képpel  jelent 
meg  a  reggelinél.  Márton  természetesen  mindent 
elbeszélt.  S  így  a  tegnapi  események  története  az 
inasok  szobájából  a  komornak  szentélyébe  ment 
át,  hol  a  női  képzelet  találékonysága  folytán  úgy 
kompoziozióban,  mint  színezésben  gazdagodva,  mdlle 
Claire  közbenjárásával  utoljára  Fili  grófnénak  is 
tudomására  jutott. 

Fili  grófné  t.  i.  a  komornájával  való  pletyká- 
zást  azon  kegyes  leereszkedés  keretébe  illőnek 
találta,  melynek  segélyével  minden  kizárólagosság 
mellett  is  oly  könnyen  lehet  népszerűségre  szert 
tenni. 

Az  öreg  dáma,  kinek  Mária  még  tegnap  este 
lefekvés  előtt  bűnbánólag  meggyónt,  előre  tudta, 
hogy  Filoména  nagy  dolgot  fog  e  csekélységből 
csinálni.  Ezért  éppen  nem  fogadta  örömmel  azon 
hírt,  hogy  miss  Editha  egy  kezdő  nátha  fejgörcsei 
miatt  cl  nem  hagyhatja  szobáját;  Mária  pedig  még 

nem  jött  haza  reggeli  lovaglásából.  A  milyen  béke- 
szerető volt  Szentendrey  grófné,  lehetőleg  kerülte 
az  egyedüllétet  leányával  és  másra  bízta  a  vele 
való  vitatkozást. 

Most  fájdalom,  mégis  csak  egyedül  kellett  vele 
szembeszállnia.  Az  egyenesen  hozzá  intézett  kér- 
dést sem  hagyhatta  válasz  nélkül. 

—  Nem  értelek  kedvesem.Talányokban  beszélsz  — 
monda,  csakhogy  időt  nyerjen.  S  ezalatt  szemei 
vágyteljesen  tekintettek  az  ajtó  felé,  remélve,  hogy 
Mária  végre  mégis  csak  megjclen. 

—  Nem  értesz  mama?  Ugyan  ne  tettesd  maga- 
dat. Jól  tudod  miről  beszélek.  Égbekiáltó  illetlen- 
ség, hogy  miss  Editha  tegnap  egyedül  engedte  Má- 
riát a  szigetre  menni  ezzel  a  kalandorral,  kinek 
szándékai   nagyon  is  világosak. 

—  Bocsáss  meg  kedvesem,  de  nem  jól  vagy  ér- 
tesülve —  feleié  az  öreg  dáma,  idegesen  babrálva 
gondosan  ápolt  fehér  kezeire  hulló  csipkéivel.  — 
Miss  Editha  nem  bocsátotta  őket  egyedül  a  szigetre, 
hanem  lunch  után  elaludt  és  ők  elég  meggondo- 
latlanul nélküle  mentek  el.  Ez  különben  nem  nagy 
baj,  Mária  még  nincs  bemutatva  és  itt  a  vidéken 
mindenki  tudja,  hogy  Károly  kivánsága  folytán 
szabadabban  mozoghat,  mint  más  fiatal  leányok. 
Azután  meg  Yanderbilt  nem  kalandor.  Hisz  magad 
is  tudod,  hogy  csak  oly  családból  való,  mint  te. 
S  ha  apja  gazember  is,  mi  reá  nézve  elég  szeren- 
csétlenség, az  ő  becsületéről  kezeskedik  az,  hogy 
Pap  Mihály  hozta  házunkhoz,  ki  nevelője  volt  és 
gyermekkora  óta  ismeri. 

Fili  grófné  kimondhatatlan  bámulattal  nézett 
édesanyjára. 

—  Hát  ez  is  garanczia  ?  Kezdem  észrevenni 
mama,  hogy  Károly  megzavarodott  nézetei  raga- 
dósak. 

Az  öreg  dáma  összeránczolta  homlokát ;  ma  ha- 
mar kifogyott  a  türelemből. 

—  Gondolj  a  mit  akarsz,  csak  nekem  hagyj  bé- 
két —  feleié  még  idegesebben.  —  És  aztán  kérni 
foglak,  ne  háborgasd  Máriát  e  dologgal.  Nem 
szeretném,  ha  elvesztené  elfogulatlanságát. 

—  Oh,  Máriára  most  nem  is  számítok  ;  a  milyen 
jól  nevelt  leány,  az  étkezésekről  többnyire  el  szo- 
kott késni.  Nem  látod  mama,  hogy  mindentől  el- 
tekintve, a  több  órai  lovaglás  sem  igen  előnyös 
Máriára  nézve?  Teint-je  már  is  olyan,  mint  egy 
czigányleányé. 

És  Fili  grófné  egy  futó  pillantást  vetett  az  át- 
elleni tükörre,  vagyis  inkább  saját  arczára,  mely 
már  e  korai  órában  oly  leánydad,  rózsás  pírban 
tündökölt,  hogy  Charles  Tsiy  akár  kirakatába  állít- 
hatta volna. 

E  perczbcn  kinyilt  az  ajtó  és  berontott  Mária, 
lovagló-ruhában,  ostorral  kezében,  két  ugató  ratt- 
1  értől    követve,  mely    örvendezve    ugrált    fel    rajta. 

—  Már  megint  elkéstem  1  —  kiáltá  lelkendezve 
és  nagyanyja  nyakába  borult.  —  De  oly  szép  volt 
a  regg  —  és  úgy-e  nem  haragszol,  édes,  kedves, 
aranyos  nagymamám  ? 

Fili  grófné  gúnyosan  húzta  le  a  szája  szélét. 

—  Ez  aztán  a  comtesse- modor  I  —  monda  élesen. 

míg  szemei  éppen  nem  jóakaró  pillantással  futottak 
végig  a  fiatal  leány  alakján.  —  Ha  az  én  leányom 
volnál  Mária,  szobádba  küldenélek  fel  és  két  napi 
árestomra  Ítélnélek. 

—  De  nem  vagyok  a  leányod  Fili  néni  és  ennél- 
fogva nagymama  engedelmével  azonnal  reggelim- 
hez látok  —  feleié  Mária  nyugodtan.  Ezzel  magas 
tetejű  kalapját  egy  székre  dobva,  kuszált  haját  két 
kezével  lesimítá  és  asztalhoz  ült. 

Fili  grófné  a  pirosítón  keresztül  elpirult  a  ha- 
ragtól. 

—  ]]y  derangiert  toilettcben  kocsisokkal  ül  asz- 
talhoz az  ember  és  nem  dámákkal.  De  mi  is  vár- 
ható egy  leánytól,  ki  annyira  megfeledkezik  magá- 
ról, hogy  nyelvtanítójával  .  .  . 

Az  öreg  grófné  leánya  karjára  tévé  kezét. 

—  Ne  bántsd  a  gyermeket,  —  monda  békítő, 
csaknem  kérő  hangon. 

De  a  békítés  későn  jött.  Mária  már  felugrott  és 
égő  arczczal,  villogó  szemekkel  állt  nagynénje  elé : 

—  Nos,  ki  vele,  Fili  néni !  Mi  kifogásod  nyelv- 
tanítóm ellen  ? 

—  Oh,  ellene  semmi.  Miattam  akár  mongol 
nyelvre  taníthat!  Még  azt  se  bánom,  hogy  ilyen 
tarirt  ember  fia  —  feleié  Fili  grófné  a  leirhatatlan 
megvetés  hangján.  —  Kifogásom  csak  ellened  van. 
Megbocsájthatatlanul  viseled  magad  vele  szemben. 
Bebarangolod  vele  a  vidéket  és  olyan  kompromit- 
táló dolgokat  követsz  el,  hogy  maholnap  még  el- 
bízza magát  és  azt  képzeli,  hogy  intrigueje  csak- 
ugyan czélhoz  vezet. 

—  Intrjgueje?  Nem  értelek,  Fili  néni. 

—  Valóban  Mária,  az  ember  azt  hinné,  hogy 
egy  öt  éves  gyermekkel  van  dolga  és  nem  egy 
felnőtt  comtesse-szel.  Azt  hiszed,  hogy  az  efféle 
tönkrement  mágnás  csak  azért  csempészteti  be 
magát  egy  gazdag  örökösnő  házába,  hogy  vele  la- 
tinul tanuljon? 

A  fiatal  lány  nagyranyílt  szemekkel,  bámulva 
tekintett  nagynénjére.  Azután  egyszerre  világos  lett 
előtte,  mire  czéloz  és  arczát  még  sötétebb  pir 
futotta  el,  míg  nyúlánk  alakja  megrázkódott  a  fel- 
indulástól. 

—  Ez  aljasság!  —  tört  ki  belőle  végre.  —  Hogy 
mersz  gyanúsítani  egy  tisztességes  embert,  ki  Ká- 
roly bácsi  barátja  és  kit  nagymama  bizalommal 
fogadott  házához  ? 

Mária  haragja  még  fokozta  Fili  grófné  hideg- 
vérű nyugalmát,  melylyel  felsőbbségc  érzetében  épen 
a  legsértőbb,  leglealázóbb  dolgokat  szokta  előadni. 

—  Mindenekelőtt,  ma  petité  — •  feleié  megsem- 
misítő hidegséggel  —  kövesd  meg  magadat  és  ne 
használj  drasztikus  kifejezéseket.  Ezt  éppen  nem 
tartjuk  commc-jl-faut-nak  a  szoczietásban.  Mi  pe- 
dig a  nemes  báró  becsületét  illeti,  nyugodt  lehetsz, 
nem  vonom  kétségbe.  Egészen  természetes,  sőt 
dicséretes,  ha  elkopott  czimerét  megszeretné  ara- 
nyozni. Csakhogy  nem  találom  szükségesnek,  hogy 
mi  szolgáltassuk  az  aranyat  hozzá.  Az  efféléket 
kedvesem,  a  mi  körünfcbcli  emberek  milliomos  ban- 
károknak és  felgazdagodott  henteseknek  szokták 
átengedni. 

—  De  hiszen  az  eflFélékrőI  köztünk  általában  szó 
sem  volt  soha  —  feleié  Mária  mély  megvetéssel 
és  visszaült  helyére.  —  Ilyet  csak  Fili  néni  tud 
kigondolni  és  nem  Vanderbilt  Félix,  kinek  észjárása 
sokkal  tisztább  és  nemesebb  ennél. 

A  leány  hirtelen  haragját,  külsőleg  legalább  le- 
néző dacz  váltotta  fel.  El  volt  határozva,  hogy 
szúrást  szúrással  viszonoz,  még  pedig  épp  oly 
hideg  fel sőbbs éggel,  mint  Filoména. 

Azonban  ellenfelének  gyakorlott  ügyessége  nél- 
kül számított,  az  éles  szóvita  terén.  Mégis  csak 
összerezzent,  midőn  Filoména  gúnyos  mosolylyal 
me.g]zgyzé: 

—  Igazán,  észjárása  oly  tiszta  és  nemes  volna? 
De  azt  meg  nem  gondoltad  kis  bolond,  hogy  rossz 
taktika  volna  tőle,  ha  orrodra  kötné  terveit.  Majd 
az  első  kedvező  alkalommal  meg  fogsz  győződni, 
hogy  nekem  volt  igazam. 

—  Már  meg  volt  a  kedvező  alkalom.  Vander- 
bihnek  tegnap  csak  ott  kellett  volna  maradnia  a 
szigeten.  Tudta,  hogy  meg  nem  mondtam,  hova 
meg)'ünk  és  így  azon  chance-ja  volt,  hogy  estig, 
vagy  tán  éjjelig  ott  ragadunk  és  hogy  ekkép  fel- 
tűnően kompromittálhat. 

Fili  grófné  hangosan   felkaczagott. 

—  Igazi  bébe  vagy  Mária  —  monda  kedélye- 
sen —  és  az  ember  úgy  megsajnálja  naivitásodat, 
hogy  haragudni  se  bír  reád.  Hát  nem  látod,  hogy 
az  egész  komédia  volt?  Alkalmasint  nem  is  kötötte 
oda  a  ladikot  és  midőn  az  eltűnt,  csaknem  szó 
szerint    utánozta    a    •  szegény  ifjú   története*    leg- 

érdekesebb  jelenetcinek  egyikét.  Csakhogy  nem 
egy  toronyablakbóJ  le,  hanem  a  vízbe  ugrott,  hogy 
érdekessé  tegye  magát. 

Mária  nem  felelt.  Egy  szót  se  bírt  volna  többé 
szólni.  Már  régóta  küzdött  könyeivel  és  érezte, 
hogy  ha  száját  kinyitja,  zokogásra  fakad.  Letette 
asztalkendőjét,  felállt  és  kiment  a  szobából. 

—  Nos,  meg  vagy  elégedve,  elég  kellemetlen- 
séget okoztál  a  szegény  gyermeknek?  —  kérdé  az 
öreg  grófné  annyi  keserűséggel,  a  mennyi  általá- 
ban kitelt  tőle. 

—  Csak  kötelességemet  teljesítettem  —  feleié 
Fili  grófné  méltóságteljesen.  Minthogy  c  háznál 
senki  sem  ügyel  erre  a  szerencsétlen  leányra,  leg- 
alább én  akartam  figyelmeztetni,  hogy  egyenesen 
vesztének  rohan.  —  Ezzel  egy  mély  meghajlás- 
sal —  Fili  grófné  a  külső  udvariasság  szertartásai- 
ról soha  sem  feledkezett  meg  —  kezet  csókolt 
édes  anyjának  és  visszavonult. 

Mária  eddig  már  szobájában  kerevetére  vetve 
magát,  életének  első  keserű  könyeit  sírta.  Ma 
reggel  még  könnyű  szívvel  ügetett  végig  a  verő- 
fényes Duna  partján,  szeretetteljes  tekintettel  nézve 
a  kis  zöld  szigetet,  hol  oly  feledhetlenül  kedves 
peremeket  töltött.  Mintha  tegnap  óta  valami  kö- 
zös titok  egyesítette  volna  a  szőlőkoszorús  fa- 
sudarakkal  oda  át  és  a  bonyolódott  színgazdag 
rengeteggel,  melyen  oly  nehezen  bírtak  keresztül- 
hatolni. 

Mária  felemelte  lovagló-ostorát  és  kétszer  át- 
köszönt a  kis  smaragdzöld  ponthoz  a    kék    folyam 

közepén.  Azután  a  sajátságosan  nyugtalanító  em- 
lékek, melyek  éjjelét  is  megzavarták,  újra  arczába 
kergették  a  vért  és  lovát  megsarkantyúzva,  oly 
eszeveszett  futásnak  indult,  hogy  szegény  Márton 
csak  nagy  nehezen  bírta  ponnyjával  utóiérni. 

A  mozgás,  a  levegő,  az  üde,  verőfényes  regg 
azonban  csakhamar  megtették  hatásukat  ezen  egész- 
séges, romlatlan  kedélyre,  melyben  nyoma  sem  volt 
a  tekintetekből  és  kézszorításokból  élősködő  érzel- 
gősségnek.  Nyugtalansága  nemsokára  megszűnt  és 
a  tegnapi  nap  nem  hagyott  hátra  benne  egyebet, 
bizonyos  benső  örömnél  valami  kedves,  különösen 
boldogító  felfedezés  fölött,  mit  eszébe  sem  jutott 
közelebbről  elemezni. 

És  most !  —  A  fiatal  leány,  ki  arczát  kereveté- 
nek  párnái  közé  temetve  oly  keservesen  zokogott, 
nem  is  tudta,  hogy  oly  valamit  sirat,  mi  ma  örökre 
meghalt  benne.  Még  nem  hitt  Fili  grófné  szavai- 
nak, mély  utálattal  utasította  vissza  gyanúsításait, 
de  azok  azért  mégis  megtették  romboló  hatásukat. 
A  kétely  lassan  ölő  mérge  szivébe  hatolt  és  rajta 
is  be  kellett  bizonyulnia  azon  igazságnak,  hogy 
egy  csepp  e  méregből  elegendő  arra,  hogy  a 
legtisztább  lelkület  naiv  elfogulatlanságát  megsem- 
misítse. 

Midőn  a  tábornok  harmadnapra  —  Filoména 
az  előtte  való  estén  elutazott  —  hazakerült,  azonnal 
észrevette,  hogy  Máriának  baja  van.  A  leány  csen- 
des és  szórakozott,  majd  meg  feltűnően  ideges  volt, 
kedves  sportjait  elhanyagolta  és  órákig  ült  egy 
helyen    valami    könyvvel    kezében,    mit    rendesen 

megfordítva  tartott,  úgy,  hogy  utoljára  észrevették, 
hogy  csak  ürügyül  használja. 

—  Ennek  alkalmasint  Fili  az  oka,  dörmögött  a 
tábornok,  midőn  egyszer  egyedül  volt  édes  anyjá- 
val. Gróf  Szentendrey  nem  szerette  a  faggatásokat 
és  magyarázgatásokat,  melyek  szerinte  elmérgesítik 
a  dolgokat.  Ennélfogva  semmit  sem  szólt  Máriá- 
nak, édes  anyja  előtt  azonban  képtelen  volt  aggo- 
dalmát elrejteni. 

Az  öreg  dáma  vonakodva,  de  utoljára  mégis  el- 
mondott mindent  és  bár  szelid  jósága  az  elbeszé- 
lés folyamában  nagyon  is  gyengén  színezett,  a 
tábornok  mégis  dühbe  jött. 

—  A  vén  bolond !  monda  felugorva.  —  Min- 
dent az  ő  saját  utálatos,  világias  felfogása  szerint 
itél  meg,  holott  az  olyan  lelkületről,  mint  a  minő 
a  Félixé,  fogalmat  se  bír  magának  alkotni.  Tudod-e, 
hogy  ez  a  gyerek  csak  azért  ád  leczkéket,  hogy 
ne  kelljen  Althausennétől  apanage-t  elfogadni,  pedig 
a  báróné  úgy  szereti,  mint  saját   fiát. 

Az  öreg  grófné  gyengén  köhicsélt,  a  mi  nála 
azt  jelentette,  hogy  nem  ért  egészen  egyet  azzal, 
a  mit  mondanak  neki. 

—  Hisz  éppen  azt  nem  helyeslem  —  monda 
végre  halkan,  mialatt  kissé  zavartan  tekintett  fiára.  — 
Mint  báró  Vanderbiltnek  az  apanage-t  el  kellett 
volna  fogadnia. 

—  Ezt  maga  nem  érti  anyácskám  —  feleié  a 
tábornok  nyájasan.  —  Félix  eljárása  már  megint 
azon  új  világrendhez  tartozik,  melyhez  mama  nem 
tud  alkalmazkodni.  De  azt  csak  megengedi,  úgy-e. 


ii6 


hogy  egy  ember,  ki  még  nagynénjétől  sem  fogad 
el  évi  járulékot,  aligha  hajhászsza  az  örökös- 
nőket  ? 

—  Hisz  az  csak  Fili  bolond  képzelődése  volt. 
Egy  perczig  se  gyanakodtam  Vanderbiltre. 

—  Bár  Miczinek  is  volna  annyi  esze.  Csakhogy 
fogadni  mernék,  hogy  a  kis  bohó  komolyan  vette 
bájos  nővérem  épületes  beszédjét  és  most  azon 
bánkódik,  hogy  ő  hozzá  csak  önérdekből  szívesek 
az  emberek.  Hogy  a  tüzes  mén  .  .  . 

A  tábornok  elharapta  az  utolsó  szótagokat  és 
bűnbánó  képpel  nézett  az  öreg  grófnéra,  ki  elmo- 
solyodott. 

—  Csak  rajta  Károly  I  Ez  is  az  új  világrend  egy 
olyan  szabadalma,  melyhez  nem  tudok  alkalmaz- 
kodni, úgy-e? 

A  tábornok  nevetve  csókolt  kezet  anyjának,  az- 
után bekopogtatott  Máriához  és  addig  enyelgett 
és  tréfált  vele,  míg  a  leány  felvidult  és  ráállt,  hogy 
nagybátyjával  Toroczkayékhoz  átlovagoljon.  Más- 
nap aztán  ismét  valami  más  kirándulásról  gondos- 
kodott és  utoljára  csaknem  mindennap  volt  egy  új 
terve,  melylyel  Máriát  szórakoztatta,  úgy,  hogy  a 
fiatal  leány  lassanként,  legalább  részben  vissza 
nyerte  vidámságát. 

Vanderbiltet  soká  nem  látták.  Pap  Mihály  jött 
el  helyette  és  Mária  szokása  ellenére  egyszer  sem 
kérdezősködött  tanítója  után.  Ez  feltűnt  a  tábor- 
noknak. Az  öreg  úr  most  folyton  szemmel  tartotta 
Máriát  és  bár  semmi  megjegyzést  nem  tett,  el- 
határozta, hogy  adandó  alkalommal  megfigyeli  őket 

és  finoman  kiegyenlít  minden  félreértést,  mely 
köztük  létrejött. 

A  sors  azonban  gróf  Szentendrey  terve  ellen 
működött.  Vandcrbilt  egy  oly  napon  állított  be  újra, 
midőn  öreg  barátja  hivatalában  tartóztatva  lévén, 
haza  sem  jött,  míg  az  öreg  grófné  bevásárlások 
végett  Pesten  járt.  A  fiatal  ember  azon  elhatáro- 
zással ment  ki  Etelligetre,  hogy  ezúttal  elbúcsúzik 
Máriától,  ürügyül  adva  szigorlatát,  mely  után  azon- 
nal haza  szándékszik  utazni.  S  ezen  elhatározása 
még  jobban  megszilárdult,  midőn  észrevette,  hogy 
a  leány,  ki  miss  Editha  szobájában  fogadta,  feltű- 
nően hideg  hozzá. 

Mária  egyetlenegy  szóval  sem  említette  a  szi- 
geti eseményeket,  de  még  meg  se  kérdezte :  a 
kényszerült  hideg  fürdő  meg  nem  ártott-e  neki. 
Minden  bizalmasabb  társalgás  elkerülésével,  azonnal 
könyvei  után  nyúlt  és  oly  feltűnő  közönynyel  kez- 
dett Pap  Mihály  szemelvényeiben  olvasgatni,  hogy 
Félix  megdöbbent. 

—  Vájjon  mi  baja?  —  kérdé  magától,  a  bájos 
lehajtott  arczot  nézve,  mely  ma  rendkívül  halavány 
volt.  És  a  mint  szemeit  Márián  feledte,  a  régi 
varázs,  mely  ellen  majdnem  két  hétig  sikertelenül 
küzdött,  ismét  megszállta  lelkét  és  e  varázszsal 
elvegyült  a  válás  keserű,  csaknem  elviselhetetlen 
fájdalma. 

« Bármit  és  bárhogy  tesz,  bármerre  irányozza  a  léptét, 
Lopva  a  kedvesség  mindig  utánna  megyén. 
Ha  leereszti  haját,   bűvöl   leeresztve   a  fürtje, 
S  hogyha  csomóba  szedi,  akkor  is  elragadó  I» 

olvasott  Mária  friss,  kissé  éles  hangján,  melynek 
dallamosságát  még  fáradt  közönye  sem  bírta  meg- 
semmisíteni. És  Félix  összerezzent,  midőn  a  latin 
költő  ékesszóló  szavai  újra  felidézték  emlékében 
azt  az  édes,  röpke  perczet,  midőn  az  erdő  magá- 
nyában égő  ajka  a  leány  illatos  hajára  tévedt. 

Pillantása  ellentállhatatlan  delejt  áraszthatott, 
mert  Mária  ugyanekkor  felnézett  és  szemei  Van- 
derbilt  önfeledt  tekintetével  találkoztak.  A  leány 
észrcvehetőleg  összeborzadt,  míg  arczát  mély,  ha- 
ragos pír  futotta  el.  Majd  ajkait  megvetően  le- 
húzva, hideg,  szúró  pillantással  nézett  az  ifjú  iz- 
gatott arczába. 

—  Mit  gondol  Vanderbilt,  —  kérdé  éles,  szaka- 
dozott hangon,  mely  minden  szónak  külön  nyoma- 
tékot kölcsönzött,  —  hány  milliója  lehetett  Sulpi- 
ciának,  hogy  Tibullus  így  utánna  bolondult? 

Még  ki  nem  ejtette  egészen  e  szavakat,  midőn 
már  megbánta.  Vanderbilt  szemein  leírhatatlan  ki- 
fejezés vonult  át,  mely  még  hónapokig  ezután  is 
üldözte,  majd  tekinteté  és  ólomszínűvé  vált  arcza 
csaknem  megkövesültek, 

—  Nem  hiszem,  hogy  Tibullus  korában  még 
az  árfolyam  szerint  fejlődtek  volna  az  érzelmek, 
feUlé  fagyos  nyugalommal  —  ez  csak  az  újabb 
kor  vívmánya,  még  pedig,  mint  kérdése  is  bizo- 
nyítja, nagyon  általánossá  vált  vívmánya. 

Vanderbilt  hangja  tiszta  és  szilárd  volt  s  az 
utolsó  szavakat  bizonyos  kicsinyléssel  ejté  ki,  mely 
a  leányt  mélyen  megsebezte.  Már  valami  csipős 
válaszra  készült,  midőn  az  ifjú   halotthalvány  arc<za 

és  komoly  meglepetten  kérdő   szemei  megak aszták 
ajkain  a  szót. 

Zavartan  sütötte  le  szemeit  és  tovább  olvasott, 
minden  szónál  akadozva,  meg  sem  értve,  mit  olvas, 
míg  végre  becsapta  a  könyvet  és    felugrott. 

—  Nem  bírok  ma  olvasni,  fejem  fáj,  rosszul 
érzem  magam !  —  kiáltá  könyeit  nagy  nehezen 
visszafojtva. 

Vanderbilt  is   felállt. 

—  Csakugyan  úgy  látszik,  hogy  rosszul  van, 
Mária  grófnő  —  monda  szeliden.  Azután  óráját 
kihúzva.  —  Legjobb  lesz,  —  folytatá  —  ha  kissé 
ledől  és  leczkénket  inkább  máskor  folytatjuk, 
midőn  nekem  is  több  időm  lesz.  Ma  úgyis  siet- 
nem  kell. 

Szelíd  nyugalma  részben  legalább  a  leánynak  is 
visszaadta  önuralmát. 

—  Bocsásson  meg,  de  igazán  nem  vagyok  jól  — 
ismétlé  gépiesen.  Azután,  mintegy  hirtelen  a  féle- 
lemtől megszállva:  —  de  azért  el  ne  menjen, 
mindjárt  jobban  leszek !  —  kiáltá  fejét  vesztve  és 
az  ajtó  elé  állva. 

—  Ezt  be  nem  várhatom.  Fontos  teendők  miatt 
hatkor  okvetlenül  Pesten  kell  lennem. 

Volt  valami  Vanderbilt  hangjában,  mi  Máriát 
meggyőzte  ártól,  hogy  hiába  marasztalja.  Lesütötte 
szemeit  és  elmozdult  az    ajtótól. 

—  De  szerdán  ugy-e  eljön  megint,  szokott  órá- 
jában várhatom  ?  —  kérdé  higgadtságra  törekedve, 
bár  szíve  hevesen  dobogott  és  nagy  szemei  aggá- 
lyosan vizsgálták  Vanderbilt  arczát. 

Wohl  Stcfinla  :  AranyfOst.  ).  a 

—  Hogy  ne  jönnék  cl,  bizonyosan  eljövök  — 
feleié  Vanderbilt,  fesztelen  egykedvűséggel  nyúlva 
kalapja  után. 

—  Már  megy,  báró  úr?  —  kérdé  miss  Editha, 
ki  most  lépett  be  egy  csomó  kulcscsal  kezében. 
Etelligeten,  hova  csak  a  legnélkülözhetlenebb  cse- 
lédség kísérte  el  Szentendreyéket,  nem  volt  kul- 
csárné.  Az  öreg  grófné  házát  rendesen  miss  Edi- 
thára  szokta  bízni,  ha,  mi  nagyritkán  megtörtént, 
Pestre  ment. 

—  A  grófnő  rosszul  van  —  feleié  a  kérdezett,  az 
öreg  leánynyal  kezet  szorítva.  —  Azt  tanácsolnám, 
hogy  fektesse  le  és  itasson  meg  vele  valami  csil- 
lapító italt.  Néhány  nap  múlva  magam  jövök  el 
hogylétéről  kérdezősködni  —  és  Vanderbilt  a  höl- 
gyeknek újból  szívélyesen  köszönve,  nyugodt,  nyá- 
jas arczczal  hagyta  el   a   szobát. 

De  alig,  hogy  leért  a  lépcsőn  és  a  háznak  hátat 
fordított,  arcza  sötét,  vad,  szinte  fenyegető  kife- 
jezést öltött,  míg  kezeit  ökölbe  szorítva,  úgy  össze- 
harapta ajkait,  mintha  valami  tűrhetetlen  belső  kín 
gyötörné. 

Ez  a  kitörés  azonban  csak  rövid  tartamú  volt. 
Vanderbilt  bámulatos  önuralma,  mely  folytonos 
gyakorlat  által  második  természetévé  vált,  most 
sem  hagyta  cserben.  A  harag,  fájdalom  és  szenve- 
dély, mely  arczát  egy  perczig  oly  félelmetesen  el- 
torzította, lassankint  visszaszorult  szívébe  és  midőn 
a  vasúti  állomáshoz  ért,  vonásai  ismét  visszanyer- 
ték szokott  hideg  komolyságukat.  Így  ért  haza.  Es 
mig  Szelényi  inasa,  ki  nagynénje  határozott  kíván- 

ságára  cg)'előrc  még  nála  maradt,  dolgozó-szobá- 
jában meggyújtotta  a  lámpát,  Félix  felvette  könnyű 
házi  zekéjét,  átnézte  leveleit,  azután  kiküldte  a 
szolgát  és  íróasztalához  ült. 

Elővette  könyveit  és  lassan  lapozgatott  bennök, 
majd  szórakozottságát  vasakarattal  leküzdve,  egy 
tanulmány  folytatásához  látott,  mit  egy  külföldi 
orvosi  szaklap  számára  írt.  De  még  nem  jutott  cl 
az  első  oldal  közepére,  midőn  egyszerre  égő  pir 
borítá  arczát,  a  toll  kiesett  kezéből  és  felugrott. 
Néhány  perczig  sikertelenül  küzdött  felindulása 
ellen ;  azután  egy  elfojtott,  szinte  hörgéssé  váló 
kiáltás,  mint  egy  megsebzett  állat  panasza  tört  fel 
kebléből  és  kezeit  arczába  csapva,  visszarogyott 
székérc. 

—  Ezt  nekem !  nekem !  —  ismétlé,  újra  meg 
újra  tompa  zokogás  közt,  míg  ujjain  ritka,  égő 
fcönyek  szivárogtak  keresztül. 

Szelényi  István  nem  volt  nagy  Icvél/ró.  Csak 
Félixszcl  szemben  tért  el  szokott  lakonikus  irályá- 
tól, mely  leveleit  többé-kevésbbé  jól  fogalmazott 
táviratokhoz  tette  hasonlókká  és  hetenkint  igen 
mulatságos  leirásokat  küldött  neki  a  megyéjében 
folyó  választási  mozgalmakról. 

A  kormánypárt  jelöltje  a  főispán  fia,  gróf  De- 
recskey  Kamilló  volt,  ki  a  népszinház  szinfalai  mö- 
gött és  a  «Mum» -fogyasztás  terén  elismerésre- 
méltó sikereket  aratván,  pompásan  beillett  a  kor- 
mánypárti «claque»-ba.  A  megyében  azonban  mégis 
nagyon  rosszul  álltak  e  nagyérdemű  dandy  dolgai. 
Vanderbilt,  ki  eddig  soha  sem  foglalkozott  helyi 
politikával  és  annak  csinját-binját  legkevésbbé  sem 
ismerte,  gyakran  elgondolkozott  a  fölött,  miért 
költöget  a  kormány  —  mert  Derecskeyéknek  ugyan 
nem  volt  miből  költeniök  —  egy  ilyen,  számára 
teljesen  elveszettnek  látszó  állomásra.  Csak  később 
tudta  meg,  mily  hatalmas  támaszszal  bírtak  ez  al- 
kalommal a  konzervativek  a  megye  két  dúsgazdag 
mágnás  családjában,  mely  már  azért  is  fitogtatott 
szörnyen  feudális  elveket,  mert  még  alig  két  év- 
tized óta  szerepelt  a  góthai  almanachban.  Nem  a 
kormány,  hanem  ők    költögettek    oly    bőkezűen  és 

talán  mindenütt  sikert  arattak  volna,  csak  Szelény- 
ben  nem,  hol  Pista  ellenállhatatlan  személyiségével 
volt  dolguk. 

Szelényi  igen  mulatságosan  írta  le  Félixnek,  a 
testes  gróf  Andorfi  szenvedélyes  izgatásait,  ki 
minden  alkalmat  felhasznált,  hogy  családja  hiányzó 
ősiségét  túlzott  loyalitással  leplezgesse,  s  ki  ennél- 
fogva úgy  tüntette  fel  ellenfelüket,  mint  egy  vér- 
szomjas Jakobinust.  Ugyané  levélben  aztán  De- 
recskey  Kamilló  egy  beszédének  kivonatát  is  közié, 
«ratscholó»  mágnás  magyarságának  kitűnően  el- 
talált   helyesirásával. 

Vanderbilt  jót  nevetett  e  leveleken,  melyek  köny- 
nyebben  viseltették  el  vele  ezen  rá  nézve  oly  ke- 
serves napok  terhét.  Csüggedt  lelke  most  már 
sokkal  élénkebben  érdeklődött  Pista  pályája,  mint 
a  magáé  iránt.  Míg  türelmetlenül  számítgatta  a 
napokat  a  választásig,  bágyadtan  és  csak  rendkívüli 
erőfeszítéssel  birta  rászánni  magát,  hogy  tanulmá- 
nyait folytassa.  Minden  törekvése,  egész  nagyra- 
vágyása egyszerre  silánynak,  ozéltalannak  tűnt  fel 
előtte,  azon  boldogság  elérhetetlenségének  tudatá- 
ban, melyhez  gondolatai  újra  meg  újra  beteges 
makacssággal  visszatértek. 

Ha  most  mindjárt  szakithat  a  múlttal,  ha  clutaz- 
hatik  vagy  legalább  elmaradhat  Etelligetről,  lega- 
lább bevégzett  ténynycl  áll  szemben.  Bevégzett 
tényekkel  pedig,  még  ha  azok  a  legnagyobb  sze- 
rencsétlenségből állanának  is,  a  Vanderbilt  termé- 
szetével biró  emberek  sokkal  könnyebben  küzde- 
nek meg,  mint  bizonytalan  helyzetekkel. 

De  mélyen  megsebzett  büszkesége  nem  engedte 
a  távozást.  Sőt  sokkal  gyakrabban,  mint  azelőtt, 
ment  ki  Etclligetre,  könnyed  vidámságával  és  el- 
fogulatlan szivélyességével  Mária  nyugtalanságát 
növelve,  ki  ezentúl  hiába  kereste  tekintetében  és 
arczában  az  elfojtott  érzelem  azon  önkcnytclen  ki- 
sugárzását, mely  azelőtt  oly  mély  hatással  volt  reá. 
Vanderbilt  olyannyira  uralkodott  magán,  olyan  ha- 
talommal bírt  még  tekintete  fölött  is,  hogy  a 
leánynak  néha  úgy  látszott,  mintha  minden,  a  mit 
vele  átélt,  vagyis  inkább  általa  átérzett,  csak  álom 
lett  volna. 

Vanderbilt  és  Mária  tán  önmaguknak  sem  val- 
lották be,  de  mindkettejöknek  nagy  megkönnyebbü- 
lésére szolgált,  hogy  most  történetesen  soha  sem 
maradtak  egyedül.  Rendesen  a  tábornok  szakasztá 
félbe  leazkéjöket,  ki  azt  találta,  hogy  Mária  rossz 
színben  van  és  legszívesebben  teljesen  eltiltotta 
volna  a  tanulástól.  De  a  fiatal  leányt  most  minden 
ellentmondás  felizgatott  s  azon  indítvány,  hogy 
leczkéit  be  kellene  szüntetni,  oly  ingerültté  tette, 
hogy  a  tábornok  csak  úgy  közvetve  dolgozott  el- 
lenök  és  azon  éppen  nem  koholt  ürügy  alatt,  hogy 
a  szelényi  választások  iránt  érdeklődik,  leczke 
közben  minduntalan  benyitott  miss  Editha  szo- 
bájába. 

Vanderbilt  ilyenkor  rendesen  felolvasott  neki 
egy-egy  mulatságosabb  részletet  Pista  leveleiből, 
míg  a  tábornok  elégedetten  dörzsölte  kezeit. 

—  Derecskey  apa  és  fiú  már  most  biztosan  ki- 
kapnak —  monda  kedélycsen.  —  S  én  ennek  an- 

nál  jobban  örvendek,    mivel    gyűlölöm    ezt    a    fajt. 
KonzervativekI  Az  ördögbe  is,  inkább  azzal  bizo- 
nyították volna  konzervatív    érzületöket,    hogy    va- 
gyonukat konzerválták    volna. 
Vanderbilt  felkaczagott. 

—  Ne  kaczagj,  öcsém  —  folytatá  a  tábornok 
mindjobban  felhevülve.  —  Ez  nem  szóbeszéd,  ha- 
nem nagyon  is  komoly  valóság.  Vagyonilag  elzül- 
lött, rendetlen  emberek  ugyancsak  roskatag,  meg- 
bízhatatlan támaszai   egy  kormánynak. 

—  Csakhogy  Károly  bácsi  elfelejti,  hogy  Pista, 
ha  megválasztják,  még  ilyen  roskatag  támaszuk  se 
lesz,  sőt  annak    ellentéte. 

—  Csak  rajta,  becsületes  harczban  megsebesít- 
tetni, de  még  legyőzetni  sem  szégyen.  De  ha  az 
embert  a  saját  pártjabeliéi  kompromittálják,  mi  az 
ilyen  Derecskeyekkel  mindennapi  dolog,  ez  leg- 
alább is  kellemetlen    tapasztalás. 

Néhány  nappal  később  Vanderbilt  távirattal  ke- 
zében lépett  be  Szentendreyékhez.  A  tábornok 
vadászatra  és  ebédre  hívta  meg,  mely  a  család 
még  mindig  tartó  gyásza  miatt  ugyan  minden  ün- 
nepélyes színezetet  nélkülözött,  de  mégis  egybe- 
gyűjtötte  házánál  az  egész  vidék  előkelőbb  sports- 
mcnjeit.  Vanderbilt  pár  sorban  bocsánatot  kért, 
hogy  sürgős  teendői  miatt  csak  estefelé  jelenhet 
meg  egy  órára  és  csakugyan  már  a  fekete  kávé 
után  találta  a  társaságot. 

A  távirat  tartalma  mindannyiokat  felvillanyozta. 
Szelényi  István  megyéjében  megválasztatott,  még 
pedig  óriási  többséggel.  Mecserszkyék  és  Andoríiék 


i3^ 

hiába  izgattak  ellene,  Derecskcy  Kamiiló  hiába 
tanuha  be  és  ratscholta  cl  a  legszebb  népboldo- 
gító frázisokat,  a  döntő  órában  mindnyájukat  tönke- 
tette az  ifjú  hódító  szava.  Vandcrbilt  kihúzta  zse- 
béből több  ellenzéki  lap  esti  kiadását.  Mindany- 
nyian  már  is  úgy  beszéltek  Szelényi  Istvánról,  mint 
egy  új  Messiásról. 

—  Csak  hamis  prófétának  ne  bizonyuljon  — 
monda  gróf  Toroczkay  szárazon.  —  A  korszellem 
ellene  van.  Mindenütt  reakczió  jelentkezik  a  sza- 
badelvű eszmékkel  szemben. 

—  Igen,  a  felszínen  —  feleié  Vanderbilt,  ki 
nagyobb  társaságban  nem  igen  szokott  politizálni, 
ez  egyszer  azonban  nagy  felindulásában  mégis  csak 
felszólalt,  —  Önök,  a  kik  fönn  vannak,  reakczio- 
nárius  sporttal  űzik  az  időt,  míg  alattuk  egy  világ 
forrong  és  vajúdik. 

—  Mely  forrongás  és  vajúdás  néhány  ágyú  lát- 
tára azonnal  meg  szokott  szűnni.  Hagyjuk  ezt,  édes 
Vanderbilt.  A  néptribun  szerepe  most  már  hálá- 
datlan szerep. 

Vanderbilt  elmosolyodott. 

—  Pista  nem  néptribun.  És  aztán  a  szerep 
úgyis  mellékes  dolog  —  a  művész  a  fő,  ki  a  sze- 
repet játsza. 

—  Ez  a  saját  doktorságára  vonatkozik  —  súgott 
össze  néhány  fiatal  mágnás,  ki  többször  találkozott 
Vanderbilttel  Szelényinél  és  azon  kicsinylő  leeresz- 
kedéssel bánt  vele,  mely  elől  legszivesebben  kitért. 
E  fiatal  uracsok  tartották  távol  Máriától  is.  A  leányka 
a  társaság    fiatalabb    részének    központját    képezte 

és  hangos  vidámságot  fejtett  ki.  Minduntalan  fel- 
hangzó csengő  kac2;agása  át  meg  átjárta  Vander- 
biltet,  ki  nemsokára  ott  hagyta  az  izgatottan  vitat- 
kozó urakat  és  az  öreg  grófné  mellé  ült.  De  pár 
perez  múlva  órájára  nézve,  onnan  is  felállt,  kezet 
csókolt  az  öreg  dámának  és  a  tábornokhoz  lépett. 

—  Egy  szóra,  Károly  bácsi    —    monda    halkan. 
A  tábornok  azonnal  a  legközelebbi  ablakmélye- 
désbe követte  őt. 

—  Bocsánat,  hogy  zavartam  —  folytatá  az 
ifjú  —  de  nem  akartam  búcsú  nélkül  elutazni. 
Tegnap  estem  át  szigorlatomon  és  holnap  hajnal- 
ban indulok  hazafelé. 

—  Már  holnap?  —  kérdé  mellettök  egy  halk, 
fátyolozott  hang.  Csak  most  vették  észre,  hogy 
Mária  otthagyta  vendégeit  és  hozzájuk  csatlakozott. 

—  Már?  Régen  el  kellett  volna  készülnöm  és 
csak  restségem  az  oka,  hogy  még  most  is  itt 
vagyok.  De  hiszen  Pap  Mihály  itt  marad,  —  foly- 
tatá közönyösen  —  Mária  grófnő  nem  fog  nél- 
külözni. 

—  De  nélkülözni  foglak  én  öcsém,  ha  nem  is 
sokáig.  Szorgalmasan  jártam  a  dolgod  után  és  a 
mint  csak  lehet,  megkapod  egyetemi  magántanárrá 
való  kinevezésedet. 

—  Köszönöm  Károly  bácsi,  még  pedig  nem- 
csak ezt,  de  ezer  jóságát,  jó  tanácsát,  melylycl 
támogatott. 

—  Szót  sem  érdemel  öcsém,  máskor  is  szivesen 
megteszem,  főkép  ha  egyszer  úgy  állsz  elembe, 
hogy  katona  akarsz  lenni  kuruzsló  helyett. 

—  Nem  hiszem,  hogy  ez  valaha  megtörténnék,  — 
feleié  Vandcrbilt  mosolyogva.  —  Pedig  Károly 
bácsiért  sokat  megtenne  az  ember. 

A  tábornok  a  függöny  mögé  vonta  a  fiatal  ba- 
rátját és  megölelte. 

—  Isten  áldjon !  —  monda  elérzékenyülve  — 
és  gratulálj  Pistának  az  én  nevemben  is.  Ellenfelek 
leszünk  a  házban,  az  igaz,  de  szívünk  mélyén 
mégis  egyet  érzünk.  Ezt  megmondhatod  neki. 

Ezzel  még  egyszer  kezet  szorított  Vanderbilttel 
és  vendégeihez  tért  vissza. 

A  fiatal  ember  még  Máriától  is  el  akart  bú- 
csúzni, de  már  nem  látta  sehol. 

—  Jobb  így  —  gondolta  magában  keserűen, 
midőn  észrevétlen  távozása  közben,  a  szomszéd 
szobában,  hova  a  fiatalság  ezalatt  vonult,  vidám 
kacízagást  hallott.  —  Ezek  hozzávalók,  míg  én  pária 
vagyok  saját  osztályom  közepette.  Legjobb,  ha 
lételemet  is  elfelejti. 

Az  előszoba  üres  volt  midőn  kijutott.  Az  inasok 
mind  benn  a  kávéasztalok  eltávolításával  voltak  el- 
foglalva és  Yanderbiltnek  egyedül  kellett  kabátját 
felhúznia.  Már  kalapja  után  nyúlt  és  a  lépcső 
felé  tartott,  midőn  kinyilt  egy  ajtó  és  Mária 
halvány  arczczal,  izgatottan  fénylő  szemekkel  lé- 
pett kf. 

—  Még  istenhozzádot  akartam  mondani,  — 
monda  sietősen,  kezeit  kinyújtva. 

Vanderbilt  megragadta  a  hosszúkás,  finom  két 
kezet  és  reájuk  hajolt. 

—  És  —  és  —  folytatá  a  leány  előbb  akadozva. 

de  aztán  mintegy  kétségbe^tsett  elhatározás  által 
felbátorítva,  —  bocsásson  meg,  ...  ha  valamikor  . . . 
talán,  .  .  .  megsértettem  volna. 

—  Engem?  —  Soha! 

Az  ifjú  hirtelen  elbocsájtá  a  leány  kezeit  és  fel- 
egyenesedve, visszalépett.  Minden  meghatottság  el- 
tűnt arczárói,  mely  a  megközelíthetetlen  hidegség 
kifejezését  öltötte  fel. 

Mária  nagy  komoly  szemei  megnedvesedtek. 
E  perozben  tiszta  öntudatára  jutott  annak,  hogy 
egy  észrevétlen,  néven  nem  nevezhető,  de  áthág- 
hatatlan örvény  nyilt  meg  közöttük,  mit  még  büsz- 
keségének lealázásával  sem  bír  áthidalni.  Vagy  tán 
képzelődés  az  egész  és  nem  is  örvény  ez,  hanem 
a  természetes  távolság  két  olyan  lény  között,  ki 
csak  az  ő  bohó,  gyermeteg  álmaiban  állt  valaha 
egymáshoz    közelebb? 

Egy  pillanatig  szótlanul  álltak  ottan,  azután 
Vanderbilt  újra  kinyújtotta  kezét,  mit  a  leány  gé- 
piesen elfogadott. 

—  Isten  áldja  Mária  grófnő  —  monda  szelí- 
den. —  És  ha  valaha  egy  hű,  őszinte  barátra  lesz 
szüksége,  el  ne  felejtse,  hogy    azt    bennem    bírja. 

Ezzel  elfordult  és  kilépett  a  csöndes,  sötét 
őszi   éjbe. 


XIV. 

Az  ellenzéknek,  melynek  kötelékébe  lépett  Sze- 
lényi  István,  Jelenffy  Ákos,  a  jeles  debater  csak 
névleg  volt  vezére.  A  párt  tulajdonképen  Noé 
bárkájához  hasonlított,  a  mennyiben  nem  volt  egyéb 
egy  különböző  pártokból  összecsődült  fegyelmetlen 
tömegnél,  mely  éppen  azért  nem  tudott  boldo- 
gulni, mert  nagyon  is  bővelkedett  az  okos,  sőt 
szellemes  emberekben.  Annyi  volt  e  tömegben  a 
szép  tehetségű  fej,  hogy  csak  hydrává,  valami 
mesebeli  szörnyeteggé  tömörülhetett,  de  koránt- 
sem azon  szerves,  egy  eszményben,  egy  akaratban 
összpontosuló  egészszé,  mely  egyöntetű  program- 
mal léphetett  volna  elő.  Tapasztalt  politikusok 
szerint  pedig  csak  az  kellett  a  jelenlegi  kormány 
megbuktatására,  mely  hosszú  uralkodása  alatt  a  ha- 
talom rendes  sorsára  jutott,  azaz  népszerűtlenné 
vált  és  lételét  most  már  nem  is  saját  pártja  bizal- 
mának, hanem  inkább  ellenfelei  tehetetlenségének 
köszönhette. 

—  Csak  azt  nem  tudom,  hogy  te  mit  csinálsz 
c  zagyvalék  közt?  —  kérdé  Szentendrey  Károly, 
midőn  az  első  ülés  után  Szelényivel  kijött  a 
házból. 

—  Én  meg  azt  nem  tudom,  mit  csinálnék  má- 
sutt. Hisz  éppen  a  khaosz  az  az  anyag,  melyből 
világokat  gyúrnak ;  vagy  nem  úgy  van.  Károly 
bácsi  ?  —  És  Szelényi  oly  kedélyes,  ártatlan  mo- 
solylyal  nézett  a  tábornok  arczába,  hogy  az  egy 
perczig  sem  sejtette,  fiatal  barátja  e  pár  tréfás 
szóval   mit  mindent  akar  kifejezni. 

Szűzbeszédje,  melylyel  nem  soká  váratott  ma- 
gára, csakhamar  ismét  eszébe  jutatta  ezt  a  saját- 
ságos feleletet.  Szelényi  István,  ki  már  ez  alkalom- 
mal sejtetni  engedte,  hogy  csakugyan  az  a  provi- 
dencíziális  ember,  ki  arra  van  hivatva,  hogy  a  « sok- 
fejű párt*  vezére  legyen  s  világot  gyúrjon  a  zagy- 
valékból, oly  beszéddel  lépett  a  Ház  elé,  melyből 
már  is  tisztán  fel  lehetett  ismerni  egy  készülődő 
programm  nyomait. 

Midőn  ez  alkibiádeszi  ifjú  alak  felállt  s  a  bá- 
mulat és  elragadtatás  moraja  vonult  át  a  zsúfolásig 
megtelt  karzaton,  a  kormányelnök  ősz  fejének  s  hajlott 
hátának  diadalmas  érzetében,  biztató  mosolylyal 
intett  az  ifjú  bajnoknak,  ki  csillogó  újdonatúj  fegy- 
verét az  ő  kipróbált  kardjával    készült   összemérni. 

E  mosoly  azonban  lassankint  letűnt  a  barázdás, 
markirt  arazról,  és  tekintete,  mely  egy  perozig  az 
elmúlt  ifjúság  hirtelen  felidézett  emlékére  ellágyult, 
újból  visszanyerte  kemény,  aczélos  fényét.  Hall- 
gatott, gondolkozott  és  jegyzett,  három  oly  dolog, 
mit  ellenzéki  ujonazokkal  szemben,  kiknek  sablon- 
szerű csapásait  oly  könnyű  szinte  hagyományo- 
sakká vált  fogásokkal  parírozni,  rendesen  felesle- 
gesnek   tartott. 

Ezen  elővigyázata  daczára  rögtönzött  válasza 
mert  el  nem  kerülhette,  hogy  pár  szót  ne  vála- 
szoljon, teljesen  hatástalan  maradt  s  a  Ház  azon 
érzéssel  oszlott  szét,  mintha  egyszerre  dinamitos 
bombát  dobtak  volna  közéjök.  Mindenki  érezte, 
hogy  a  régóta  készülődő  válság  köszöbön  áll  és 
bámuló  csodálkozással  tekintett  az  ifjú  titánra,  ki 
a  lappangó  krízisnek  mindjárt  első  beszédjével  ala- 
kot tudott  kölcsönözni. 

Legjobban  csodálkoztak  pedig  az  ellenzék  eddigi 
fejei,  megfoghatatlannak  találván  azt,  hogy  a  Sze- 
lényi  által  mondottak  nem  nekik  jutottak  eszökbe, 
holott  az  egész  most  már  oly  egyszerűnek,  oly 
kézzelfoghatónak  látszott,  mint  akár  az  a  kezdet- 
leges csiny,  melylyel  a  néhai  Kolumbus  tojását 
állította  fel. 

Az  ellenzéki  lapok  természetesen  szokott  ma- 
gasztalásaikba  törtek  ki  és  ki  nem  fogytak  Szelényi 
dicséretéből,  mi  őt  legkevésbbé  sem  kapatta  el. 
Legfeljebb  mosolygott  e  korai  diadalkiáltásokon, 
ő,  ki  tisztában  volt  azzal,  hogy  ezúttal  egy  hosszú, 
fáradalmas  harcznak  csak  legelső  csatáját  nyerte  meg. 

E  megnyert  csata  máris  olyan  népszerűséget 
kölcsönzött  neki,  mely  egy  gyengébb,  a  tömjénhez 
kevésbbé  hozzászokott  fejet  ugyancsak  elbódított 
volna.  Azelőtt  is  ünnepelték  a  társaságban,  de  most 
valóságos  bálványimádást  vittek  vele  véghez,  főkép 
kormányellenes  körökben,  melyekhez  titokban  csak- 
nem az  egész  főrangúság  tartozott.  Ez  utóbbi  jó- 
ízűen mosolygott  Szelényi  szabadelvű  frázisain, 
melyekben  nem  látott  egyebet  a  konzcrvativek  meg- 

buktatására  szolgáló  eszköznél  s  ezen  megnyugtató 
hitben  annyira  dédelgették,  annyi  meghívással  os- 
tromolták, hogy  Szelényi,  ki  úgyis  régóta  megunta 
a  világba  járást,  legszívesebben  megszökött  volna 
előlük. 

Az  egyetlen  ház,  melyhez  igazán  el  szeretett 
járni,  gróf  Szentendrey  Károlyé  volt,  ki  az  idén 
megnyitotta  egész  palotáját,  melynek  eddig  csak 
földszintjét  lakta.  Édes  anyja  Máriával  nála  töl- 
tötte a  telet  és  a  szép  és  szellemes  fiatal  leány 
jelenléte  még  érdekesebbé  tévé  azon  pompás  ebé- 
deket, melyekről  Szentendrey  Károly  háza  régóta 
híres  volt.  Az  övé  volt  az  egyetlen  főrangú  szalon, 
mely  a  háziúr  hivatalos  állása  daczára,  semleges 
álláspontot  foglalt  el  a  társaságban.  A  tábornok 
nem  csak  minden  pártbeli,  de  minden  osztálybeli 
embereket  hitt  meg,  Filoména  nővére  határtalan 
szörnyőködésére,  ki  kijelentette,  hogy  inkább  vál- 
lalna háziasszony-szerepet  egy  paraszt-lakodalmon, 
mint  fivére  egy  ebédjén. 

—  Ott  legalább  egyféle  társaságot  lát  az  em- 
ber, —  monda  panaszosan,  —  még  pedig  olyant, 
mely  megtisztelve  érzi  magát  leereszkedésiink  által, 
míg  Károlynál  soh'  se  tudom,  kinek  nyújtok  kezet* 
az  az  «akárki»  pedig  úgy  viseli  magát  ottan,  mintha 
csakugyan  odavaló  volna. 

—  Hisz  éppen  ez  az  érdekes,  éppen  ennek 
örülök  legjobban !  —  kiáltá  Mária,  kezeibe  tap- 
solva. 

—  Örülsz?  Mi  közöd  hozzá?  Károly  gar9on- 
cbédcket  ád. 


'44 

—  Adott,  Fili  néni.  De  most,  hogy  nagymama 
és  én  nála  lakunk,  örül,  hogy  hölgyeket  is  láthat 
magánál  a  hamis.  Nagymama  lesz  a  háziasszony 
és  én  is  ott  leszek  minden  ebéden,  ugy-e,  Károly 
bácsi  ? 

Fili  grófné  magánkívül  volt.  Hetekig  fáradozott 
azon,  hogy  Mária  számára  előkészítse  a  talajt,  az 
udvart  és  a  « legmagasabb »  köröket  unokahuga 
bemutatása  iránt  érdekelve  és  most  ezeken  a  ra- 
dikális hírben  álló  ebédeken  való  részvétele  által 
könnyelműen  koczkáztatják  sikerét  a  nagyvilágban. 

A  tábornok  megvetően  vállat  vont. 

—  Ugyan  ne  alteráld  magad,  Fili !  Biztosítalak, 
hogy  a  te  társaságod  előtt  a  dunafoki  hitbizomány 
örökösnője  akár  fandangót  tánczolhat  a  vácízi- 
utcza  kellő  közepén  és  legfeljebb  azt  fogják  felőle 
mondani,  hogy:  «elragadóan  originális!*  Elfelej- 
ted, hogy  Mária  nem  polgárleány  vagy  afféle  ho- 
zománynélküli comtesse,  kinek  vigyáznia  kell  arra, 
hogy  mit  csinál. 

Fili  grófnő  volt  az  egyetlen  nő,  kivel  szemben 
a  lovagi asságáról  híres  tábornok  még  csipőssé  is 
tudott  válni  és  kinek,  ha  csak  tehette,  soha,  semmi 
szín  alatt  sem  engedett.  Eléggé  fájlalta,  hogy  édes 
anyja  nem  érzi  magát  elég  erősnek  arra,  hogy 
Máriát  maga  mutassa  be  és  hogy  Filoménára  kell 
őt  bíznia,  kiről  tudta,  hogy  sok  kellemetlen  órát 
fog  a  fiatal  leánynak  szerezni.  Ezen  még  ő  sem 
segíthetett,  azonban  igenis  gondoskodhatott  arról, 
hogy  Máriának  kárpótlást  szerezzen  a  nagynénje 
mellett  töltött    időért.    Erre  pedig  legalkalmasabb- 

nak  tartá  ebédjeit,  melyeknek  társaságát  épp  olyan 
virtuozitással  tudta  összeválogatni,  mint  mcnu-jct. 
Fili  grófnénak  nem  volt  igaza,  a  tábornok  koránt- 
sem hitt  meg  akárkit,  sőt  még  a  kilenczágú  korona 
viselői  között  válogatva  is  nagyon  megnézte,  mi- 
lyen fej  van  e  korona  alatt.  Szerinte  egy  ostoba 
ember  épp  úgy  elront  egy  jó  ebédet,  mint  egy 
sótalan  étel  és  ennélfogva,  ha  más  irányban,  de 
tán  maga  Fili  grófnénál  is  válogatósabb  volt. 

Szelényi  egy  ebédről  sem  hibázott,  sőt  annyira 
pontos  volt  ő,  ki  meghívásokkal  szemben  rendesen 
kifogásokat  keresett  és  a  legfényesebb  estélyeket 
legfeljebb  egy  félórára  tisztelte  meg  jelenlétével, 
hogy  utoljára  találgatni  kezdték  ezen  pontosság 
okát.  De  hiába  találgatták.  Még  azt  sem  lehetett 
ráfogni,  hogy  Mária  miatt  jön.  A  tábornok  gyakran 
bosszankodott  azon,  hogy  Szelényi  és  Mária  ki 
nem  állhatják  egymást.  Mária  már  első  találkozá- 
suk alkalmával  úgy  bánt  Szelényivel,  mint  a  hogy 
eddig  soha  senki  sem  bánt  vele.  Csak  úgy  félváll- 
ról felelgetett  neki  és  midőn  szétoszlott  a  társa- 
ság, azt  találta,  hogy  szépsége  lélektelen  és  tár- 
salgása merő   káprázat  és  szemfényvesztés.     ' 

—  No  ez  már  igazságtalanság,  feleié  a  tábor- 
nok megilletődve.  Soha  se  láttam  ennél  kife- 
jezésteljesebb  arcítot  és  soha  sem  ismertem  ily  elő- 
kelő állású  fiatal  embert,  ki  ennyi  alapos  tanult- 
sággal  bírt  volna. 

—  Ily  előkelő  állású  fiatal  embert  I  —  ismétlé 
Mária  gúnyosan.  —  Hisz  éppen  az  Károly  bácsi. 
Ha  nem  volna    «ily    előkelő    állású    fiatal    emben*, 

nem  fújnák  fel  olyan  nagy  emberré,  holott  mások, 
kik  nálánál  ezerszer  többet  érnek,  homályban  vesz- 
nek el.  Csakhogy  engem  meg  nem  veszteget,  en- 
gem el  nem  ámít,  én  keresztül  látok  rajta  és  egész 
mutatós,  csillogó,  üres  lényén ! 

Mária  olyan  elkeseredettséggel  beszélt,  hogy  a 
tábornok  nem  folytatta  a  társalgást.  S  ezután  is 
csodálkozva  tapasztalta,  hogy  legtapintatosabb  köz- 
benjárása sem  változtat  azon  ellenszenvvel  határos 
előitéleten,  mit  Mária  Szelényi  ellen  táplál.  Akár- 
hányszor történt,  hogy  egy  egész  ebéd  tartama 
alatt  egyetlenegy  szót  se  váltottak  egymással,  vagy 
ha  váltottak,  okvetlenül  összevesztek. 

Szelényi  barátai  néha  csodálkozva  néztek  össze. 
Nem  tudták  maguknak  megmagyarázni,  ez  az  el- 
kényeztetett ember,  kibe  minden  szép  asszony  sze- 
relmes, miért  nézeti  le  magát  oly  türelmesen  egy 
alig  felserdült  kis  leány  által,  ki  még  hozzá  nem 
is  ízlése.  Köztudomású  dolog  volt,  hogy  Szelényi 
nem  szereti  a  szellemesség  hírében  álló  nőket. 
Éppen  nem  csinált  titkot  abból,  mikép  teljesen 
egyetért  első  Napóleonnal  és  a  nőt  csupán  a  gyer- 
mekek száma  szerint  becsüli  meg,  melyekkel  a 
hazát  megajándékozza. 

Ha  Szelényi  esetleg  szegény  ördög,  azzal  lehe- 
tett volna  gyanúsítani,  hogy  tán  az  örökösnő  impo- 
nál neki.  De  erről  persze  szó  sem  lehetett.  O  leg- 
alább is  olyan  gazdag  volt,  mint  Mária  és  külön- 
ben is  pénz  dolgában  könnyelműséggel  határos 
közönyt  árult  el. 

A    fiatal    leánynak    azonban    nemcsak    Szelényi 

jelenlétében  voltak  olyan  napjai  és  órái,  melyek- 
ben megmagyarázhatatlan  idegesség  vett  rajta  erőt. 
Ha  az  ajtó  kinyílt  vagy  valakit  jelentettek,  úgy 
összerezzent,  hogy  minden  kiesett  kezéből.  A  leg- 
csekélyebb ellentmondásra  szemei  könyekkel  teltek 
meg  és  társaságban  olykor  a  legtúlzottabb  vígságból 
olyan  komorságba  csapott  át,  mit  semmi  sem  bírt 
eloszlatni. 

Az  orvos  mozgást  és  levegőt  ajánlott,  mely  bölcs 
tanács  felesleges  volt,  minthogy  Mária  úgyis  min- 
den reggel  a  Városligetbe  lovagolt,  vagy  pedig 
gyalog  ment  ki  miss  Edithával  az  Andrássy-útra. 
Egy  ilyen  séta  alkalmával  egyszer  egy  kirakat  előtt 
állva,  miss  Edithához  fordult,  midőn  hirtelen  szem- 
ben találta  magát  Vanderbilttel,  ki  az  angol  nőnek 
köszönve,  éppen  el  akart  mellettök  menni.  Mária 
arczába  szökött  a  vér,  azután  nagyon  halvány  lett, 
míg  kezét  csaknem  parancsoló  mozdulattal  nyújtá 
elébe. 

—  Örülök,  hogy  látom,  —  monda  indulatosan.  — 
Legalább  megmondhatom,  mennyire  zokon  vesszük 
magaviseletét. 

—  Mennyiben,  Mária  grófnő  ?  —  kérdé  Van- 
derbilt,  ki  már  messziről  meglátta  Máriát  és  így 
előkészülhetett  a  találkozásra. 

—  Annyiban,  hogy  teljesen  elhanyagol  bennün- 
ket és  bár  hónapok  óta  itt  van,  egyszer  sem  láto- 
gatott meg. 

—  A    múlt   héten    tisztelegtem    Károly  bácsinál. 

—  Ez  nem  szólt  sem  nagymamának,  sem  ne- 
kem. 

—  Nem  járok  a  világba. 

—  Hát  mi   «a  világw   vagyunk  magának? 

—  Önök  nem,  de  azon  társaság,  mely  önökhöz 
járatos.  A  magamféle  szegény  magántanár  nem  való 
ily  fényes  környezetbe. 

—  Ön  kokettiroz  magára  erőszakolt  állásával, 
holott  csak  öntől  függne  köztünk  élni. 

Vanderbilt  erőltetett  mosolylyal  hajtotta  meg 
magát. 

—  Az  utcza  nem  alkalmas  hely  e  nagyfontos- 
ságú kérdés  megvitatására,  —  feleié  olyan  vidám- 
sággal, mit  meghazudtolt  arczának  fáradt  halvány- 
sága,  —  ha  megengedi,  e  napokban  teszem  tisz- 
teletemet. —  Ezzel  Máriának  mélyen  köszönve, 
Miss  Edithával  iskezet  fogott  és  gyors  léptekkel  el- 
sietett. 

—  Ez  nem  volt  ladylike,  Mária  grófnő,  —  monda 
Miss  Editha  feddő  hangon.  —  Nem  kellett  volna  a 
bárót  megszólítania. 

Mária  idegesen  pattant  fel : 

—  Hát  ezt  már  megint  miért  nem  kellett  volna 
megtennem?  Mindennap  valami  más  főben  járó 
bűnt  követek  el.  Legjobb  lesz,  ha  valami  fabábot 
öltöztetnek  ruháimba  és  azt  dróton  mozogtatják  a 
szentesített  illemszabályok  szerint. 

Néhány  nappal  ezután  Mária  egy  ebédről  haza- 
térve, Vanderbilt  jegyét  találta.  Olyan  boszús  volt, 
hogy  csaknem  sírva  fakadt.  Bővebb  meggondolás 
után  azonban  lemondott  a  sírásról  és  a  jegygyei 
kezében  egyenesen  nagybátyja  dolgozó  szobájába 
ment. 

—  Vanderbilt  volt  itt.  Károly  bácsi,  —  monda 
könnyedén.  —  Nem  volna-e  illő  egyszer  őt  is 
ebédre  meghívni  ? 

—  Mintha  eddig  meg  nem  híttam  volna!  Akár- 
hányszor. Csakhogy  ez  a  vadoncz  nem  akar  el- 
jönni. Mikor  még  Pistánál  lakott,  tűrhetőbb  volt, 
az  még  tartotta  benne  a  lelket,  de  most  egészen 
Pap  Mihályra  növi  ki  magát,  ki  humorát  és  jóízű 
élczeit  következetesen  sajnálta  tőlünk.  Tudod,  hogy 
most  már  biztos,  hogy  Pap  Mihály  Kelet-Indiába 
megy?  Tavaly  az  anthropologiai  kiállítás  alkalmá- 
val valami  gazdag,  befolyásos  angollal  ismer- 
kedett meg,  ki  ott  kórházi   főorvossá  neveztette  ki. 

—  De  hiszen  ezt  itthon  is  elérhetné. 

—  Hogyne  érhetné  el.  Ha  nem  volna  rög- 
eszméje a  túlzott  humanizmus.  Miután  híre  jár, 
hogy  jövő  nyáron  háború  várható  odaát,  a  moz- 
gósítható kórházak  mellé  a  hadsereghez  akar  csat- 
lakozni. 

Mária,  ki  rajongott  a  tudomány  és  emberszeretet 
hőseiért,  most  alkalmasint  Pap  Mihály  védelmére 
kelt  volna,  ha  egészen  más  eszmék  nem  foglalkoz- 
tatják. Így  azonban    csak  vállat  vont. 

-  Ne  bántsa  Pap  Mihályt,  Károly  bácsi,  hisz 
elégszer  tapasztalta,  mikép  nem  lehet  őt  kapaczi- 
tálni.  Inkább  azon  igyekezzék,  hogy  egyszer  meg- 
kapjuk Vanderbiltet.  Már  alig  várom,  hogy  újra 
beszélhessek  vele.  Ezerszer  mulatságosabb  az  ő 
lármás,  elbízott  cousinjénél. 

A  tábornoknak  minden  nő  kívánsága  parancs  volt 
és  az,  hogy  ez  a  nő  esetlegesen   unokahuga,  sem- 

mit  sem  változtatott  a  dolgon.  Egy  reggelen  maga 
ment  el  Felixhez,  ki  ezen  megtisztelő  személyes  meg- 
hívásra nem  adhatott  tagadó  választ. 

Ez  az  ebéd  még  sokkal  jobban  sikerült,  mint 
az  eddigiek.  A  tábornok,  ismerve  Vanderbilt  ellen- 
szenvét a  nagyvilág  ellen,  csak  néhány  szellemes 
akadémikust,  művészt  és  a  középosztályhoz  tartozó 
kitűnőbb  képviselőt  hitt  meg.  Szelényi,  ki  unoka- 
testvérével jött,  volt  az  egyetlen  vendég  a  «high- 
life»-ből. 

De  milyen  társalgás  is  volt  ez !  Hogy  szikrázott 
az  éloz  és  csillogott  az  eredetibbnél  eredetibb  ötlet, 
egymást  érve,  olykor  több  ajakról  egyszerre  el- 
röppenve, mint  egy  tűzijáték  kápráztató,  tünde 
virágesője!  Szelényi,  ki  ma  ismét  nagy  diadalt 
aratott  a  Házban  és  kellemes  izgatottságában  egy 
pohár  pezsgőt  öntött  le  a  másik  után,  lelkesült 
rögtönzésekbe  tört  ki,  miket  azonnal  tönkretett  a 
társaság  valamely  higgadtabb  tagjának  egy-egy  éles, 
maró  megjegyzése.  Ez  aztán  úgy  hatott  a  töb- 
biekre, mint  a  lőporra  esett  szikra  és  gűnynyal, 
szatírával,  ezer  bohóbbnál  bohóbb  tréfával  ostro- 
molták egymást,  soha  sem  habozva  a  találó  fele- 
lettel és  ki  nem  fogyva  a  ragyogó,  ellentállhatat- 
lan  jókedvből.  Közben  pedig  felhangzott  Mária 
dallamos  hangja,  egy-egy  furcsa  paradoxot  vagy 
merész  eszmét  koczkáztatva,  melyre  mindenki  fe- 
lelt, csak  Vanderbilt  nem,  kihez  szavait  intézte. 

Mária  soha  sem  látta  ilyen  hallgatagnak.  Mula- 
tott ;  siketnek  kellett  volna  lennie,  hogy  ne  mulas- 
son,   de    maga    alig    beszélt    és    Máriának  is  csak 

akkor  válaszolt,  ha  cl  nem  kerülhette.  E  fényes, 
szellemes  körben  egyátaiában  nem  tűnt  ki  előnyére. 
Feszes,  hideg,  ügyetlen  volt  és  Mária  az  ebéd  vége 
felé  utoljára  belefáradt  azon  igyekezetébe,  hogy  a 
társalgásba  belevonja. 

—  Igaza  van,  nem  való  társaságba,  —  gondolta 
magában  csalódottan,  míg  szemei  e  fáradt,  közö- 
nyös arczról  önkéntelenül  Szelényire  tévedtek,  ki 
ma  szellemesebb  és  csipősebb  volt,  mint  valaha. 
Az  összehasonlítás  nem  ütött  ki  Vanderbilt  előnyére 
és  a  fiatal  leánynak  ezt  akarva  nem  akarva,  de  be 
kellett  ismernie.  Ugyané  perczben  idegesen  össze- 
rezzent. Szelényi  tán  csak  nem  olvasott  önfeledten 
reá  függesztett  tekintetéből  ?  Mert  eddigi  ellen- 
fele, a  mint  szemei  az  övéivel  találkoztak,  pohará- 
val, mit  éppen  ajkaihoz  akart  emelni,  a  hódolat 
egy  utánozhatlan  mozdulatával  köszönt  neki,  meg- 
csókolta a  pohár  szélét  és  csak  azután  ürítette  ki 
tartalmát. 

Mindez  egy  pillanatnak  műve  volt.  A  következő 
pillanatban  Szelényi  már  hangosan  beszélgetett  szom- 
szédjával, míg  Mária  szemeit  elkapva  és  fogait 
összeharapva,  egész  erejéből  igyekezett  vadul  dobogó 
szívét  megnyugtatni. 

—  Fejébe  szállt  a  pezsgő,  becsípett !  —  gon- 
dolta magában,  szórakozottan  felelgetve  egyik  szom- 
szédjának, ki  pedig  az  ellenzék  legszellemesebb  és 
legrosszabb  nyelvű  tagjainak  egyike  volt  és  meg- 
könnyebbülten felsóhajtva,  midőn  az  öreg  grófné 
fiának  egy  pillantására  jelt  adott  a  felállásra. 

Kisebb  ebédek  alkalmával  Szcntendreyéknél  csak 

az  ebédlőt  és  egy  abból  nyíló  keleti  stílben  beren- 
dezett kis  szalont  nyitottak  meg,  alacsony  kereve- 
tekkel és  asztalkákkal  és  olyan  pipatóriummal,  mely- 
nek láttára  felmelegedett  minden  igazi  férfiszív. 
Ebéd  után  az  öreg  grófné  természetesen  kerülte  a 
dohány  ezen  szentélyét  és  egy  mellette  lévő  boudoir- 
ban  tartózkodott,  melynek  nehéz  persa  szőnyeg 
porti^reje  nem  bocsátotta  keresztül  a  füstöt.  Oda- 
vezette szomszédja  rendesen  Máriát  is,  ki  azon- 
ban csakhamar  kiszökött  a  szalonba  és  ott  a  fiata- 
labb vendégektől  körülvéve,  ama  szellemes  társal- 
gást folytatta,  melyről  Fili  grófné  nagy  bánatára, 
nemsokára  csaknem  híresebbé  vált,  mint  szépségé- 
ről  és   vagyonáról. 

Ma  nem  volt  más  fiatal  ember  a  társaságban, 
mint  Vanderbilt  és  Szelényi.  Ez  utóbbi  ama  pilla- 
natnyi, de  oly  hathatós  asztali  jelenet  után,  egy 
tekintetet  sem  vetett  többé  Máriára,  hanem  élénk 
vitatkozásba  elegyedett  két  hírneves  mamelukkal, 
kit  a  tábornok  csak  azért  hitt  meg,  hogy  azon 
élvezetben  részesüljön,  mit  « magán  kakasviadalai  »- 
nak  szokott  nevezni.  Nagy  örömét  lelte  abban, 
ha  különböző  pártbeli  eszes  emberek  szalonja 
békés  talaján  minél  hevesebben  összeszólalkoztak 
s  ő  a  vitának  utoljára  azzal  vethetett  véget,  hogy 
érveléseikből  következtetve,  hajszál  hasogató  logiká- 
val kimutatta,  —  mikép  mindkettejüknek  igaza  van. 

—  Dehogy  van.  Károly  bácsi,  —  nevetett  Sze- 
lényi. —  Annak  és  csakis  annak  van  igaza,  kivel 
pár  száz  kalapos,  hentes,  kéményseprő  és  pék- 
mester egyetért.  Ezek  döntenek  a  politikában. 

—  Cousinjc  nem  becsüli  valami  nagyra  a  parla- 
menti   rendszert,  —  monda    Mária   Vanderbilthez. 

—  Hát  ön  nagyrabecsüli  ? 

—  Én  ?  Nem  értek  hozzá  eléggé,  hogy  Ítéletet 
mondhassak. 

—  Mindjárt  meg  fogja  érteni,  Mária  grófnő,  — 
szólt  át  hozzá  Szelényi,  ki  meghallotta  az  utóbbi 
szavakat.  —  A  parlamenti  rendszer  olyanféle  hazárd- 
játék, mint  a  sorshúzás.  Csakhogy  ez  alkalommal 
a  tömeg  játszsza  azon  kis  árvaleány  szerepét,  ki  a 
számokat  ki  szokta  húzni. 

De  Máriának  most  nem  volt  kedve  politizálni. 
Csak  könnyedén  bólintott  fejével  Szelényi  czinikus 
magyarázatára,  míg  egy  élénk  kézmozdulattal  vissza- 
tartá  Vanderbiltet,  ki  unokatestvére  közbeszólását 
felhasználva,  el  akarta  hagyni.  A  fiatal  leány  he- 
tekig készült  arra,  mit  fog  Félixnek  mondani,  ha 
egyszer  összekerülnek.  Hogy  fogja  végre  mégis 
meggyőzni  arról,  mikép  ama  szerencsétlen  meg- 
jegyzés, mely  őt  annyira  elidegenítette  tőle,  részé- 
ről csak  gyermekes  meggondolatlanság  volt ;  hogy 
fog  egy  utolsó,  döntő  kísérletet  tenni  azon  ember 
visszanyerésére,  ki  a  világon  tán  legjobban  érdekli. 
És  most,  hogy  szemben  ült  vele,  —  ő  maga  egy 
kis  sarokdiványon  foglalt  helyet,  míg  Vanderbilt 
az  előtte  álló  asztalka  túlsó  oldalán  ereszkedett 
egy  karszékbe  —  ismét  erőt  vett  rajta  az  a  saját- 
ságos elhidegülés,    mit    már    ebéd    alatt    tapasztalt. 

Vanderbilt  egészen  más  embernek  bizonyult, 
mint  a  kit  Etelligeten  ismert.  Még  hidegebb,  ki- 
mértebb,    szorakozottabb    volt    mint    ebéd   alatt  és 

nyilván  oJy  teljesen  megfeledkezett  egykori  bizal- 
mas viszonyukról,  hogy  Mária  arczába  szökött  a 
vér  azon  gondolatra,  hogy  ő  még  oly  élénken 
emlékszik  mindarra,  mit  Vanderbilt  legfeljebb  deák- 
kora egy  fölül etes  epizódjának  tekint.  S  a  mint 
lassanként  elfogta  ezen  meggyőződés,  a  mint  percz- 
ről  perezre  jobban  beismerte,  hogy  az,  a  mi  hó- 
napok óta  foglalkoztatja,  nem  egyéb  egy  üres, 
lényegnélküli  álomnál :  mindazon  szép  dolgok  he- 
lyett, miket  mondani  akart,  közömbös  frázisok  ju- 
tottak eszébe  és  alig  múlt  el  egy  negyedóra,  mi- 
dőn azon  vette  észre  magát  —  hogy  unatkozik. 

Ezalatt  pedig  Vanderbilt  gépies  társalgása  köz- 
ben, nem  gondolt  másra,  mint  a  menekülésre. 
Mária  alakja,  arcza,  szeme,  hófehér  nyaka,  mely 
az  elől  szív-alakban  nyíló  rózsaszín  crépe  de  Chine 
ruha  csipkefodrai  alatt  tündökölt  —  csaknem  el- 
vették eszméletét.  Valami  névtelen  illat  lengte 
körül,  a  fiatalság  ama  bódító  párája,  mely  az  ifjú 
aszketikus  életmódja  által  veszélycsen  elnyomott 
véralkatára  úgy  hatott,  mint  valami  bűvital. 

S  minél  jobban  érezte,  hogy  fejét  veszti,  annál 
közönyösebb,  unalmasabb  lett.  Minél  jobban  félt, 
hogy  szemei  végre  elárulják  titkát,  annál  gyakrab- 
ban nézett  Máriától  el,  a  politizáló  urak  csoportja 
felé,  úgy,  hogy  a  fiatal  leány  végre  pirosan  a  dépit- 
től,  felugrott  és  otthagyta. 

Vanderbilt  már  most  meg  lehetett  elégedve.  El- 
érte a  mit  akart,  vége  volt  mindennek.  Szó  sze- 
rint megcselekedte  azt,  a  mit  feltett  magában  a 
küzdelem  ama  hosszú  órái  alatt,  melyekben  érezte. 

hogy  sem  megbocsátani,  sem  felejteni  nem  tud, 
sőt  hogy  ettől  eltekintve  is,  minden  áron  teljesen 
törnie  kell  Máriával,  ha  önbecsülését  meg  akarja 
óvni.  És  most,  hogy  meggyőződéséhez  híven  járt 
el,  erejének  és  diadalának  öntudatában  oly  nyo- 
morultnak érezte  magát,  hogy  egész  büszkeségét 
odadobta  volna  a  jellemtelen  ellágyulás  egyetlenegy 
perczéért. 

A  következő  órát  úgy  élte  át.  mint  az  alvajáró. 
Mint  az  alvajáró  társalgott  a  tábornokkal,  mint  az 
alvajáró  búcsúzott  el  és  szállt  Szelényivel  annak 
coupéjába.  Azután  dideregve  hú;ita  meg  magát  egy 
sarokba.  És  míg  Pista,  szokása  szerint  észre  sem 
véve  komorságát,  sajátságos  gunyoros  modorában 
monologizált,  ő  csak  fél  füllel  hallgatott  reá,  ke- 
serűen elgondolkozva  a  fölött,  mily  naiv  és  bohó 
mese  az:  az  erényről,  mely  önmagában  leli  ju- 
talmát. 

Szclényinek  utoljára  mégis  feltűnt  hallgatag- 
sága. 

—  Már  alszol,  öreg,  ugy-e?  —  kérdé  karját 
megragadva.  —  Pedig  még  nem  engedhetlek  aludni. 
Előbb  meg  kell  hallgatnod  gyónásomat.  Tudod  mire 
határoztam  magamat  ebéd  alatt? 

—  Hogy  még  ezen  a  héten  buktatod  meg  a 
minisztériumot,  —  feleié  Félix  fáradt  hangon,  az 
ablakon  babrálva,  mit  fel  akart  húzni. 

—  Nem,  hogy  feleségül  veszem  Szentendrcy 
Máriát  I 

Az  ablak  recsegve  csúszott  vissza  és  darabokra 
tört,    Félix    kezét    is    megsebesítve,    mely    erősen 

vérezni  kezdett,  unokatestvére  nagy  ijedelmére,  ki 
a  kocsilámpa  téveteg  fényénél  észrevette,  Félix 
mily  halotthalványan  támaszkodik  hátra  ülésén. 

A  következő  perczben  azonban  már  harsány 
kacízagással  egyenesedett  fel. 

—  Karczolás  az  egész  —  kiáltá,  csaknem  kihívóan 
tekintve  Pistára  —  és  biztosítalak,  hogy  nem  fogok 
belehalni  1 

Ezzel  zsebkendőjét  a  sebre  nyomva  és  még  min- 
dig hangosan  kaczagva,  kiugrott  a  kocsiból,  mely 
éppen  most  állt  meg  kapuja  előtt. 


Jl  fiatal  leány  éppen  lábut'jhegyen  forgott  nagyanyja  előtt 

—  Miozi,  holnap  el  kell  jönnöd  a  Házba,  — 
monda  a  tábornok  egy  este  édes  anyja  szalonjába 
lépve,  hol  Mária,  báliasan  felöltözve  Fili  gróf n éra 
várt.  A  fiatal  leány  éppen  lábujjhegyen  forgott 
nagyanyja  előtt,  hogy  aranyszázszorszépekkcl  hí- 
mezett fehér  illúzió  ruháját  minden  oldalról  be- 
mutassa. 

A  ruha  nagyon  szép  volt,  de  még  sokkal  szebb 
volt  mindaz,  a  mit  fedetlenül  hagyott.  A  tejfehér 
nyak  és  vállak,  a  gömbölyű  karok,  melyeket  a  fia- 
tal leány  az  uralkodó  divattal  ellenkezésben  nem 
takart  el  hosszú  keztyűvel  és  mindenekfelett  a 
szellemes,  pikáns  kis  arozocska,  azokkal  a  nagy, 
sugárzó  szemekkel,  melyek  most  nevető  meglepe- 
téssel  tekintettek  a  tábornokra. 

—  A  Házba,  én?!  A  míg  én  holnap  felkelek, 
maguk  régen  elvégezték  a  speechelést. 

—  Fáradt  leszi     -  szólt  közbe  az  öreg  grófné. 

—  Kár!  Rendkívüli  előadásra  készülünk,  még 
pedig  olyanra,  melyben  a  te  ellenséged  viszi  a  fő- 
szerepet. Ha  nem  csalódom,  holnap  lesz  az  a  nap, 
melyen  egy  új,  talán  végzetes  csapást  fog  szegény 
fejeinkre  mérni. 

—  És  éppen  ezt  kelljen  nekem  végig  nézni  ? 

—  Hogyne,  nagy  heczcz  lesz  és  mivel  még  soha 
sem  voltál  a  Házban,  legalább  érdekes  oldaláról 
ismernéd  meg  a  parlamenti  életet.  Vagy  talán  rosz- 
szul  esnék  Pista  diadalát  látni  ? 

Mária  vállat  vont. 

—  Már  régóta  nem  vagyunk  ellenségek,  Károly 
bácsi.  Nem  látott  tegnap  Tyranéknál  Szelényivel 
keringőzni  ?  És  még  azt  se  mondhatom,  hogy  rosz- 
szul  tánczol. 

—  Én  meg  azt  bámulom,  hogy  tánczolni  is 
ráér.  A  mit  ez  az  ember  az  utolsó  két  hónap  alatt 
beszélt,  czikkczett  és  ülésezett,  az  csodával  határos. 

Mária  figyelmesen  kezdte  tanulmányozni  fehér 
atlaszczipőjének  pierre  de  strass-csattjait,  azután 
kis  vártatva  felszólalt : 

—  Ügy  hiszem,  nem  is  igen  ér  rá.  Csak  éppen 
én  velem  tánczolt  egy  tourt  —  aztán  elment. 

A  tábornok  egy  gyors,  jelentőségteljes  pillan- 
tást váltott  édes  anyjával,  de  nem  felelt.  Ki  nem 
állhatta  a  szokásos  tréfálkozást  akár  nyiltan  be- 
vallott, akár  titokban  táplált  hajlamok  fölött.  Ez 
esetben  pedig  kétszeresen  óvatos  volt.  A  lehető- 
ség, hogy  Szelényi  Máriát  megszerethetné  és  meg- 
nyerhetné, a  legnagyobb  szerencse  színében  tűnt 
fel  előtte.  Másrészt  pedig  oly  kevéssé  volt  biztos 
Máriáról,  kinek  Félix  iránti  érdeklődését  ismerte, 
hogy  ez  esetben  még  jobban  ragaszkodott  azon 
elvéhez  :  mely  szerint  gyöngédebb,  finomabb  kér- 
désekben a  szenvedőleges  álláspont  gyakrabban 
biztosítja  a  sikert  a  cselekvőnél. 

Mária  igazat  mondott.  Nem  volt  többé  Szelényi 
ellensége.  Mióta  hetekkel  ezelőtt,  ama  nevezetes 
ebéden  együtt  látta  a  két  unokatestvért  és  be  kel- 
lett ismernie,  hogy  az,  mit  a  sors  és  az  emberek 
igazságtalanságának  tartott,  egyszerűen  Pista  egyé- 
niségének fölényében  rejlik,  mióta  e  hódító  sze- 
mélyiség, éppen  keserű  kiábrándulásának  perczé- 
ben,  oly  sajátságosan  éreztette  vele  hatalmát  — 
egészen  megváltozott  irányában.  Előitéletei  el- 
enyésztek, ellenszenve  megszűnt  és  úgy  kezdett 
vele  bánni,  mint  más  kellemes  és  szellemes  isme- 
rőseivel. 

A  mai  estén  az  ünnepelt  fiatal  leány  a  szokott- 
nál is  jobban  körül  volt  véve.  Mindenkit  elbájolt, 
még  az  öreg  urakat  s  mi  ennél  sokkal  több,  a  ta- 
rokk középkorú  híveit  is,  kik  sűrű  tömegben  állva 
és  egymás  vállán  áttekintve  nézték  tánczát.  Sőt  még 
az  is  megtörtént,  hogy  egy-egy  köztük  maga  is 
ráfanyalodott  egy  tourra,  ha  ugyan  kosarat  nem 
kapott  az   est  szeszélyes  királynőjétől. 

Ha  Mária  ráér  magába  szállni,  bizonyára  fel- 
fedezi, hogy  a  tündöklő  pírt  arczán,  a  kápráztató 
fényt  szemeiben,  mely  sajátságos,  szabálytalan  szép- 
ségét még  százszor  vakítóbbá  tette,  a  nyugtalan, 
szinte  lélckvcsztett  várakozás  gyújtotta  meg.  Poly- 
tonosan  az  ajtó  felé  tekintett,  egy  magas,  deli  alak 
megjelenését  lesve,  mely  azonban  ez  egyszer  el- 
maradt. De  a  táncz  fclhevülése,  a  bál  általános 
mámora  közepette  már  azért  sem  adhatott  magá- 
nak számot  arról,  hogy  Szelényi  elmaradása  iz- 
gatja, mert  soha  sem    vallotta    be    magának,    hogy 

megjelenésének  örvend.  Csak  azt  érezte,  hogy  a 
táncai,  a  bókoló  férfiak  serege,  a  zene,  de  még  a 
terem  virágillatos  légköre  is  terhére  kezd  válni  és 
l^ogy  ő  az  ujoncz,  kinek  a  nagyvilági  élet  eddig 
merő  káprázatnak,  a  mulatság  kifogyhatatlan  for- 
rásának látszott,  először  vágyik  haza  souper-csár- 
dás  előtt. 

Filj  grófné  könnyen  ráállt,  hogy  korábban  men- 
jenek haza.  A  farsang  ezen  veterán  vértanúja  ugyan 
rég  megtanult  a  nyulak  módjára  nyitott  szemmel 
aludni,  de  azért  nyilvánvaló  örömmel  fogadta  az 
indítványt,  hogy  egyszer  legalább  hajnal  előtt  jut- 
tassa nyugalomra  elcsigázott  tagjait. 

Mária  ellenben  alig  ért  haza,  már  is  sajnálni 
kezdte,  hogy  elhagyta  a  bált.  Most  már  tisztában 
volt  azzal,  hogy  azért  ment  el  onnan,  mert  Sze- 
lényi  nem  jött  és  mert  holnap  jókor  el  akar  azon 
ülésbe  menni,  melyben  ő  szerepelni  fog.  De  ebből 
legalább  nem  lesz  semmi.  Eddig  sem  volt  soha  a 
Házban,  miért  menne  el  éppen  most?  Minek 
szaporítaná  a  karzat  nőtömegét,  mely  csak  kaczér- 
kodni  jár  oda  és  a  tábornok  szerint  olyan  tolon- 
gást idéz  elő,  ha  Szelényi  beszél,  hogy  attól  tarta- 
nak, mikép  egy  szép  napon  bájos  terhével  együtt 
fejökre  szakad  az  egész  folyosó.  Mária  e  gondo- 
latra elnevette  magát.  Ez  a  katasztrófa  minden- 
esetre furcsa  látvány  volna,  de  persze  csak  ma- 
dártávlatból, a  személyes  szereplés  dicsőségétől 
eltekintve. 

Elhatározásához  híven,  a  fiatal  leány  másnap  már 
nyolcz  órakor  fönn  volt  és    soká    tépelődött    azon, 

milyen  ruhát  vegyen  fel  azon  ülésbe,  melybe  nem 
akar  elmenni.  Midőn  aztán  végre  chinchillával  di- 
szített  szürke  angol  öltözetére  határozta  magát, 
mely  oly  Különösen  jól  állt  neki,  egyszerre  csak 
végtelen  érdeklődés  fogta  el  a  nagy  történelmi 
esemény  iránt,  melynek  küszöbén  állt  a  világ.  Oly 
hirtelen  politikai  láz  vett  rajta  erőt,  hogy  egy  pil- 
lanat alatt  fel  volt  öltözve,  a  másik  pillanatban 
csaknem  megfullasztotta  Miss  Edithát  theájával,  mit 
a  szegény  angolnőnck  mohó  sietséggel  kellett  ma- 
gába öntenie. 

E  sietség  daczára  mégis  csaknem  elkéstek  ren- 
deltetésök  helyéről.  A  házat  már  is  ostromolták. 
Az  utczát  sűrű  embertömeg  lepte  el,  melyen  csak 
lassan  bírt  keresztülhatolni  a  fényes  fogatok  és 
bérkocsik  hosszú  sora.  Mária  és  Miss  Editha,  kik 
c  sor  végén  voltak,  bizonyára  már  nem  kaptak 
volna  helyet  a  karzaton,  ha  észre  nem  veszi  őket 
Tarday  Vincze,  a  tárnokvölgyi  kerület  fiatal  kép- 
viselője, kinek  tanácsára  kiszálltak  és  segélyével 
egy  mellékajtón  bejutva,  még  idejekorán  értek  fel, 
hogy  az  idegenek  karzatán  az  első  sorban  helyet 
foglalhassanak. 

Lenn  a  nagy  parlamenti  válságok  nyugtalan  tö- 
mege mozgott  és  zúgott,  A  tagok  nem  szállingóz- 
tak be  lassan,  egymásután,  azon  elegáns  kelletlen- 
seggel,  mely  az  országházi  «bon-ton»-hoz  tartozik, 
hanem  csapatokban  nyomultak  be  az  ajtón  és  a 
teremben  is  azonnal  izgatottan  vitatkozó,  mindjob- 
ban nagyobbodó  csoportokká  tömörültek.  És  e  si- 
ketítő    zaj,    c    szenvedélyes    vitatkozás    közepette, 

melyben  az  elcsépelt  «budget»  vagy  «defic2it»  szó 
mint  folytonos,  sokféle  változatokban  szereplő  ref- 
rain  fordult  elő,  mindig  többen  és  többen  érkez- 
tek, még  azok  közül  is,  kik  rendesen  távoliétök 
által  szoktak  tündökölni.  Olyanok,  kik  a  Ház  ren- 
des fizionómiáját  ismerték,  azonnal  észrevehették, 
hogy  e  döntő  alkalomra  a  pártok  összehívták  ama 
tartalékjokat  is,  melynek  minden  tagja  egy-egy 
szükség  esetén  kimondott  «igcn»  vagy  « nem » -ért 
csaknem  olyan  jövedelmet  húz,  mint  egy  osztály- 
tanácsos. 

Mária,  nagybátyja  ebédjeiről  meglehetősen  is- 
merte a  kitűnőbb  képviselőket,  e  zűrzavarban  azon- 
ban alig  volt  képes  az  egyiket  a  másiktól  meg- 
különböztetni. Szerencsére  Tarday  még  velők  ma- 
radt. A  lépcső  alján  ülve,  mely  mellett  Mária  helyet 
foglalt,  gyakorlott  szemmel  ügyesen  szigonyozott 
egy-egy  ismertebb  alakot,  hogy  azt  aztán  kivá- 
lóan éles  nyelvérc  tűzve,  egy  perez  alatt  szétbon- 
czolja. 

—  A  maga  száját  a  közbiztonság  érdekében 
tulajdonképen  be  kellene  kötni,  —  monda  Mária  ka- 
czagva.  De  szemei  ez  alatt  nyugtalanul  jártak  lenn 
a  tömeg  között,  míg  olykor  könnyed  mosolylyal 
viszonzott  egy-egy  köszöntést  oly  képviselők  ré- 
széről, kik  még  ma  sem  bírtak  a  karzat  csábjá- 
nak  ellentállani  és  az  elnöki  tribün  alatt  többé- 
kevésbbé  festői  attitűdök  által  igyekeztek  feltűnőkké 
válni. 

—  Ön  túlszigorú,  Mária  grófnő.  Mert  látja, 
Misit    ottan    például,    teljes    szívből    méltányolom, 

sőt  szívesen  elismerem,  mikép  szép  alakját,  fel- 
tűnően fekete  haját  és  azt  tekintve,  hogy  oly 
örökifjú  állhatatossággal  kaozérkodik  ide  fel,  senki 
sem  hinné,  hogy  évtizedek  óta  ci-devant  minisz- 
ter. Pedig  Mária  grófnő  még  alig  látszott  a  föld- 
től, midőn  ő  már  az  volt  feketében,  mire  Szelényi 
Pista  szőkében  növi  ki  magát,  —  a  nemzet  bál- 
ványa. 

—  Ne  bántsa  Misi  bárót.  Szeretem  és  nem  tű- 
röm, hogy  egész  Methuzsálemmé  dicsérje  fel. 

—  Még  elhiteti  velem,  hogy  csúfolkodom.  Pedig 
nézze  ott  azt  a  csoport  ellenzékit,  mely  most  az 
Ígéret  földjének  küszöbén,  hol  a  fákon  gyümölcsök 
helyett  miniszteri  tárczák  teremnek,  még  mindig 
épp  oly  kesernyésen  mosolyog,  mint  midőn  még 
hivatalon  kívül,  a  sivatagban  kóboroltak.  Komoly 
maradhat-e  az  ember,  ha  elképzeli,  hogy  fognak 
majd  Jelenfify  és  Pista  hozsannát  énekeltetni  ezekkel 
az  Asmodeusokkal,  kiknek  bibliája  volt  a  tagadás 
és  zsoltára  a  kritika? 

—  Ugyhiszem  tanulékonyak  lesznek.  Higyje  el, 
az  ördög  is  szívesen  mondana  le  a  tagadásról,  ha 
az  úristen  egyszerre  felhívná  az  égbe  és  tárczával 
kinálná  meg  ő  feketeségét. 

—  Brávó  Mária  grófnő  1  ön  egy  elragadó,  piros 
ajkú  kis  bölcsész.  Szellemes  megjegyzését  pedig 
legszívesebben  megsúgnám  szegény  szerencsétlen 
pártomnak  odalenn,  mely  legalább  pecsenyét  csi- 
nálhatna magának  belőle  e  szomorú  alkalommal. 
Nézze,  nem  úgy  dugják-e  össze  fejeiket,  mint  a 
juhnyáj  zivatar  előtt? 

E  perczbcn  felhangzott  az  elnök  csengetyűjc,  mely 
ez  egyszer  úgy  hatott  a  gyülekezetre,  mint  a  csatára 
hívó  trombitaszó.  A  csoportok  hihetetlen  gyorsaság- 
gal váltak  szét,  a  padok  megteltek  és  Mária  nem- 
sokára azt  a  fénylő  kopasz  koponyákból  álló  sík- 
ságot látta  maga  alatt  elterülni,  melyre  egy  pajkos 
hölgyecske  egyszer  megjegyezte,  hogy  az  ember 
kedvet  kapna  rajta  korcsolyázni. 

Tarday,  ki  gyorsan  elbúcsúzott  tőle,  a  kormány- 
párt által  elfoglalt  padsorok  egyikében  telepedett 
le.  A  piros  karszékek  is  mind  megteltek  és  csak 
most,  miután  az  elnök  másodízben  csengetett,  lé- 
pett be  néhány  más  ellenzéki  képviselő  kíséretében, 
Szelényi  István. 

A  belépőt  erős,  bár  elnyomott  moraj  köszönté, 
mely  nemcsak  az  ellenzék  padsorain,  de  a  karzaton 
is  végig  futott.  Nem  volt  határozott  éljenkiáltás, 
inkább  hangos  sóhajtása  ama  száz  meg  száz  kebel- 
nek, mely  egy  és  ugyanazon  hatalmas  érzés  által 
egyesítve,  már  is  pajzsára  emelte  a  következő  órák 
győztes  bajnokát. 

Mária  először  volt  szemtanúja  azon  titokszerű, 
megmagyarázhatatlan  villanyos  hatásnak,  mit  némely 
ember  a  sokaságra  gyakorol.  És  az,  hogy  ezen 
hatást  éppen  Szelényi  István  idézte  elő,  kétszeres 
érdekkel  ruházta  fel  az  előtte  lefolyó  jelenetet. 
Szívdobogva,  lázas  figyelemmel  tekintett  le  a  te- 
rembe és  legszívesebben  bedugta  volna  füleit,  hogy 
ne  hallja  szomszédnőinek  ostoba  megjegyzéseit 
melyek  oly  rosszul  illettek  jelenlegi  kedélyhangu- 
latához.    De     mit    tehetett,    ha     egy-egy    ismerős 

comtesse  hátulról  meghúzta  ruháját  és  titokzatosan 
fülébe  súgta:  mikép  Szclényi  a  legelegánsabb 
ember  az  egész  Házban,  vagy  hogy  sohasem  lá- 
tott ily  magas  férfit,  kinek  ilyen  kicsi  lábai  lettek 
volna. 

—  Kékvéri  —  jegyzé  meg  a  fiatal  hölgy  még 
mindig  fiatal  mamája.  —  Még  pedig  a  Szelényiek 
házasság  dolgában  mindig  oly  korrektek  voltak, 
hogy  az  egyetlen  mésallience  a  családban,  a  Gábor 
házassága,  nem  bírta  vérüket  megmételyezni. 

—  Csitt,  ne  oly  hangosan  Tiozi  —  vágott  közbe 
egy  harmadik  hölgy.  —  Szelényi  demokrata  és  azt 
állítják,  hogy  ingujjban  beszélt  választóihoz  ennek 
bebizonyítására. 

—  Haha !  Ismerem  ezeket  a  fogásokat,  Muki 
testvéremtől,  ó  is  úgy  tett,  de  demokrata  rohamai 
csak  addig  tartottak,  míg  megint  felhúzta  a  ka- 
bátját. 

Mária  már  annyira  volt,  hogy  nem  csak  füleit 
szerette  volna  bedugni,  de  az  illető  hölgyek  száját 
is.  Szerencséjére  azonban  a  termet  betöltő  zaj, 
az  elnök  ismételt  csengetésére  végre  teljesen  meg- 
szűnt és  a  karzat  közönségének  is  el  kellett  hall- 
gatnia. 

Fenforgó  apróbb  ügyek  szokatlanul  gyors  elinté- 
zése után  mély,  várakozásteljes  csend  következett. 
És  midőn  a  kormányelnök  lassan  felállt,  átható,  de 
áthatatlan  tekintetét  végig  jártatva  a  gyülekezeten, 
mindenki  érezte,  hogy  iít  már  most  nem  pártharcz- 
ról,  de  ama  nagyérdekű  párviadalok  egyikéről  van  szó, 
minőket  a  régiek  hadvezérei    vívtak  seregeik  élén, 

midőn  megegyeztek  abban,  hogy  ekkép  döntik  el 
a  hadi  szerencsét. 

A  fcormányelnök  kiejtése  még  lassúbb,  hangja 
még  tompább  volt,  mint  máskor.  De  beszédének 
mindig  találó  éle,  észjárásának  kérlelhetlen  logikája, 
tán  még  hathatósabbá  vált  a  sz/ntelen  előadás 
ellentéte  által.  S  mint  rendesen,  úgy  most  is  min- 
denki megfeledkezett  arról,  hogyan  beszél  ezen 
ember,  ki  oly  sokat  tud  mondani  s  azon  tisztelet- 
teljes figyelemmel  hallgatta  beszédét,  mit  e  kitűnő 
államférfi  pályájának  kezdetétől  fogva  biztosítani 
tudott  magának. 

Olykor  rövid  szüneteket  tartott,  miket  pártja 
helyeslő  morajjal  töltött  be,  bár  nemcsak  a  síri  csend- 
ben hallgató  ellenzék,  de  még  a  legcsökönyösebb 
mamelukok  is  érezték,  hogy  a  szónok  ritka  virtuo- 
zitással egy  elveszett  ügy  védbeszédjét  mondja.  Ez 
egyszer  hiába  forgatta  a  pénzügyi  mcrieg  számait 
azon  szemfényvesztő  ügyességgel,  mely,  hogy  ellen- 
feleivel szóljunk,  «oly  soká  hintett  aranyport  a 
nemzet  szemeibe  »  Hiába  igyekezett  a  nemzeti- 
ségi kérdés  elmérgesedésének  egész  bűntcrhét  az 
ellenzékre  hárítani.  Hiába  sorolta  fel  kormányzatá- 
nak százféle  szemrevaló  vívmányait,  melyeknek 
fentartása  és  kiegészítése  érdekében  kell  a  nem- 
zetnek a  hatalom  eszközeit  továbbra  is  az  ő  kezeire 
bízni.  Seijimivel  sem  birta  többé  fedezni  a  kiábrán- 
dult ház  előtt  azt,  mit  a  megváltozott  hangulat : 
rendszere  lényeg  nélküli  űrjének  nevezett. 

O  azonban  mindezt  bizonyára  nem  érezte.  Tiszta 
szándékainak,  hatalmas,  törhetetlen  szellemének  ön- 

tudatával  beszélt.  És  nyilván  most,  e  döntő  órában 
sem  engedte  magához  férni  a  kételyt  ezen  szellem 
végleges  győzelmére  nézve. 

A  hangos  éljenkiáltás,  mely  beszéde  végén  fel- 
hangzott és  bámulatos  szívóssággal  vagy  öt  perczig 
eltartott,  igazat  látszott  neki  adni.  Azonban  Sze- 
lényi  és  pártja  nyugodt  felsőbbséggel  mosolyogtak 
e  tüntető  zajon.  Olyféle  lelkesedés  nélküli,  báto- 
rító lárma  volt  ez,  melylyel  egy  nagy  énekes 
hanyatló  művészetét  szokták  kegyeletből  megtap- 
solni. 

Szelényi  nyugodtan  kiülte  a  kormányelnök  «succés 
d'estime»-jét.  Csak  azután,  midőn  a  zaj  lecsönde- 
sült és  érezte,  hogy  a  ház  szinte  lélekvesztctt  vára- 
kozással tekint  reá,  állt  fel,  még  pedig  a  lelkesedés 
olyan  általános  vihara  közepette,  mely  közvetlensége 
folytán  még  ott  is  viszhangra  talált,  hol  ellcntün- 
tetést  kellett  volna  előidéznie. 

S  ha  puszta  megjelenése  is  már  ily  villámszerűén 
gyújtott,  milyenné  vált  az  általános  hangulat,  mi- 
dőn megcsendült  az  a  hasonlíthatatlan  hang,  mely 
majd  az  orgona  mély,  megrendítő  csengésével, 
majd  a  fuvola  dallamos  lágyságával  lebegett  a  terem 
fölött. 

Mária  e  hang  hallatára  teljesen  elkábult.  Túlcsi- 
gázott idegeinek,  megbabonázott  érzékeinek  úgy 
látszott,  mintha  e  hangnak  szárnyain  ő  is  a  magasba 
szállna,  átölelve  ama  hatalmas  karok  által,  melyek- 
nek érintését  most,  a  távolból,  sokkal  bensőbben 
érezte,  mint  midőn  a  keringő  ringató  zenéje  mel- 
lett valóban  átfonták  derekát. 

Maga  sem  tudta  meddig  tartott  e  mámorhoz 
hasonló  állapot.  Csak  újból  kitörő  éljenek  zajára 
erezett  fel  azon  önkívületből,  melyben  Szelényi  ajkán 
csüggött,  a  nélkül,  hogy  megértette  volna,  mit  mond. 

E  perczben  Szelényi  feltekintett  és  szemeik 
találkoztak.  Mária  észrevette,  hogy  az  ifjű  párt- 
vezér eddig  egyszer  sem  nézett  fel  a  karzatra.  Ez 
volt  első  és  egyetlen  pillantása  ez  irányban.  De 
arczát  a  fiatal  leány  láttára  oly  meleg,  boldog  mo- 
soly világította  meg,  hogy  Mária  mélyen  elpirulva 
sütötte  le  szemeit.  Midőn  ismét  feltekintett,  a 
szónok  arcza  már  újra  felölté  előbbi  szoborszerű 
komolyságát. 

Szelényi  mindjárt  beszédének  bevezetésével 
tönkretette  a  kormányelnök  egész  ékesszólását.  Ér- 
veivel tényeket  állított  szembe  és  ezen  tények  által 
támogatva,  egyszerűen  megtagadta  a  kormánytól  a 
további  létjogot.  Eközben  pedig  bonczkése  sem 
pihent.  E  bonMkés,  melylyel  hetek  óta  oly  szor- 
galmasan dolgozott,  s  melynek  segélyével  kézzel 
fogható  realizmussal  mutatta  ki:  mikép  a  legjobb 
fej  sem  alkotásra  képes,  ha  a  test  többi  tagjai 
tehetetlenek  s  hogy  e  tagok  tehetetlenségében  rej- 
lik azon  válságos  bajok  főindoka,  melyek  az  ország 
jólétét   aláássák. 

—  Egészséges,  szerves  működés  helyett,  művé- 
szien túlcsigázott  idegek  játéka  —  ez  a  mostani 
kormányzat!  —  végzé  be  beszéde  ezen  részét, 

—  Nem  úgy  van,  egészségesek  vagyunk  I  — 
kiáltott  közbe  a  kormánypárt  egy  kiválóan  terje- 
delmes, pirosképű  oszlopa. 


169 

óriási  hahota  fogadta  e  nyilatkozatot,  melynek 
igazságát,  a  szólóra  nézve  legalább,  senkinek  sen\ 
juthatott  eszébe  kétségbe  vonni. 

Szelényi  is  elmosolyodott,  azután  zavartalan 
kedélyességgel  várt,  míg  a  hangulat  ismét  komo- 
lyabbra fordult.  Majd  lassan,  következetesen  folytatta 
romboló  munkáját.  Csapást  csapás  után  mérve,  bá- 
mulatos tüielemmel,  szívós  gyakorlat  által  egész 
virtuozitássá  finomított  ügyességgel  folytatva  az 
egész  kormányrendszer  szétszedését. 

Beszédének  éle  főkép  azon  csillogó  látszat  ellen 
fordult,  mely  szerinte  azon  nagy  semmit  takarta, 
mit  azonban  jól  megfogni  rá  volt  parancsolva  min- 
den loyális  honpolgárra. 

—  Mert  van-e  köztünk  olyan  —  kérdé  végre 
azon  művészi  szünetek  egyike  után,  melyeknek  sem- 
leges hátteréről  oly  plasztikailag  emelkednek  ki 
egy  beszéd  hathatósabb  részletei  —  a  ki  állítani 
merné,  hogy  e  kormányzat  oly  hosszú  időn  és 
annyi  erő  elfecsérlésével  a  nemzet  törekvéseinek 
és  vágyainak  valódi  czéljait  közelebb  hozta?  Nem 
merő  délibáb  gyanánt  vonult-e  el  szemeink  előtt, 
melynek  szükségképen  cl  kell  enyésznie,  a  mint  a 
nagy  varázsló,  mely  azt  előidézte,  a  háttérbe  lép? 
Van-e  köztünk  olyan,  ki  ha  titokban,  szíve  mélyén, 
de  mégis  nem  sejti,  hogy  e  nagy  varázsló  eltűnése 
után  nem  marad  majd  egyéb  híres  rendszeréből  és 
annak  véres  verítékünkkel  létesített  vívmányaiból :  mint 
képzelt  kincsek  helyett  értéktelen  homok  és  egy  cso- 
port akarat  nélküli  eszköz,  automaták,  melyeknek  tit- 
kos rugóját  csak  az  ismerte,  a   ki  megalkotta  őket. 

E  szavakra  az  ellenzék  részéről  helyeslő  zúgás, 
a  kormánypárt  részéről  haragos  morgás  szakasztotta 
félbe.  Azok,  kiket  Szelényi  a  kormányelnök  auto- 
matáinak nevezett,  nem  bírtak  Koppélia  kedélyes- 
ségével és  találva  érezvén  magukat,  hangosan  ellen- 
keztek. 

Szelényi  azonban  nem  törődött  e  félbeszakasz- 
tással.  A  mint  elkészült  a  rombolással,  hozzáfogott 
az  építéshez  —  és  szavakkal  oly  szépen  lehet 
építeni  !  Sem  a  talaj  bizonytalansága,  sem  az  idő- 
járás viszontagságai,  sem  a  munkát  hátráltató  pénz- 
kérdés, sem  az  ügyes  munkások  hiánya,  sem  ellensé- 
ges kezek  gonosz  beavatkozása  nem  akadályozzák 
ama  szóbeli  épület  dicső  befejezését,  mit  —  pro- 
grammnak  szoktak  nevezni. 

S  mennyi  mindent  igért ! . . .  A  munkásosztálybó 
képviselőket ;  a  felsőház  messzehatóbb  reformját ; 
olyan  belpolitikát,  mely  megbénítja  a  nemzetiségi 
izgatók  erőlködéseit ;  olyan  pénzügyi  rendszert, 
mely  nemcsak  a  papíron  tünteti  el  a  deficzitet.  — 
És  mindezeket  providencziálás  küldetésének  ama 
rendíthetlen  meggyőződésével  hirdette,  mely  soha 
sem  téveszti  el  hatását  a  sokaságra. 

Volt  ott  akárhány  képviselő,  ki  több  miniszter- 
válságot élt  át  és  tapasztalatból  tudhatta,  hogy  a 
körülményekkel  való  ádáz  küzdelemben  mily  gyak- 
ran zsugorodik  össze  egy  programm  ékes  fellegvára 
nyomorult  kuczkóvá  és  változnak  át  a  legszebb 
Ígéretek  teljesülésükig  oly  valamivé,  mi  eredeti 
alakjukkal  merő  ellentétben  áll.  De  e  tapasztalás 
most  mit  sem  használt  neki.  Egy    valamennyiöknél 


....  akaratlanul  felállt  .  .  . 

Wohl   St.  :  Aranyfüst.    J.  ,,,_  )ap. 

erősebb  szellem  és  merészebb  akarat  ragadta  őket 
magával,  azon  varázslattal  határos  igézettel  hódítva 
meg  képzeleteket  és  idegzeteket,  melylyel  szemben 
az  ítélőképesség  megbénul  és  az  akarat  rabbá  válik. 

A  mi  ezután  következett,  a  legfényesebben  ha- 
zudtolta meg  azon  gyakran  hangoztatott  vádat, 
mintha  korunk  nem  bírna  többé  lelkesülni.  Szelényi 
beszéde  után  olyan  határtalan  elragadtatás  vett 
erőt  a  Házon,  hogy  eleinte  csaknem  úgy  látszott, 
mintha  szükségtelenné  vált  volna  a  szavazás,  az 
egész  Ház  pártkülönbség  nélkül  hódolván  meg  az 
ifjú  szónok  lángeszének.  A  leghiggadt^ibb  képvise- 
lők fölugrottak  helyeikről  és  Szelényi  köré  tódulva, 
őt  csaknem  vállaikra  emelték.  A  karzati  közönség 
egymás  hátán  állva  ujjongott  és  az  elnök  mindun- 
talan felhangzó  csengetyűje  csak  hozzájárult  e  si- 
kctítő  zaj  kétes  összhangjához,  a  nélkül  azonban, 
hogy  czélt  ért  volna. 

Mária  átszellemült  arozc/za),  könyekben  úszó 
szemekkel,  akaratlanul  felállt  és  a  karzat  kerítésén 
áthajolva,  mohón  nézte  azt,  ki  e  perczben  ezen 
ujjongó  sokaságnak  és  egyszersmind  szívének  is 
bálványa  volt.  Naiv  tapasztalatlansága,  rajongó  kép- 
zelete ezen  izgató  jelenetben  nagyszerű  drámát 
látott,  melynek  félisten  hőse  Szelényi  és  sajátságos, 
kéjes  borzadály  futotta  át  azon  gondolatra,  hogy 
ez  a  félisten  szemeit  reávetette.  Most  már  nem  ké- 
telkedett, nem  kérdezett,  sőt  nem  is  akart  semmit. 
Csak  lábainál  szeretett  volna  térdelni  és  így,  az  ő 
nagyságának  és  dicsőségének  fényében  elégni,  mint 
Semele  I 

Midőn  a  fiatal  lány  néhány  perez  múlva  a  tá- 
bornokkal, ki  értök  jött,  utat  tört  magának  a  töme- 
gen keresztül,  hogy  kocsijába  szálljon,  Félix  is 
éppen  elhagyta  a  Házat.  Kalapját  szemeire  húzva, 
úgy  sietett  el  mellettök,  mintha  nem  venné  őket 
észre  és  Mária  már  csak  a  fiatal  ember  hátát  lát- 
hatta. 

A  leányka    szánakozó    mosolylyal    nézett  utána. 

—  Szegény  különcz !  —  mormogá  fehér  fogai 
közt,  míg  a  kocsiban  hátradőlve  és  Miss  Editha 
egyhangú  csevegését  füle  mellett  elbocsátva,  boldog 
álmodozásnak  engedte    át  magát. 

Néhány  nappal  a  híres  kormányeJnök  bukása 
után,  kiről  az  ellenzéki  lapok  már  most  nagylelkűen 
azt  írták,  hogy  erényei  az  övéi  voltak,  míg  hibáit 
mások  követték  el,  azon  élez  járta  a  nagyvilágot: 
hogy  Szelényi  István,  az  el  nem  nyert  miniszteri 
tárczáért  egy  másik  tárcsával  kárpótolta  magát.  El- 
jegyezte Szentendrey  Máriát,  a  dunafoki  hitbizo- 
mány  örökösnőjét. 

Pedig  csalódtak.  Szelényi  egy  perczig  sem  kép- 
zelte, hogy  ily  hamar  miniszter  lehessen.  Sőt  rég- 
től fogva  tudta,  hogy  ha  Jelenfiy  kormányelnök 
lesz,  okvetlenül  őt  nevezteti  ki  belügyi  államtit- 
kárnak. 

—  Tulajdonképpen  azt  tétették  velem,  a  mit 
első  Napóleon  tett  —  monda  Szelényi  nevetve 
Althausennek.  —  Ez  az  okos  ember  előbb  dicsé- 
retreméltó óvatossággal  a  köztársaság  elnöke  lett 
s  csak  azután  helyezte  fejére  a  koronát.  Minden 
elismerés  daczára  szőke  fürteim  mégis  csak  szemet 
szúrtak  a  mi  veterán  politikusainknak,  mi  melles- 
leg mondva  nem  is  csoda.  Nálunk  Pitt  alig  lett 
volna  kanczellárrá  huszonnégy  éves  korában  és 
Palmerstont  sem  igen  kinálták  volna    meg    minjsz- 

térséggel  ugyané  korban,  a  mint  azt  Angliában 
tették. 

Althausen  elmosolyodott. 

—  A  te  eseted  öcsém,  ama  bécsi  orvosnöven- 
déket juttatja  eszembe,  —  monda  tréfásan  —  ki 
midőn  kijelenték  neki,  hogy  bár  kitűnően  esett  át 
vizsgáin,  mégis  fiatal  arra,  hogy  tudományának 
gyakorlására  engedélyt  nyerhessen,  egész  komoly- 
sággal azt  kérdezte  az  egybegyűlt,  hajlott  korú 
tanári  kartól  :  « vájjon  az  aggkori  agysorvadás  ok- 
vetlenül szükséges  kellék-e  arra,  hogy  az  ember 
jó  orvos  lehessen?* 

Ezen  kedélyes  beszélgetés  Árokházán,  Althausen 
dolgozószobájában  folyt.  —  Szelényi  személyesen 
jött  el  édes  anyja  beleegyezését  kérni  eljegyzésé- 
hez, mit  nem  akart  hivatalosan  tudomására  juttatni, 
míg  a  bárónét  nem  értesíti.  Igaz,  hogy  éppen  most 
nehéz  volt  Budapestről  eljutnia.  Roppant  elfoglalt- 
sága daczára  azonban  mégis  szakított  magának  egy 
napot,  melyen  minden  előleges  bejelentés  nélkül, 
egyszerre  csak  Arokházára  érkezett. 

Elza  báróné,  vagyis  inkább  Althausenné  —  mi- 
óta Althausen  neje  volt,  nem  szerette,  ha  báróné- 
nak szólították  —  ragyogott  a  boldogságtól.  Fia 
kezét  az  övében  tartva,  sugázó  arczczal  tanulmá- 
nyozta vonásait,  melyeknek  elpusztíthatatlan  űde- 
ségén  még  az  elmúlt  hónapok  szakadatlan  fáradal- 
mai sem  hagytak  semmi  nyomot.  Althausenné  még 
eddig  mitsem  sejtett  a  tulajdonképeni  okból,  mely 
Szelényit  idevezette.  Szelényi  pedig  most,  az  utolsó 
perczben,    némi  nehézséget    érzett    annak    bevallá- 

sara.  Édes  anyjának  a  főrangúak  ellen  táplált  meg- 
rögzött ellenszenvének  tudatában,  legalább  is  né- 
hány kellemetlen  perezre  kellett  elkészülnie.  Az 
országházi  harczok  ezen  vitéz  bajnoka  pedig  a 
közönséges  életben  gyáván  rettegett  mindentől,  mi 
csak  a  legtávolabbról  is  hasonlított  a  házi  perpat- 
varhoz. 

Már  épen  azon  gondolkozott,  milyen  szavakkal 
adhatná  elő  legügyesebben  mondókáját,  midőn 
egy  érkező  kocsi  robaja  törte  meg  a  külső  csendet. 

—  Csak  nem  valami  látogató !  —  pattant  fel 
bosszúsan. 

—  Dehogy,  a  gyerekek  jönnek  vissza  Szelény- 
ből  —  feleié  Althausen,  ki  felkelt  és  az  ablak- 
hoz lépett.  Pár  perez  múlva  csakugyan  egy  kék- 
szemű, angyalarczú  leányka  dugta  be  szőke  fejét 
az  ajtón. 

—  Szabad?  —  kérdé  halk,  félős  hangon. 

—  Hogyne !  —  viszonzá  Althausen,  az  ajtót 
egészen  kinyitva,  mire  a  belépő  magas,  nyúlánk 
alak  mögül  két  tíz-tizenegy  éves  pirospozsgás  kis 
leány  rontott  be  és  Szelényi  nyakába  kapaszkodva 
csókjaival  halmozta  el.  Szelényi  nagyon  népszerű 
volt  kis  mostohatestvérei  között.  Még  pedig  a 
leányok  azért  szerették,  mert  bonbonnal  és  játék- 
kal tartotta  őket,  míg  a  fiú,  ki  jelenleg  Zürichben 
tanult,  a  férfiasság  eszményét  látta  benne,  kit  min- 
denben utánoznia  kell. 

E  hirtelen  ostrom  daczára,  Szelényi  figyelmét 
el  nem  kerülte  a  kis  testvéreivel  jött  fiatal  leány 
rendkívüli  szépsége,    sem    az,    hogy    rendesen    oly 

tartózkodó  édes  anyja  felállt,  a  leánykát  magához 
ölelte  és  sajátkezűJeg  vette  le  fejéről  pörge  kis 
kalapját. 

—  Ez  az  én  Liza  lányom,  kiről  már  írtam  ne- 
ked Pista  —  monda  Althausenné,  miután  a  kis 
leányok  apjuk  egy  tekintetére,  végre  felhagytak 
mostohatestvérök  dédelgetésével. 

—  Nos,  nem  is  fogtok  kezet  ?  —  folytatá,  Sze- 
lényi  felé  tolva  a  fiatal  leányt,  ki  egy  madonna 
szende  bájával  sütötte  le  szemeit,  míg  keskeny, 
keztyűs  kezét  a  meglepett  fiatal  ember  kinyújtott 
jobbjába  helyezte. 

—  És  most  szaladjatok  ebédre  átöltözni,  húsz 
perczet  adok,  többet  nem,  —  szólt  közbe  Althau- 
sen,  órájára  nézve.  —  Ügyis  elkéstetek  és  csak 
Pistának  köszönhetitek,    hogy  szidást  nem    kaptok. 

Alighogy  bezárult  az  ajtó  a  három  leányka  mö- 
gött, Szelényi  tréfásan  kérdő  tekintetet  vetett  édes 
anyjára. 

—  Mondhatom,  mama  jól  választja  leányait.  Sza- 
bad kérdeznem,  honnan  rendelte  számomra  ezen 
kiválóan  csinos  testvért? 

Althausenné  feddőleg  emelte  fel    ujját. 

—  Az  én  nagyhírű  fiam  úgy  látszik,  vagy  el 
sem  olvassa  leveleimet,  vagy  azoknak  tartalmát 
nagyon  is  hamar  elfelejti.  Pedig  —  folytatá  el- 
komolyodva —  mindjárt  elutazásod  után  részlete- 
sen írtam  meg  neked,  hogy  szegény  Vetter  Laura 
halálos  ágyán  rám  bízta  egyetlen  gyermekét,  kereszt- 
leányomat, kit  árván,  egészen  elszegényedve  ha- 
gyott   hátra.    Nem     sajátságos,     hogy    Laura     már 

meg? 

Szelényi  csakugyan  legtávolabbról  sem  emléke- 
zett édes  anyja  levelére.  A  mi  nem  őt,  vagy  leg- 
feljebb a  hozzá  legislcgközelebb  álló  személyeket 
érintette,  oly  kevés  fontossággal  bírt  előtte,  hogy 
nem  terhelte  vele  emlékező  tehetségét.  Nálánál 
diszkrétebb  ember  már  azért  sem  létezett,  mert 
mindent  elfelejtett,  mi  mások  viselt  dolgaiból  érté- 
sére esett.  Bűnbánó  arczczal  ölelte  át  édes  anyját. 

—  A  körülményeket  tekintve  —  mentegetőd- 
zött —  tán  megbocsátható,  ha  első  perczben 
eszembe  nem  jutott  mama  akkori  levele.  így  hát 
ez  a  kis  madonna  ezentúl   állandó    háztársuk  lesz  ? 

—  Adná  az  ég,  hogy  állandó  maradjon  1  —  fe- 
leié Althausenné  sajátságos  nyomatékkal,  egy  gyors 
pillantást  vetve  férjére,  ki  elmosolyodott.  —  Meg- 
vallom, hogy  eleinte  rettegtem  az  új  elemtől,  mit 
házamhoz  kell  fogadnom.  De  ez  a  gyermek  való- 
ságos áldásnak  bizonyult.  A  megtestesült  szívjóság 
és  szendeség,  eszménye  minden  női  erénynek,  a 
mint  te  szoktad  azt  képzelni  Pista. 

Szelényi  zavarában  elpirult. 

—  Mily  rajongó  dicséret!  Ha  mama  így  foly- 
tatja, még  féltékenynyé  válok  jövendőbeli  igazi 
leánya  nevében. 

És  gyors,  majdnem  ijedelemhez  hasonló  válto- 
zást véve  észre  édes  anyja  arczán,  erőltetett  neve- 
téssel  folytatá : 

—  Mama  csak  nem  gondolta,  hogy  olyan  gye- 
rek vagyok,  ki  azért  hagyja  ott  sokféle    teendőjét, 

Wohl  Stefánia:  AranyfOtt.  I.  ,, 

hogy  mamája  előtt  sikereivel  dicsekedhessek.  Sok- 
kal fontosabb  dolog  hozott  ma  ide.  Legújabb  bo- 
londságomhoz akarom  áldását  kérni.  Képzelje, 
Szentendrey  Mária,  kit  mama  Félix  leirásából  már 
ismer,  ama  bátor  kis  leány,  ki  egy  egész  életre 
rám  meri  magát  bízni. 

Althausenné  egy  hirtelen  mozdulattal  kiszabadí- 
totta magát  fia  karjaiból.  Tréfás  vidámsága  éppen 
nem  fogott  rajta,  sőt  elhalványult  és  még  előbb  oly 
nyájas  arcza  hideg  és  kemény  lett. 

—  Mindenesetre  sajátságos  parthie  a  szabad- 
elvű párt  győztes  előharozosának  —  feleié  gúnyo- 
san, míg  gyors  léptekkel  kezdett  fel-alá  járni,  mi 
szokása  volt,  ha  valami  felizgatta. 

—  Miért  mama?  Nem  ismerek  Szentendrey 
Károlynál  szabadelvűbb  embert. 

—  Én  seml  —  bizony ítá  Althausen. 

—  Ah,  tehát  Szentendrey  Károlyt  akarod  el- 
elvenni, ez  másl  Mert  a  család  nőtagjairól  csak 
annyit  tudok,  hogy  az  öreg  asszony  a  kékvér  csen- 
des rögeszméjében  szenved,  míg  Filoména  tökéle- 
tes bolond  e  tekintetben. 

—  Hogy  mama  stilusában  folytassam,  nem  szán- 
dékozom sem  a  nagymamát,  sem  a  tante-ot  el- 
venni —  feleié  Szelényi  szárazon.  —  Máriát  Ká- 
roly bácsi  nevelte. 

Althausenné  keresztbe  tett  karokkal  állt  meg  fia 
előtt. 

—  Ha  engem  kérdeztél  volna,  azt  mondtam 
volna,  ne  végy  el  mágnásnőt  —  monda  jéghide- 
gen. —  De  nem  kérdeztél,   még  pedig   valószínű- 

leg  azért  nem,  mert  előre  tudtad,  mit  fogok  vála- 
szolni. Ezen  emberek  nem  életrevalók.  Nincs  meg- 
állapodott erkölcsi  érzékük,  mert  azt  hiszik,  hogy 
nekik  minden  szabad.  Ennélfogva  születésüket  nem 
tekinthetjük  külső  esetlégnek,  mit  ignorálhatnánk, 
hanem  jellemhibának,  mely  javíthatatlan.  Mind- 
annyian szívok  mélyén  meg  vannak  győződve 
arról,  hogy  más,  nemesebb  anyagból  valók,  mint 
embertársaik  és  ez  annyira  kificzamítja  minden 
gondolatukat  és  érzésöket,  hogy  egészséges  ész- 
járásról szó  sem  lehet  náluk.  Hidd  el  —  tört  ki 
keserűen  —  úgy  érzem  magam,  mintha  oly  nőt 
vennél  el,  kinek  családjában  örökös  baj  az 
őrültség  I 

Pista  ingerülten  fel  akart  ugorni,  midőn  Althau- 
sen  karjára  tette  kezét.  Finom,  gúnyos  mosoly  ját- 
szott ajkai  körül  és  neje  ezen  mosoly  előtt  lesü- 
tötte szemeit. 

—  Nem  találod,  kedves  Elzám,  hogy  kissé  na- 
gyon is  elragadtattad  magadat  előítéleteid  által  ?  — 
kérdé,  hosszú  szakállát  simogatva,  míg  Szelényi 
összeszorított  ajkakkal  és  zsebeibe  tett  kezekkel 
támaszkodott  hátra  székében  és  felbámult  a  meny- 
nyezetre.  —  Ha  nem  vigyázol,  magad  esel  azok- 
nak hibájába,  kiket  elitélsz  és  jogosulatlan  ellen- 
szenved rögeszmévé  fajul. 

—  Ellenszenvem  nem  jogosulatlan. 

—  Dehogy  nem.  Ha  valakinek,  úgy  nekünk  nincs 
jogunk  ezeknek  az  embereknek  bármit  is  szemökre 
vetni.  Örökös  hibájuk  talán  jellemhiba,  mint  te 
mondod,  de  mindenesetre    olyan  jellemhiba,    mely 

a  mi    hibáink  kifolyása.  Ha    mi    nem  volnánk    oly 
alázatosak,  ők  nem  lehetnének  oly  fenhéjázók. 

—  Frázis! 

—  Dehogy  frázis.  Nekik  ma  már  nincsenek  más 
kiváltságaik,  mint  azok,  melyeket  a  társaság  enge- 
délyez nekik,  midőn  álfölényüknek  meghódol.  És 
aztán,  mindenkinek  jogában  áll  a  maga  társaságát 
megválogatni,  csak  ezeket  a  szegény  ördögöket  tá- 
madják meg  kizárólagosságuk   miatt. 

—  Talán  bizony  sajnálod  őket  ? 

—  Azt  éppen  nem,  arra  nem  szorultak.  De 
mindenesetre  pártjukat  kell  fognom,  látva,  hogy  azon 
ürügy  alatt  vonakodol  mágnásnőt  a  családba  fogadni, 
mert  a  mágnások  kizárólagosak. 

Althausenné  ajkába  harapott.  Férjének  talpra- 
esett logikája  ellen  nem  volt  felebbezés.  De  azért 
még  sem  engedett.  Felelni  akart,  de  Althausen 
megelőzte. 

—  Ez  az  egész  vita  különben  nem  méltó  hoz- 
zánk, Elza  —  monda  komolyan.  —  Ha  mi  nem 
vagyunk  képesek  az  e  fajta  kicsinységeken  felül- 
emelkedni, hogy  követelhetjük  az  olyanoktól,  kik 
előítéletektől  áthatott  légkörben  nevekedtek?  Pedig 
azt  hittem,  rég  megegyeztünk  abban,  hogy  nem 
törődünk  azzal,  kik  vagy  mik  azon  emberek,  kik- 
kel érintkezni  vagyunk  hivatva.  Csak  azt  nézzük, 
milyeneknek  bizonyulnak  bővebb   megismerés  után. 

—  Ügy  van  mama !  —  kiáltá  Szelényi,  édes 
anyja  kezeit  megragadva  és  ajkához  emelve.  — 
Ismerd  meg  előbb  Máriát  és  csak  aztán  itélj  vá- 
lasztásom   fölött.  Hidd    el,    nem    vennék    el    olyan 

nőt,  ki  méltatlan  arra,  hogy  leányod  legyen.  És 
azután  —  én  Máriát  szeretem !  —  tévé  hozzá  ki- 
törő melegséggel. 

Althausenné  arcza  oly  heves  küzdelmet  árult  el, 
mely  férje  és  fia  előtt  szükségképen  úgy  tűnt  fel, 
mintha  épen  nem  állna  arányban  az  alkalommal. 
A  nehézkesebb  anyagból  szabott  férfitermészet,  pozi- 
tivabb érzékeivel  képtelen  azon  finom  szálakat  fel- 
fedezni, melyekből  némely  nő  lelkében  a  rokon- 
és  ellenszenv,  a  ragaszkodás  vagy  gyűlölség  szö- 
vődnek bámulatos  szivósságú,  kitartó  érzésekké.  Ha 
Elza  báróné  elmondja,  nővére  szerencsétlenségétől 
eltekintve,  részben  mily  látszólagosan  felületes 
tapasztalatokból  szilárdult  meg  benne  sok-sok  év 
előtt  az  ellenszenv  azon  osztály  ellen,  melyből  fia 
mátkáját  választá,  legfeljebb  elmosolyodtak  volna. 
Még  Althausen,  ezen  ember,  ki  a  világon  legjob- 
ban ismerte,  sem  sejthette,  hogy  ezen  tapasztalatok 
főjelentősége  abban  rejlik,  mikép  elválaszthatlanul 
összeforrtak  ifjúsága  keserű  nagy  csalódásával. 

ugy,  a  mint  a  dolog  állt,  férje  érvei  meg  nem 
győzhették,  de  igenis  hatott  reá  fia  közvetlen  fel- 
kiáltása, hogy  Máriát  szereti.  Ez  aztán  olyan  érv 
volt,  melynek  ezen  makacs,  kissé  megkérgesedett, 
de  igazán  nőies  szív  nem  tudott  ellentállni  és  mi- 
dőn Liza  és  a  gyermekek  már  beléptek,  már  szent 
volt  köztük  a  béke.  Althausenné  legalább  látszó- 
lagosan engedett  és  a  kedélyes  ebéd  alatt  Szelényi 
csakhamar  megfeledkezett  a  kellemetlen  kis  epi- 
zódróJ,  mely  azt   megelőzte. 

De  lehetetlen  is  lett  volna  magát  e  kedves  csa- 

ládi  körben  jól  nem  érezni  és  azon  teljes  bizalom 
és  ragaszkodás  hatását  nem  tapasztalni,  mely  férj 
és  nő  minden  tekintetéből  és  szavából  nyilvánult. 
Szelényinek  ugyan  állítólag  hibázott  Betti  néni,  kit 
az  őszszel  oltárhoz  vezetett  a  legközelebbi  város 
főorvosa.  E  nélkülözés  azonban  nem  igen  látszott 
meg  rajta,  sőt  nagy  megadással  vigasztalta  magát 
a  szemben  ülő  Lizá>^al.  A  leányka  elragadóan  ked- 
ves volt,  Piroskával  és  Juliskával  (Althausen  tős- 
gyökeres magyar  neveket  adott  leányainak)  tréfál- 
gatva  és  nagy,  meglepett  szemeit  olykor  Szelényin 
felejtve,  ki  sajátságos  ingert  talált  abban,  hogy  el- 
jegyzésére koczint  azzal  a  leánynyal,  kit  édes 
anyja  nyilván  neki  szánt.  Jól  ismerte  anyját  és 
azonnal  kitalálta,  mire  czélzott,  midőn  azon  óhaját 
fejezte  ki,  bár  maradna  velők  Liza  mindig.  S  most 
önkénytelenül  azon  kezdett  tépelődni,  a  fiatal 
leány  tudomással  bírt-e  keresztanyja  ezen  ter- 
véről. 

Liza  azonban  egészen  elfogulatlan  volt.  Ha 
figyelt  volna  reá  valaki  azon  perczben,  midőn  Alt- 
hausenné  Pista  eljegyzését  mostoha-testvéreivel 
tudatta,  tán  észrevette  volna,  hogy  nagyon  elhalvá- 
nyult. De  akkor  éppen  nem  nézett  rá  senki,  a 
következő  perczben  pedig  arcza  nyomát  sem  mu- 
tatta többé  a  felindulás  e  röpke  jelének. 

—  Hát  Ilmát  hogy  taláhátok?  —  kérdé  Althau- 
senné,  midőn  az  első  meglepetés  és  öröm  zaja 
lecsillapult. 

—  Oh,  oda  át  nagyon  szomorúak  —  feleié  Liza 
komoly,   gondterhes    kifejezéssel    szép    arozán.  — 

Ilma  néni  magánkívül  van  és  Alice  olyan   halvány, 
mint  a  ki  sértet. 

Althausenné  nyájas  arcza  elkomorult. 

—  Nem  bírnak  megvigasztalódni  Félix  indiai 
útja  fölött  —  monda  Pistához  fordulva  —  és  meg- 
vallom, én  se  tudok  belenyugodni.  Midőn  Félix  a 
múlt  héten  itt  volt,  hogy  édes  anyjától  elbúcsúz- 
zék, kértem,  faggattam,  vallattam,  de  nem  bírtam 
semminek  nyomára  jönni,  mi  igazán  okadatolhatta 
volna  ezt  az  őrült  elhatározást.  Ha  Pap  Mihály 
Keletindiába  megy,  annak  van  értelme ;  ő  ott  hama- 
rább csinál  carriéret,  mint  itthon.  De  hogy  Félix, 
ki  most  is  már  egyetemi  tanár,  minek  száműzi 
magát,  az  érthetetetlen, 

—  Félix  mindig  érthetetlen  dolgokat  tesz  — 
feleié  Pista  boszusan.  —  Hetek  óta  mindig  emle- 
gette Indiát,  de  soha  sem  gondoltam,  hogy  meg- 
valósíthatná ezt  a  bolond  tervét.  Képzelheti  meg- 
lepetésemet mama,  midőn  a  minap  Máriától  egye- 
nesen ő  hozzá  hajtatok,  hogy  felkérjem,  legyen 
vőfélyem  és  ő  kereken  megtagadja  kérelmemet, 
azon  ürügy  alatt,  hogy  csakugyan  elutazik.  Mama 
mindig  Félix  pártját  fogta  és  jól  tette,  de  most 
úgy  hiszem,  nehéz  lesz  védelmére  kelni. 

—  Nem  tudom,  anyád  miért  védelmezné?  — 
vcté  közbe  Althausen.  —  Félix  nem  titkolta  mi 
vonzza  őt  Indiába.  Mindnyájunknak  bevallotta, 
hogy  ott  azon  pusztító  járványokat  kívánja  tanul- 
mányozni, melyeknek  fészke  keleten  van.  És  te- 
kintve azt,  hogy  hivatottságból  lépett  azon  pályára, 
mit  ti  tulajdonképen    elleneztetek,    nagyon   termé- 

szetes,  ha  mindent  el  akar  követni,  hogy  azon  ki- 
tüntesse magát.  Hát  te  minek  mentél  Londonba 
és  Berlinbe  és  töltöttél  ott  heteket  és  hónapokat? 

—  Az  egészen  más  volt. 

—  Dehogy  volt  más.  Te  a  nagy  külföldi  politikusok 
csinyjait  akartad  ellesni,  6  meg  a  kolera  furfangját 
szeretné  felfedezni.  És  ha  ez  is  sikerül  barátom, 
nem  tudom,  ki  lesz  köztetek  a  nagyobb  ember. 

—  Csak  előbb  sikerüljön  —  feleié  Pista  szára- 
zon. —  Egyelőre  kétségbeejti  édes  anyját  és  nő- 
vérét, irányomban  pedig  határozottan  barátságtalan. 
Még  esküvőmet  sem  akarja  bevárni. 

—  Alkalmasint  nem  teheti  —  monda  Althausen.  — 
Hisz  Pap  Mihálylyal  tart,  kinek  pedig  pontosan 
el  kell  foglalnia  ottani  állomását. 

Althausenné  hitetlenül  rázta  fejét. 

—  Ez  nem  a  valódi  ok.  Félix  sokkal  önállóbb, 
semhogy  bárki  által  befolyásoltatná  magát,  ót 
valami  elűzi  hazájából,  mit  sem  nekem,  sem  más- 
nak nem  akar  bevallani .  Úgy  hiszem,  csak  egy  lény 
van,  ki  az  igazat  tudja  - —  és  az  Alice. 

—  Kár,  hogy  nem  érek  rá  átmenni  —  feleié 
Szelényi.  Biztos  vagyok  benne,  hogy  szent  kis 
cousineom  nem  állna  ellent   vallatásomnak. 

—  Nem  tudom.  Alice  minden  szelídsége  mellett, 
szakasztott  olyan  mint  Félix.  Ha  egyszer  feltette 
magában  vagy  megígérte,  hogy  hallgat,  tán  a  kín- 
padon se  vallana  be  semmit. 

E  percében  Szelényi  tekintete  Lizára  esett,  ki 
előre  hajolva,  mohón,  szinte  lélekvesztett  érdeklő- 
déssel hallgatta  a  társalgást. 

—  Hát  Liza  kisasszony  mit  mond  ?  —  kérdé 
hozzáfordulva. 

A  fiatal  leány  e  váratlan  megszólításra  könnye- 
dén összerezzent  és  a  feszült  figyelem  kifejezése 
teljesen  eltűnt  arczárói,  a  mint  szende  kék  szemeit 
Szelényire  emelte. 

—  Semmit  sem  mondhatok,  minthogy  báró 
Vanderbiltet  nem  ismerem.  Éppen  Betti  néninél 
voltam  pár  napra,  midőn  a  múlt  héten   itt  járt. 

—  S  mit  is  mondhatna  ez  a  kis  bohó !  —  monda 
Althausenné  felállva  és  Szelényi  karját  véve,  míg 
a  háziúr  az  övét  Lizának  nyújtotta.  —  Valóságos 
pólyásgyerek  —  folytatá  súgva,  a  mint  a  szalonba 
léptek  és  a  kandalló  mellett  helyet  foglaltak.  — 
Annyit  se  tud  a  valódi  életről,  mint  akár  egy 
közénk  leszállt  angyal.  Gyere  csak  ide,    Liza. 

A  fiatal  leány  e  hivásra  a  szalon  másik  végéről 
ama  könnyed,  lebegő  lépéssel  futott  feléjök,  mely 
oly  ingerlő  varázst  kölcsönzött  járásának  és  Alt- 
hausenné előtt  letérdelve,  megcsókolta  kezeit.  Bizo- 
nyos gyermekded  alázat  volt  egész  lényében,  mely 
felette  megnyerőén  hatott   környezetére. 

—  Játszszál  nekünk  valamit,  Pista  nagyon  sze- 
reti a  zenét  —  monda  Althausenné,  a  fiatal  leány 
arczát  megsimogatva. 

Ez  ugyan  csak  részben  volt  igaz,  mivel  Szelényi 
ugyan  szerette  a  zenét,  a  mennyiben  élvezettel 
hallgatott  végig  egy  zenekari  hangversenyt,  vagy 
egy  Wagner-féle  operát,  de  a  szó  legteljesebb  ér- 
telmében irtózott  a  zongorától,  ha  nem  valami 
nagy  művész  játszott  rajta.  Midőn    azonban    Lizát 

a  hangszerhez  vezette  és  néhány  perozig  ott  vesz- 
tegelt, szemeit  kissé  nagy,  de  átlátszó  fehérségű 
kezein  és  lehajtott  szőke  fején  pihentetve,  azt  ta- 
lálta, hogy  minden  esetre  élvezet  őt  játszani  látni, 
ha  a  kissé  hideg  felfogás,  melylyel  elismerésre 
méltó  technika  mellett  előadta  Schumann  Carneval- 
ját,  nem  is  ragadta  el  valami  nagyon.  Majd  láb- 
ujjhegyen tért  vissza  édes  anyjához  és  szivarra 
gyújtva,  kényelmesen  helyezkedett  el  egy  zsö- 
lyében. 

Egy  ideig  komolyan  elbeszélgettek  Szelényi  ter- 
veiről a  jövőre  nézve,  majd  Althausenné  kezét 
fiáéra  téve,  bizonytalan  hangon,  habozva  kérdé : 

—  Tudod-e,  Pista,  min  gondolkoztam  az  elébb  ? 
Nem  értem,  hogy  szerethetted  meg  éppen  Szent- 
endrey  Máriát.  Félixtől  tudom,  hogy  nagyon  is 
határozott  egy  hölgyecske,  ki  jobban  lovagol,  mint 
ő  és  —  latinul  beszél.  Ez  pedig  tudtommal  nem 
a  te  ízlésed. 

Szelényi  kedélyesen    felkaczagott. 

—  Hisz  éppen  az,  mama,  hogy  nem  az  én  íz- 
lésem. Azért  szerettem  belé,  mert  legkcvésbbé  sem 
hasonlít  eszményképemhez. 

—  A  szerelem,  úgy  látszik,  nagyon  megkedvel- 
tette veled  a  paradoxonokat. 

—  Mint  a  legtöbb  emberrel.  Ez  a  furcsa,  és 
az  igazat  megvallva,  kissé  kényelmetlen  érzés  tán 
csak  azért  bír  annyi  hatalommal  fölöttünk,  mert 
merő  ellentétből  áll.  Különben  meg  vagyok  győ- 
ződve, hogy  Mária  kissé  emanczipált  külseje  való- 
ban nőies  nőt    takar  és  ezt  éreztem  ki  belőle,  mi- 

dőn  megszerettem.  Vagy  tán  csak  azért    szerettem 
belé,  mert  észrevettem,  hogy  ki  nem    állhat? 

—  Ki,  Mária? 

—  Mária.  Szinte  hihetetlen,  hogy  határozottan 
gyűlölt,  midőn  megismerkedtünk  és  úgy  bánt  a 
maga  elkényeztetett  fiával,  mama,  mintha  valami 
ostoba,  púposhátú  szegény  ördög  volna.  Ez  már  az 
újdonság  kedvéért  is  érdekelt,  és  úgy  történt  az- 
tán, hogy  addig  nézett  le,  míg  kíváncsivá  nem  vál- 
tam, vájjon  hogy  nézhetnek  ezek  a  szép  sötét 
szemek,  ha  nem  ellen-,  hanem  rokonszenvvel  pil- 
lantanak az  emberre. 

—  És  most,  hogy  kielégítetted  kíváncsiságodat? 

—  Még  kíváncsibb  lettem.  Mária  olyan  könyv, 
mit  nem  lehet  egy  nap  alatt  elolvasni,  és  olyan  nő, 
kit  mindig  újra  meg  újra  meg  kell    hódítani. 

Althausenné  szemei  egy  pcrczig  áthatóan  pihen- 
tek fián. 

—  S  azóta  persze  bevallotta,  miért  voltál  neki 
eleinte  olyan  ellenszenves. 

Szelényi  nevetve  vállat  vont. 

—  Meg  se  kérdeztem.  Általános  elvem  nőknél 
a  «miért»-et  minél  ritkábban  feszegetni.  Mi  sem 
tudjuk  mindig,  miért  teszünk  valamit.  Hát  még  ők  1 

Althausenné  összeránczolta  homlokát. 

—  Te  ezt  az  egész  dolgot  tréfának  tekinted. 
A  házasság  nem  tréfa. 

—  Fájdalom  nem,  mama.  Annál  természetesebb, 
ha  ezt  a  szörnyen  komoly  dolgot  legalább  még 
most  igyekszem  tréfával    elütni. 

—  Hát  Félix  mit  mond   eljegyzésedhez? 

—  Félix?  Valóban  nem  emlékszem.  Természete- 
sen örül,  hogyne  örülne?  Mindig  szerette  Máriát. 

Althausenné  nem  kérdezett  tovább.  Kitűnő  fia 
némely  tekintetben  rejtély  volt  előtte,  még  pedig 
olyan  rejtély,  mely  fölött  nem  szeretett  tépelődni. 
Sokféle  nemes  és  fényes  tulajdonságaival  sehogy 
sem  birta  összegycztetni  azt  a  naiv  kiméletlensé- 
gct,  melylyel  mindig  és  mindenkor  egyenesen 
czéljának  tartott,  a  nélkül,  hogy  csak  egy  futó  gon- 
dolatot is  szentelt  volna  mások  vágyainak,  érzései- 
nek,  de  még  szenvedéseinek  is. 

—  Ha  Szelényinek  lépcsőre  volna  szüksége  és 
nem  volna  kéznél  más,  a  legkedélyesebb  öntudat- 
lansággal felhasználná  e  czélra  legjobb  barátja  holt- 
testét! - —  mondta  felőle  egyszer  fia  bukása  fölötti 
elkeseredettségében  Derecskey  Oszkár.  Althausenné 
ezért  meggyűlölte  a  főispánt,  de  szíve  mélyén  ta- 
lálva érezte  magát,  úgyannyira,  hogy  e  szavak  e 
perczben  is  eszébe  jutottak.  Neki  meg  voltak  a 
maga  nézetei  Félix  távozása  fölött  és  rossz  néven 
vette  Pistától,  hogy  azokat  még  csak  távolról  sem 
sejti.  De  nem  érezte  magát  feljogosítva  arra,  hogy 
kételyeit  és  aggodalmait  közölje  vele.  Csak  mélyen 
felsóhajtott,  míg  szemei  a  sajnálkozás  félreismer- 
hetlen  kifejezésével  keresték  Lizát,  ki  már  rég  felha- 
gyott a  játékkal  és  a  legközelebbi  ablak  mellett 
állva,  látszólagosan  elmélyedve  tekintett  ki  a  csen- 
des, holdfényes   éjbe. 


Elmélyedve  tekintett  k'  ^  csendes,  holdvilágos  éjszakába. 


Wohl   St.  :  Aranyfüst.   1. 

Pap  MiJiály  a  szolcottnál  is  borzasabb  fejjel  ing- 
ujjban ládát  pakolt.  Hosszú,  sovány  alakja  majd 
valóságos  felkiáltójellé  egyenesedett  fel,  majd  olyan 
kérdőjellé  görbült,  melynek  nagyon  ügyes  két  keze 
nőtt.  Csakhogy  e  kezek  ügyessége  csak  akkor  tűnt 
ki,  ha  könyveket  vagy  irományokat  kellett  a  ládá- 
ban elhelyezni.  Ezeket  olyan  szeretettel  és  gond- 
dal forgatták  meg,  mintha  megannyi  drága  emlék 
volna,  míg  a  legszebb  ruhaneműt  is  csak  úgy 
ahogy  tömték  a  hézagok  közé  vagy  hajigálták  bele 
a  ládába. 

—  Hát  mindjárt  kabin etkérdéssel  kezdik?  Ez 
merész  dolog!  —  monda  Pap  Mihály,  felkiáltójel 
minőségében  egy  mellényt  véve  fel  a  mellette  álló 
székről.  Nyilván  a  mellényhez  intézte  szavait,  mert 
merően  nézett  e  ruhadarabra ;  azonban,  mint  vár- 
ható volt,  még  sem  az  felelt,  hanem  a  tábornok, 
ki  elutazásuk  napja  lévén,  már  e  korai  órában  top- 
pant be  a  két  jó  baráthoz  és  Vanderbilttel  sziva- 
rozva beszélgetett. 

—  Merész  bizony.  De  hát  ott  van  Jcllenffy 
mellett  Pista  és  Pistának  minden  szabad.  A  reform 
úgy  fog  keresztűlmenni,  mint  a  parancsolat.  Milyen 
nagy  államférfi  ez   a  szép  szőke  gyerek. 

Páp  Mihály  egy  hirtelen  mozdulattal  megfordult. 

—  Nagy  államférfi!?  Excellenoziád  ugyancsak 
jól  bánik  a  távollevőkkel.  Milyen  pompás  dolgom 
lehet  nekem  is,  mihelyest  excellencziád  hátat  fordít. 
Legalább  is  nagy  orvosi  tekintélynek  dicsér  fel 
hamarjában,  ugy-e? 

—  Ugyan  ne  bolondozzék  Pap.  Nem  dicsértem 
Pistát,  csak  igazat  mondtam. 

—  Meglehet,  hogy  igaz  lesz  egyszer,  excellen- 
cziád. De  ennek  előbb  be  kell  válnia.  Majd  meg- 
lássuk, van-e  az  államtitkár  úrban  elég  akaraterő 
arra,  hogy  nagy  államférfiúvá  váljon. 

A  tábornok  felkaczagott. 

—  Akaraterő !  Ugyan  hallgasd  csak,  Félix.  Hisz 
az  egész  ember  nem  egyéb  makacs,  állhatatos, 
csaknem  kiméletlen  akaratnál  1 

Pap  Mihály  nem  éppen  alázatos  módon  fintorítá 
el   arczát. 

—  Azaz  az  államtitkár  úr  eddig  oly  szerencsés 
volt  azt  akarhatni,  mi  nagyravágyásával  és  érdekei- 
vel összevágott.  De  mi  lesz  majd,  ha  az  ország 
érdekében  olyat  kell  akarnia,  mi  személyes  tetszé- 
sével ellenkezik?  Jézusom  segíts! 

És  Pap  Mihály  szemeit  éghez  emelve,  feje  fölé 
kuksolta  kezeit. 

—  Ha  nem  sietsz  Pap  bácsi,  itt  rekedünk,  — 
szólt  közbe  Vanderbilt,  kinek  arczába  szökött  a  vér. 

Pap  Mihály  morogva  látott  ismét  ládájához,  míg 
a  tábornok  jelentőségteljesen  hunyorgatott  Félixre 
és  homlokára  mutatott. 

—  Miért  haragszik  rá?  —  kérdé  halkan. 

De  Pap  Mihálynak  olyan  füle  volt,  mint  egy 
indusnak.  Újra  megfordult. 

—  Nem  haragszom  az  államtitkár  úrra,  kegyel- 
mes uram.  De  a  legjobb  asszony  se  mondható 
erényesnek,  míg  valami  kísértésen  át  nem  esett  és 
az  uj  seprű  igaz,  hogy  uj,  de  jónak  csak  akkor 
mondjuk,  ha  vén  korában  is  jól  seper.  Majd  öt  év 
múlva  nevezzük  Szelényi  István  ő  méltóságát  nagy 
államférfiúnak ! 

A  tábornok,  ki  eddig  felkelt,  mosolyogva  vere- 
gette meg  a  sovány  ember  vállát. 

—  Nagyon  bölcs  volt,  a  mit  mondott  Pap,  de 
azért  mégis  elhordom  magam,  különben  el  nem 
készülnek  a  pakolással.  Ötkor  mindnyájan  künn 
leszünk  a  vasútnál  —  folytatá  az  ajtóban,  Félixhez 
fordulva.  —  Még  Mária  is  eljön,  Pista  pedig  a 
Házból  ide  készül.  Legalább  így  mondta  nekem 
tegnap. 

Alighogy  a  tábornok  után  betette  az  ajtót,  Félix 
is  hozzáfogott  a  pakoláshoz.  De  neki  nem  ment 
olyan  jól,  mint  Pap  Mihálynak.  Lassan,  kelletlenül 
rakosgatta  holmiját,  olykor  öt  perczig  is  tétlenül 
elmélázva  valami  ruhadarabbal  kezében,  mit  a  helyett 
hogy  becsomagolt  volna,  szórakozottságában  vissza- 
helyezett a  szekrénybe. 

Iszonyúan  fáradt  volt.  Az  utolsó  hetek  ezer 
gondja  és  emésztő  nyugtalansága  teljesen  kimerí- 
tették erejét.  Különösen  nehéz  volt  az  egyetemtől 
megválnia,  hol  előadásai  már  eddig  is  nagy  feltű- 
nést keltettek.  Egy  előadását  a  mikróbok  vándor- 
lásáról  utánnyomattak,  egy  másik  a  bűnügyi  ember- 

tan  köréből  pedig  oly  mérvben  vonta  magára  az 
összes  orvosi  kar  figyelmét,  hogy  nagy  jövőt  jósol- 
tak a  fiatal  tudósnak.  S  most  mindenki  megrótta 
hirtelen  távozásáért,  mely  sokat  ígérő  pályáját 
egyelőre  félbeszakasztja. 

De  ha  édes  anyja  és  Alice  könyei  nem  változ- 
tattak tervén,  mások  ellenvetései  meg  éppen  nem 
tettek  reá  semmi  hatást.  Ama  nevezetes  estén, 
melyen  szándékosan  rombolta  szét  Mária  utolsó 
illúzióit  és  Szelényi  bevallotta  neki,  hogy  a  fiatal 
leányt  el  akarja  venni,  ragadta  meg  először  a  me- 
nekülés legyőzhetetlen  vágya.  Úgy  látszott  neki, 
mintha  csak  akkor  élhetne  tovább,  ha  tengereket 
helyez  önmaga  és  Mária  közé,  holott  a  tapasztalás 
már  eddig  is  megtaníthatta  arra,  hogy  a  szív  szem- 
csalódásai daczolnak  a  külső  távolsággal.  Hisz  eddig 
is  volt  benne  annyi  erő,  hogy  távol  tarthassa  magát 
Máriától,  de  Máriát  nem  bírta  magától  távol  tar- 
tani. Vele  volt  éjjel-nappal,  ébren  és  álomban. 
Előtte  lebegett,  ha  a  szószékről  elvont  tételeket 
fejtegetett  és  édes  arcza,  csábító  szemei  elébe  mo- 
solyogtak a  legszárazabb  könyv  lapjáról  is,  ha  este, 
szokása  szerint,  tanulmányaihoz  fogott.  Leggyakrab- 
ban úgy  látta  maga  előtt,  mint  akkor,  ama  feledhe- 
tetlen napon  a  szigeten,  a  vörösded  levélkoszorúval 
haján,  az  ébredő  érzelem  csodálatos  fényével  nagy, 
világló  szemeiben. 

—  Rögeszme,  halluczináczió !  —  monda  olykor 
megvetően,  lelki  bajának  tünetei  fölött  az  orvos 
czinizmusával  kórhatározatot  hozva.  De  gyarló 
emberi  erő,    véges    tudomány !    Felismerte   baját,  s 


•93 

még  sem  bírta  orvosolni ;  sőt  azt  sem  volt  képes 
megakadályozni,  hogy  az  el  ne  mérgesedjék  a 
gyakori  együttlét  által,  mely  alól  Szelényi  iránt 
való  tekintetből  már  most  ritkán  vonhatta  ki  magát. 

Midőn  Szelényi  először  magával  vitte  Szent- 
endreyékhez,  hogy  ott  ebédeljen  és  velük  töltse  az 
estét,  kétszeresen  rettegett  a  fiatal  leánynyal  való 
találkozástól.  De  rettegése  egy  irányban  legalább 
fölöslegesnek  bizonyult.  Mária  rokoni  szivélyesség- 
gel,  de  ama  palástolatlan  közönynyel  fogadta,  mely- 
lyel  mindenki  és  minden  iránt  viseltetett,  mióta 
életének  nagy  szenvedélye  megragadta.  Csak  Pistát 
látta  és  hallotta,  csak  az  látszott  számára  létezni  és 
átszellemült,  boldogságtól  ragyogó  arcza  és  szemei 
Félixet  még  álmában  is  üldözték,  úgyannyira,  hogy 
azt  a  gondolatot  sem  bírta  többé  elviselni,  hogy 
még  egyszer  együtt  lássa  a  mátkapárt. 

A  mig  így  szótalanul  pakoltak.  Pap  Mihály  oly- 
kor lopva  nézett  reá,  azután  búsan,  gondterhes 
ábrázattal  csóválta  meg  fejét  és  folytatta  foglal- 
kozását. Egyszerre  azonban  hirtelen  kihúzta  óráját 
és  Félix  elébe  állt,  ki  mintegy  álomból  felérczve 
bámult  reá. 

—  Tizenegy  óra  múlt,  báró  I 

Félix  ingerülten  fordult  szekrényéhez. 

—  Mi  közöm  az  órádhoz  ?  Ötig  untig  van  időnk. 

—  Ötig  igen,  de  nem  két  óráig.  Két  óra  huszonöt 
perez,  ekkor  indul  a  személyvonat. 

Félix  érteni  kczdé,  hogy  ezalatt  valami  indít- 
vány lappang.  Nem  felelt,  csak  kérdően  nézett 
barátjára. 

Wohl  Stefánia:  AranyFast    ).  13 

—  Egyszóval,  ha  neked  volnék  báró,  rögtön 
összepakolnék  és  megszökném  a  búcsukomédia  elől. 
Mire  való  az  a  sok  összeölel  kezes,  elérzékenyülés, 
kendőlobogtatás  ? 

Félix  arcza,  míg  Pap  Mihály  beszélt,  csodála- 
tosan felderült  és  a  fiatal  ember  úgy  sóhajtott  fel, 
mintha  valami  nagy  terhet  mozdítottak  volna  el 
szivéről.  Ez  a  nagy  teher  pedig  a  Máriától  való 
búcsú  volt;  a  rózsalevél,  melytől  félt,  hogy  kicsordul 
a  szivét  szinültig  betöltő  keserűség. 

—  Ha  lehetne  —  mormogá  habozva. 

—  Hogyne  lehetne.  Geniális  ötlet  az  egész. 
Nem  is  tudósítjuk  őket,  de  a  legközelebbi  állomás- 
ról olyan  levelet  irunk  nekik,  hogy  el  lesznek  ra- 
gadtatva. 

És  a  hű  ember,  be  sem  várva  Félix  válaszát, 
olyan  buzgósággal  fogott  a  dologhoz,  hogy  nem- 
csak hogy  idején  elkészültek,  de  barátjának  alig 
maradt  mit  tennie. 

Ezalatt  Szelényi  valamivel  korábban  mint  máskor 
hagyta  el  a  Házat  és  hazasietett,  hogy  átnézze 
postáját,  melylyel  fontos  leveleket  várt.  Ezen 
teendőjét  különben  sohasem  mulasztá  el,  még 
olyankor  sem,  midőn  mint  most,  gondolataival  már 
Félixnél  volt,  kivel  számtalan  dolgot  akart  meg- 
beszélni. 

A  személyes  ismerőseitől  vett  leveleket  rendesen 
maga  olvasta  el ;  az  ismeretlen  kézírású  vagy  hiva- 
talos iratokat,  kérvényeket  stb.  pedig  meghitt  titká- 
rának szokta  odaadni,  ki  ha  érdemes  volt,  referált 
róluk,  ha  nem,    egyszerűen    a    papírkosárba   dobta 

azokat.  Most  is  egy  ily  levél  akadt  kezébe,  mely 
azonban  oly  elegáns  volt  és  oly  félreismerhetlenül 
tettetett  nőírást  mutatott,  hogy  szórakozottsága  és 
sietsége  daczára  némileg  felfcölté  érdekét.  Alkal- 
masint afféle  biliét  doux  volt,  minőkkel  mátkasága 
daczára  még  mindig  ostromolták. 

E  tartalmat  sejtve,  lovagias  kötelességének  tartá 
a  levélkét  személyesen  felbontani,  mit  meg  is  tett. 
Egy  kis  papirlap  hullt  ki  a  borítékból,  melyen  a 
várt  érzelemteljes  ömlengések  vagy  pikáns  meg- 
jegyzések helyett,  csupán  e  sorok  álltak: 

« Mária  és  Félix  szeretik  egymást.  Ezért 
száműzi  magát  Félix  és  megy  el  hozzád  Mária  — 
dépit-ből.  Egy  barátnéd.* 

Szelényi  megdöbbenve  legeltette  szemeit  a  levél- 
kén, majd  figyelmesen  megnézte  borítékát,  melyen 
bécsi  postabélyeget  fedezett  fel  és  végre  elmoso- 
lyodott. Ha  a  levél  írója  azt  hitte,  hogy  erőteljes 
rövidségével  drámai  hatást  fog  előidézni,  egyelőre 
el  nem  érte  czélját.  Szelényi  eleinte  nem  hitt  mást, 
minthogy  valamely  csalódott  hölgyecske  kivánja 
magát  ily  módon  megbőszülni  és  csak  bővebb  meg- 
fontolás után  jutott  azon  meggyőződéshez,  hogy  a 
levelet  nem  írhatta  más,  mint  olyan,  ki  bensőbb 
viszonyaikat  ismeri.  Hisz  Félix  lételéről  is  alig 
tudtak  a  nagyvilágban  és  félvilágban,  mely  pedig 
az  egyetlen  két  világ  volt,  mit  Szelényi  valaha 
látogatott. 

És  minél  jobban  elgondolkozott,  annál  komo- 
lyabbá vált,  míg  arcza  utoljára  egészen  elkomorult. 

,3* 


196 

Tán  édes  anyja?  Hirtelen  eszébe  jutott  minden, 
mit  utolsó  társalgásuk  alkalmával  mondott ;  kcrde- 
zősködése  Félix  és  annak  véleménye  után  ...  de 
nem  .  .  .  édes  anyja  nem  tévedhetett  egy  névtelen 
levél  írására,  ő,  kinek  erénye  és  egyszersmind  hi- 
bája volt  a  meggondolatlan  nyiltszivűség. 

Majd  nem  a  levél  írója  kezdé  foglalkoztatni, 
hanem  a  levél  maga.  Tán  először  életében  töpren- 
gett elmúlt  dolgok  fölött  és  igyekezett  mások  maga- 
viseletéből önmagára  nézve  előnyös  vagy  hátrányos 
következtetéseket  vonni.  Visszaemlékezett  Mária 
rejtélyes  ellenszenvére,  midőn  megismerkedtek ; 
Félix  hirtelen  elhatározására,  hogy  Keletindiába 
követi  Pap  Mihályt,  éppen  akkor,  midőn  eljegyzé- 
sét tudatta  vele,  és  most  fontolta  meg  legelőször 
annak  horderejét,  hogy  Mária  csaknem  egy  eszten- 
deig Félix  tanítványa  volt.  Ha  bárki  másról  lett 
volna  szó,  f elsőbbségének  öntudatában  fel  se  vette 
volna  —  de  éppen   Félix! 

A  vér  arczába  szökött  és  felugrott.  A  még  fen- 
maradt  leveleket  idegesen  tolta  oda  titkárának  és 
kocsijába  vetve  magát,  nem  Félixhez,  hanem 
Máriához  hajtatott.  Egyetlen  egy  perczig  sem  jutott 
eszébe  a  leányt  kimélni.  Csak  egyre  gondolt,  a 
saját  megnyugtatására. 

A  fiatal  leány  éppen  a  lovardából  jött  haza  és 
midőn  Szelényit  ily  szokatlan  órában  bejelentették, 
még  annyi  időt  se  vett  magának,  hogy  lovagló 
ruháját  levesse.  Örömtelten,  a  mozgástól  felhevült 
arczozal  szaladt  elébe,  de  jegyesét  feltűnően  ko- 
molynak látva,  megdöbbenve  visszalépett. 

—  Baj  van  ?  kérdé  ijedten. 

Szelényi  szó  nélkül,  hidegen  vette  ki  zsebéből 
a  névtelen  levelet  és  azt  oda  nyujtá  neki,  míg 
tekintete  átható  figyelemmel,  mohón  tapadt  a  fiatal 
leány  kipirult  arczára. 

De  e  szép  arcz  a  felindulás  legcsekélyebb  jelét 
sem  árulta  el.  Mária  elolvasta  a  levelet,  megforgatta 
kezében,  azután  felpillantott,  és  a  szerelem  és 
imádat  oly  ékesszóló  kifejezésével  nézett  a  fiatal 
ember  arczába,  hogy  az  egy  elfojtott  kiáltással 
karjaiba  kapta. 

Midőn  Szelényi  végre  nagysokára  kibocsájtotta 
karjaiból,  a  leányka  elgondolkozva  tekintett  a  levélre. 

—  Nem  képzelhetem,  ki  írhatta  —  monda  fejét 
rázva.  —  Hisz  senki,  de  senki  sem  tudott  róla. 

—  Miről  ?  —  kérdé  Szelényi  újra  ébredő  gyanú- 
val és  úgy  megszorítá  Mária  kezét,  mit  még  mindig 
az  övében  tartott,  hogy  a  leány  felsziszegett. 

—  Huh,  milyen  medve  maga !  —  kiáltá,  kezét 
megfújva,  míg  szemeiben  egykori  igéző  pajkos- 
ságának  egy  sugara  villant  meg.  —  Tudom,  hogy 
holnap  kék  foltjaim  lesznek  a  maga  gyöngéd  érin- 
tésétől. 

Kimondhatlanul  csábító  volt  e  perczben,  szorosan 
testhez  álló  ruhájában,  a  lovaglástól  félig  lebomlott 
nehéz  tekercsekkel  és  felvetett  piros  ajkaival,  melyek 
körül  daczos  mosoly  játszott. 

Szelényi  ingerülten  fordult  el  és  egy  zsölyébe 
veté  magát.  Rendkívül  nehezére  esett  bármely 
percanyi  ingernek  ellentállni  és  legszívesebben  új- 
ból karjaiba  zárta  volna  a  leánykát.  De  mégis  csak 

boszantő  volt,  hogy  tréfálni  képes,  holott  látja, 
hogy  ő  milyen  izgatottsággal  várja  rejtélyes  szavai- 
nak magyarázatát. 

Kis  szünet  múlva  egy  sima,  meleg  kezecske  csú- 
szott az  övébe  és  a  másik  sima  kezecske  feiét 
igyekezett  megfordítani,  mi  nagynehezen,  de  mégis 
sikerült.  Mária  mellette  térdelt  és  szörnyű  bűn- 
bánó arc^czal   nézett  fel  reá. 

—  Már  régen  meggyóntam  volna,  monda  fejét 
lehorgasztva  —  de  az  igazat  megvallva,  mindent 
elfelejtettem.  És  most,  hogy  eszembe  juttatja  c 
dolgot,  az  olyan  gyerekségnek  látszik,  hogy  szinte 
röstellem  elmondani. 

—  Azért  csak  mondja  el  —  feleié  Szelényi, 
kinek  aggodalmai  már  is  eloszlottak.  Nem  így 
szoktak  egy  szerencsétlen  vagy  vétkes  szerelmet 
meggyónni. 

És  Mária  mindent  elbeszélt.  Leírta  a  mulatságos 
latin  leczkéket,  kalandját  a  szigeten,  Filoména  épü- 
letes szónoklatát  és  mindazt,  a  mi  abból  következett. 
Elmondta,  mily  nagy  fontosságot  tulajdonított  azon 
leplezett  sértésnek,  melylyel  Félixet  illette  s  az 
lassankint  mikép  győzte  meg  arról,  hogy  soha  se 
gondolt  vele  komolyan.  És  a  míg  beszélt,  Szelényi 
izgatott  képzeletében  jelenetről-jelenctre  játszódott 
le  ezen  félreértésekből  szőtt  kis  dráma,  melynek 
valódi  jelentősége  a  szinfalak  mögött  történtekben, 
valódi  értelme  a  hős  kérlelhetlen  jellemében  rejlett. 
Ha  Félix  akart  volna,  ha  tudott  volna  akarni  az 
örökösnővel  szemben  és  azok  után,  a  mik  történtek  ? 
Ha  .  .  .  Szelényi  összeszorította  ajkait.  Nagyon  ke- 

$erű  volt  elgondolni,  hogy  az  a  nő  kit  szeret,  tán 
viszont  nem  szeretné,  ha  Félix  erőszakosan  ki  nem 
ábrándítja.  De  egy  pillanatra  rá  már  megmosolyogta 
bohóságát.  Szinte  nevetségesnek  találta  magát  a 
múltba  visszanyúló  féltékenységével,  gyermekes  ta- 
lálgatásaival, Máriával  maga  előtt,  a  mint  az  tér- 
deltében mosolygó  imádattal  néz  fel  hozzá. 

—  Higyjc  el,  —  végzé  be  a  leányka  töredelmes 
vallomását  —  őszintén  azt  képzeltem,  hogy  Vander- 
biltet  szeretem.  Ezen  csalódásom  pedig  mindaddig 
eltartott,  míg  akkor.  Károly  bácsi  ebédjén  együtt 
láttam  magukat,  és  .  .  .  és  .  .  . 

—  És  ?  —   kérdé  Szelényi  halkan. 

—  És  egyetlenegy  pillantásod  megtanított  arra, 
mit  Vanderbilttől  egy  év  alatt  sem  bírtam  megta- 
nulni —  suttogá  Mária,  az  erős  karok  közé  simulva, 
melyek  oly  melegen  átölelték. 

Még  egy  ideig  hiába  tanakodtak  azon,  ki  írhatta 
a  rejtélyes  levelet.  Újból  megnézték  az  írást  és  a 
postabélyeget  és  találgatni  kezdték,  Bécsben  kinek 
lehetett  érdekében  egyetértésüket  megzavarni  mi- 
dőn a  tábornok  belépése  társalgásukat  félbesza- 
kította. 

—  Hát  te  most  mit  keresel  itt?  —  kérdé  Szent- 
endrey  csodálkozva.  —  Azt  hittem,  régen  Félixnél 
vagy. 

Szelényi  felugrott. 

—  ]gazad  van,  m.egbocsájthatatlan,  hogy  még  itt 
vagyok  -  kiáltá  kalapját  fogva.  De  most  szaladok 
és  magukat  biztosan  elvárom  az  indóháznál. 

Ezzel  elrohant,    a    szalonajtót    nyitva    hagyva  és 


az  előszobában  álló  komornyikot  csaknem  fcldöntve, 
midőn  az  ki  akarta  bocsátani. 

Alig  telt  bele  félóra,  midőn  Máriának  nagy  meg- 
lepetésére újból  jelentették,  hogy  jegyese  a  szalon- 
ban várja.  Csakugyan  ott  találta,  még  pedig  határ- 
talan felindulásban. 

—  Képzelje,  hihetetlen,  de  elutaztak!  A  déli 
vonattal  indultak  Bécsbe,  a  kapufélfától  se  véve 
búcsút  és  mindnyájunkat  csúful  felültetve  1  —  kiáltá 
nagy  léptekkel  fel-alá  rohanva  a  szobában. 

Mária  legkevésbbé  sem  osztá  Szelényi  felindulá- 
sát. Jóízűen  elkaczagta  magát. 

—  De  hiszen  ez  pompás !  Ilyen  vígjátékszerű, 
chic  távozást  fel  se  tettem  volna  a  nyugodt,  meg- 
fontolt Vanderbiltről !  — Majd  elkomolyo- 
dott és  még  az  elébb  oly  pajkosan  nevető  szemei 
könyekkel  teltek  meg.  —  Nagyon,  nagyon  sajnálom 
hogy  elment,  mindig  oly  jó  volt  hozzám  —  monda 
halkan,  szelíden,    míg   jegyese    karjára  tévé  kezét. 

Szelényi  ránézett,  felelni  akart,  de  egészen  szo- 
katlan tartózkodással  harapta  el  az  ajkán  lebegő 
szót.  Pedig  ha  hangosan  akart  volna  gondolkozni, 
ha  cl  akarta  volna  árulni  azon  eszmét,  mely  agyán 
keresztűlvillant,  midőn  Félix  váratlan  távozásáról 
tudomást  szerzett,  azt  kellett  volna  Máriának  fe- 
lelnie: 

—  Miattad  ment  el  búcsú  nélkül.  Téged  nem 
bírt  többé  viszontlátni! 

Szelényi  Istvánról  és  nejéről  két  hétig  senki  se 
tudta,  hova  lettek.  A  fiatal  pár  megegyezett  abban, 
hogy  nem  tesznek  nászutat,  mindketten  irtózván 
a  vendéglőszoba  szokásos  idilljétől  és  azon  epi- 
thalamiumtól,  mit  hálálkodó  pinazérek  énekelnek. 
Ezen  ellenszenvükből  nem  is  csináltak  titkot.  De 
igenis  titkot  csináltak  abból,  hogy  Szelényi  a  Kár- 
pátokban fekvő  egy  ódon  várkastélyának  néhány 
szobáját  pazar  fényűzéssel  és  kényelemmel  rendez- 
tette be.  Oda  vonultak  el  az  esküvő  után,  még 
pedig  olyan  titokzatosan,  hogy  azt  se  hagyták  meg, 
hova  küldjék  utánuk  leveleiket. 

Ha  Szelényi  István  egy  tökéletes  roué  életböJ- 
cseségével  kiszámította  volna,  hogy  két  hét  a  pa- 
radicsomból éppen  elég  egy  modern  emberpárnak, 
nem  rendezhette  volna  be  dolgát  okosabban.  Pedig 

csak  határtalan  szerencséje  volt  most  is  a  tényező, 
midőn  mindkettőjük  nagy  búbánatára  az  ország 
ügyei  e  rövid  idő  letelte  után  visszakövetelték 
jelenlétét  a  fővárosba,  akkor,  a  mikor  szájuk  íze 
még  édes  volt  a  méztől  és  még  egyiküknek  sem 
jutott  eszébe  a  kigyó  pikáns  társalgása  után  vá- 
gyakozni. A  sors  ezen  kegyenczei  csak  középig 
szürcsölhették  édes  tartalmát  azon  kehelynek,  mit 
más  kevésbbé  szerencsés  halandók  rendszerint  mo- 
hón ürítenek  fenékig,  hogy  aztán  egész  további 
életükre  a  keserű,  vagy  mi  még  ennél  is  rosszabb, 
az   ízetlen    üledékkel  legyenek  kénytelenek  beérni. 

Midőn  aztán  Pesten  palotájukban  berendezked- 
tek, életök  magától,  minden  erőlködés,  minden 
előleges  kellemetlen  összekoczczanás  nélkül  zökkent 
a  helyes  kerékvágásba.  Máriát,  kit  az  elmúlt  év 
tapasztalatai  és  küzdelmei  csodálatosan  megérlel- 
tek, a  szerelmes  pásztor  átalakulása  az  elfoglalt 
hivatalnokká  --  az  a  fatális  átalakulás,  mely  oly 
sok  szép  szem  együgyű  könyeibe  kerül  —  ki  nem 
ábrándította.  0  előre  tudta,  hogy  munkás  ember 
neje  lesz,  kinek  a  szerelem,  a  családi  élet  ritka 
pihenője,  kinek  küzdelmei  messze  elvonják  ottho- 
nának békés  révpartjától  és  egész  igyekezete  arra 
irányult,  hogy  maga  egyedül  ne  maradjon  ez  ott- 
honban, hogy  őt  egyedül  ne  hagyja  a  harczban. 
Férjének  társa  akart  lenni  mindenek  előtt  és  egész 
erejével  dolgozott  azon  végzetes  szellemi  szakadás 
bekövetkezése  ellen,  mely  olykor  a  legjobb  házas- 
ságot is  hiányos  tőredékké  silányítja. 

Szelényi  István  éppen  akkor  élte   át  élete  legfé- 

nycscbb,  de  a  mellett  leglázasabb  és  küzdeJemtel- 
jesebb  korszakát.  Egy  év  múlva  belügyminiszter 
lett  s  bár  nem  ő  állt  a  kormány  élén,  mindenki 
tudta,  hogy  tulajdonképen  6  értelmi  szerzője  mind- 
azon reformoknak,  melyeknek  sajátos  iránya  meg- 
zavarta a  pártkjntorna  egyhangú  változataihoz  szo- 
kott füleket.  Elérkezett  az  a  nap,  midőn  a  sza- 
badelvűek azt  kiáltották  reá,  hogy  arisztokrata, 
az  arisztokraták  pedig,  hogy  szabadelvű.  Ugyany- 
nyira,  hogy  a  felsőház  újjászervezése  alkalmával, 
mely  csaknem  a  válság  szélére  sodorta  a  kormányt, 
egy  elmés  ellenzéki  publiczista  azt  írta  felőle, 
hogy :  ez  az  egykori  néptribun,  a  demokráczia 
arisztokrácziájának  prófétája. 

Ellenfele  gúnyból  hangoztatta  e  paradoxont,  mit 
Szelényi  a  következő  ülésben  jelszóként  tűzött 
zászlajára.  Csak  az  ellen  szabadkozott,  hogy  valaha 
néptribun  lett  volna,  a  mennyiben  —  mint  monda  — 
soha  sem  hízelgett  tisztelt  polgártársainak  azzal, 
hogy  blouse-ot  öltött  volna,  hanem  inkább  arra 
igyekezett,  hogy  megkedveltesse  velük  a  saját 
szalonkabátjának  szabását.  A  politikai  népnevelés 
ezen  hazánkra  nézve  mindenesetre  új  módszerét  azzal 
kezdte  meg  az  új  kormány,  hogy  a  választói  jogot 
a  lehető  legvégső  határokig  terjesztette  ki. 

Ezen  első  reform  még  megjárta  ;  ezt  elég  bé- 
késen fogadták,  lévén  a  szoczializmussal  való  ka- 
czérkodás  a  modern  politika  egyik  fővonása.  Mi- 
dőn a  kormány  azonban  komolyan  hozzáfogott 
ahhoz,  hogy  a  tőke  és  rang  azon  furcsa  vegyül é- 
két  feloszlassa,  mit  akkor  főrendiháznak    neveztek, 

egyszerre  olyan  tekintélyes  ellenzék  támadt  a  Ház 
aranyborjujmádásban  vagy  mágnáspietásban  sínylő 
tagjaiból,  hogy  a  kormánynak  óriási  küzdelmébe 
került,  míg  végre  részben  megvalósíthatta  eszmé- 
nyét, azaz :  a  válogatás  elvére  alapított  kormány- 
rendszert. Arra  persze  általában  nem  gondolhattak, 
hogy  szenátust  szervezzenek  és  sokkal  ügyesebb 
diplomaták  is  voltak  annál,  mintsem  hogy  ajtóstól 
rontottak  volna  be  előítéleteink  és  szabadalmaink 
féltett  szentélyébe.  Az  újítóknak  be  kellett  érniök 
azzal,  hogy  a  született  főrendiek  számának  még 
sokkal  nagyobb  korlátozásával,  a  különböző  társa- 
dalmi és  gazdasági  érdekkörök  képviselőit  választás 
útján  juttassák  a  felsőházba. 

A  bölcseség  ezen  « extráit  double»-ja,  a  hogy  az 
új  felsőházat  csúfolták,  sok  tréfára  adott  alkalmat, 
így  egy  élczlap  «találkozó  szélsőségek »  czímen  két 
pompás  képet  közölt  az  egykori  és  jelenlegi  kor- 
mányelnökről. Az  egyik  Madame  Tussot  jelmezé- 
ben éber  szemmel  sakkozott  rugókon  mozgó  viasz- 
bábjaival, mig  a  másik  Janus  fejű  (az  egyik  arcz 
JelenfFy,  a  másik  Szelényi  vonásait  viselte,)  mint 
Göthe  Zauberlehrling-je,  csaknem  belefúlt  az  ál- 
tala idézett  és  többé  le  nem  rázható  kitűnőségek 
árjába,  mely  alatta,  fölötte,  mellette,  mögötte  és 
előtte  betöltötte  a    tért. 

Szelényi  jókat  kaczagott  e  képen,  de  Mária 
szörnyen  rossz  néven  vette  azt.  Nem  tűrhette,  ha 
szentségtelen  kézzel  nyúltak  bálványához,  kinek 
törekvéseiben  a  maga  tapintatos  és  semleges  mód- 
jára,   de    egész    szívvel    és    lélekkel    osztozkodott. 

A  milyen  szorgalommal  tanult  meg  egykor  fivére 
kedvéért  latinul,  olyan  kitartással  sajátította  el  most 
a  bel-  és  külpolitika  minden  csinját-binját  és  annyi 
államtudományos  könyvet  olvasott,  a  fenforgó  kér- 
dések oly  tökéletes  ismeretére  tett  szert,  hogy 
bátran  részt  vehetett  volna  bármilyen  értekezlet- 
ben. Mindazáltal  egy  cscppett  se  sajnálta,  hogy 
ezt  nem  teheti,  sőt  férje  nézeteit  ismerve,  még  a 
Házak  üléseire  is  csak  nagy  ritkán  járt  el. 

Vállalkozóbb  honleányok,  kik  megedződtek  a, 
fájdalom  1  csak  nők  körében  folytatott  egyleti  gyű- 
lésezés  tüzében,  kissé  lenézték  e  gyáva  tartózko- 
dásáért. Rossz  néven  vették  tőle,  hogy  eszét  és 
befolyását  fel  nem  használja  afféle  «Primrose»  vagy 
«Cowslip))  ligák  szervezésérc,  melyeknek  segélyé- 
vel végre  a  magyar  hölgyeknek  is  kijutna  a  maguk 
része  a  férfiak  által  oly  csúnyául  bitorolt  politikai 
szereplésből.  De  Mária  csak  férje  szalonjában  kí- 
vánt elnökölni  és  más  szereplésre  nem  vágyott, 
mmt  arra,  a  mely  kijutott  neki,  ha  Szelényi  olykor 
mégis  megunva  a  harczot,  azon  rövid  tartamú,  de 
mély  levertségnek  engedett,  mely  a  legszívósabb 
természeteken  is  erőt  szokott  venni.  Mária  készí- 
tette azt  az  antik  keretben,  férje  íróasztala  fölött 
függő  táblát,  melyre  sajátos,  határozott  kezeírásá- 
val az  «Excelsior  !»  szót  írta  fel  és  ha  szükségét 
látta,  az  c  szóba  foglalt  bátorító,  buzdító  lelkese- 
dést maga  is  ki  tudta  fejteni.  Tevékeny  szerepe 
volt  akkor  is,  ha  Szelényi  bizalmasan  megbeszélte 
vele  terveit,  vagy  pedig  indulatossága  és  hatalmas- 
kodása által  elragadtatva,  előre  közölte    vele    azon 

kellemetlen  igazságokat,  melyekkel  ellenfeleinek 
közelebb  kedveskedni  szándékozott.  Ilyenkor  aztán 
Mária  addig  adott  neki  igazat  és  oly  kegyetlenül 
szidta  az  ellenzéket,  míg  Szelényi  igazságérzete 
felébredt  és  Mária  túlzásai,  melyeket  jóakaró  el- 
nézéssel megmosolygott,  visszaadták  egész  higgadt- 
ságát. Államtudományos  képzettségét  meg  éppen 
csakis  bizalmas  körben  árulta  el  a  fiatal  asszony. 
Férjének  egy  éltes  kollegája  egyszer  egy  ebéd  al- 
kalmával, meglepetten  bámulta  azt  az  élénk  érde- 
ket és  feltűnő  alaposságot,  melylyel  vitáikban 
részt  vett. 

—  Hogy  szeretheti  egy  ilyen  szép  asszony  eny- 
nyire  a  politikát?  —  kérdé  végre    enyelegve. 

Mária  finom  mosolylyal  emelte  nagy  szemeit  az 
öreg  úrra. 

—  Nem  a  politikát  szeretem  —  feleié  szeli- 
dcn  —  hanem  a  férjemet. 

És  csakugyan,  ha  Szelényi  a  helyett,  hogy  ál- 
lamférfi, esetleg  fűszerkereskedő,  Mária  épp  oly 
teljes  odaadással  tanulmányozta  volna  a  caukor  és 
kávé  árfolyamait,  mint  a  milyennel  a  jelen  körül- 
mények között  az  országgyűlési  tudósításokat  ki- 
sérte nagy  figyelemmel. 

A  míg  a  felsőház  válsága  tartott,  a  fiatal  asz- 
szonynak  nagyon  rossz  napjai  voltak.  Nemcsak, 
hogy  alig  látta  a  Házban  vagy  értekezletekben  el- 
foglalt férjét,  de  még  akkor  sem  volt  benne  öröme, 
ha  végre  hazakerült.  Szótalan  és  rosszkedvű  volt 
és  még  éjjel  is  szakadatlanul  dolgozott. 

Szelényi  tudniillik  kevés  dolgot  adott  titkárainak. 


Beszédeit  maga  fogalmazta,  nagyjából,  ama  merész 
vonásokkal,  melyek  oly  megkapó  realizmussal  állí- 
tották a  helyzetet  a  hallgató  elé.  A  kidolgozás 
beszédközben  történt,  még  pedig  szebben,  szaba- 
tosabban, mint  a  hogy  azt  a  legügyesebb  toll  te- 
hette volna.  Mindig  akkor  beszélt  legjobban,  ha 
a  beszéd  fogalmazásánál  minél  több  tért  hagyott 
az    inspirácziónak. 

Míg  férje  éjjel  írt,  Mária  többnyire  a  dolgozó- 
szoba kandallója  mellett  hintaszékében  olvasgatott, 
s  ott  néha  el  is  aludt,  csak  Szelényi  karjaiban 
ébredve  fel,  ki  a  magas  termetű  délczeg  asszonyt 
úgy  vitte  át  a  hálószobájukba,  mint  egy  gyerme- 
ket. Szelényinek  jól  esett,  ha  így  munkakőzben  el- 
beszélgethetett Máriával,  vagy  felolvashatott  neki 
^gy~^gy  részletet  készülőben  lévő  munkájából. 
A  fiatal  asszony  tapintatos  szerénysége  teljesen  el- 
fcl  ejtette  vele  a  nők  szellemi  alárendeltségére  vo- 
natkozó régi  elveit,  melyekben  egy  más,  követelőbb 
modorú  nő  még  jobban  megerősítette  volna. 

Az  utóbbi  időkben  azonban  feléje  se  nézett  a 
feleségének.  Egy  nagy  beszédén  dolgozott  s  minél 
többet  igazított  rajta,  mit  máskor  nem  igen  szokott 
tenni,  annál  kevésbbé  tetszett  neki  munkája,  annál 
türelmetlenebbé,  indulatosabbá  vált.  Végre  a  má- 
sodik éjjel  —  éppen  éjfélt  ütött  az  óra  —  inge- 
rülten ugrott  fel  és  a  kéziratot  darabokra  tépve. 
Íróasztala  alá   dobta. 

—  Vigye  őket  az  ördög !  —  kiáltá  kitörő  dühvel. — 
Ha  nem  akarnak  üdvözülni,   menjenek  pokolba  1 

Mária    e    kitörésre    egyetlenegy    szót    se    szólt. 

Oly  kjcsinynyé  tette  magát  hintaszékében,  hogy 
szinte  eltűnt  benne  s  miután  Szelényi  semmi  szán- 
dékot se  mutatott  arra,  hogy  szobájukba  vigye,  csen- 
desen felkelt  és  szótlanul,  lábujjhegyen  utána  ment. 

Bzen  éjjel  sajátságos  nesz  zavarta  meg  a  Sze- 
lényi palota  csendjét.  Alighogy  a  ház  ura  elszuny- 
nyadt,  megelevenedtek  a  szobák  és  lebegő  léptek 
suhantak  el  a  süppedékes,  neszfogó  szőnyegek  fö- 
lött. Ha  a  régibb  cselédek  valamelyike  esetleg  fel- 
ébred és  a  szobákba  bepillant,  bizonyára  esküdni 
mer  arra,  hogy  a  Szelényiek  fehérasszonya  átláto- 
gatott a  fővárosba  és  a  fiatal  úrnak  hálószobájából 
kilebegve,  átment  az  öltözőn  és  a  két  kis  szalonon, 
míg  végre  a  kegyelmes  úr  dolgozószobájában  eltűnt. 

Szelényi  István  másnap  reggel  még  rosszabb  ke- 
délyhangulatban kelt  fel,  mint  a  milyenben  lefeküdt. 
Kegyetlenül  szidta  magát,  a  miért  tönkre  tette  két 
éjjeli  munkáját,  mit  egy  kis  igazitással  pompásan 
fel  lehetett  volna    használni. 

Kedvetlenül  itta  meg  teáját  és  mielőtt  a  Házba 
ment  volna,  benyitott  a  dolgozóba,  hogy  Íróaszta- 
lából néhány  fontos  iratot  magához  vegyen. 

S  a  mint  ott  sietősen  kotorászva  tovább  szidja 
magát,  szeme  egy  nagy  kéziraton  akad  meg,  mely 
az  íróasztal  közepét  elfoglalja.  Olyan  kézirat  ez, 
minőt  még  sohasem  látott;  nagy  fehér  ívekre  ra- 
gasztott, sűrűn  teleírt  egyenetlen  papírdarabokból, 
furcsa  szakadozott,  foldozott  külsővel,  mint  valami 
kezdetleges  térkép.  S  a  mint  jobban  megvizsgálja, 
látja  hogy  ez  a  sajátságos  alakú  és  mégis  oly  pe- 
dáns  szabatossággal,    tisztán     összeragasztott    akta 


Láh'a,  hogy  ez  ...  a  tegnap  darabokra  lépett  országházi  beszéd. 
■Wohl  St.  :  Aranyfüst.   I.  ^°9-  'ap- 

nem  egyéb    —    mint    a    tegnap    darabokra    tépett 
országházi    beszéd. 

Szclényi  egy  perczig  szótalan  meglepetéssel 
bámult  megmentett  munkájára ;  kétszer-háromszor 
hitetlen  mosolylyal  forgatta  meg  ,  kezeiben,  azután 
visszadobta  az  asztalra  és  egy  pár  óriás  lépéssel 
bentcrmett  a  hálószobában. 

—  Maga  kis  boszorka !  Egyetlen,  aranyos,  bo- 
lond kis  feleségem !  —  kiáltá,  Máriát,  ki  a  nagy 
menyezetes  ágy  szélén  ülve  harisnyát  húzott,  kar- 
jaiba kapva  és  úgy  összecsókolva,  hogy  lélekzete 
elállt.  Azután  lelkendezve  és  olyan  óvatosan, 
mintha  czukorból  volna,  tette  le  ismét  az  ágy 
szélére. 

—  Maga  angyal  1  Hogy  kireperálta  a  maga  in- 
dulatos, meggondolatlan  fejre  ostobaságát! 

Mária  kaczagva  fonta  fehér  karjait  férje  nyaka 
köré. 

—  A  nő  hivatása!  —  feleié  két  csók  között 
tréfás  ünnepélyességgel.  —  Nem-e  nekünk  kell  a 
sebeket  bekötözni,  miket  kíméletlen  férfikezek  üt- 
nek —  még  ha  a  sebesült  egy  országházi  beszéd 
volna  is  ? 

És  Mária  ápoltja  fényes  sikert  aratott.  Éppen 
ez  a  beszéd  nagyban  hozzájárult  ahhoz,  hogy 
hosszú,  elkeseredett  vita  után,  de  mégis  tetemes 
többséggel  keresztül  meni  a  főrendiház  nagy  hord- 
erejű reformja. 


Wohl  Slcfinla  :  Aranyfast.  I.  i  ^ 

A  fiatal  pár  házassága  második  évében  a  nyár 
egy  részét  Szel ény ben  tölte.  Azaz  csak  Mária 
vonult  el  oda  hosszabb  időre,  nagyanyja  hirtelen 
halála  után,  mely  oly  mélyen  megrendítette  a  fia- 
tal asszonyt,  hogy  minden  áron  szabadulni  kivánt 
a  városi  zajból,  melyből  az  első  esztendőben  csak 
azon  két-három  hétre  menekült,  mit  Szelényi  dol- 
gaitól elvonhatott.  A  miniszter  persze  csak  olykor, 
pár  napra  jöhetett  ki  neje   látogatására. 

Althauscnné  eleinte  fázott  attól  a  gondolattól, 
hogy  menye  ily  közel  szomszédságában  telepszik 
le.  Az  öreg  dáma  azt  hitte,  hogy  aflFéle  nagy  igényű, 
elkényeztetett  hölgyecskévcl  lesz  dolga,  ki  igazi 
«jó  falusiaknak*  fogja  őket  tekinteni  és  kinek  min- 
den rossz  lesz,  mit  ők  teljes  világéletükben  jónak 
találtak. 

De  ebben  aztán  csakugyan  csalódott.  Mária 
azon  rokonszenves,  minden  szenvelgéstől  ment, 
igénytelenséggel  bírt,  mely  éppen  azok  között  ta- 
lálható fel  leggyakrabban,  kik  születésüktől  fogva 
a  rang  és  vagyon  minden  előnyében  részesültek. 
Neki  a  pompa  és  kényelem  oly  megszokott  és 
ennélfogva  oly  közönyös  dolog    volt,    hogy    annak 

hiányát  másutt,  vagy  másoknál  nem  vette  észre. 
Sőt  utazás,  vagy  a  havasokban  való  vadászat  al- 
kalmával, melyre  férjét  mindig  elkísérte,  mosolygó 
jó  kedvvel  tűrt  minden  olyan  nélkülözést  és  ké- 
nyelmetlenséget, mely  komornáját  például  könyekre 
fakasztá. 

Hamar  beletalálta  magát  az  árokházi  életbe  is, 
melynek  puritán  egyszerűsége  oly  sajátságos  ellen- 
tétet képezett  a  kastély  csaknem  fejedelmi  diszé- 
hez. Ha  néhány  napot  ott  töltött,  pontossága, 
melylycl  a  családot  egybegyűjtő  nyolcz  órai  reg- 
gelin megjelent,  bizonyára  meglepte  volna  még 
Filoména  grófnét  is.  Aztán  Liza  példájára  ellen- 
zős kötényt  vett  fel  és  Althausenné  lobogó  szalla- 
gos  hófehér  főkötője  után  indulva,  kamarába,  pad- 
lásra, pinczébe  ellátogatott,  mely  helyiségek  pél- 
dás rendjét  és  kápráztató  tisztaságát  nem  győzte 
eléggé    dicsérni. 

Vendég  létére  a  nap  több  részét  kénye-kedve 
szerint  használhatta  volna  fel.  De  anyósának  ked- 
vében akarván  járni,  szigorúan  alkalmazkodott  a 
napirendhez,  mely  kérlelhetlen  szigorral  juttatá  ki 
minden  órának  a  maga  foglalatosságát. 

Nyilvánuló  igyekezete  idő  folytán  meghozta  gyü- 
mölcsét. Althausenné  megkezdte  kedvelni  menyét, 
főkép  mióta  Szelényben  tett  látogatásai  alkalmával, 
ott  nyomát  sem  találta  annak,  mit  « főrangú  ren- 
detlenségnek és  pazarlásnak*  szokott  nevezni.  Ha 
Mária  nem  is  volt  szíve  szerinti  gazdaasszony,  a 
mennyiben  személyesen  semmihez  sem  nyúlt  és 
éppen    azon     időtájban    lovagolt,     írt    vagy    olva- 

sott,  mikor  háztartása  után  kellett  volna  néznie, 
mégis  olyan  szépen  vitte  házát,  olyan  ügyességgel 
tudta  cselédeit  betanítani,  hogy  az  öreg  dáma  ér- 
teni kezdte  fiát,  ki  akárhányszor  mosolyogva  meg- 
jegyzé:  hogy  Mária  rendkivüli  adminisztratív  te- 
hetségét tekintve,  semmit  sem  sajnál  jobban,  mint 
azt,  hogy  nem  teheti  meg  államtitkárjának. 

Egy  nap  estefelé,  a  mint  az  árokházi  kastély 
verandáján  fekete-kávéztak,  Althausenné  egyszerre 
férjéhez  fordult. 

—  Csak  azt  szeretném  tudni,  Alice  miért  tar- 
tózkodik annyira  Máriától '{  Mária  nem  veszi 
észre,  mert  tán  azt  hiszi,  hogy  Alice  mindig  ilyen, 
de  nekünk,  a  kik  ismerjük,  magaviselete  méltán 
feltűnőnek  látszik. 

Althausen  elmosolyodott. 

—  Ne  bántsd  Alicet,  —  monda  kedélyesen.  — 
Szeszély  lesz  az  egész. 

—  Alice  nem  szeszélyes,  sőt  eszményi  önfelál- 
dozásában tán  a  legtökéletesebb  lény,  melylyel 
valaha  találkoztam.  Egy  időben  azt  hittem,  hogy 
sejtem  mi  okozza  Mária  iránt  zaló  hidegségét,  de 
Félix  derült  levelei  után  itélve,  úgy  látszik  csalód- 
tam. Jövőre  egyenesen  megkérdezem. 

—  Ugyan  hadd  el  —  vágott  közbe  Althausen, 
ki  pipájával  szájában  nagy  léptekkel  járt  fel-alá  a 
verandán.  —  Csak  egy  esetben  van  jogunk  fel- 
szólítás nélkül  mások  dolgaiba  avatkozni,  ha  t.  i. 
az  illetőnek  életét  menthetjük  meg. 

—  Mintha  csak  gróf  Szenten dreyt  hallanám  — 
enyelgett    Liza.    —    Althausen     bácsi    szakasztott 

olyan    elveket    vall,     mint    6.     Jaj,     beh    józanok 
maguk ! 

—  Volt  időnk  kijózanodni  —  feleié  Althausen 
mosolyogva.  —  A  mivel  persze  a  világért  sem 
azt  akarom  állitani,  hogy  Károly  az  én  korombeli 
volna  —  folytatá  Liza  vállát  megveregetve. 

—  Ne  is  állítsa  Althausen  bácsi,  mert  De- 
recskey  Blanche-al  gyűlik  meg  a  baja  —  feleié  a 
leányka  pajzánul.  —  Blanche  csak  a  múltkor  kér- 
dezte a  tábornoktól,  szakálla  nem  őszült-e  meg 
hirtelen,  valami  nagy  lelki  rázkódtatás  következté- 
ben, miután  éppen  nem  illik  fiatalos  arc^ához. 

—  Blanche  úgy  udvarol  a  tábornoknak,  hogy 
valóságos  botrány,  —  monda  Althausenné  méltat- 
lankodva. 

—  Inkább  a  tábornok  udvarol  Blanchcnak,  Teg- 
nap mondta  Georgine,  hogy  csakis  nővére  ked- 
veért jön  ki  ide  annyit.  És  igaza  lehet,  mert  ki 
végett  is  jönne  ?  —  És  Liza  kérdően  emelte  gyer- 
mekded ártatlan  tekintetét    Althausem-a. 

—  Ki  végett?  Hát  Mária  végett,  vagy  a  végett, 
hogy  Nándorral  vadászszon,  kit  ugyancsak  meg- 
szeretett —  feleié  Althausenné.  —  Különben  ha 
Blanche  valóban  érdekli,  már  könyörületből  is  ki 
kellene  őt  ábrándítani. 

Althausen,  ki  nagy  kedvét  lelte  abban  ha  nejét 
mustrálhatta,  mit  a  különben  oly  önérzetes,  határo- 
zott asszony  türelmes  szelidséggel  viselt  el,  —  ha 
ugyan,  mellesleg  mondva,  csak  csekélységről  volt 
sző,  —  vállára  tette  kezét. 

—  Javíthatatlan  vagy!  —  monda  feddő  hangon. 

Mi  közöd  már  megint  akár  Szentcndrey  Károly- 
hoz, akár  ahhoz,  hogy  Blanche  grófnénak  udvarol  ? 
Hátha  cl  akarja  venni  ?  Nem  csodálnám.  Születésre, 
nevelésre,  sőt  korra    nézve    is    egészen    hozzávaló. 

—  Igen,  és  pár  év  alatt  tönkretenné,  —  feleié 
Althausenné  szárazon.  —  Ez  a  népség  fülig  van  az 
adósságban  és  míg  a  leányok  párisi  ruháikat  a  har- 
matos réten  hurczolják  végig,  Derecskeyné  az  n  . . .  i 
piaczra  küldi  himezett  ingeit,  hol  potom  áron  fe- 
csérli el  azokat,  ha  pénzszűkében  van.  Egy  órával 
múltkori  nagy  ebédjük  előtt,  foglaltak  náluk.  És  a 
mellett  az  a  gőg,  az  a  középkori  elfogultsági 

Liza  ki  Elza  báróné  mellett  térdelt,  most  egy- 
szerre felugrott. 

—  Kocsi  érkezik,  —  kiáltá  előrehajolva.  És  csak- 
ugyan már  szaladva  jöttek  a  kis  leányok  a  kertből 
azon  hirrel,  hogy  Mária  jön. 

Néhány  perez  múlva  a  fiatal  asszony  fogata  meg- 
állt a  veranda  előtt  és  Mária  a  gyeplőt  a  mögötte 
ülő  groomnak  odadobva,  Althausen  segélyével  le- 
szállt a  bakról.  Viruló  színben  volt  és  szoborszerű 
tökélylyel  szabott  Utzl-ruhája  úgy  feszült  a  falusi 
élet  nyugalma  következtében  megtelt  szép,  ruga- 
nyos idomokhoz,  hogy  öröm  volt  ránézni. 

—  Lizáért  jöttem,  mama,  —  kiáltá  a  fiatal  asz- 
szony,  anyósát  megölelve.  Azután  tréfás  kétség- 
beeséssel hozzátéve  :  —  Nézze,  mit  sürgönyöz  ne- 
kem Pista,  most  az  utolsó  perczben,  mikor  semmim 
sincs  a  háznál  és  azt  se  tudom  hogy  fogom 
mindnyájukat  elhelyezni.  Olvassa  csak,  Althausen 
bácsi  —  —  — 

—  «A  tiz  órai  vonattal  érkeiünk.  Dortmund, 
Náthánffy  Móricz,  Elcpi  Muncsi,  Károly,  én.  Hívd 
meg  Althausent,  Tarday  Vinczét  és  Dcrccskeyéket. 
Holnap  agarászunk))  —  olvasott  Althausen  hiva- 
talos komolysággal,  azután  a  táviratot  mosolyogva 
összehajtva :  Ez  aztán  az  elemi  csapás  —  folytatá  — 
egy  bejelentett  sáskaraj,  mely  ugyancsak  gondot 
adhat    az    ilyen  tapasztalatlan    kis    gazdasszonynak. 

—  S  ha  még  csupa  jó  ismerős  volna!  —  pa- 
naszkodott Mária.  —  De  az  ilyen  Náthánffy  Móri- 
czok  mindig  feszélyeznek,  főkép  itteni  egyszerű  kis 
fészkünkben.  Alázatos  szerénységük  alól  kiérzem  a 
kritikát  és  mivel  csakugyan  nem  süttethetek  nekik 
aranyborjú  szeleteket,  sokkal  szivesebben  ülnék  asz- 
talhoz nélkülök. 

—  Csakhogy  Mária  grófné  elfelejti,  hogy  egy 
Náthánffy  meg  nagyon  szívesen  ül  asztalhoz  önök- 
kel és  azt  a  cseresnyét,  a  melylyel  megkínálják, 
sokkal  többre  becsüli  a  saját  aranyborjú  szeletei- 
nél. Különben  meg  vagyok  győződve,  hogy  csak  ő 
miatta  rendezi  Pista  ezt  a  mulatságot.  Hisz  Ná- 
thánffy köti  meg  az  új  kölcsönt  a  p  .  . . .  i  bankkal. 

Mária  vállat  vont. 

—  Még  fétirozni  kell  majd  azt  a  pénzcszsákot,  — 
monda  megvetően,  —  és  nemcsak  neki,  de  még  az 
agarának  is  udvarolni.  Derecskcy  Kamii  ló  beszélte, 
hogy  szörnyen  nagyra  van  vele,  mert  a  walesi  her- 
czegtől  vette  egy  olyan  összegen,  a  milyet  alig 
adna  valaki  a  mostani  uráért. 

Althausenné  nevetve  mutatott  a  mellette  lévő 
zsöllyére. 

—  Ülj  le  egy  perezre,  hisz  szörnyen  felmele- 
gedtél. 

—  Köszönöm  mama,  sietnem  kell.  Te  pedig  Liza, 
fuss  és  tedd  fel  a  kalapodat,  holnapi  toilettedet 
majd  utánunk  küldi  mama,  úgy-e   bár  ? 

A  fiatal  leány  nagyon  piros  volt  és  szemei  a  szo- 
kottnál is  jobban  fénylettek.  Nyilván  örült  a  kilá- 
tásban lévő  mulatságnak,  de  még  sem  mert  Máriá- 
nak engedelmeskedni.  Kérdően  nézett  Althausennéra. 

—  Tulajdonképen  minek  kell  neked  Liza  ?  — 
kérdé  az  öreg  dáma.  —  Tudod,  hogy  nem  szere- 
tem, ha  a  te  nagyvilági  uracsaiddal  találkozik.  Nincs 
is  meg  az  erre  való  routineja. 

—  Csak  egyszer  engedje  meg,  mama  —  kérte 
Mária  Althausenné  kezét  megsimogatva.  —  Annyi 
a  teendőm,  hogy  igazán  nem  tudom  mit  csinálnék 
Liza  nélkül.  És  aztán  az  urakkal  úgy  se  lesz  sokat. 
Nem  lovagol  és  el  nem  kisérheti  a  vadászokat  s 
ha  azok  este  haza  jönnek,  rendesen  olyan  fárad- 
tak, hogy  felénk  se  néznek. 

Althausenné  fenyegetve  emelte  fel  ujját. 

—  Ne  hazudjál  Mária.  Annyit  hallottam  a  Sze- 
lényi-kártyaorgiákról,  hogy  a  hátam  is  borsódzott 
bele. 

—  No  bizony,  Derecskeyné  tarokkparthie-ja  is 
imponál  mamának!  A  minap,  mikor  reggeli  négy 
óráig  tarokkoztak,  elaludtam  a  szalonban.  Liza  leg- 
feljebb kettőst  alhatik  velem. 

Az  öreg  dáma  nem  ellenkezett  többé.  Egy  igenlő 
fejmozdulatára  Liza  felszökött  a  lépcsőn  és  pár 
perez  múlva  a  kis  amerikai  kocsiban  ült  Mária  mel- 

lett,  ki  kedveért  lemondott  azon  élvezetről,  hogy 
maga  hajtsa  lovait. 

A  fiatal  asszony  nagyon  megszerette  Lizát,  A  le- 
ányka naiv  bámulatával,  odaadó  gyermekded  ra- 
gaszkodásával, mely  oly  kellemes  ellentétet  képezett 
Alice  tartózkodó  hidegségéhez,  teljesen  megnyerte 
szivét.  Althausenné  csalódott,  Mária  nagyon  is 
észrevette  Alice  ellenszenvét.  De  miután  azt  nem 
bírta  magának  megmagyarázni,  idő  folytán  beletörő- 
dött és  Lizával  kárpótolta  magát,  kit  elszokott 
árasztani  boldog,  bizalmas  csevegésével,  melynek 
főtárgya  természetesen  férje  volt  és  melyet  a  fiatal 
leány  rokonszenves,  igéző  mosolylyal  és  soha  el 
nem  lankadó  figyelemmel  hallgatott.  Liza  rendesen 
kevés  szavú  volt,  ritkán  és  csak  vonakodva  mon- 
dott véleményt,  soha  sem  vitatkozott,  de  vJrág- 
szerűen  lehajtott  szőke  fejével  oly  ékesszólóan  tu- 
dott hallgatni,  hogy  Derecskey  Kamilló  váltig  erő- 
síté,  mikép  ő  a  vidék  legszellemdúsabb  hölgye. 

Szelényi  István  ellenkező  véleményen  volt.  Mi- 
után néhányszor  hasztalanul  igyekezett  a  fiatal  le- 
ánynyal hosszabb  társalgásba  ereszkedni,  kegyetlenül 
gúnyolódott  felesége  új  barátnője  fölött.  Azt  állí- 
totta, hogy  Mária  úgy  van  vele,  mint  Staelné  azzal 
a  siketnémával,  kit  egy  ünnepély  alkalmával  mel- 
léje ültettek  s  kiről  ebéd  után  úgy  vélekedett  a 
bőbeszédű  irónő  —  hogy  rendkivül  szellemes  ember  1 

—  Maga  barbár  I  —  pattogott  Mária  a  saját 
csacskaságára  irányzott  csapást,  barátnője  miatti 
felháborodásában,  fcJ  sem  véve.  —  Egy  ilyen  an- 
gyalról azt  mondani,  hogy  siketnéma  I 


si8 


^-  Hisz  nem  a  füle  és  szája  siketnémák,  hanem 
az  esze  az  —  feleié  Szelényi  —  s  ez  mellesleg 
mondva  semmit  sem  von  le  angyalságából.  Régi 
dolog,  hogy  az  együgyűeké  a  mennyország,  — 
folytatá  felesége  arczát  megcsipkedve,  ki  boszúsan 
kezére  ütött. 

Ha  Szelényi  azonban  ma  az  utón  látta  volna 
Lizát,  milyen  élénkséggel  kérdezi  ki  Máriát  a  hol- 
napi társaságra  nézve  és  milyen  jóizüen  élvezi  a 
fiatal  asszony  talpraesett,  élezés  válaszait,  mégis 
némi  kételye  támadt  volna  eszének  siketnéma- 
sága  fölött.  Liza  jókat  kaczagott,  főkép  Náthánffy 
Móriczon. 

—  De  azért  valahogy  ne  gondold,  hogy  nem 
disztingvált  külsejű  ember  —  folytatá  Mária.  — 
Olyan  korrekt  gentleman,  mint  akár  Derecskey 
Oszkár.  És  aztán  nemcsak  kitűnő  képviselő,  ki  a 
budgetviták  alatt  felette  okosan  —  hallgat,  de  nagy 
Maecenás  is,  mi  nem  csekély  érdeme.  Szörnyen  fel 
szokott  6  fogni  az  olyan  művészeken,  kiknek  már 
nincs  szükségük  reá. 

—  Gonosz  vagy  Mária.  Úgy  látszik,  nem  szere- 
ted NáthánflFyt. 

—  Még  az  kellene,  hogy  szeressem  1  Utálom  a 
dölyf  és  alázatosság  azon  furcsa  vegyűlékét,  mely- 
nek titkát  tán  csak  ez  a  rosszul  megkeresztelt  ná- 
bob  bírja. 

—  Jó,  hogy  ezt  Althausen  bácsi  nem  hallja. 
Majd  adna  neked,  Mária. 

—  Althausen  bácsi  sem  szereti  NáthánflFyt.  Még 
pedig    természetesen  nem  azért  nem  szereti,  mert 

zsidó  volt,  hanem  azért,  mert  a  rápazarolt  kereszt- 
víz daczára  még  ma  is  olyan  szemita,  a  minőknek 
az  antiszemiták  szidják  a  szemitákat. 

—  S  hogy  jön  az  mégis,  hogy  gróf  Dortmund 
Béla  olyan  jól  van  vele!  Csak  a  minap  hallot- 
tam, hogy  mindig  együtt  vannak,  pedig  azt  mond- 
ják, hogy  Dortmund  a  leggőgösebb  mágnások 
egyike. 

—  Dortmundnak  szüksége  van  Náthánffyra,  ő 
rangirozta.  Azután  egy  megyebeliek,  sőt  közel 
szomszédok.  Náthánfiynak  nem  kevesebb,  mint 
neg)'venezer  forintjába  került  Dortmund  tavalyi 
megválasztatása.  De  az  meg  is  hálálta  ezt  az  áldo- 
zatkészséget, még  pedig  fényesen.  Azóta  tegeződik 
NáthánflFyval. 

—  Negyvenezer  forint  egy  tegezésért !  Gróf 
Dortmund  drágán  tartja  ezt  a  szócskát.  Nem  gon- 
dolod, Mária,  hogy  Gcorginc  és  Blanche  olcsób- 
ban adnák  ? 

Mária  boszúsan  fintoritá  el  arczát.  Neki  is  rosz- 
szul  esett,  hogy  a  Derecskey  leányok  következete- 
sen «kisasszonyozták»  Lizát,  de  ez  utóbbinak  ne- 
vében sokkal  büszkébb  volt,  mintsem  hogy  bosszú- 
ságát elárulta  volna  előttük. 

—  Hát  Elepi  Muncsi  ki  ?  —  kérdé  Liza  rövid 
szünet  múlva. 

—  Elepi  Muncsi  ugyanaz,  ami  Derecskey  Kamilló 
és  még  néhány  tuczat  hasonló  modorú  uracs,  kiket 
pompásan  össze  lehetne  egymással  téveszteni.  Kü- 
lönben gróf,  kinek  uradalmai  a  «trente  et  qua- 
ranteo    birodalmában  fekszenek.  Szóval  a  kaszinó- 


flóra  azon  osztályához  tartozik,  mit  Pista  oly  talá- 
lóan  « Dudva  casinoensis»-nek  nevezett  el. 

Ezen  utóbbit  malicziát  Liza  tán  nem  is  értette. 
Eleget  társalgott  ugyan  Derecskeyékkel  és  Máriá- 
val, hogy  megbarátkozzék  azon  sajátos,  olykor  oly 
rejtett  értelmű  nyelvezettel,  mit  a  « nagyvilági  esprit 
tájszólásának*  lehetne  nevezni,  de  a  puritán  Árok- 
háza ugyancsak  nem  volt  annak  teljes  elsajátítására 
alkalmas  hely.  S  minek  is  sajátította  volna  el  ?  Sze- 
génysége és  függő  helyzete  kizárták  azt  a  való- 
színűséget, hogy  ezen  tudománynak  valaha  igazi 
hasznát  vehesse.  Sőt  Althausenné,  bár  nagyon  jó 
volt  hozzá,  kérlelhetlen  józanságában  soha  egyetlen- 
egy alkalmat  sem  mulasztott  el,  melyen  lelkére 
köthette,  mikép  szegény  és  árva  leány  létére  csak 
igen  szerény  igényekkel  nézhet  a  jövő  elé.  S  Liza 
tudta,  hogy  ez  nem  lehet  máskép.  Annak  idejében 
maga  a  sors  volt  az  ellen,  hogy  jóltevőnője  ama 
tündér  keresztanyákhoz  váljék  hasonlóvá,  kik  hamu- 
pipőkékből királynőket  csinálnak. 

Másnap  reggel  a  vadásztársaság  teljes  számban 
találkozott  a  Szelényi-ház  tágas  udvarán.  Liza  és 
Alice  a  kis  kastély  egy  erkélyéről  nézték  a  «Meet»-et 
míg  az  erkély  alatt  lézengő  Elepi  Muncsi  és  De- 
recskey  Kamilló,  ki  nem  fogytak  a  sajnálkozásból, 
hogy  Liza  nem  vehet  részt  az  agarászatban.  Ná- 
thánfly  Móricz  ezalatt,  azon  elvéhez  hiven,  hogy 
egy  érett  korú  comtesse  (ha  ugyan  teljesen  be  van 
fogadva  a  szoczietásba)  többet  ér  egy  ifjú  polgár- 
leánynál,  feléje  se  nézett  az  erkélynek,  hanem  ki" 
zárólagosan  csak  Blanchenak  szentelte  magát,  ki 
lóháton  még  mindig  gyönyörű  jelenség  volt.  Az  idő 
a  két  szép  grófleánynyal  annyiban  nagylelkűen  bánt 
el,  a  mennyiben  termetüket  inkább  fejlesztette, 
mint  lapította,  mi  mindenesetre  hozzájárult  frisse- 
ségök  megőrzéséhez.  A  nők  ugyan  műértő  meg- 
vetéssel nyilatkoztak  ezen  fejlettségről,  mely  főkép 
Blanchenál  majdnem  a  túlságba  csapott  át,  de  a 
profán  férfiak,  kiknek  a  medici-i  Vénus  hiába  hir- 
deti évszázadok  óta  azon  tökélyt,  mely  a  bájak 
mérséklésében  rejlik,  nagyon  kedvesnek  találták 
ezen  —  a  párisi  fűzővállnak  hála  —  a  derék  kar- 
csúságát ki  nem  záró  teltséget. 

Blanche  különben  be  nem  érte  Náthánffy  hódo- 
latáva],  a  tábornoknak  is  minduntalan  ő  vele  kel- 
lett foglalkoznia,  bár  nyilvánvaló  volt,  hogy  az  er- 
kély nagy  vonzerőt  gyakorol  Mária  elegáns  alakú 
nagybátyjára,  ki  még  Dortmund  Béla,  a  tökéletes 
gavallér  ezen  mintaképe  mellett  sem  vesztett  elő- 
kelőségéből. 

—  Alice  poltron  —  kiáltott  fel  gróf  Szent- 
endrey  Károly  a  leánykákhoz  —  de  fogadni  mer- 
nék, hogy  Liza  kisasszony  egy  pár  leczke  után  úgy 
lovagolna,  mint  a  parancsolat. 

—  És  azután  mit  csinálnék  ezzel  a  tudomány- 
nyal ?  —  mosolygott  Liza.  —  Nincs  lovam. 

—  Tessék  válogatni  Liza  kisasszony  —  vágott 
közbe  Szelényi  István,  egy  udvarias  kézmozdulat- 
tal. —  Egész  istállóm  rendelkezésére  áll. 

Szelény  ura  hófehér  lován,  most  inkább  mint 
valaha  hasonlított  Artus  király  mondakörének  vala- 
mely óriás  hőséhez.  A  mint  a  fiatal  leány  lenézett 
reá  és  tekintete  a  hatalmas  vállakhoz  és  széles, 
tompa  fehérségű  nyakhoz  tapadt,  mit  a  hátrahaj- 
tott gallér  szabadon  hagyott,  sajátságos,  csaknem 
az  önkívületig  menő  szédülés  fogta  el,  mely  arra 
kényszeríté,  hogy  a  falhoz  támaszkodjék.  De  azért 
el  nem  sápadt,  sőt  érezte,  mint  szökik  arczába  a 
forró,  áruló  vér. 

—  Mily  kegyetlenül  tréfál  —  monda  bizony- 
talan hangon,  szemeit  Szelényiről  elkapva.  —  Hisz 
ön  tudja  legjobban,  hogy  Elza  néni  soha  sem  en- 
gedné meg,  hogy  lovagoljak. 

—  De  azt  csak    meg    nem    tilthatja,    hogy    leg- 

alább  egyszer  lássam  lóháton  —  makacskodott  a 
tábornok,  ki  a  tündöklő  pírt,  mely  a  fiatal  leány 
arczát  elözönlé,  az  indítványa  fölötti  örömnek  tu- 
lajdonítá.  —  Holnap  reggel  meglássuk,  amazon- 
nak termett-e  vagy  sem? 

—  Gróf  Szentendrey!  —  kiáltott  most  Blanche, 
már  vagy  negyedszer  e  reggelen,  és  midőn  a 
tábornok  engedelmesen  melléje  termett:  —  Mi- 
előtt új  amazonokat  nevelne  —  monda  legédesebb 
mosolyával  —  lásson  kissé  a  régiekhez  is.  Nem 
tudom  nyergemnek  mi  baja  ? 

Blanche  ma  nem  találta  helyét  a  nyeregben  s 
minduntalan  segítségét  vette  igénybe  a  tábornok- 
nak, kinek  vagy  a  kengyelvason  kellett  valamit 
igazítania,  vagy  a  kantárszárat  lazítania. 

Gondos  vizsgálat  után  a  tábornok  éppen  azon 
véleményének  adott  kifejezést,  hogy  Blanche  grófné 
nyerge  tökéletesen  rendén  van,  midőn  a  ház  felől 
egy  éles  nőhang  újból  nevén  szólítá. 

—  Figaro  qui,  Figaro  qua,  -  nevetett  Szent- 
endrey, a  nyitott  ablak  felé  fordulva,  melyből  egy 
félrecsapott  csipkefőkötős,  őszhajú  nőfej  hajolt  ki, 
óriási  regáliával  szájában. 

Csak  azt  akartam  mondani  tábornok  ^ 
jegyzé  meg  ezen  feltűnő  jelenség  —  hogy  magára 
bízom  a  leányokat,  főkép  Blanchet,  ki  nagyon 
vakmerő. 

A  tábornok  katonásan  köszönve  hajtotta  meg 
magát  a  nyeregben. 

—  Nagyba  veszem  c  megtisztelő  bizalmat,  grófné. 
Csakhogy  nem  hiszem,  mikép  eleget  tehessek  fel- 

adatomnak,  ha  egyszer  Náthánffy  nemes  tüze  ma- 
gává] ragadja  Blanche  grófnét  is. 

És  gróf  Szentendrey  jól  tettetett  aggodalommal 
mutatott  Náthánffyra,  kinek  alacsony,  szikár  alakja 
azzal  a  hősies  elszántsággal  ülte  meg  a  lovat,  mely 
elárulta,  hogy  a  «haute  fináncéi)  ezen  kimagasló 
kitűnősége  éppen  nem  tartozik  a  centaurok  nem- 
zetségéhez. 

Náthánfly  szokása  szerint  kedélyesen  elmoso- 
lyodott. Ez  volt  az  ő  rendes  válasza,  nemcsak 
az  ilyen  ártatlan  tréfákra,  de  a  legkegyetlenebb 
élczekre  is,  melyeknek  olykor  czéltáblául  szolgált 
ezen  körben,  hová  pénze  kegyelméből  betolakodott. 

E  perczben  Mária  megjelenése  végre  jelt  adott 
az  indulásra.  A  társaság  párosan  sorakozva,  lassan 
vonult  ki,  végig  a  széles  úton,  mialatt  Derecskeyné 
feje  is  eltűnt  az  ablakból  és  Alice,  édes  anyját 
csengetni  hallva,  befutott  a  szobába.  Csak  Liza 
maradt  még  az  erkélyen  s  mosolyogva  intett  majd 
a  tábornoknak,  majd  Derecskey  Kamillónak,  kik, 
a  míg  csak  lehetett,  visszafordultak  a  nyeregben 
és  egy-egy  bohó  tréfát  röpítettek  a  fiatal  leány 
felé. 

Jókedvük  azonban  csak  addig  fogott  Lizán,  míg 
közel  voltak  hozzá.  Alig  távoztak  oly  messzire, 
hogy  évődéseiket  nem  folytathatták,  midőn  a  fia- 
tal leány  arcza  egészen  elsötétült,  míg  hosszan, 
merőn,  makacs  kitartással  tekintett  a  lovasok  után. 
Nem  bírt  megválni  c  fényes  nagyvilági  képtől, 
mely  arczkifejezése  után  itélve,  éppen  nem  szol- 
gált örömére.  Azok,  kik  Liza  angyali  gyermekded- 

ségeért,  ártatlan  szerénységéért  rajongtak,  ugyan- 
csak megdöbbentek  volna  a  sóvár,  szenvedélyes 
vágyódás  fölött,  mely  most,  hogy  egyedül  volt,  oly 
ékesszólón  beszélt  szép,  színtelen  arczából  és  azt 
évekkel  öregebbnek,  érettebbnek  tünteté  fel.  A  nagy 
szemekben  lázadó  elégedetlenség  égett,  finom  orr- 
czimpái  remegtek,  mint  egy  nemes  paripáéi,  me- 
lyet akarata  ellenére  veszteg  tart  a  lovas  gyakor- 
lott keze  és  összeszorított  biboros  ajkai,  mintha 
erőnek  erejével  fojtották  volna  vissza  azt  a  türel- 
metlen, követelő  kérdést:  Így  lesz-e  ez  mindig? 
Mindig  csak  messziről,  az  árnyékból  kell-e  néz- 
nem, mint  élik  át  mások  ragyogó  napfényben  az 
életet  ? 

így  állt  ott  még  soká.  Összekulcsolt  kezekkel, 
Szelényi  István  fehér  lovát  és  vállas  alakját  mo- 
hón követve  szemeivel,  míg  végre  az  egész  fényes, 
lármás  karavánt,  mint  valami  délibábot,  elnyelte  a 
messze  róna. 

Ekkor  lassan  megfordult  és  a  szobába  lépett. 
A  vak  asszony  épen  harmoniumához  ült  és  kezei 
halk,  zengzetes  hangokat  csaltak  ki  a  hangszer- 
ből, míg  Alice  bájos,  finom  fejét  csipkemunkájára 
hajtva,  az  erkélyajtó  mellett  telepedett  le.  A  szoba 
levegője  nehéz  volt  a  rózsa-  és  vanilia-illattól, 
mely  a  nyitott  ajtókon  és  ablakokon  beszűrődött 
és  Liza  érezte,  hogy  rosszul  lesz,  ha  itt  kell  ma- 
radnia. 

—  Nem  jösz-e  át  egy  kicsit  velem,  Alice?  — 
kérdé,  hogy  kevésbbé  udvariatlan  színben  tüntesse 
fel  gyors  távozását. 

Wohl  Stcfini*  :  AranyfQit.   i.  15 

A  fiatal  leány  derült  mosolylyal  emelte  reá  őz- 
szemeit  és  édes  anyjára  mutatott.  —  Most  nem, 
Liza  —  feleié,  a  mint  azt  rendesen  tenni  szokta, 
ha  bármire  felszólították,  mi  Ilma  bárónétól  el- 
távolította volna.  —  Majd  később,  ha  ráérek,  át- 
megyek egy  pillanatra. 

—  Bár  én  is  itt  maradhatnék,  oly  békés,  oly 
csendes  itt  nálatok!  —  tört  ki  Lizából,  kiben  e 
perczben  azon  gyois  átváltozások  egyike  ment 
végbe,  melyeken  nem  bírt  uralkodni.  Épp  oly 
szenvedélyes,  oktalan  irigység  fogta  el  Alice-al 
szemben,  ki  kolostori  magányában,  folytonos  ön- 
feláldozás mellett  meg  tudta  óvni  lelke  derűjét, 
mint  a  minővel  az  imént  Mária  vagy  Blanche 
után  tekintett.  Öt  perczczel  előbb  sajnálta,  hogy 
nem  herczegnő,  e  pillanatban  akár  apáczaruhát 
öltött  volna. 

—  Hát  maradj  itt,  gyere,  ülj  le  mellém  —  fe- 
leié Alice  nyájasan. 

—  Nem  lehet,  képzelheted,  hogy  nem  csak  szép 
szemeim  kedvéért  jött  értem  tegnap  Mária.  Dol- 
gom van  odaát. 

—  Annál  jobb.  Így  hamarább  telik  az  idő,  míg 
a  vadászok  hazakerülnek. 

—  ]gazad  van  —  mosolygott  Liza,  kinek  arcza 
ismét  megszokott  szelíd  kifejezését  viselte. 

Midőn  átment,  hogy  rendeleteit  kiadja  a  nagy 
ebédre,  s  Mária  meghagyása  szerint  a  vendégek 
szobáit  végig  járja  és  végre  a  terített  asztalt  és 
a  szalonokat  virágokkal  ékesítse,  miben  mindig 
nagy    ügyességet  és  Ízlést  fejtett  ki,  e  megszokott 


foglalkozásokat  még  unalmasabbaknak  találta,  mint 
máskor.  S  rossz  kedve  nem  javult,  midőn  öltöz- 
ködésre került  a  sor.  Alig  bírta  magát  rászánni, 
hogy  felvegye  a  házias  szabású  fehér  voile-ruhács- 
kát,  mely  fényűzésének  netovábbját  képezte  és 
arc^át  égő  pír  borítá  azon  visszaemlékezésre,  mi- 
lyen szemtelenül  műértő  pillantással  nézett  végig 
rajta  NáthánfiFy.  Legszívesebben  lábai  alá  tiporta 
volna  azt  a  stil  nélkül  szabott,  éktelen  rongyot, 
melyről  Derecskey  Kamilló  hiába  jegyezte  meg  a 
minap,  hogy  úgy  néz  ki  benne  nővérei  mellett, 
mint  egy  istennő  két  divatbáb  között.  Mit  is  nyo- 
mott Derecskey  Kamilló  véleménye?  Szakasztott 
annyit,  mint  erszénye,  azaz  —  semmit. 

De  az  élénk  meglepetés,  mely  láttára  Dortmund 
Béla  arczán  tükröződött,  midőn  ebéd  előtt  a  sza- 
lonba lépett,  némileg  visszaadta  önbizalmát.  Ha 
csúf,  olcsó  ruhája  nem  is  állt  neki  jól,  minden- 
esetre ő  állhatott  jól  a  ruhájának,  mert  különben 
ez  a  nagy  fontosságú  grófi  pózna,  melyen  a  fel- 
tűnően magas  keményített  gallértól  fogva  egész  a 
bámulatos  simaságú  czipőig  minden  feszes  volt, 
nem  engedte  volna  kifejezéstelen  halszemeit  ily 
elismerő  fényben  felragyogni. 

Hogy  Dortmund  azért  még  sem  közeledett 
hozzá,  azt  nem  vehette  rossz  néven.  A  gróf  nem 
tüntetett  ki  senkit,  s  épp  oly  hidegen  udvarias 
hanglejtéssel  beszélt  Máriával  vagy  Georgínne-el, 
mint  akár  Derecskeynével.  Ha  ugyan  beszélt  I 
Sphinxszerű,  ünnepélyes  hallgatagsága  ebéd  alatt, 
mint  valami  láthatatlan  teher  nehezült  a  napi  haj- 

szától   már  úgyis  lankadt  társaságra  és  lehetetlenné 
tette  a  kedélyességét. 

—  Ha  ez  az  ólonimadár  annak  idejében  olyan 
nyomást  fog  gyakorolni  a  pénzpiaczra,  mint  ma 
mi  reánk  —  suttogott  Tarday  Vinaze  Blanche- 
nak  —  gratulálok  a  börzének. 

A  gróf  tudniillik  jövendőbeli  pénzügyminiszter- 
térnek  volt  kiszemelve,  s  mindenki  azt  találta, 
hogy  Jelenffy  jól  választott,  midőn  Dortmundnál 
állapodott  meg.  Tisztakezű  ember  volt  és  a  mel- 
lett leggonoszabb  ellenségei  sem  foghatták  rá, 
hogy  valaha  valami  vállalkozó  eszmén  kapták  volna. 
Legfeljebb  nevét  adta  oda  mások  vállalataihoz,  ha  azok 
ugyanolyan  kezességet  nyújthattak,  mint  NáthánfiFy. 

—  Nem  volna-e  jobb,  ha  valami  geniális  finan- 
ciert  alkalmazna  Jelenffy?  —  kérdé  Mária  kétke- 
dőleg,  midőn  először  szó  volt  Dortmundról. 

Szelényi  szörnyűködve  emelte  éghez  szemeit. 

—  Ugyan  hova  gondol,  Mária !  Minden  geni- 
ális financierban  van  valami  a  hazardjátékosból, 
mihez  persze  semmi  közünk,  ha  az  illető  a  saját 
vagyonát  koczkáztatja.  De  egy  ország  pénzügyeit 
nem  lehet  ily  könnyelmű  kezekre  bízni ! 

Mária  gyanakvó  pillantással  nézett  férjérc.  Olyan 
eset  volt  ez,  melyben  még  ő  sem  tudott  tisztába 
jönni  a  felől,  Szelényi  komolyan  beszél-e  vagy 
sem,  annál  kevésbbé,  mivel  kedélyesen  nyilt  arcz- 
kifejezéséből  nem  lehetett  kiokosodni.  Hisz  épen 
ezen  zavartalan  kedélyesség  volt  legbiztosabb  ál- 
arcza  és  vértje,  és  Mária  most  nem  először  ta- 
pasztalta annak  teljes  hozzáférhetetlenségét. 

Annyira  azonban  mégis  ismerte  férjét,  hogy 
modorából  következtetve  tudja,  mikép  a  mostani 
összejövetelnek  fontos  czéljai  lehetnek.  Szelényi 
a  megtestesült  bonhomia  volt  Náthánflíyval  szem- 
ben, ki  láthatólag  hízott  a  hatalmas  ember  bizal- 
mas szivélyességétől.  Kellemes  izgatottságában  egy 
csomó  százéves  adomát  és  ugyanannyi  felmelegí- 
tett élczet  eresztett  világnak,  úgy  hogy  Tarday 
utoljára  azon,  persze  csak  Blanche  fülébe  koczkáz- 
tatott,  kérdésre  fakadt:  —  Vájjon  melyik  ((bric-á- 
brao)  boltban  fedezte  föl  NáthánfiFy  ezen  nagy- 
érdekű régiségeket? 

A  Blanche  másik  oldalán  ülő  tábornok  a  gyön- 
géd figyelem  mintaképe  volt.  Már  napközben  is 
lelkiismeretesen  teljesítette  Derecskeyné  megbízá- 
sát, úgyannyira,  hogy  a  Szentendrey  Károly  gróf 
előéletét  és  szokásait  nem  ismerő  naiv  szemlélő 
valóban  azt  hihette,  hogy  komoly  szándékkal  ud- 
varol a  szép  grófleánynak.  De  Blanche  maga  erről 
épen  nem  volt  biztos.  Tudta,  hogy  szomszédját 
annak  idejében  leányos  mamák  «az  angolnás-nak 
keresztelték  el,  azon  szemfényvesztő  ügyesség  miatt, 
melylyel  kezeikből  ki  tudta  magát  származtatni 
éppen  akkor,  mikor  azt  hitték,  hogy  a  legszoro- 
sabban tartják.  S  ezen  tudat  még  akkor  sem  en- 
gedte volna  meg  reményeinek  teljes  felvirulását, 
ha  nem  veszi  észre,  Szentendrey  milyen  gyakran 
felejti  szemeit  Liza  harmatos  arceán. 

Alig  keltek  fel  az  ebédtől  és  vonultak  a  bil- 
liárd-szobába,  midőn  a  tábornok  maga  is  szemei 
után  indult,  Blanchet  egy  szemrehányó  pillantással 

Náthánffynak  engedve  át.  Gróf  Szentendrey  olyan 
virtuozitással  tudott  a  nőkkel  bánni,  hogy  még 
olyankor  is  hizelgett  hiúságuknak,  ha  ott  hagyta 
őket.  Mindig  röptében  használta  fel  a  legalkal- 
masabb perczet,  melyben  áldozatuknak  tüntethette 
fel  magát,  ki  hidegségük  vagy  hűtlenségük  fölötti 
keservében,  kénytelen  másutt   vigasztalást    keresni. 

—  Jöjjön  Liza  kisasszony,  játszunk  egy  par- 
thiet  —  monda  a  fiatal  lányhoz  lépve,  miután 
Georgine  és  Szelényi  egy  játszmát  befejeztek, 
mely  természetesen  az  előbbinek  teljes  vereségé- 
vel végződött.  Szelényi  úgy  billiárdozott,  a  hogy 
mindent  tett,  azaz  mint  Georgine  állítá :  «istenien !» 

Liza,  ki  lélekvesztett  elmerültségben  követte  a 
játszók  minden  mozdulatát,  szomorú  mosolylyal 
rázta  szép  fejét. 

—  Még  ma  sem  tudok  hozzá.  Mióta  múltkor 
először  játszottunk,  nem  nyúltam  billiárdhoz;  Elza 
néni  nem  szereti  az  efajta  időtöltést. 

—  Már  megint  Elza  néni  1  Még  elhiteti  velem, 
hogy  Elza  báróné  valóságos  zsarnok. 

—  Elza  néni  nem  zsarnok  —  feleié  Liza  sze- 
líden. —  Nagyon  is  igaza  van,  ha  minden  nagy- 
világi mulatságtól  visszatart.  Nem  a  magamféle 
szegény  árva  leányoknak  valók  az  élet  zajosabb 
örömei,  nekünk  csak  kötelességünk  teljesítésével 
szabad  gondolnunk. 

A  tábornokon  ismét  erőt  vett  az  a  sajátságos 
érzés,  mely  mindig  megszállta,  valahányszor  Liza 
ily  komoly,  megadásteljes  hangon  beszélt  vele. 
Szinte    szégyelte    fényes    állását  és  nagy  vagyonát 

ezen  tündöklő  szépséggel,  ezen  érintetlen  tiszta- 
sággal és  fönséggel  szen\bcn,  mely  oly  angyali 
megnyugvással  tűrt  minden  nélkülözést.  Nemes, 
rajongó,  lovagias  szíve  fellázadt  a  sors  kegyetlen 
igazságtalansága  ellen,  mit  szenvedélyesen  óhajtott 
volna  jóvátenni. 

—  Csak  legalább  tíz  évvel  volnék  fiatalabb,  tu- 
dom, mit  tennék  —  mormogá. 

—  Mit  mond?  — -  kérdé  Liza. 

—  Semmit,  Liza  kisasszony.  Lehetetlent  ki- 
vántam. 

—  Hát  ez  önnel  is  megtörténik?  —  kérdé  a 
fiatal  leány,  fátyolozott  tekintettel    nézve    arczába. 

—  Gróf  Szentcndrey,  mama  a  tarokkhoz  kéreti, 
csak  önre  várnak  —  szólt  közbe  c  perczben 
Georgine,  ki  Blanche  egy  pillantására  az  elébb 
eltűnt  a  billiárd-szobából  és  csak  most  tért  oda 
vissza.  Lizát  egy  tekintetre  se  méltatta.  Mindkét 
comtesse,  ha  csak  tehette,  levegőnek  nézte  a  szép 
leányt. 

A  tábornok  e  félbeszakasztás  fölötti  dühében  a 
Tisza  fenekére  kivánta  Georginet,  Derecskeynét 
és  a  tarokkot,  mely  jámbor  óhajának  természete- 
sen nem  adhatott  hangosan  kifejezést.  Akarva, 
nem  akarva,  ott  kellett  hagynia  Lizát,  mert  csak 
nem  tehette  magát  nevetségessé  azzal,  hogy  a 
fiatal  Jeánynyal  való  társalgása  miatt  megtagadja 
Derecskeyné  kérelmét.  Miért  is  volt  olyan  meg- 
gondolatlan és  tudva,  hogy  Tarday  nem  tarokko- 
zik, miért  hozta  ki  csupán  Elepi  Muncsit?  Azt  is 
tudta,    hogy    Derecskey    Kamilló    soha  sem  játszik 

édes  anyjával,  de  kétségbeesésében  azon  ürügy 
alatt,  hogy  feje  fáj,  mégis  megkisérlettc  ez  utóbbi- 
nak besorozását. 

—  A  világért  se.  Károly  bácsi !  —  kiáltá  a 
Tardayval  billiárdozó  Kamilló.  —  A  gyermeki  sze- 
retet össze  nem  fér  a  tarokkal.  Ha  vesztek,  fizet- 
nem kell,  ha  nyerek,  nem  kapok  semmit.  Ezt  el 
nem  birják  financziám. 

így  hát  Blanche  megnyugtatására  a  tábornok 
hajnalig  be  volt  fogva,  mert  Derecskey  grófné 
reggeli  3 — 4  óra  előtt  soha  sem  hagyott  fel  a 
játékkal.  Óráról-órára  fáradhatlan  kitartással  ke- 
verte a  kártyát  és  szítta  regáliáit,  úgy,  hogy  a 
sűrű  füst  utoljára  mint  valami  alvilági  felleg  vette 
körül  az  érdekes  csoportot.  S  a  szegény  tábor- 
nok hiába  szeretett  volna  e  fellegből  szabadulni. 
Lizától  egészen  eltekintve,  már  azért  sem  talált 
Örömet  a  Derecskeynével  való  játékban,  mert  az 
éppen  nem  tudott  a  kellő  egykedvűséggel  vesz- 
teni, sőt  finomabb  érzékű  társait  rendesen  azon 
érzéssel  töltötte  el,  mintha  a  szerencsétlen  asz- 
szonyt  kifosztanák. 

Mint  a  legtöbb  ember,  ki  jövedelmén  felül  köl- 
töget és  ennek  folytán  mindig  pénzszűkében  van, 
a  grófné  leirhatatlan  ((Schmutzerei))-okat  követett 
el,  mely  szokását  a  tarokkon  kívül  is  gyakorolta. 
Derecskeyné  félrecsapott  fejkötői  és  foltos  ruhái 
daozára,  melyekről  többnyire  néhány  gomb  is 
hiányzott,  tökéletes  nagydáma  volt,  azon  egyszerű 
kereset] enséggel  modorában,  mely  a  születés  és 
állás  kifogástalanságának   öntudatából    ered.    Senki 

nem  hordta  uszályát  előkelőbb  méltósággal,  ült 
asztalának  élén  több  kellemmej  és  fogadott  előzé- 
kenyebb tapintattal,  mint  Derecskeyné.  Ez  azon- 
ban legkevésbbé  sem  akadályozta  abban,  hogy  a 
környék  minden  városának  minden  boltjában  s  a 
főváros  valamennyi  előkelőbb  üzletében  adós  ne 
maradjon,  s  hébc-korba  kisebb-nagyobb  összege- 
ket kölcsön  ne  kérjen  ismerőseitől. 

—  Ha  mamának  volnék,  nem  kártyáznám.  Nézze, 
hogy  felizgatja  minden  veszteség,  —  monda  Blanche 
Náthánffyhoz,  kit  becsalt  a  kártyázókhoz. 

—  Hölgyek  ritkán  vesztenek  kellő  hidegvérrel, 
mi  természetes.  Nincsenek  hozzászokva,  —  feleié 
Náthánffy  udvariasan,  bár  ajka  önkénytelenül  meg- 
vető mosolyra  húzódott,  ó,  ha  ugyan  kártyázott, 
nagy  úri  nyugalommal  tudott  veszteni  s  pénz  dol- 
gában tökéletes  gentlemannek  bizonyult.  A  Dort- 
mund-féle  eset  nem  volt  az  egyedüli,  mely  nagy- 
lelkűségéről tanúskodott  s  ha  a  mellett  mérsékelni 
tudta  nemes  ösztöneit  és  ott,  a  hol  kellett,  bölcs 
takarékosságot  fejtett  ki,  az  csak  dicséretére  vált. 
Így  például  saját  fivérének  nem  adott  volna  köl- 
csön száz  forintot  kamat  nélkül,  s  ha  ezzel  a  vég- 
bukástól  menthette  volna  meg. 

Míg  Blanche,  Náthánffyval  oldala  mellett,  a 
tábornokkal  kaczérkodott,  Liza  Mária  mögé  egy 
dos-á-dos-ra  ült  és  látszólagos  figyelemmel  hall- 
gatta az  élénk  és  érdekes  vitatkozást,  mely  Sze- 
lényi,  Althausen,  Dortmund  és  Derecskey  főispán 
között  folyt.  Egészen  Mária  mögé  az  árnyékba 
vonulva,     tökéletes    mozdulatlanságával     rendkívüli 

érdeket  tanúsított  a  társalgás  iránt.  Pedig  azt  se 
tudta,  mit  beszélnek.  Kezére  hajtott  fejjel,  szemeit 
olykor  erősen  lezárva,  olyan  kéjjel,  mely  szívét 
őrült  dobogásra  készté,  szítta  magába  Szelényi 
hangjának  érczes  zengzetét.  Nem  követte  szavai- 
nak folyamát,  nem  kereste  azoknak  értelmét,  csak 
c  hangot  hallgatta,  mely  mint  valami  csábító,  igé- 
zetes  zene,  ringatta  lelkét  olyan  álmokba,  miket 
nem  lett  volna  szabad  álmodnia. 


XXI. 

A  következő  délelőttöt  Szelény  megtekintésére 
szánta  a  társaság  egy  része.  Kivált  Dortmund  és 
Náthánffy,  mint  felvidékiek,  nagy  érdekkel  járták 
be  házigazdájukkal  és  annak  jószágigazgatójával  c 
nagy  alföldi  birtokot,  mely  már  évekkel  ezelőtt, 
Elza  báróné  gondos  vezetése  alatt  mintagazda- 
sággá fejlődött. 

Az  urak  előre  mentek  és  a  hölgyek,  Liza  ki- 
vételével, később  csatlakozván  hozzájuk,  Blanche, 
nagy  bosszúságára  csak  ekkor  vette  észre,  hogy 
a  tábornok  hiányzik  körükből.  Pedig  mielőtt  szo- 
kása ellenére,  e  napfényben  való  sétára  határozta 
volna  magát,  szobájának  ablakaiból  saját  szemei- 
vel győződött  meg  arról,  hogy  Szentendrey  csak- 
ugyan elment  a  többiekkel.  Hová  lehetett?  Tán 
visszament,  hogy  édes  anyjával  és  Elepi  Muncsi- 
val,  kik  kártyához  fogtak,  folytassa  a  tegnapi  ta- 
rokkot? Vagy  Lizát  követte  a  kis  kastélyba?  Nem 
akarta  magát  az  utána  való  kérdezősködéssel  kom- 
promittálni, pedig  bátran  megtehette  volna.  Mária 
azonnal  keresztül  látott  rajta,  a  mint  észrevette, 
mily  révedező,  kereső  tekintettel  néz  körül  s  arcza 
mily  csalódott  kifejezést  ölt. 

A  fiatal  asszony,  ki  felette  jól  mulatott  Blanchc 
hódító  hadjáratán  nagybátyja  ellen,  s  ki  adósa  is 
volt  néhány  Lizára  irányzott  kíméletlen  vágásért, 
nem  birt  elnyomni  egy  kis  malicziát. 

—  Igazán  kiváncsi  vagyok  —  monda  Gcorgine- 
hoz  —  hogy  fog  sikerülni  a  mai  lovagi  ól  eczkc. 
Fogadni  mernék,  hogy  Károly  bácsi  csak  azért 
ment  vissza,  hogy  Lizát  lovagoltassa. 

Blanche  elpirult  a  bosszúságtól. 

—  Ugyan  hova  gondolsz,  Máriai  Meg  vagyok 
győződve,  hogy  a  tábornok  rég  megfeledkezett 
arról,  ez  a  Vctter  kisasszony  tud-e  lovagolni  vagy 
sem. 

—  Nem  tudom,  Károly  bácsi  nagyon  kedveli 
fl:ezt  a  Vettcr  kisasszonyt))  —  nevetett  Mária  férje 
mellé  szökve,  a  mint  észrevette,  hogy  Náthánfify 
Blanche  felé  közeledik. 

Mária  csak  Blanchet  akarta  boszantani,  de  tör- 
ténetesen igazat  mondott.  A  tábornok,  miután  egy 
ideig  az  urakkal  sétált,  visszament  és  látogatást 
tett  a  kis  kastélyban,  hol  Lizával  és  Alice-szal 
évődve,  még  Yanderbiltnét  is  úgy  felvillanyozta, 
hogy  a  bárónő  kijelenté,  mikép  rég  nem  töltött 
ily  kellemes  délelőttöt. 

—  S  most,  Liza  kisasszony  —  monda  Szent- 
cndrey  felállva  —  nem  tágítok.  Elhatároztam,  hogy 
ma  lesz  első  lovagló  leczkénk  s  a  mit  egyszer  el- 
határoztam, annak  meg  kell  történnie. 

Liza  tréfás  komolysággal  rázta  fejét. 

—  Kell  ?  Nem  tartozom  az  ezredéhez,  tábor- 
nok úr. 


Jl  valódi  hivatollság  biztosságával  ülte  meg  a  lovat. 


Wohl   St.  :  Aranyfüst.    I. 


J37.   Inp. 

—  Hát  gondolja,  hogy  ahhoz  tartozik,  legalább 
ez  egyszer,  a  kedvemért  —  kért  a  tábornok,  a 
fiatal  leány  karjára  téve  kezét. 

Liza  könnyedén  elpirult  és  lesütötte  szemeit. 

—  Ne  bántsa  a  kis  leányt.  Tán  fél  lóra  ülni  — 
szólt  közbe  Vanderbiltné. 

—  Fél !  E  szóra  Liza  felugrott,  azon  csengetyű 
csilingeléséhez  hasonló,  üde  kaozagással,  mit  oly 
ritkán  lehetett  tőle  hallani.  —  Én  és  félni !  Azon- 
nal rajtam  lesz  Mária  egy  lovaglóruhája,  ha  ugyan 
beleférek  ?   —  folytatá  kétkedően. 

Alice  vizsga  tekintettel  nézett  végig  rajta. 

—  Nem  hiszem,  hisz  legalább  egy  araszszal 
vagy  magasabb  Máriánál. 

—  Majd  meglássuk,  mindenesetre  megpróbá- 
lom. Ön  pedig  tábornok  úr,  addig  oly  jó  lesz, 
úgy~c,  és  lovat  választ  nekem.  De  nem  túlszelí- 
det  —  tévé    hozzá    ajkait    daczosan    felbigyesztve. 

Alig  telt  bele  félóra,  midőn  Liza,  Mária  egy 
lovagló-ruhájában,  mely  igaz  kissé  rövid  és  kissé 
bő  volt,  de  azért  semmit  sem  rontott  páratlan  ter- 
metén, fehér  fátylas  kis  pörge  kalappal  fején,  egy 
barna  fél  véren  ült,  mit  a  tábornok  óvatosan  veze- 
tett az  udvaron  fel-alá. 

A  fiatal  leány  máris  a  valódi  hivatottság  biz- 
tosságával ülte  meg  a  lovat,  úgy  hogy  tanítójának 
egyelőre  nagyon  kevés  mondani  és  mutatni  valója 
maradt.  Derecskey  Kamilló  el  is  árasztotta  istálló- 
nyelven fogalmazott  rajongó  dicséretekkel  és  Elepi 
Muncsi,  ki  Alice  tapsainak  zajára  ott  hagyta  imádott 
pikétjét,  ünnepélyes  komolysággal  kijelentette,  hogy 

megérdemelné,  hogy  cízirkusz-lovarnővé  váljék.  Mi 
pedig  Elepi  Muncsi  szemeiben  nagy  dicsőség  volt. 
Blanche  rossz  sorsa  úgy  hozta  magával,  hogy 
éppen  most  térjen  vissza  a  társasággal  sétájáról. 
Az  első  dolog  mi  szemébe  ötlött,  a  mint  az  ud- 
varba lépett,  Liza  volt,  lóháton,  a  tábornokkal 
oldala  mellett.  A  férfiak  ajkairól  a  bámulat  egy 
ünkénytelen  kiáltása  rebbent  el,  midőn  feltűnt 
előttük  ez  a  kápráztató  jelenség,  a  délczeg  ter- 
mettel, mely  így  lóháton  még  jobban  érvényesült, 
a  sajátos  büszke  fejtartással  s  a  színtelen,  s  mégis 
oly  ragyogó  bőrrel,  a  vörösded,  aranyfényes  für- 
tök keretében.  Még  Náthánffy  is  orrára  tette 
csiptetőjét  és  úgy  tekintett  Lizán  végig,  mint  va- 
lami különösen  szép  portékán,  mit  e  perczben 
meg  kellene  becsülnie. 

—  Szép  teremtés,  igazi  racc  I  —  monda  Blanchc- 
hoz,  olyan  hangon,  mintha  egy  árúczikkről  mon- 
dana véleményt. 

—  Race !  Egy  bukott  vaskereskedőnek  a  lányai 

—  Jót  állhat  származásáról  ?  —  feleié  NáthánfiFy 
czinikus  szemtelenséggel. 

Mária  ezalatt  Lizához  lépett  és  megveregette  a 
ló  nyakát.  —  Brávó  Liza!  —  monda  a  legőszin- 
tébb elragadtatással  szép  arozán.  —  Ugy  ülöd  meg 
a  lovat,  mint  egy  Walkyr. 

A  fiatal  leány  elpirult,  de  nem  a  dicséretre. 
Szeme  épp  e  pillanatban  találkozott  Szelényi  te- 
kintetével, mely  inkább  gúnyt  fejezett  ki,  mint 
bámulatot.  Szelényi  ki  nem  állhatta,  ha  egy  nő 
bármi  módon  igyekezett  feltűnővé  válni. 

Liza  lehajlott  a  tábornokhoz  és  mintha  egy- 
szerre egyensúlyt  vesztett  volna,  egy  ösztönszerű 
mozdulattal  csaknem  nyaka  köre  fűzte  karját. 

—  Segítsen  leszállni  —  susogá.  —  Restellem, 
hogy  úgy  néznek. 

A  tábornok  ez  érintésre  tetőtől-talpig  megráz- 
kódott. Kellemetes,  bódító  melegség  futotta  át. 
Meglepetten  nézett  fel  a  leánykára,  kinek  kipi- 
rult, ártatlan  arcza  azonban  meghazudtolta  moz- 
dulatának önkénytelen  bensőségét. 

Liza  alig  állt  ismét  a  saját  lábán,  midőn  a  fér- 
fiak körülfogták  és  bókokkal  halmozták  el,  melye- 
ket piruló  szerénykedéssel   fogadott. 

Ezt  a  perczet  használta  fel  Blanche,  hogy  a 
tábornokhoz  lépjen. 

—  Ugyan  Szentendrey  —  monda  suttogva  és 
mégis  olyan  tiszta  kiejtéssel,  hogy  Lizának  min- 
den szót  érteni  kellett,  —  hogy  ronthatja  így  ezt 
a  fiatal  leányt?  Nem  gondolta  meg,  hogy  oly  dol- 
gokra csinál  neki  kedvet,  minőket  az  ilyen  állású 
nők  csak  egy  úton   szerezhetnek    meg    maguknak? 

—  Blanche  I  —  vágott  szavába  ijedten  Kamilló, 
ki  mellette  állt. 

De  a  tábornok  kipróbált  tapintata  megfelelt  a 
helyzetnek. 

—  Igaza  van  Blanche  grófné  —  feleié  fejét 
rázva.  —  Liza  kisasszonynak  valami  nagy  parthiet 
kellene  csinálnia,  a  mi  mindenesetre  nehéz  lesz. 
Kevés  embert  ismerek,  ki  ilyen  kincsre  érdemes  volna. 

—  Milyen  szerény !  —  vágott  vissza  Blanche, 
ki  dühében  elvetette  a  sulykot. 


240 

A  tábornok  elhalványult  s  most  már  csakugyan 
elvesztette  önuralmát.  Szerencsére  segítségére  jött 
Mária,  ki  minden  szót  hallott  s  közbeszólásával 
hirtelen  véget  vetett  a  társalgásnak. 

—  Nem  találják  hölgyeim  és  uraim,  hogy  jó 
lesz  kissé  visszavonulni  ?  Szörnyen  meleg  lett,  — 
kiáltá  a  fiatal  asszony,  karját  Lizáéba  fűzve. 

Néhány  perez  múlva  szétoszlott  a  társaság.  Kiki 
szobájába  vonult  pihenni  és  átöltözni,  de  a  tábor- 
nok még  észrevette,  Liza  nedves,  szelíd  szemei 
mily  hálás  pillantással  keresik  az  övéit. 

Villásreggeli  után  a  szalonban  gyűltek  össze  és 
a  tábornoknak,  ki  nem  mert  Lizához  közeledni 
és  csak  lopva  nézett  reá,  megesett  a  szíve  a  fiatal 
leány  szomorú  hallgatagságán.  Villásreggeli  alatt 
nem  egy  finoman  leplezett,  de  azért  érzékenyen 
lealázó  megjegyzéssel  illette  Blanche  és  mindannyi- 
szor Mária  vágott  vissza.  A  szegény  gyermeknek 
nem  voltak  fegyverei  az  ilyen  támadásokkal  szemben. 

Liza  végre  felállt,  a  legközelebbi  asztalról  egy 
könyvet  vett  fel  és  kiment  a  parkba.  Jól  látta, 
hogy  a  tábornok  figyelemmel  kiséri  minden  moz- 
dulatát és  azt  is  tudta,  hogy  ismeri  kedvence  he- 
lyét, egy  terebélyes  hárs  alatt  elterülő  mohos  pa- 
dot, a  kis  kastély  közelében.  Annál  boszúsabb 
lett,  midőn  a  várt  szikár,  őszszakállú  alak  helyett 
Derecskey  Kamillót  látta  közeledni,  kivel  sokkal 
kevesebbet  törődött,  mintsem  hogy  észrevette  volna, 
mikép  az  tán  még  mohóbban,  és  jóval  kevésbbé 
titkolt  érdekkel   lesi  mozdulatait,  mint  a  tábornok. 

Derecskey  Kamilló  igazán  szerelmes  volt  Lizába, 

azaz  szerette,  a  mennyire  ily  felületes  természe- 
tek szeretni  képesek.  Ha  esetleg  jómódú  ember, 
egy  perczig  sem  haboz  és  elveszi  Lizát.  Így  azon- 
ban csak  távolról  udvarolt  neki,  mert,  hogy  igaz- 
ságosak legyünk,  soha  egy  tiszteletlen  gondolattal 
nem  illette  a  fiatal  leányt.  A  Derecskey-féle  rouék 
nem  oly  rosszak,  mint  a  minőknek  az  előitélet,  de 
főkép  a  regényirodalom  festi  őket,  s  a  ki  e  faj 
természetrajzát  tanulmányozni  akarná,  jól  tenné, 
ha  nem  olvasna  regényeket.  A  legtöbb  regényíró 
valóságos  szörnyeteget  csinál  a  rouéból,  kinek 
szerintök  napi  eledele  a  mások  feleségeinek  becsü- 
lete és  ártatlan  leánykák  erénye.  Pedig  átlag  de- 
hogy van  ez  így.  A  roué  ott  szerzi  az  örömöket, 
a  hol  kinálkoznak  és  ott  hajhászsza  azokat,  a  hol 
nyilt  teret  talál  e  sportra  —  de  —  s  most  egy 
nagyot  mondok !  —  ha  van  valami,  a  mi  előtt  titok- 
ban, szíve  mélyén  meghajol,  nem  kevesebb  áhí- 
tattal, mint  a  hivő  egy  csodatevő  szentkép  előtt  — 
az  a  tiszta  nő,  a  tisztességes  asszony.  S  még  en- 
nél is  többet  mondok.  Nincs  prudebb  ember  a 
rouénál  ott.  hol  oly  nőről  van  szó,  ki  tiszteletét 
bírja ;  nincs  szigorúbb  ember  a  rouénál  testvérei- 
vel, barátnőivel,  feleségével  szemben. 

Derecskey  Kamilló  nem  sokat  ért.  A  példa, 
melyet  otthon  maga  előtt  látott,  csakis  azon  fes- 
lett életmódra  buzdíthatta,  mit  a  világban  folyta- 
tott, modora  pedig  a  modern  udvariatlanság  minta- 
képe volt.  S  ma  délben  mégis  sokért  nem  adta 
volna,  ha  Lizát  NáthánfTy  szemtelen  pillantásai  és 
Blanche  leplezett  sértései  ellen  oltalmazhatja. 

Wohl  StcHnU  :  ArnnyfUtt.  ].  i  6 

Ha  előbb  kényszerülten  hallgatott,  most  minden 
áron  meg  kellett  mondania  a  fiatal  leánynak,  mi- 
lyen hű,  áldozatkész  baráttal  bír  benne. 

Liza  olyan  szórakozottsággal  hallgatta,  mit  De- 
recskey  szomorúságnak  vett. 

—  Istenem !  —  kiáltá  végre  őszinte  kétségbe- 
eséssel —  csak  gazdag  ember  volnék ! 

—  Miért  ?  —  kérdé  a  fiatal  leány  elég  egy- 
ügyüen.  Tulajdonképen  gépiesen  felelt.  Egész 
figyelme  a  várakozásé  volt.  Feszülten  hallgatód- 
zott és  minden  neszben  közeledő  léptek  zaját 
vélte  felismerni. 

—  Miért?  Még  kérdi?  Hát  azért,  hogy  el- 
vehessem.  Liza  —  monda  kitörő  bensőséggel,  a 
fiatal  leány  kezeit  megragadva  —  mondja,  csak 
egyszer  mondja,  hogy  megtudna  szeretni,  ha  nem 
volnék  ily  nyomorult,  földhöz  ragadt  koldus  és 
elvehetnem !  .  .  . 

E  perczben  Liza,  Derecskey  határtalan  meg- 
döbbenésére, a  sértett  önérzet  és  büszkeség  eluta- 
sító kifejezésével  arczán  felugrott  és  kezeit  kira- 
gadta az  övéiből. 

—  Menjen,  azonnal  menjen !  —  kiáltá  egy  pa- 
rancsoló kézmozdulattal,  melynek  Derecskey  ijed- 
tében önkéntelenül  engedelmeskedett.  Mi  lelte 
Lizát?  Hisz  azzal,  a  mit  mondott,  egy  szentet 
sem  sértett  volna  meg.  E  gondolatra  visszafordult. 

—  De  Liza  kisasszony  —  kezdé  szemrehányó 
hangon  .  .  .  azonban  nem  folytatta.  A  tábornokot 
vette  észre,  ki  gyors  léptekkel  közeledett  a  kis 
kastély    felől.    Most    persze    nem    maradt    egyéb 

hátra,  mint  a  megugrás.  Egy  harmadik  személy 
jelenlétében  csak  ki  nem  magyarázhatta  magát 
Lizával,  kinek  elutasító  magatartása  különben  mél- 
tán feltűnhetett  a  tábornoknak  is.  Derecskey  e 
kellemetlen  helyzetben  nem  tehetett  egyebet,  mint 
hogy  a  közeledőt  a  pokol  Icgfenekére  kívánva, 
újra  sarkon  forduljon  és  távozzék. 

—  Mi  történt,  megbántották?!  —  kiáltá  Szent- 
endrey,  midőn  a  padhoz  érve,  Lizát  még  mindig 
sötét  méltatlankodássa!  arczán,  görcsösen  össze- 
kulcsolt kezekkel  találta. 

A  fiatal  leány  tagadólag  intett  fejével,  míg  egy 
fáradt,  bátortalan  mozdulattal  visszahanyatlott  a 
padra.  Nem  felelt.  De  arczának  megkövesült  komor- 
sága lassanként  engedni  kezdett,  míg  szemei  köny- 
nyckkel  teltek  meg.  Liza  elragadóan  szép  volt, 
hogyha  sírt  és  a  tábornoknak  e  bűbájos,  mozdu- 
latlan arcz  láttára,  melyen  a  köny  mint  megannyi 
átlátszó,  csillogó  gyöngy  gördült  végig,  önkény- 
telenül eszébe  jutott  Paolo  Veronese  híres  síró 
Magdolnája  Velencze  San  Sebastiano  templomának 
« Keresztrefeszítés*) -én.  S  mint  egykor  Paolo  Vero- 
nese, úgy  ő  is  elfeledte,  hogy  az  igazi  fájdalom  nem 
sír  olyan  szépen,  hogy  a  kín  görcse  eltorzítja  a 
legbájosabb  arczot  és  a  maga  saját,  félreismerhet- 
len  bélyegét  nyomja  a  legszebb  vonásokra.  Szíve 
nagyot  dobbant  ijedtében. 

—  Az  istenért  szóljon,  beszéljen  I  —  kiáltá 
magánkivül,  a  leánykához  lehajolva. 

—  Mit  mondjak  ?  Nem  bántott  senki  —  viszonzá 
Liza    végre    látható    erőlködéssel.  —    Hisz  engem 

nem  Jehct  megbántani.  Hisz  az  ilyen  elhagyatott, 
szerencsétlen  árvának  nincsen  önérzete,  büszke- 
sége .  .  . 

A  tábornok  e  szavakra  fejét  veszté.  Egy  per- 
czig  sem  jutott  eszébe,  hogy  Liza  se  nem  elhagya- 
tott, se  nem  szerencsétlen  s  hogy  Árokházán  úgy 
bánnak  vele,  mint  egy  kedves,  szeretett  gyermek- 
kel. Azt  sem  gondolta  meg,  hogy  Althausenék 
sohasem  tűrnék,  hogy  bárki  tiszteletlen  szándékkal 
közeledjék  Lizához.  Általában  semmit  se  gondolt 
meg.  Egész  erővel  tört  ki  rajta  ama  végzetes  és 
az  ő  korában  főkép  gyógyíthatlan  szembaj,  mely 
mindent  csak  is  úgy  és  olyan  színben  láttatott 
vele,  a  mint  azt  Liza  akarta. 

—  Utána  megyek  és  megleczkéztetem  a  nyomo- 
rultat I  —  kiáltá,  egy  lépést  téve  a  ház  felé. 

Liza  felugrott  és  megragadta  karját. 

—  Ne  menjen  —  monda  összerezzenve  és  most 
már  igazi  felindulástól  remegő  hangon.  Azután  a 
fához  támaszkodva,  mintha  nem  bírna  a  lábán  állni, 
s  halkan  suttogá : 

—  Mit  mondanának?  Milyen  jognál  fogva  vé- 
delmezne ön  —  engem? 

—  Milyen  jognál  fogva?  .  .  .  Liza,  ha  nem  vol- 
nék ily  öreg  és  tündöklő  ifjúságára  oly  egészen 
méltatlan,  lábaihoz  tenném  le  magamat  és  minde- 
nemet, hogy  e  jogot  megszerezzem ! 

Sajátságos  véletlen !  Tíz  perczczel  előbb  egy 
májik  ily  bizonytalan  módon  előadott  vallomást 
kellett  meghallgatnia.  Egy  koldus  és  egy  aggas- 
tyán 1    Liza    fel    szeretett    volna    kaczagni,   élesen. 

gúnyosan,  ama  délczeg,  szép  alakra  gondolva, 
melylyd  álmaiban  annyiszor  egyesült,  holott  az 
örökre  el  volt  számára  veszve. 

A  lelkéből  kitörő  keserűség  azonban  nem  buzo- 
gott fel  egész  arcza  felszínéig.  E  féltett  kincset 
vele  született  éberséggel  már  most  is  lehetőleg 
meg  tudta  óvni  a  szív  romboló  befolyása  ellen. 
És  ezzel  birtokában  volt  ama  csodatévő  szernek* 
mely  némely  nőnek  hervadhatlan  ifjúságot  biztosít. 

Előbb  mozdulatlanul,  a  tábornok  szavai  által 
mintegy  megbűvölve  állt  ottan,  majd  egy  lépést 
tett  előre,  míg  még  mindig  könyben  úszó  szemei 
egész  odaadással  keresték  az  övéit. 

—  Hát  ön  öreg?  —  kérdé  halkan,  kimondha- 
tatlan szelídséggel.  ~  Én  soha  sem  vettem  észre. 
Öreg-e  a  jóság,  a  szívnemcsség,  a  lovagiasság, 
mindaz  mi  egy  férfit  értékessé,  szeretetreméltóvá 
tesz  ?  Ha  méltatlanságról  van  szó,  én,  csakis  én 
lehetek  méltatlan  .  .  . 

A  tábornok  nem  engedte  tovább  szólni.  Halott- 
halványan, azon  mély  szenvedélytől  megragadva, 
melyet  az  élet  delén  túl  lévő  férfiak  kétszeres  erő- 
vel éreznek,  fogta  meg  kezét. 

—  Ne  tréfáljon  —  monda  izgalomtól  elfojtott 
hangon.  —  Lehetséges  volna  !  .  .  .  Képes  volna 
ifjú  életét  az  én  agg  koromhoz  lánczolni  ? 

—  Miért  nem?  —  susogá  Liza  lehajolva  cs  a 
kezet  megcsókolva,  mely  az  övét  tartotta. 

A  következő  perczben  már  a  tábornok  karjai 
közt  volt,  ki  szinte  vallásos  áhítattal  érinté  ajkai- 
val a  fiatal   leány  homlokát. 

—  Nem  fogod  megbánni  a  mit  tettél  —  monda 
ünnepélyes  bensőséggel.  —  Nem  urad  leszek, 
hanem  szolgád.  Teljesíteni  fogom  minden  vágya- 
dat, meg  foglak  óvni  minden  bánattól.  Egész  éle- 
tem ezentúl  annak  lesz  szentelve,  hogy  boldoggá 
tegyelek ! 

A  tábornok  nem  vehette  észre  a  keserű  mosolyt, 
mely  utolsó  szavaira  Liza  arczán  átczikázott.  E  bá- 
jos arcz  keblére  volt  hajtva  és  csak  nagy  sokára, 
halkan,  félősen  dadogott  hálaszavak  után,  emelke- 
dett fel  hozzá  szelid,  kérő  kifejezéssel. 

—  Ha  boldoggá  akar  tenni,  —  monda  benső- 
séggel —  kezdje  azzal,  hogy  nem  vonja  kérdőre 
Kamilló  grófot.  Reggeli  után  volt,  nyilván  nem 
tudta,  mit  beszél  s  tán  én  is  Blanche  tűszúrásai- 
tól  lettem  túlérzékeny.  Most,  hogy  nyugodt  és 
boldog  vagyok,  egészen  más  színben  látom  a  dol- 
gokat. 

—  Igazán  boldog?    Nem  sajnálja  magát  tőlem? 
Liza  édesen  nevetett. 

—  Már  most  sajnáljam  ?  —  monda  enyelegve ; 
azután  komolyabban  hozzátéve:  —  De  igazán. 
Ígérje  meg,  hogy  rá  se  néz  Kamilló  grófra.  Az 
összeszólalkozásból  baj  lehet  és  én  nem  akarok 
magáért  rettegni. 

A  tábornok  összevonta  szemöldeit.  Nem  szívc- 
ssn  engedett  Lizának,  bár  be  kellett  ismernie, 
hogy  igaza  van.  Egy  miatta  történt  affairc  minden- 
esetre ártott  volna  a  fiatal  leánynak,  ki,  mint  az 
ő  arája,  ezentúl  úgyis  minden  e  fajta  udvarláson 
fölül  állt. 

Megígérte  tehát  Lizának,  hogy  tartózkodni  fog 
a  Dcrecskeyvel  való  összekoczczanástól.  Azután 
elhatározták,  hogy  Liza  rosszullét  ürügye  alatt 
azonnal  fogat  és  hazamegy  Arokházára.  Ósz  sza- 
kállának öntudatában,  a  tábornok  ösztönszerűen 
vonakodott  attól,  hogy  eljegyzésöket  a  Szclényben 
összegyűlt  idegenekkel  rögtön  tudassák,  kiknek 
távozása  aznap  estére  volt  kitűzve.  Ezen  még  át 
kellett  esnie,  de  másnap  kora  reggelre  Arokházára 
Ígérkezett,  hogy  Liza  kezét  formaszerint  megkérje 
keresztanyjától. 

Gróf  Szcntcndrey  Károly  váratlan  eljegyzése 
nagy  feltűnést  keltett,  még  pedig  nemcsak  a  me- 
gyében, hol  Derecskeyék  hónapok  óta  Blanche 
leendő  jegyesének  színében  tüntették  fel  a  tábor- 
nokot, de  az  országban  szerteszét.  Főrangú  körök- 
ben soká  nem  beszéltek  másról,  mint  ezen  szörnyű 
mesallianceról,  mely  a  menyasszony  és  vőlegény 
közti  korkülönbséget  tekintve,  a  maga  nevetséges 
oldalával  is  bírt.  Hogy  ez  utóbbit  mohón  kizsák- 
mányolták, az  magától  értetődik,  hisz  a  szalonok- 
ban a  csúfolkodás  úgyis  szellemesség  számba  megy, 
sőt  azt  majdnem  épp  oly  sikeresen  helyettesíti, 
mint  az  emberszólás. 

Filoména  grófné  ez  idő  alatt  valóságos  vértanú- 
ságot szenvedett  s  családja  szégyenét  annyira  szi- 
vére vette,  hogy  az  elkeseredés  első  perczében 
elhatározta,  mikép  Bécsbe  költözik.  Sok  minden- 
féle szabadelvű  kihágásra  tartotta  képesnek  fivérét, 
de  soha  sem  hitte  volna,  hogy  elveinek  lazaságá- 
ban ennyire  mehessen.  Ezt  meg  is  mondta  Máriá- 
nak —  mert  a  tábornokkal  nem  beszélt  és  azt  is 
kijelentette,  hogy  jegyesét  nem  akarja  látni. 

Mária  csak  tígy   sugárzott  az  örömtől  és  ha  tar- 

tózkodott  is  attól,  hogy  Fíli  grófnénak  egyenesen 
szemébe  nevessen,  mi  különösen  jól  esett  volna 
neki,  megérteté  vele,  hogy  szerinte  nagybátyja 
nem  cselekedhetett  volna  okosabbat.  Mi  pedig  a 
kivándorlást  illeti,  arra  semmi  szűkség  nincs,  mi- 
után Károly  bácsi  egyelőre  nem  szándékszik  Lizát 
a  szoczietásnak  bemutatni. 

Úgyis  volt.  A  jegyesek  elhatározták,  hogy  a 
tábornok  beadja  lemondását,  azután,  már  a  gyász 
miatt  is,  egész  csendben  tartják  meg  az  esküvőt 
és  hosszabb  időzésre  külföldre  mennek.  Liza  el- 
ragadó igénytelenségében  ugyan  falusi  magányról 
és  elvonultságról  ábrándozott  —  (természetesen 
csak  fennhangon),  de  Szentendrey  soha  sem  sze- 
rette a  falusi  életet  és  különben  is  kijelentette, 
hogy  kincsét  nem  szándékozik  elásni.  Liza  eleget 
nélkülözött.  Hadd  ismerje  és  szeresse  meg  a  vilá- 
got, melynek  díszére  teremtette  a  jó  sors,  mely 
utoljára  még  az  ilyen  istentől  elrugaszkodott  agg- 
legényeken is  megkönyörül. 

—  Igaza  van  Károly  bácsi  —  monda  Mária 
helyeslőleg.  —  Legjobb,  ha  egy-két  évre  eltűnnek 
a  láthatárról  és  Fili  néni  ék  ráérnek  szörnyű  vétsé- 
géhez hozzászokni.  Aztán  Lizának  szüksége  is  van 
egy  kis  szalon-tapasztalatra,  mit  külföldön  köny- 
nyebbcn  szerezhet  meg,  mint  itthon,  hol  minden 
lépését  megnehezítenék.  Szegényke  olyan  félénk 
és  szerény,  hogy  gyakran  aggódom  a  fölött,  hogy 
fog  majd  egykor  Károly  bácsi  termeiben  a  kellő 
hidegvérrel  fogadni. 

—  Bizd  reám  I   —    nevetett    a    tábornok    kedé- 


lyesen.  —  Egy  év  alatt  olyan  nagydámát  faragok 
Lizából,  hogy  még  Filit  is  meglepem  vele.  És 
aztán  ott  leszesz  te.  Te  fogod  támogatni  és  ha 
egyszer  teljes  öntudatára  jut  annak,  hogy  egy  bizo- 
nyos büszke  magatartású,  önérzetes  kis  grófnénak 
nagynénje,  megjön  az  ő  aplomb-ja  is,  ne  félj  I 

A  Mária  részéről  való  támogatásban  már  most 
sem  volt  hiány.  Barátnői  között  nem  egy  lelkes 
pártfogónőt  toborzott  nagybátyja  kifogásolt  jegye- 
sének s  Althausenné  helyett,  ki  éppen  akkor  gyen- 
gélkedett, ő  tette  meg  a  mátkapárral  a  néhány 
szükséges  látogatást  a  környéken,  mi  Lizának  ki- 
tüntető fogadtatást  biztosított,  ó  békítette  ki  De- 
recskey  Kamiilóval  is,  ki  teljes  ártatlanságának 
tudatában  meggyónt  Máriának.  Mária  a  Blanche 
üldözéseinek  tulajdonította  Liza  érthetetlen  maga- 
viseletét. Nem  volt  csoda,  ha  Liza  akkor  délután 
túlizgatott  volt  és  Kamilló  ezt  beismerte.  De  egész- 
ben véve  a  fiatal  asszony  mégis  csak  könnyebben 
lélegzett  fel,  midőn  az  új  párt  a  határon  túl,  biz- 
tos távolságban  tudta  azon  mérges  nyilaktól,  me- 
lyeket Blanche  meg  nem  szűnt  utána  röpíteni. 

Szentendreyék  az  el-ő  telet  Nizzában  és  Ró- 
mában, a  nyarat  Baden-Badenben  és  Trouvilleban 
töltötték.  Mindenütt  a  legkellemesebben  éltek, 
mivel  a  tábornok  nemcsak  mint  menekült,  de  ké- 
sőbb is  sokat  időzött  külföldön  és  annyi  ismeret- 
séget kötött,  hogy  bárhova  mentek,  sehol  sem 
érezték  magukat  egészen  idegeneknek.  Szentendrey 
egy  régibb,  fájdalom,  már  kihaló  félben  lévő  nem- 
zedék   azon    boldog  tagjaihoz  tartozott,  kik  utolsó 

pcrczökig  szeretik  a  társaságot  és  az  embereket, 
ó  meg  nem  unt  és  meg  nem  vetett  senkit.  Jósága 
türelmessé,  szerénysége  elnézővc  tette.  A  világ 
tükre,  melytől  c  forrongó  új  korszak  emberei  oly 
gyakran  fordulnak  el  undorral,  mert  benne  belső 
meghasonlottságuk  kiábrándító  mását  látják,  ez 
öreg  idealistának  csupán  saját  szívnemességét  tük- 
rözte vissza.  És  mert  mindenre  mentséget  talált, 
még  a  bűnt  se  látta  olyan  feketének,  mint  ifjabb 
kortársai.  Liza  férje  valóban  csak  éveire  volt  öreg, 
frisseség  és  élvezetképesség  tekintetében  a  leg- 
ifjabbakkal  kiállta  a  versenyt. 

Hogy  egy  ilyen  ember  oldala  mellől  Liza  csak 
kellemes  dolgokat  írhatott  Máriának,  az  magától 
értetődik.  Máriát  azonban  meglepte  az  a  száraz 
higgadtság,  melylyel  a  fiatal  asszony  élvezeteiről 
számot  adott  és  azon  lakonizmus,  melylyel  min- 
dent megítélt,  a  mit  látott.  Leveleiben  nyomát  sem 
fedezte  fel  a  félénk,  szerény  leánykának,  kit  Árok- 
házán megkedvelt.  Soraiból  egy  igen  öntudatos, 
önérzetes  hölgyecske  beszélt,  ki  bámulatos  hideg- 
vérrel említette :  mily  kitűnően  mulatott  hol  egy 
koronás  fővel,  hol  egy  híres  államférfiuval,  hol  egy 
még  híresebb  íróval  vagy  festővel.  Mindent  úgy 
vett,  mintha  magától  értetődnék  s  soha  életében 
nem  forgott  volna  más  társaságban. 

Szentendreyék  épen  nem  készültek  haza.  Sőt 
az  örvendetes  családi  esemény,  mely  Liza  társa- 
dalmi sikereit  egy  időre  félbeszakasztotta,  nem 
mint  tervezve  volt  Budapesten,  hanem  Parisban 
ment    végbe,  melynek  megtekintésére  rándultak  át 

Trouvjlleból  és  hol  oly  jól  találták  magukat,  hogy 
télire  ott  telepedtek  le. 

Mária  könytelt  szemekkel  nyújtotta  oda  Író- 
asztala mellett  ülő  férjének  a  sürgönyt,  melyben 
a  tábornok  diadalmasan  jelentette,  hogy  Máriának 
egészséges  kis  keresztleánya  született.  A  fiatal 
asszony  boldog  életének  egyetlen  árnya  eddigi 
gyermektel enségük  volt  és  ha  jó,  tiszta  szívéhez 
nem  is  fért  az  irigység,  a  mai  örömhír  mégis  csak 
némi  keserűséget  tartalmazott  számára. 

Szelényi  kitűnő  jókedvében  volt.  Nemrég  Dort- 
mund  helyébe  lépett,  pénzügyminiszter  lett  s  mi- 
vel e  méltóságot  nem  tekintette  egyébnek,  mint 
első  lépésnek  a  kormányelnökscgre,  kétszeres  súlyt 
fektetett  reá.  Most  szemei  gyorsan  futották  át  a 
sürgönyt,  azután  nejérc  nézett  és  kezét  mosolyogva 
tette  egy  nagy  csomagra,  az  új,  előnyös  vámszer- 
ződés aktáira,  mit  ő  vitt  keresztül. 

— ■  Ez  meg  a  mi  legifjabb  gyermekünk  —  monda 
tréfásan  és  az  asszonykát  magához  vonva,  gyön- 
géden csókolta  le  könyeit. 

De  mi  köze  egy  női  szívnek,  még  ha  az  a  leg- 
okosabb asszony  keblében  dobogna  is,  a  vám- 
szerződésekhez ? 

Mária  kinevelte  magát  arra,  hogy  férjével  együtt 
szeresse  annak  hatalmát  és  dicsőségét ;  legyőzte 
magát  annyira,  hogy  még  házasságuk  első  évében 
sem  féltette  vetélytársától  —  a  nagyravágyástól  ; 
elérte  azt,  hogy  férjének  nemcsak  felesége,  de 
meghitt  barátja  is  lett.  És  mindamellett  voltak 
perczei,    midőn    szenvedélyes    vágy    fogta    el,    egy 

iczi-piczi  gyámoltalan  lény  után,  melynek  szivében 
az  övé  volna  az  első  hely,  az  a  drága  első  hely, 
mit,  mint  lassanként  felfedezte,  Szelényi  István 
szivében  tán  mindenkorra  —  Szelényi  István  fog- 
lalt el. 

Férje  gyöngéd  csókjai  alatt  Mária  mégis  e!- 
szégyelte  magát  percznyi  elégedetlensége  miatt. 
Ha  képes  volt  így  érezni,  alighanem  érdemetlen 
volt    arra,    hogy  egy  ilyen  ember  felesége  legyen. 

E  gondolatra  a  régi  kedves  derűvel  arczán  emelte 
fel  fejét  és  szólni  akart,  midőn  a  komornyik  egy 
nagy,  hivatalos  külsejű  levéllel  lépett  be,  mit  urá- 
nak nyújtott  át. 

Szelényi  lassan,  figyelmesen  átolvasta  a  levelet, 
majd  kelletlenül  fordult  az  ajtó  mellett  várakozó 
komornyikhoz. 

—  Nincs  válasz  —  monda  röviden  s  midőn  a 
szolga  eltűnt,  a  levéllel  kezében  elmélyedve  kez- 
dett fel-alá  járni,  mintha  Mária  jelenlétiről  telje- 
sen megfeledkezett  volna. 

Egyszerre  aztán  megállt  előtte. 

—  Dortmund  irt  Mándoky  Szilárd  érdekében. 
Szeretné,  ha  valami  hivatalba  neveztetném  ki.  S  én 
már  jóformán  meg  is  Ígértem. 

—  Lehetetlen !  Dortmund  engem  is  felkért,  hogy 
protegáljam  nálad  Mándokyt.  De  én  persze  hallani 
sem  akartam  róla.  Hisz  olyan  dolgokat  követett 
el,  hogy  alig  lehet  vele  kezet  fogni.  S  ha  még 
nagy  tehetség  volna,  de  úgy  tudom,  hogy  nem  az. 

—  Több  annál  —  hasznavehető  ember.  Eszmény- 
képe   minden    kezdeményezésre    képtelen,  kényei- 

metcs    eszköznek.    Dicső    múltjának    minden  egyes 
kiválóbb    pontját    srófnak  lehet  felhasználni,  mely- 
nek segélyével  tetszés  szerint  kezelhető. 
Mária  nagy  szemeket  meresztett  férjére. 

—  Mi  szükség  nektek  az  efajta  eszközökre  ? 
Nem  emlékszel,  mennyire  leszóltad  miattok  Jelenffy 
elődjét  még  ama  bizonyos,  nevezetes  beszéded 
alkalmával  is?  —  és  Mária  «ama  bizonyos  neve- 
zetes beszéd*   emlékére  édesen  elmosolyodott. 

Szelényi  kelletlenül  elnevette  magát. 

—  Te  naiv  kis  asszony!  Hát  még  ma  sem  tu- 
dod, milyen  különbség  van  a  között,  hogy  beszél 
az  ember  mint  ellenzék  és  hogy  cselekszik,  mint 
hatalom. 

—  Ne  félj,  sejtem  —  feleié  Mária  kissé  szára- 
zon. —  De  a  mit  most  tenni  akarsz,  mégis  csak 
csúnya  dolog.  Hogy  Dortmund,  a  milyen  tisztes- 
séges ember,  felfogott  Mándokyn,  azt  értem ; 
Mándoky  régebben  nagy  szolgálatokat  tett  neki, 
s  tán  hálából  sem  hisz  el  felőle  mindent,  a  mit 
beszélnek.  De  téged  nem  kötelezett  le  soha  s  még 
ha  tette  volna  is,  nem  alkalmazhatnál  ilyen  becsület- 
vesztett embert.  Vannak  bizonyos  erkölcsi  elvek, 
melyeket  szem  előtt  tartani  nemcsak  erény,  de  a 
te  helyzetedben  talán  szükség  és  bölcseség  is. 

—  Igazán  ?  Próbálj  csak  manapság  finyáskodni, 
mikor  úgyis  oly  kevés  a  hasznavehető  ember  — 
feleié  Szelényi,  ismét  fel  alá  járva.  Azután  egye- 
nesen maga  elé  tekintve,  mintegy  magánbeszédben 
folytatá:  —  És  aztán  tulajdonképen  mi  is  az  az 
erkölcs?    Chamaleon,  melynek  egyetlen-egy  színé- 


ben  sem  bizhatik  az  ember.  Gyilkolni  erkölcste- 
lenség, bűn,  de  egyszersmind  hősiesség,  ha  egy 
pár  diplomata  határozata  folytán  és  tömeges  mé- 
szárlás alakjában  eszközöltetik.  Zsebbevalót  lopni 
bűn,  de  egy  országot  « bekebelezni*,  ha  van  rá 
elég  katonánk  és  ágyúnk,  dicsőség.  S  kérdezz  bár- 
milyen szoczialistát  vagy  kommunistát,  az  ő  fogal- 
muk szerint  nem  vagyunk-e  mindnyájan  zsiványok? 
Mi  pedig  a  vallás  által  protegált  erényeket  illeti  — 
végzé  egy  megvető  kézmozdulattal  —  azokról 
beszélni  sem  érdemes.  A  mit  a  katekizmus  meg- 
tilt, azt  megengedi  a  korán  s  ha  nincs  olyan  vallás- 
tan, mely  az  asszonyoknak  is  hasonló  dolgokat 
engedne  meg,  mint  ez  utóbbi  férfiaknak,  ez  a 
hiány  korántsem  erkölcsi,  hanem  inkább  nemzet- 
gazdászati  okoknak  róható  fel,  melyek  a  törvény- 
hozókat és  vallásalapítókat  befolyásolták. 

Mária  egyetlen  egyszer  sem  szakítá  félbe  férjét. 
Zsöllyéjében  hátradőlve,  karját  feje  alá  téve  hall- 
gatta ezt  a  sajátságos  monológot,  mit  Szelényi  ez 
egyszer  a  gúnyorosság  legcsekélyebb  vegyüléke 
nélkül  adott  elő.  Nyilván  önmagát  akarta  olyas- 
mire rábeszélni,  mire  tulajdonképen  nem  volt 
semmi  kedve. 

Végre  újra  megállt  felesége  előtt.  Ffeltünt  neki, 
hogy  az  nem  felel. 

—  Miért  nem  beszélsz?  Alszol  talán  —  kérdé 
Szelényi  türelmetlenül,  Máriához  lehajolva. 

Mária  fölegyenesedett  és  kezeit  ölébe  kulcsolva, 
nézett  férjére.  Az  asszonyka  kissé  halvány  volt. 

—  Mit    feleljek?    Van    eszem,    hogy    Szelényi 

Istvánnal  ne  vitatkozzam.  Különben  egész  —  par- 
don, édes  Pistám,  de  kissé  elcsépelt  speeched  arra 
czélzott,  hogy  Mándoky  kineveztetését  nem  előt- 
tem, hanem  önmagad  előtt  kimentsed.  Ám  nevezd 
ki,  ha  csakugyan  hitvallásod,  hogy  az  erkölcsi 
érték  merő  illúzió. 

—  Hitvallásom  !  Ki  beszélt  itt  hitvallásról  ?  Egy- 
szerűen tényeket  konstatáltam. 

—  Igen,  a  szofisták  szemüvegével  orrodon. 
Szelényi     elmosolyodott.    Felesége    észjárásában 

volt  bizonyos  talpraesett  józanság,  mit  iegkápráz- 
tatóbb  paradoxonjával  sem  bírt  megvesztegetni. 
Milyen  veszedelmes  ellenzéki  képviselő  válhatott 
volna  belőle,  ha  történetesen  nem  ilyen  ennivaló 
kis  feleségnek  teremti  az  úristen ! 

Valami  ehhez  hasonlót  mondott  is,  midőn  Máriát 
átkarolva,  megcsipkedte  arczát.  És  ezen  foglalko- 
zás közben  habozásból  eredt  egész  rossz  kedve  elmúlt. 

—  így  hát  Mándokyt  nem  nevezzük  ki,  még 
pedig  azért  nem,  mert  soha  sem  nyert  erénydíjat, 
úgy-e  ?  —  monda  kis  vártatva  gúnyosan.  —  Enge- 
delmeddel azonban  ezt  az  okot  el  nem  mondom 
Dortmundnak,  mert  kinevetne. 

De  ezzel  aztán  Mária  legkevésbbé  sem  törő- 
dött. Lelkiismerete  meg  volt  nyugtatva.  Egy  kis 
tapintattal  elterelte  férjét  egy  olyan  dologról,  mely 
a  kormánynak  épen  nem  vált  volna  becsületére  és 
mindenesetre  víz  lett  volna  az  ellenzék  malmára, 
mely  úgyis  folytonosan  azt  hajtotta:  hogy  a  mos- 
tani kormány  csak  olyan  kétértelmű  eszközökkel 
dolgozik,  mint  az  előbbeni. 

Li2a  kis  leánya  már  vagy  három  éves  volt,  mi- 
dőn Szentendreyék  végre  hazakerültek.  A  tábor- 
nok, ki  rég  megunta  a  kóborlást,  ismét  rendezett, 
szabályos  foglalatosság  után  vágyott.  Nem  akart 
ugyan  többé  államszolgálatot  vállalni,  de  ismét  a 
hadseregbe  kivánt  belépni.  Ennyi  egészséggel  és 
erővel  szégyennek  tartotta  volna  a  nyugalomba 
vonulást.  A  kis  Elzi  is  megsínylette  a  folytonos 
hely-  és  levegőváltozást,  melylyel  csak  Liza  nem 
bírt  eltelni.  Parisból  Cannesba  mentek  és  Cannes 
után  még  két-három  világfürdőt  látogattak  meg. 
Ekkor  érkezett  Mária  egy  levele  azon  hírrel,  hogy 
az  őszi  lóversenyek  ez  egyszer  kivételképen  fénye- 
seknek Ígérkeznek,  a  nagy  termény-  és  lókiállitás 
miatt,  mely  már  szeptemberben  nyilt  meg  és  az 
előkelő  világ  egy  részét  Budapestre  vonja. 

—  Kedvesem,  nem  volna  jó,  ha  ezt  az  alkalmat 
felhasználnók  arra,  hogy  otthon  is  kissé  meghono- 
suljunk?  —  kérdé  a  tábornok  tréfásan.  —  így 
fesztelenebből  ismerkedhetel  meg  a  társasággal, 
mintha  az  idény  alatt  mutattatod  be  magadat.  És 
talán  a  kicsinek  is  jó  lesz,  ha  végre  állandóan  le- 
telepszünk —  folytatá  halkabban. 

Wohl  SlcfAniii  I   Arany ftttt.  1.  tj 

A  tábornok  teljes  boldog  vaksága  daczára  mégis 
észrevette,  hogy  Liza  nem  törődik  gyermekökkel. 
Csakhogy  ő,  ki  tudvalevőleg  mindenre  mentséget 
talált,  ez  esetben  természetesen  még  a  szokottnál 
is  elnézőbb  volt. 

—  Maga  is  olyan  gyermek  még  —  mondogatta 
magában  —  hogy  az  anyai  érzés  nem  fejlődhetett 
ki  nála  egész  teljében.  Majd  megjön  az  idővel, 
ha  jelleme  megérik  és  a  felelősség  érzete  is  fel- 
ébred benne. 

A  tábornok  a  szép  asszony  minden  tettét  ilyen 
szempontból  szokta  megitélni. 

—  Milyen  rendkivüli,  ösztönszerű  műízléssel 
bírsz  —  monda  őszinte  bámulattal,  midőn  pesti 
palotájában  először  látta  együtt  azon  műkincseket, 
melyeket  Liza  fáradhatlan  kitartással  vásárolt  össze 
Rómában  és  Parisban.  Pedig  Liza  dehogy  birt  mű- 
ízléssel.  Nem  is  tudta  mi  az  az  objektív  szépérzék 
s  a  művészet,  mint  művészet,  csukott  könyv  volt 
előtte.  Ó  csak  a  saját  szépségét  értékelte  és  azzal 
olyan  bálványimádást  űzött,  hogy  csupán  oly  dol- 
gokat talált  méltóknak  e  szépség  környezésére, 
melyek  megállapított  műbecsük  következtében,  kö- 
zönséges, azaz  szegényebb  sorsú  halandók  számára 
hozzáférhetlenek  voltak.  Neki  okvetlenül  Medicis 
Katalin  korából  való  ágyban  kellett  hálnia,  olyan 
tükör  előtt  fésülködnie,  mely  Gustave  Dóré  rajza 
szerint  készült  és  azon  mesés  értékű  aranymeden- 
czében  mosakodnia,  mely  egykor  Pompadour  mar- 
quise  hálószobáját  díszítette.  A  toillettere  nézve 
hasonló  irányt  követett.    Worth  és  Laferriére  vol- 

tak  szállítói  és  míg  Mária  például  beérte  a  bécsi 
Utzllal,  Liza  séta-  és  sportöltözeteit  a  kétakkora 
árakkal  dolgozó  angol  Rcdferntől  hozatta. 

—  Olyan  kedve  telik  az  effélékben,  mint  a 
gyermeknek  a  játékban  —  monda  a  tábornok,  mi- 
dőn Mária  egyszer  külön  eljött,  hogy  a  külföld- 
ről hozott  szép  dolgokat  —  a  Szentendrey- 
muzeumot  —  a  hogy  nevezni  kezdték,  megtekintse. 

—  Kissé  elkényeztetett  gyermek  —  nevetett 
Mária,  Lizát  átkarolva.  —  Hisz  egész  kis  vagyont 
halmoztatok  össze  csecsebecsékből. 

—  De  hiszen  ez  egyszer  s  mindenkorra  tör- 
tént —  szólt  közbe  élénken  a  tábornok,  ki  Mária 
szavaiban  némi  kritikát  vélt  észrevenni  Liza  költe- 
kezésérc nézve.  —  Most,  hogy  berendezkedtünk, 
úgyis  vége  a  költségnek. 

De  Mária  esze  már  ezalatt  másutt  járt.  ót  az 
egész  Szentendrey  -  palotában  kis  keresztleánya 
érdekelte  legjobban  és  azt  kellett  most  Lizának 
behozatnia,  bár  a  szép  mama  nyilván  unta  a  gyer- 
meket és  ruháját  féltve,  azt  még  karjára  sem  akarta 
venni.  Az  egész  idő  alatt,  míg  a  baba  benn  volt, 
alig  figyelt  kedves  gagyogására,  hanem  folytonosan 
csak  az  utolsó  lóversenyről  és  a  reá  következő 
theaestélyről  beszélt,  mit  Mária  csak  azért  rende- 
zett, hogy  Lizát  néhány  ismerősének  bemutassa. 

—  Szívtelen  volna  ?  —  kérdé  magától  Mária, 
mialatt  e  látogatásból  hazafelé  robogott.  —  De 
nem,  hisz  mindig  oly  kedvesnek,  ragaszkodónak 
ismertem  és  erre  nézve  engem  illetőleg  legalább, 
nem    látok    benne  változást.  Vagy  Károly  bácsinak 


í6o 


volna  igaza  és  fiatal  arra,  hogy  gyermekét  igazán 
szerethesse?  Fiatal!  Huszonnégy  éves.  Én  sem 
vagyok  sokkal  idősebb  és  a  kis  Elzi  nem  is  az  én 
gyermekem.  De  midőn  ma  kövér  kis  karjait  nyakam 
köré  fűzte  és  piczi  ajkát  az  enyémhez  szorította, 
olyan  érzés  fogott  el,  mely  semmi  más  érzéshez 
nem  hasonlítható,  —  és  Mária  arczán  egy  csillogó 
könycsepp  gördült  végig,  mit  gyorsan,  csaknem 
szégyenkezve  letörült. 

Mária  egyáltalában  nem  győzte  csodálni  a  bá- 
mulatos átalakulást,  mely  Lizával  végbement.  Ma 
már  ő  tanulhatott  volna  aplomb-ot  ettől  a  nyugodt, 
előkelő  asszonytól,  kinek  öntudatos,  királynői  mo- 
dora még  csak  nem  is  emlékeztetett  ama  szende 
leánykáéra,  ki  Althausenné  karosszéke  mellett  tér- 
delni szokott.  Valóban  csak  ő  iránta  maradt  a 
régi.  Mindenben  kedvében  járt,  teljesen  aláren- 
delte magát  neki  és  csak  akkor  látszott  igazán 
boldognak,  ha  körében  lehetett.  Hogy  mindez  nem 
személyének,  hanem  társadalmi  állásának,  a  nép- 
szerű, ünnepelt  miniszter  nejének  szólhatna  — 
egyetlenegyszer  sem  jutott  Mária  eszébe. 

Liza  a  társaságban  általános  tetszést  aratott. 
Nemcsak  Mária  támogatása,  de  saját  ügyessége 
folytán  is  az  idény  beálltáig  már  olyan  állást  szer- 
zett magának,  hogy  Filoména,  midőn  az  év  végén 
megérkezett,  a  legjobb  akarattal  sem  talált  rajta 
mit  szégyelni.  A  férfiakat  meghódította  különszerű, 
kápráztató  szépségével,  a  nőket  azon  tartózkodó 
közönynyel,  melylyel  e  hódolatot  fogadta.  Maga- 
viselete eleinte  a  számító  művészet  netovábbja  volt. 


Soha  sem  jelent  meg  nyilvánosan  máskép,  mint 
férje  karján ;  társaságban  következetesen  a  garde- 
de-dames-ok  közé  húzta  meg  magát,  a  páholyban 
pedig  úgy  ült  Mária  mellett,  mintha  kőből  volna. 
Pedig  épen  szinházban,  aranyszín  fürtöktől  kör- 
nyezett tiszta,  nemes  arczéle,  sajátos  fejtartása, 
nyakának  elragadó  hajlása  és  azon  eredeti,  bizarr 
és  mégis  mindig  feddhetetlen  izlés,  melylyel  öltöz- 
ködött, a  közönség  folytonos  bámulatának  tárgyát 
képezte. 

—  Csak  azt  szeretném  tudni,  hogy  ez  raffinirt 
kaozérság-e  vagy  igazi  hidegség?  —  kérdé  Elepi 
Muncsi,  látcsövét  lebocsájtva,  mit  egy  este  állha- 
tatosan Lizára  szegezve  tartott,  a  nélkül,  hogy  a 
szép,  színtelen  arcz  odaát  jelét  adta  volna  annak, 
hogy  észreveszi,  mikép  néhány  tuczat  látcsőnek 
czélpontját  képezi. 

—  Alkalmasint  mind  a  kettő  —  feleié  herczeg 
Simbinsky  Fedor  ásítva.  —  Az  egyik  ki  nem  zárja 
a  másikat.  Egy  szenvedélyes  asszony  soha  sem 
lehet  oly  következetesen  kaczér,  mint  egy  ilyen 
jégcsap. 

Szelényi  István,  ki  szintén  ott  volt  a  páholyban, 
felállt  és  kiment.  Megunta  a  két  rouét  hallgatni, 
ki  tulajdonképen  csak  saját  kételyeinek  adott  han- 
gosan kifejezést.  Liza  határozottan  nyugtalanította. 
Volt  valami  kihivó  a  túlságba  vitt  tartózkodásban, 
mit  rokonságuk  daczára  ő  vele  is  fitogtatott,  holott 
ugyancsak  nem  járt  utána,  sőt  mióta  oly  sokat  volt 
Máriával,  ritkábban  kisérte  el  nejét,  mint  rende- 
sen.   Minek    volt  hát  ez  a  visszautasító  gőg,  ez  a 


nyilvánvaló  védekezés  egy  olyan  ostrom  ellen, 
melynek  lehetőségét  csakis  e  váratlan  védelmi 
készületek  juttatták  eszébe  ?  A  fiatal  asszony  szo- 
kásos hallgatagsága  is,  mit  leánykorában  ostoba- 
ságnak nézett,  megváltozott  modora  mellett  most 
úgy  hatott  reá,  mint  valami  ingerlő  titkolódzás, 
melynek  nyitját  minden  áron  ki  kellene  puhatolnia. 
Már  azon  csaknem  brutális  kivánságon  kapta  ma- 
gát: bár  megfoghatná  és  megrázhatná,  hogy  lássa, 
mint  lángol  fel  e  márványarca:,  mint  lobbannak 
haragra  e  nagy,  nyugodt  szemek,  mint  rezzen  össze 
ez  a  ruganyos,  hajlékony  alak,  a  hogy  érintésétől 
már  egyszer  összerezzent. 

Szentendreyék  megérkezésének  napján  volt  és 
estefelé  hozzájuk  hajtatott  Máriáért,  ki  már  reggel 
Lizához  sietett.  Még  ma  is  élénken  maga  előtt 
látta  a  fehér  plüspongyolába  burkolt  nyúlánk  ala- 
kot, a  mint  Mária  mellől  felállt,  midőn  belépett. 
Eljött,  hogy  a  régi  ismerőst,  a  kedves  kis  falusi 
leánykát  üdvözölje,  kivel  Árokházán  oly  közönyös 
jóakarattal  szokott  elbánni  és  szemben  találta  magát 
egy  meglepő,  idegenszerű  jelenséggel,  egy  bűbájos 
szép  asszonynyal,  ki  félcsukott,  álmatag  szemekkel 
néz  reá  és  egy  olyan  mozdulattal  nyújt  neki  kezet, 
mintha  ezáltal  valami  különös  kegyben  részesítené. 

ót  egykönnyen  meg  nem  lepte  semmi,  de  ez 
egyszer  olyan  zavarba  jött,  hogy  Mária  és  a 
tábornok  elkaczagták  magukat. 

—  Rá  nem  ismersz  az  asszonykára,  ugy-e  ke- 
gyelmes úr?  —  kiáltott  ez  utóbbi  kedélyesen.  — 
De  azért  csak  rajta,  csókold  meg  a  tante-odat. 

Midőn  azonban  hamar  visszanyert  hidegvérrel 
fel  akarta  használni  a  tábornok  engedélyét,  Liza 
olyan  ellenszenvvel  határos  ijedelemmel  rettent 
vissza  ölelésétől,  hogy  rögtön  letett  a  kísérletről 
és  azt  nem  is  ismételte  többé. 

De  mi  tagadás  benne?  Azt  a  jelenetet  nem 
bírta  elfelejteni.  Liza  azóta  igazán  érdekelte  és 
bármikor  szeme  elé  került  —  annyira  még  nem 
jutott,  hogy  távollétében  is  foglalkozzék  vele  vagy 
hogy  társaságát  keresse,  —  tekintetét  le  nem  bírta 
róla  venni. 

—  Tudod  miről  beszéltek  odaát,  Liza?  —  kérdé 
most  feleségéhez  bdépve  és  Liza  mögé  a  páholy 
padjára  dőlve,  míg  Mária  a  franczia  és  török 
konzulokkal  beszélgetett,  kik  pár  perczczel  előbb 
jöttek. 

—  Valami  érdekeset? 

—  Reád  nézve  mindenesetre  érdekeset,  a  meny- 
nyiben rólad  beszéltek  —  feleié  Szelényi,  míg  a 
fiatal  asszony  kezéből  kivette  a  legyezőt  és  ön- 
magát kezdte  vele  legyezni. 

Liza  közönyösen  vállat  vont. 

—  Csalódó],  ez  az  a  théma,  mely  legkevésbbé 
érdekel.  Rég  meguntam. 

Szelényi  elnevette  magát. 

—  Korán  volna,  szép  tante  1  Hisz  még  jóformán 
rá  sem  értél  Szentendrey  Lizával  megismerkedni. 
Fogadni  mernék,  hogy  magad  sem  tudod,  hideg- 
ségből vagy  kaczérságból  vagy  olyan  szörnyen  meg- 
közelíthetetlen.   Ezt  a  kérdést  legyezgették  odaát. 

A   fiatal    asszony    lassan    fordítá    hátra    fejét    és 

egyenesen  a  beszélő  arczába  nézett.  Az  ilyen  rit- 
kán történt  meg  vele  páholyban. 

—  Hát  te  n\it  gondolsz  ? 

—  Én  azt  gondolom,  hogy  egyikből  sem.  Le 
baril    de    poudre  a  peur  de  Tétincelle.  Voilá  tout. 

Liza  megvetően  elmosolyodott  és  ez  alkalom- 
mal Szelényinek  újból  feltűnt,  milyen  ingerlő  szája 
van.  Kissé  vastag,  biboros,  élveteg  ajkába,  mint 
valami  pompás  érett  gyümölcsbe  bele  szeretett 
volna  harapni  az  ember,  ha  a  kevélyen  lehúzott 
szájszélek  folyton  le  nem  hűtik  ezt  a  merész 
kívánságot. 

—  Tömegesen,  úgylátszik,  tudsz  az  emberekkel 
bánni  Pista  —  feleié  kis  vártatva  —  de  részlet- 
ben nyomorult  emberismerő  vagy.  Először  nem 
vagyok  lőportartó,  másodszor  soha  életemben  nem 
féltem. 

—  Még  akkor  sem,  mikor  meg  akartalak  ölelni  ?  — 
és  Szelényí,  ki  ezúttal  először  czélzott  ama  külö- 
nös jelenetre  Liza  megérkezésének  napján,  azon 
ürügy  alatt,  hogy  visszaadja  a  legyezőt,  előre- 
hajolt, úgy  hogy  fürtös  feje  a  fiatal  asszony  fedet- 
len fehér  karjához  súrlódott. 

Ösztönszerűen,  meggondolás  nélkül  beszélt  és 
cselekedett,  azon  erős  inger  által  indíttatva,  mit 
Liza  közelléte  mindenkor  felidézett  benne. 

A  szép  asszony  ez  érintésre  alig  észrevehetően 
összerezzent,  azután  még  feszesebben  egyenese- 
dett fel,  míg  merően  a  szinpadra  nézve,  arczélét 
ismét  egész  tökélyében  engedte  át  a  közönség 
bámulatának. 

—  Nem  szeretem  az  efajta  bizalmaskodást  — 
feleié  czélzatosan.  —  Soha  sem  szerettem,  közön- 
ségesnek találom. 

Ezt  rövid,  szakadozott  mondatokban  vetette  oda, 
igazság  szerint  azért,  mert  alig  bírt  beszélni  a 
szívd obogástól  és  mégis  olyan  hanglejtéssel,  mely 
Szelényit  mint  egy  arczulcsapás  érte. 

A  férfi  szemei  haragosan  lángoltak  fel,  de  a 
következő  perczben  már  nagyon  nyugodtan  nézett 
szép  rokonára.  Egy  ideig  nem  felelt,  mi  nyilván 
nyugtalanította  Lizát,  mert  bár  úgy  tett,  mintha 
egész  elmerültséggel  hallgatná  Raoul  ömlengéseit 
a  színpadon,  orrczimpái  idegesen  mozogtak,  míg 
arczát  lassankint  rózsás  pír  özönlé  el. 

Egyszerre  aztán  Szelényi  újra  előre  hajolt. 

—  Tudod-e  Liza,  hogy  igazad  van  —  monda 
hanyagon.  —  Egy  öcs,  a  ki  megöleli  tantej  át,  mert 
utoljára  az  egésznek  nincs  más  jelentősége,  csak- 
ugyan nagyon  közönséges  dolog.  Nem  is  foglak 
vele  untatni.  Olyan  öcs  leszek,  ki  meg  nem  ölel 
tantcját.  Ezennel  ünnepélyes  fogadást  teszek,  hogy 
soha  életemben  meg  nem  foglak  csókolni,  hacsak  — 

—  Hacsak?  —  kérdé  a  fiatal  asszony  leplezet- 
len kíváncsisággal  és  szoborszerepéről  annyira  meg- 
feledkezve, hogy  hátat  fordított  a  színháznak. 

—  Hacsak  magad  nem  kérsz  fel  reá  I  —  feleié 
Szelényi  nevetve,  míg  felállt,  hogy  az  Elepivel 
belépő  Simbinszkynek  átadja  helyét. 

—  Már  mész  ?  —  kérdé  Mária  csalódottan  — 
azt  reméltem,  hogy  velünk  töltöd  az  estét. 

—  Nem    lehet    —    feleié    Szelényi,    óráját    ki- 

húzva.  —  Dortmunddal  van  rcndez-vous-m  a  szabad- 
elvű pártkörben.  Teára  sem  fogok  hazaiöhetni. 

Liza  ajkába  harapott.  Szelényi  tudta,  hogy  ma 
színház  után  Máriához  Ígérkezett  s  a  fiatal  asszony 
nem  találta  épen  hízelgőnek  magára  nézve,  hogy 
kedvéért  egy  félórával  sem  készül  előbb  haza. 
Nem  csoda  tehát,  ha  kegyetlen  rossz  kedvvel  fo- 
gadta az  urakat,  kiknek  lelki  nyugalmát  azonban 
ezáltal  legkevésbbé  sem  zavarta  meg.  Mindkettő 
igazi  világfi  létére,  az  irányában  tanúsított  közönyt 
és  hidegséget  általánosságban  fogta  fel.  Megadás- 
sal tűrtek  mindent,  azon  megnyugtató  hitben,  hogy 
a  szép  asszony,  ha  ő  velők  nem  szeretetreméltó, 
bizonyára  nem  is  tud  szeretetreméltó  lenni. 

Midőn  aztán  a  tábornok,  ki  whistjét  ugyan  nem 
áldozta  fel  a  Huggenottákért,  de  azért  hűségesen 
eljött,  hogy  a  hölgyeket  hazakísérje,  belépett  és 
Liza  Simbinsky  nyújtott  karját  ignorálva,  tüntetően 
fogódzkodott  férjébe,  a  két  férfi  mosolyogva  össze- 
nézett. 

—  A  tábornok  vagy  igaz  gyöngyöt  talált,  vagy 
ez  az  asszonyka  a  legtökéletesebb  női  Macchiavell, 
mclylyel  valaha  találkoztam  —  jegyzé  meg  Sim- 
binszky  éneklő  szláv  francziaságával,  midőn  Szent- 
endreyék  fogatja  elrobogott  és  ő  Elepivel  bér- 
kocsijába szállt. 

—  Süsd  meg !  —  dörmögött  Elepi  Muncsi  nyúj- 
tózkodva. —  Nekem  csak  az  olyan  gyöngy  kell, 
mely  megvehető  vagy  könnyen  ellopható.  Az  ilyen 
gonddal  őrzött  családi  ékszerek  után  nem  töröm 
magamat. 

Az  oro5z  holt,  fénytelen  szemeiben  pislogó  láng 
villant  fel. 

—  De  hisz  mondom,  hogy  magam  sem  tudom, 
mit  gondoljak  felőle.  Mintha  túlozná  az  érintet- 
lenséget, mintha  a  tiszteletreméltó  Methuzsálemtől 
fogva,    kinek    felesége,    mindnyájunkat   lóvá  tenne. 

—  Az  bizony  nem  lehetetlen. 

—  Mindenesetre  csak  ő  végette  megyek  el  hol- 
nap a  vén  pcrgamens  estélyére  —  folytatá  Sim- 
binszky,  vékony  lábszárait,  melyeken  csak  úgy 
fityegett  a  nadrág,  az  átelleni  ülésre  felrakva.  — 
Ha  6  nincs,  egy  országért  se  tenném  be  a  lába- 
mat abba  az  unalomfészekbe. 


XXIV. 

Az  egyéniség,  kit  Simbinszky  hercateg  sajátos 
udvariasságával  «vén  pergamcns»-nek  keresztelt  el, 
Filoména  grófné  volt,  kinek  ez  idei  első  nagy 
estélyére  robogott  másnap  a  sok  fényes  fogat  az 
Andrássy-út  felé.  Filoména  grófné  termei  azon 
hírben  álltak,  hog>'  még  zsöllyéik  is  ásítanak,  óráik 
pedig  nem  ütnek,  hanem  hortyognak.  Mindazáltal 
mégis  mindenki  törte  magát  meghívói  után,  mert 
Filoména  grófné  estélyein  ott  nem  lenni  annyi 
volt,  mint  bevallani,  hogy  az  ember  nem  tartozik 
a  «crémc  de  la  cr^me»-hez,  az  arisztokráczia  ama 
dupla  kivonatához,  melynek  tagjai  nemcsak  a  góthai 
zseb-Pantheonban  díszlenek,  de  még  azon  más, 
beavatatlanok  előtt  felette  titokszerű  tulajdonsá- 
gokkal is  bírnak,  melyek  állást  biztosítanak  a  szo- 
czietásban. 

Filoména  szentelt  küszöbét  át  mm  lépték  sem 
mágnásnőkké  vált  polgárleányok  vagy  szinésznők, 
sem  ama  nagy  fényt  kifejtő  s  befolyásos  hivatalt 
viselő  kétes  hírű  házaspárok,  minők  manapság  min- 
den főváros  szalonjaiban  megfordulnak,  sem  pedig 
faluról  újonnan  beköltözött  szerény  jövedelmű  fő- 
rangú családok,    még  ha  ez  utóbbiak  rokonai  vol- 

tak  is.  A  legtöbb,  a  mit  e  fajta  rokonaiért  meg- 
tett, az  volt,  hogy  meghivót  szerzett  nekik  az 
udvarhoz. 

—  Menjenek  el  az  udvari  bálba  —  monda 
boszusan.  —  Olyan  dicsőségei  látnak  abban,  ha 
ott  lehetnek,  hogy  temmibe  sem  veszik,  ha  magam- 
hoz nem  hívom  őket.  így  legalább  megszabadulok 
tőlük. 

De  saját  fivérének  nejével,  ki  még  hozzá  Szent- 
endrey  Károlyné,  azaz  egy  általánosan  kedvelt 
egyéniség  neje  volt,  nem  bánhatott  így  el,  annál 
kevésbbé,  miután  ezen  általa  annyira  kifogásolt 
hölgyecskét  a  múlt  télen  párisi  legitimista  körök- 
ben kitüntető  szivélyességgel  fogadták,  S  így  egy- 
szerre csak  megváltozott  Liza  irányában  és  leg- 
melegebb pártolóinak  sorába  lépett. 

—  Ce  cher  Charles  —  mondogatta  egy  idő 
óta  —  mindig  szörnyen  hóbortos  volt,  mit  házas- 
ságával is  bebizonyított.  De  ezzel  aztán  szeren- 
csésen járt.  Sógornőm  a  világ  legbájosabb  terem- 
tése és  a  mellett  a  megtestesült  distinkczió,  a  meg- 
közelíthetlen  feddhetetlenség  mintaképe  I 

Ha  t.  i.  polgári  születésű  nőkről  volt  szó,  Fili 
grófné  felette  nagy  súlyt  fektetett  a  feddhetetlen- 
ségre, melyet  saját  körében  nem  kutatott  túl- 
szigorúan.  Mintha  az  erényt  afféle  póttulajdon- 
ságnak tekintette  volna,  mit  a  tiszta  kékvér,  szük- 
ség esetében,  nélkülözhetővé  tesz. 

Ma  este  ugyancsak  nem  lehetett  Fili  grófné 
termeire  ráfogni,  hogy  unalmasak,  sőt  Simbinszky 
gonoszul    megjegyezte,    hogy  zsöHyéik  ez  egyszer 

nem  ásítanak,  hanem  tátott  szájjal  várják  a  hallat- 
lan eseményt,  az  órák  pedig  bámulatukban  meg- 
álltak. Erre  különben  már  az  is  okot  szolgáltatott, 
hogy  az  aranyifjúság  majdnem  teljes  számban  meg- 
jelent, mi  csakugyan  hallatlan  esemény  volt,  a 
mennyiben  Zátonyi  grófnak  máskor  neje  estélyeire 
egyenként  kellett  összefogdosnia  az  urakat  a  kaszi- 
nóban. Fili  grófné  természetesen  a  legtávolabbról 
sem  gyanította  e  váratlan  férfibőség  valódi  okát, 
hanem  azt  Alain  főherczegnek  és  nejének  tulaj- 
donítá,  kik  megjelenésöket  megigérték. 

—  Liza  grófné  premiére-jére  jöttünk  el  — 
monda  Simbinszky  mentegetődzve,  midőn  Mária 
ittléte    fölötti    csodálkozásában    összecsapta  kezeit. 

Mária  elnevette  magát. 

—  Ne  oly  hangosan  —  susogott  óvatosan  legye- 
zője mögül.  —  Jaj  magának,  ha  Fili  tante  meg- 
hallja. Már  úgyis  dühös,  hogy  Liza  oly  soká  várat 
magára.  És  azután  a  jó  tante  azt  hiszi,  hogy  ma- 
guk csupán  Alain  ő  fensége  miatt  jöttek  el. 

—  Annál  jobb  1  —  nevetett  az  orosz  elfordulva 
és  Derecskey  Blanche  felé  tartva.  A  szép  Blanche 
a  chanoinessek  kék  szalagjával  átkötött,  igen  mé- 
lyen kivágott  fekete  ruhában  egy  oldaldiványon 
trónolt,  míg  nővére  Georgine,  mint  rendesen,  a 
szomszéd  teremben  a  comtesse- ek  között  igyekezett 
helyet  foglalni  és  mint  rendesen,  egyes  egyedül 
maradt.  Megjelenésére  a  leányok  mind  meglepő 
szolidaritással  szétfutottak  az  «öreg  comtesse*  mel- 
lől, ki  aztán  azzal  boszulta  meg  magát,  hogy  el- 
hódította  tőlük    még    azokat  a  kis    fiukat  is,  kik  e 

rendszerint  férfiszűk  termekben  a  fiatal  leányoknál 
udvarló  számba  mennek. 

Blanche  az  asszonyoknál  odabenn  nem  járt  sok- 
kal jobban,  mint  Georgine  a  leányoknál.  Az  ő 
kortársai  már  többnyire  leányaikat  vitték  és  meg 
nem  bocsájthatták  neki,  hogy  még  ma  is  olyan 
üde,  mintha  az  egész  idő  alatt  jégben  hűtve  tar- 
togatta volna  magát.  A  fiatal  asszonyok  meg  épen 
azt  találták,  hogy  nem  közibéjök  való,  azonfelül 
pedig  hallatlan  dolgot  enged  meg  magának  azzal, 
hogy  még  most  is  tetszeni  mer  az  uraknak. 

Mert  mi  tagadás  benne  —  az  uraknak  tetszett. 
Ez  este  is  egész  dandysereggel  volt  körülvéve, 
mely  jókat  kaczagott  csipős  megjegyzésein,  azokon 
a  felette  mulatságos,  csípős  megjegyzéseken,  me- 
lyeknek a  rosjz  világ  —  azaz  legjobb  barátnői 
szerint,  népszerűségét  köszönhette. 

—  Nézze,  hogy  ülnek  ott  egymás  mellett  — 
súgott  oda  Simbinszkynek,  midőn  ez  hozzálépett,  — 
Tyran  Ella  Elepi  Muncsival,  Mecserszkyné  Dém 
Tivadarral  és  Zenóbia  a  kis  Rudival.  Nem-e  meg- 
indító ?  Három  pár  Tristan  és  Isolde !  A  férjeik- 
ből kiállítást  kellene  rendezni. 

—  Tu  l'as  voulu  George  Dandin !  —  dúdolt 
Simbinszky,  bajuszát  pödörve. 

E  perceiben  az  első  teremben  élénk  mozgalom 
támadt. 

—  A  főherczeg !    —    kiáltá    Blanche    felugorva. 
De    nem  a  főherczeg    volt,    hanem    Liza,    kinek 

megjelenése  általános  feltűnést  keltett.  Most  is 
úgy  volt  felöltözve,  a  hogy  senki  »em  öltözködik: 

aranycsilJámos  narancsszín  atlaszba,  sötétzölddel 
béllelt  hosszú  uszálylyal.  Az  ujjatlan  ruha  váll- 
szalagjait két  szmaragd  gyík  helyettesítette,  míg 
fürtös  haja  igen  magas  spanyol  fésűvel  volt  fel- 
tűzve, melyen  aranyfiligrán  pálczikákon  kilencz 
nagy  szmaragd  csillogott,  mint  cg)'  páva  rezgő 
koronája. 

—  Diantre!  Ilyet  még  nem  láttam  1  -  kiáltott 
fel  Simbinszky,  Blanchenak  a  legfesztelenebbül 
hátat  fordítva  és  Lizához  közeledve,  ki  olyan  fej- 
bólintással fogadta,  mintha  rég  megunta  volna  a 
herczegeket. 

Az  asszonyok  nagylelkűen  elhatározták,  hogy 
Lizát  ezen  első  nagyjelentőségű  fellépése  alkal- 
mával protegálni  fogják.  De  rendkívüli  meglepe- 
tésükre erre  nem  találtak  alkalmat.  A  fiatal  asszony, 
férjétől  követve,  egyenesen  a  terem  központjához 
közeledett  és  a  szoczietás  legkiválóbb  hölgyei  közé, 
Mária  mellé  ült,  az  ajtókban  és  ablakokban  körül- 
álló hölgyek  nem  csekély  megdöbbenésére.  Fili 
grófné  termeinek  ezen  szerényebb  látogatói,  évek 
alatt  sem  avancirozhattak  oda,  hova  Liza  mintegy 
Isten  kegyelméből,  mindjárt  első  perczben  maga 
helyezte  magát. 

Mielőtt  a  társaság  még  elhatározhatta  volna, 
ügyetlenségnek  vagy  szemtelenségnek  tudja-e  be 
Liza  magaviseletét,  megérkeztek  a  fenségek  és 
ezzel  a  fentebbi  kérdés  mindenkorra  el  lett  tö- 
rülve a  programmról.  Mert  a  főherczegi  pár  alig 
vette  észre  Mária  mellett  Lizát,  midőn  mindketten 
a  legszivélyesebben    emlékeztek    meg    arról,    hogy 

már  Baden-Badenban  találkoztak.  Sőt  Alain  fő- 
herczcg  legalább  fél  órát  szentelt  Lizának,  ki  oly 
könnyed  fesztelenséggcl  társalgott  vele,  mintha 
soha  egyebet  nem  tett  volna,  mint  főherczegeket 
mulattatni. 

—  Hogy  mertél  így  felültetni  1  —  monda  Filo- 
ména,  fenséges  vendégeinek  távozta  után  félre- 
vonva Lizát.  —  S  én,  a  ki  már-már  be  akartalak 
mutatni. 

—  Nem  képzeltem,  hogy  még  emlékezni  fog- 
nak reám  —  feleié    a    fiatal    asszony    közönyösen. 

—  De  legalább  megmondhattad  volna,  hogy 
már  be  vagy  mutatva,  hisz  majdnem  blamíroztál 
engem. 

—  Nem  fektettem  reá  olyan  nagy  súlyt  —  és 
Liza  nyugodtan  fordult  el  a  meglepetéstől  csak- 
nem kővé  meredő  sógornőjétől. 

Tíz  perczczel  később  kaczagva  beszélte  el  ezt 
a  társalgását  Szelényinek,  ki  későn  jött  és  most 
ügyesen  csúszott  Simbinszky  helyére,  ki  egy  perezre 
felkelt  Liza  mellől  s  visszatérve,  a  miniszter  lát- 
tára udvariasan  eltűnt. 

A  fiatal  asszony  pompásan  utánozta  Filoména 
elszörnyűködését,  azon  kegyelethiány  fölött,  mit 
csupán  az  ő  bosszantására  fitogtatott. 

—  S  ha  meggondolom  —  folytatá,  alig  bírva 
szóhoz  jutni  a  kac^agástól  —  hogy  egy  hét  óta 
mindennap  Mária  nyakára  járt,  hogy  tanakodjék 
vele,  mit  feleljen,  ha  a  főherczegnő  azt  találná 
kérdezni  —  milyen  születésű  vagyok?! 

Szelényi    mióta    belépett,     folyton    csodálkozva 

Wohl  Stefániát  ArinyfOit    1  i8 

nézte  a  fiatal  asszonyt.  Liza  csak  úgy  ragyogott  a 
jókedvtől  és  rendesen  oly  megvető  hallgatagság- 
ban lezárt  ajkai  egyetlenegy  perczig  nem  szüne- 
teltek. Csevegett,  kaczagott  sajátszerű,  hévteljcs 
izgatottsággal,  míg  szemei  olykor  saját  szép  alak- 
ján, fedetlen  karjain  futottak  végig,  s  mintegy  ön- 
szépségétől  ittasulva,  összerezzent. 

Egyszerre  aztán  megakadt.  Észrevette,  Szelényi 
mily  meglepett,  átható  tekintettel  vizsgálja    arczát. 

Elpirult  és  legyezőjét  maga  elé  tartva :  —  Ne 
nézz  úgy  reám!  Mit  nézesz  rajtam?  —  kiáltá 
zavarodottan. 

Szelényi  csendesen  nevetett. 

—  Úgy  hiszem  tudod,  hogy  van  rajtad  mit 
nézni.  Csakhogy,  most  igazán  nem  arra  gondol- 
tam, milyen  észbontó  szépség  vagy.  Az  e  fajta 
elmélkedéseket  Simbinszkynek  vagy  Derecskeynek 
engedem  át. 

Liza  pajkosan  elmosolyodott. 

—  A  mint  mondom,  az  efféléket  azoknak  a  jó 
fiúknak  engedem  át  —  ismétlé  Szelényi  nyoma- 
tékkal. —  A  fölött  csodálkoztam,  hogy  ezúttal 
már  harmadik  átalakulásodban  van  szerencsém 
hozzád. 

—  Harmadik  átalakulásomban? 

—  Hogyne.  Előbb  mint  szende  angyalt  ismer- 
telek, kinek  szárnyait  kerestem  szemeimmel,  a 
hányszor  hátat  fordítottál ;  majd  viszont  láttalak, 
mint  a  lucziferi  gőg  megelevenült  szobrát,  hidegen, 
megvetően,  hallgatagon ;  míg  most  egy  szép,  ka- 
czér  asszony  mellett  ülök,  ki  éppen  olyan,  mint  a 

többi,  csakhogy  ezerszer  pikánsabb  a  többinél.  De 
melyik  már  most  &z  igazi  Liza?  Nem  a  szinész- 
nőt  értem,  hanem  a  nőt. 

A  míg  Szelényi  beszélt,  a  fiatal  asszony  egé- 
szen elcsöndesült.  Lehajtott  fejjel,  elmerülten  ült 
ottan,  bár  pihegő  keble,  gyors  lélegzése,  a  mély 
pír,  mely  arczát  Szelényi  utolsó  szavaira  elözönlé, 
elárulták,  hogy  nem  oly  nyugodt,  a  minőnek  lát- 
szani akar. 

—  S  azt  soha  sem  gondoltad  meg  —  kérdé 
végre  halkan,  még  mindig  lehajtott  fejjel  —  hogy 
komplikált  helyzetek  komplikált  jellemeket  hoznak 
létre? 

Szelényi  megdöbbenve  bámult  reá.  Ilyen  fele- 
letet nem  várt  évődéseire.  Azt  hitte,  hogy  a  szép 
asszony  tréfás  vádjaira  fel  fog  pattanni  és  pajzán 
haragjában  még  igézőbb  lesz,  mint  eddig.  De 
szavai  mintha  valami  rejtett  húrt  érintettek  volna 
bensejében,  melynek  rezgését  mostani  hangulatá- 
ban nem  bírná  elfojtani. 

—  Nem,  nem  gondoltad  meg  —  folytatá  Liza 
egyszerre  kitörő  szenvedélylyel  és  mégis  elnyo- 
mott, csaknem  susogó  hangon,  úgy  hogy  senki 
körülöttük  nem  sejthette  felindulását  —  mert  kü- 
lönben nem  beszélnél  ilyen  megvetéssel. 

—  De  Liza,  hova  gondolsz?  Hisz  csak  tréfál- 
tam ...  —  vágott  szavába  Szelényi,  a  társalgás  e 
váratlan  fordulatán  mindjobban  elcsodálkozva. 

—  Hallgass,  ne  szólj,  ne  mentsd  magad.  Azt 
hiszed,  nem  veszem  észre,  mily  kevésre  becsülsz  ? 

—  Ugyan  hagyd  el  Ltza  ... 

—  Nem  hagyom  cl.  A  mit  mondani  akarok, 
régóta  nyomja  a  Islkcmet.  Meg  kell  mondanom, 
hogy  elhamarkodva  ítélsz,  hogy,  s  ezt  már  több- 
ször említettem,  nincsen  emberismereted.  Azon  a 
magaslaton,  a  melyen  állsz  és  melyre  olyan  köny- 
nyen  feljutottál,  soha  se  kérdezted  és  hogy  is 
kérdezhetted,  mi  lett  volna  például  Máriából,  ha 
nem  mint  valami  szép  csiga,  mindjárt  a  házával  a 
hátán,  kész  sorssal  születik  erre  a  világra,  mely- 
nek csak  napfényes  oldalát  ismeri  ?  Ma  kitünó, 
jellemes  asszony!  De  ha  úgy  mint  engem,  árván, 
mindenből  kifosztva,  égő  vágyakkal,  olthatatlan 
szomjjal  dobták  volna  oda  azon  égi,  vagy  nem 
bánom,  pokoli  hatalmaknak,  melyek  földi  pályán- 
kat intézik,  alighanem  ő  is  átváltozott  volna  akár- 
hányszor azzá,  a  mivé  —  hogy  is  nevezitek  azt  a 
politikában?  —  és  a  szép  asszony  a  régi,  meg- 
vető kifejezéssel  arczán  húzta  le  a  szája  szélét  — 
igen,  a  mivé  ((az  opportunitásra  való  tekinteti 
teszi   az  embert. 

Szelényi  sohasem  látta  Lizát  ilyen  szépnek. 
Arcza  még  a  szokottnál  is  halványabb  volt,  szemei 
villogtak.  A  fényes,  nehéz  szövet  által  aranyba 
foglalt  pompás  bustc  nyugtalanul  hullámzott,  míg 
ajkairól  csak  úgy  ömlöttek  a  szavak,  közvetlen, 
vad  ékesszólással,  mit  az  elnyomott,  susogó  hang 
még  hathatósabbá  tett. 

Legyőzhetetlen  izgatottság  vett  erőt  a  férfin  is, 
a  mint  előrehajolva  kezét  karjára  tette. 

—  Ne  tovább,  nem  bírlak  hallgatni  —  monda 
idegesen.  —  Ügy  teszesz,  mintha  rágalmazni  akar- 

tálak  volna,  holott  csak  az  a  lappangó  kétely  tört 
ki  belőlem,  mely  hónapok  óta  üldöz.  Lehet,  hogy 
azért  üldöz,  mert  igazad  van  és  nincs  ember- 
ismeretem. De  arra  soha  nem  is  törekedtem.  Te 
vagy  tán  az  első  élő  lény,  mindenesetre  az  első 
nő,  kivel  ily  hosszú  időn  át  tépelődve  foglal- 
koztam. 

Az  utóbbi  szavakat  elsötétült  arczczal,  vona- 
kodva, mintegy  akarata  ellenére  tagolta,  s  azok 
mégis  a  csodával  határos  megnyugtató  hatással 
voltak  a  fiatal  asszonyra.  Felindulása  lecsillapult, 
míg  édesen  mosolyogva,  lankadtan  bocsájtá  le  kar- 
jait oldalán  és  ülésén  hátratámaszkodott. 

—  Igazán,  gondoltál  reám?  —  susogott  egészen 
átváltozott  hangon,  félcsukott  szemeiből  egy  le- 
írhatatlan pillantást  vetve  Szelényire. 

A  szomszéd  teremben  zongora  mellett  tánczolt 
a  fiatalság.  Éppen  egy  négyest  fejeztek  be,  melyre 
az  elébb  valamennyi  tánczos  felkérte  Lizát,  ki  el- 
ismerésreméltó részrehajlatlansággal  valamennyit 
egyformán  kikosarazott.  Most  rákezdtek  a  bécsi 
keringőre   és  Szelényi   felugrott : 

Egy  tourt  Liza  —  monda  feleletképen  arra 
a  tekintetre,  mely  már  úgyis  felzaklatott  vérét  vi- 
haros forrongásba  hozta. 

Egy  perez  múlva  Szelényi  karjai  mohón  fogták 
át  a  büszke,  szép  alakot  és  a  zene  hulláma  rin- 
gatva ragadta  őket  magával. 

Liza  eszményien  keringőzött.  Egyenesen,  mint 
a  nádszál,  bágyadt,  összhangzatos  mozdulatokkal 
siklott    odább,    hosszú    uszályát    oly  művészi  kecs- 

csel  vonva  maga  után,  hogy  Simbínszky  nem  folyt- 
hatott cl  egy  elismerő  nyilatkozatot. 

—  Száz  asszony  közül  nincs  kettő,  —  monda 
ezen  híres  «nőértő»,  —  ki  táncz  közben  így  tudna 
uszályával  bánni. 

—  Olyan,  mint  egy  keringő  üstökös  1  —  kiáltá 
Blanche,  azon  túlzott  lelkesedéssel,  melylyel  a 
nők  férfiak  jelenlétében  ünnepelt  szépségeket  fel 
szoktak  dicsérni,  nehogy  azt  képzelje  valaki,  hogy 
irigykednek  reájuk.  Blanche  különben  is  úgy  vi- 
selte magát  Lizával  szemben,  mintha  soha  semmi 
sem  történt  volna  köztük.  Igazi  nagyvilági  szem- 
telenséggel hivatkozott  «régi  barátságukra))  és  Liza 
a  legszerctetreméltóbb  előzékenységgel  állt  rá  ezen 
szép  viszony  minél  melegebb  folytatására. 

—  Nem  értelek  —  monda  olykor  Mária  cso- 
dálkozva —  hogy  barátkozhatol  ezzel  a  leány  nyal  ? 
Oly  csúful  bánt  veled  Árokházán. 

—  Én  vagyok  a  győztes  1  Módomban  volt  ki- 
békülni —  feleié  Liza  egy  izben,  lenéző  kicsiny- 
léssel. 

De  azt  be  nem  vallotta  Máriának,  hogy  a 
Blanche-sal  való  együttlét  olyanféle,  mindig  meg- 
újuló kegyetlen  örömet  okoz  neki,  mint  a  minőt 
a  római  triumfátorok  érezhették  a  diadalkocsijuk 
mellett  lépdelő,  legyőzött  barbár  királyok  láttára. 
Nagy  gyönyörűségére  szolgált  például,  ha  Blanche- 
sal  bizalmasan  csevegve,  azon  díszes  palota  tün- 
déri fénynycl  berendezett  boudoirjában  ülhetett, 
melyről  a  szép  grófleány  egykor  biztosan  kép- 
zelte, hogy  ő  fog  benne  e:grasszálnii>. 

Blanche,  mióta  alapítványi  hölgy  lett  és  Gcor- 
gine  gardc-dc-dames-jaként  szerepelt,  nem  tán- 
czolt  mást,  mint  négyest,  ennélfogva  most  is  ráért 
az  ő  kedves  Lizáját  a  lehető  legnagyobb  figye- 
lemmel kisérni.  S  valóban  tán  csak  ő  vette  észre, 
a  szép  asszony  mily  teljes  odaadással  simul  tán- 
czosa  karjai  közé,  s  tán  csak  az  ő  túlságos  rokon- 
szenve vont  következtetést  e  mások  előtt  egészen 
természetesnek  látszó  körülményből. 

Sajátságos,  hogy  Szelényi  tánczközben,  a  helyett 
hogy  még  jobban  felmelegedett  volna,  mindinkább 
lecsendesült.  Alig  hogy  karjaiban  érezte  Lizát  és 
a  fiatal  asszonyt  egy  pillanatig  szenvedélyes  kéj- 
jel szorította  magához,  a  vér  lassabban  kezdett 
ereiben  keringeni.  Mintha  heteken  át  nem  is  más, 
mint  ama  megtagadott  ölelés  üldözte  volna  és 
zaklatott  érzékei,  most  e  lidércznyomástól  szaba- 
dulva kielégítve  megnyugodnának.  De  azért  még 
sem  bírta  magát  rászánni,  hogy  ezt  a  csodaszép, 
csak  az  ő  számára  megelevenült,  oly  szorosan 
hozzá  simuló  szobrot,  melynek  szíve  őrületesen 
dobogott  az  övéhez,  elbocsássa  magától.  Vitte, 
ragadta  szédítő  gyorsasággal,  míg  Liza  végre  fél- 
ájultan rogyott  Blanche  mellé  egy  székre. 

—  Szabad  kérnem!  —  hangzott  fel  mellette 
tíz  hang  is  egyszerre,  midőn  Szelényi  visszalépett. 
És  a  fiatal  asszonynak,  ha  nem  akarta  magát 
kompromittálni,  tovább  kellett  tánczolnia. 

Szelényi  ezt  nem  bírta  látni.  A  mint  Derecskey 
Kamilló  átfogta  Liza  derekát,  oly  oktalan  vad  düh 
vett  erőt  rajta,  hogy  legszívesebben  földhöz  vágta 

volna  a  vakmerőt.    Miután    ezt    nem    tehette,  sar- 
kon fordult  és  elhagyta  a  báltermet. 

—  De  azt  csak  nem  tagadhatod,  hogy  Liza  ma 
este  csodálatosan  szép  volt?  —  kérdé  Mária  reg- 
gel felé,  hosszú  haját  bontogatva,  mit  sohasem 
bízott  komorna  kezére.  Az  asszonyka  bál  után 
mindig  kellemesen  fel  volt  villanyozva  és  folyto- 
nosan csevegett,  bár  rendszerint  azon  vette  végre 
észre  magát,  hogy  monologizál,  a  mennyiben  fér- 
jét sokkal  hamarább  nyomta  el  az  álom,    mint  őt. 

Szelényi,  ki  már  feküdt,  álmosan  nyújtózkodva 
dadogott  valamit.  A  kocsiban  nem  tett  egyebet, 
minthogy  Liza  fölött  gúnyolódott,  pedig  neki  is 
be  kellett  ismernie,  hogy  ő  volt  az  est  királynéja. 

—  Mit  mondasz?  —  kérdé  Mária. 

—  Azt  mondom,  hogy  szép,  de  szép,  mint  va- 
lami szép  szörny.  Egy  Meluzina,  egy  hableány. 
Nem  csodálnám,  ha  Károly  egyszer  éjnek  idején 
felfedezné,  hogy  félig  hal.  Nem  vetted  észre,  mi- 
lyen szőrösek  a  karjai  ? 

Mária  elnevette  magát. 

—  Nagyszerű  logika,  kegyelmes  úr.  Szőrösek 
a  karjai,  tehát  valami  hableány.  A  szőr  nem  pikkely. 

De  Szelényi  már  nem  felelt.  Úgy  tett,  mintha 
elaludt  volna.  Pedig  csak  azon  félálomhoz  hasonló 
kéjes  zsibbadásnak  kivánta  magát  zavartalanul  át- 
engedni, melyben  folyton  maga  előtt  látta  Lizát, 
azon  aranycsillámban,  mely  egész  este  körülvette. 
És  karjait  a  finom  csillogó  szőke  szőr  helyett 
csakugyan  nem  pikkelyek,  de  azon  karikák  födték, 
melyek  a  kigyók  testét  borítják. 

Midőn  Szelényi  másnap  délben  a  niinisztcrium- 
ból  hazajött  és  sietve  megvillásreggelizctt,  hogy 
reggeli  után  még  a  Házba  is  benézhessen,  egy- 
szerre csak  Liza  nyitott  be,  nagy  tollas  Rembrandt 
kalappal  fején  s  hosszú  fekete  köpenyben,  mely 
alól  fehér  kázsmér  uszály  látszott  ki. 

Alig  pillantotta  meg  Szelényit,  midőn  egy  halk 
sikolylyal  vissza  lépett  és  behúzta  maga  után  az 
ajtót. 

—  Nem  tudtam,  hogy  Pistát  itthon  találom,  kü- 
lönben nem  jöttem  volna  pongyolában  —  kiáltá, 
fejét  bedugva. 

—  Ne  bolondozz  szép  tante  és  gyere  be  — 
feleié  Szelényi,  ki  eddig  már  felugrott  és  feltárta 
az   ajtót. 

—  Nem,  köpenyemet  le  nem  vethetem  —  sza- 
badkozott Liza,  midőn  Szelényi  rá  nem  hallgatva, 
csaknem  erővel  vette  le  válláról  a  felöltőt. 

Prémes  fehér  pongyola  volt  rajta,  mely  elől  át- 
látszó csipke  chemisette  fölött  nyilt, 

—  Hisz  gyönyörű  vagy,  mit  komédiázol  ?  — 
nevetett  Mária.  —  És  aztán  Pista  úgyis  mindjárt 
megy.  Mit  parancsolsz  ?  teát,  bouillont,  sültet  —  ? 

—  Kezeidet  csókolom,  semmit  —  feleié  Liza, 
egy  székre  rogyva.  —  Ouf !  Olyan  katzenjammerem 
van  és  olyan  fáradt  vagyok,  hogy  az  életet  is  meg- 
untam. 

—  így  jár  az  ember,  ha  bálkirályné  és  reggelig 
tánczol.  Nekem  semmi  bajom  —  és  Mária,  ki 
angolos  szabású  sötétvörös  pongyolájában,  vastag 
hajfonataival,  melyeket  reggel  mindig  lebocsájtva 
hordott,  egészen  leány dad  jelenség  volt,  férjének 
még  egy  csésze  teát  töltött. 

Liza  egyik  karját  feltette  az  asztalra,  úgy  hogy 
a  ruha  bő  ujja  hátraesve,  szabadon  hagyta  azt  és 
rátámasztotta  fejét. 

—  Nem  a  táncz  ártott  meg  —  monda  egy  halk 
sóhajjal 

—  Talán  a  hőség?  —  veté  közbe  Szelényi,  egy 
ásítást  elnyomva. 

Mit  akart  itt  ez  az  asszony?  Tegnap  nem  bírt 
miatta  elaludni  és  most  fehér  karját,  az  átlátszó 
csipke  alatt  ingerlőn  pihegő  keblét,  bódító  ajkát, 
egész  nyugtalanító,  észbontó  lényét,  már  reggel 
hozza  szemei  elé,  hogy  elrontsa  a  napját. 

Liza  felkaczagott. 

—  Talán  a  hőség?  —  utánozta  Szelényit,  szá- 
ját olyan  ásításra  nyitva,  mely  mind  a  harminca- 
két vakító  fogát  láthatóvá  tette.  —  Nem  a  hőség, 
kegyelmes  uram,  bölcsesége  ez  egyszer  cserben 
hagyta.  Untam  magamat  és  ez  mindig  megárt. 

Mária  nagy  szemeket  meresztett  reá. 

—  Untad  magad  ?  Tegnap  1  Ugyan  ne  beszélj.  Hisz 
láttalak.  Ha  nem  tánczoltál,  udvaroltattál  magadnak. 


—  De  ki  által  ?  Ugyanazok  által,  kik  már  októ- 
berben udvaroltak,  vagy  szerettek  volna  udvarolni, 
pedig  most  januárban  vagyunk. 

—  Mit  gondolsz  Miczi,  ne  nyújtsunk  be  egy 
indítványt  a  Háznak,  valami  friss  dandy-telepít- 
vény  érdekében?  —  kérdé  Szelényi  nevetve.  Liza 
könnyed,  tréfás  hangja  elűzte  bosszúságát.  «A  szép 
szörny »  e  hangulatban  kevésbbé  izgató  volt. 

Liza  a  legkomolyabban  nézett  Szelényi  szeme 
közé. 

—  Csak  rajta,  édes  Pista.  A  szoczietás  szalon- 
jainak kolonizálása  új,  friss  elemekkel  égető  szük- 
ség. Én  részemről  belehalnék,  ha  két  telet  kellens 
egymásután  Pesten  töltenem.  Ha  Károly  mindjárt 
Árokházáról  ide  felhozott  volna,  akkor  még  hagy- 
ján, nem  ismertem  volna  jobbat.  De  Parisban, 
Rómában  szerepelni  és  azután  a  ti  khinai  para- 
vent-otok  mögött  mindennap  ugyanazon  színé- 
szekkel, ugyanazt  a  darabot  eljátszani,  valóságos 
tortura. 

Mária  vállat  vont. 

—  Próbáltuk  a  paravent  félrevonni,  de  nem 
megy.  Hisz  tudod,  hogy  JelenfiFy  garzon  lévén, 
mi  vállaltuk  el  a  reprezentálás  kötelességeit.  Még 
pedig  egy  szabadelvű  kormányhoz  méltó  módon. 
Meglátod  holnap  ez  idei  első  nagy  estélyünkön  I 
Mindenki  itt  lesz.  Diplomaták,  újságírók,  művészek 
és  művésznők,  a  főrangúak  teljes  számban 

Liza  kezébe  tapsolt. 

—  De  hiszen  ez  pompás  lesz !  Hogy  fogok 
mulatni  1 

—  Dehogy  fogsz  mulatni,  még  unalmasabb  lesz  — 
vágott  szavába  Szelényi.  —  Úgy  fogod  magadat 
érezni,  mint  egy  nagy  állatseregleten,  mely  ugyan 
sokféle  nemes,  érdekes  állatot  mutat  fel,  csakhogy 
egy  sem  érintkezik  a  másikkal.  Mindegyik  a  maga 
czellájában  duzzog. 

Liza  felkaczagott. 

—  Hát  te  czellákba  ülteted  a  vendégeidet? 

—  Nem,  csak  úgy  fogadom  őket,  a  hogy  sze- 
rencséltetnek. S  minthogy  mindegyik  osztály  elre- 
keszti magát  a  másiktól,  már  most  meg  se  kisér- 
tek többé  olyasmit  asszimilíílni,  mit  a  magyarok 
istenének  beláthatatlan,  de  alkalmasint  bölcs  intéz- 
ményei örökre  elválasztottak. 

—  No  ez  már  nem  igaz,  ez  már  túlzás  —  szólt 
közbe  Mária.  —  Már  tavaly  is  javulást  észlel- 
tünk. Estélyeink  sokkal  kellemesebbek  voltak.  Ven- 
dégeink mégis  csak  összetörődtek  valahogy. 

—  Összetörődtek  valahogy !  Mily  kellemes  tár- 
sadalmi frázis !  Igen,  összetörődtek  itt,  minálunk, 
a  te  ügyességed  folytán,  de  azéri  épp  oly  kevéssé 
keresik  egymás  társaságát,  mint  a;:előtt. 

A  szép  asszony  még  mindig  nagyon  komoly 
képet  vágva  rázta  fejét. 

—  S  mi  ennek  az  oka?  Minden  más  főváros- 
ban van  néhány  szalon,  hol  minduntalan  új,  ér- 
dekes elemekkel  lehet  találkozni  és  új,  érdekes 
dolgokat  hallani.  Miért  nincs  ez  így  nálunk  is? 
Csodálom,  hogy  soha  sem  törted  az  eszedet  ezen 
a  problémán. 

—  Nálunk  még  annyi  a  megfejtendő  probléma. 

hogy  ezzel  bizony  még  rá  nem  értem  foglalkozni. 
Különben  férjed  annak  idejében  nagyon  közel  járt 
a  megfejtéshez,  ó  igazán  mulatságos  diner-ket 
tudott  összekeverni,  mindenféle  emberből  és 
ételből. 

—  Mert  ritka  kivétellel  csak  férfiakat  hitt  meg  — 
jcgyzé  meg  Mária.  —  Ha  dámákról  lett  volna 
szó,  utoljára  mégis  megint  a  góthai  olvasó  lemor- 
zsolására  kerül  a  sor. 

—  Miczi  a  csodák  csodája  —  monda  Szelényi, 
felesége  hosszú  fonatainak  egyikét  lassan  átcsúsz- 
tatva ujjain.  —  0  tudtommal  az  egyetlen  nő,  ki 
nekünk  férfiaknak  igazságot  mer  szolgáltatni.  — 
Ezzel  enyelegve  vitte  ajkaihoz,  a  fényes  illatos 
hajat. 

Mária  mélyen  elpirult.  Nem  szerette,  ha  férje 
mások  jelenlétében  bizalmaskodott  vele.  S  főkép 
most,  Liza  előtt  esett  az  neki  rosszul.  Zavarában, 
bár  már  reggeli  után  voltak,  újból  megtöltötte  tá- 
nyérját édességekkel  és  így  nem  vette  észre  Liza 
elhalaványulását,  sem  azt  a  percícnyi  borzongást, 
mely  alakját  átfutotta. 

Szelényi  felállt.  A  milyen  halvány  volt  most 
Liza,  olyan  piros  volt  ő. 

—  Fázol  ?  Mindjárt  teszek  a  tűzre  —  monda, 
a  kandalló  mellől  egy  nagy  hasábot  felvéve. 

—  Nem  fázom,  ne  bántsd!  —  kiáltá  Liza,  fel- 
szökve helyéről  és  a  kandallóhoz  szaladva. 

De  Szelényi  már  lehajolt  és  a  parázsra  tette  a 
hasábot,  midőn  Liza  karját  megragadva,  melléje 
hajolt. 

Érintésére  a  férfi  összerezzent  és  szemeit  önT 
kénytelenül  a  tűztől  cl,  a  fiatal  asszony  felé  for- 
dítá.  Liza  egyenesen  arczába  nézett,  félcsukott 
álmos  szemekkel,  rejtélyes  mosolyával  bíborszín 
ajka  körül,  mit  oly  közel  vitt  hozzá,  hogy  Mária 
tudtán  kívül  megcsókolhatta  volna. 

Az  egész  egy  pillanatig  tartott.  Azután  Szc- 
lényi  felegyenesedett  és  hírtelen  feltépte  gallérját. 
Az  az  érzése  volt,  mintha  valaki  fojtogatná. 

Kitörő  ingerültséggel  rázta  meg  hatalmas  alak- 
ját és  fordított  hátat  Lizának. 

—  Lám,  gomblyukam  kiszakadt,  Miczi !  —  monda 
fátyolozott,  majdnem  rekedt  hangon. 

—  Mindjárt  becsengetem  Annát. 

—  No  bizony,  talán  Anna  fogja  azt  én  rajtam 
összevarrni.  Hát  azért  nősültem  meg?  —  feleié 
Szelényi,  Máriát  kézen  fogva.  —  Gyere  Miczi, 
varrd  össze  a  szobádban,  Liza  megbocsájt,  úgy-e  ? 
Adieu  Liza,  megyek  a  Házba  —  folytatá  egy 
könnyed  fejbólintással  a  szép  asszony  felé,  ki 
keresztbe  tett  karokkal,  lesütött  szemekkel,  még 
mindig  a  kandalló  mellett  állt. 

Midőn  Mária  pár  perczazel  később,  igen  piro- 
san, csillogó  szemekkel  visszajött,  váratlan  látvány 
tárult   elébe. 

Liza  a  szoba  féloldalát  körülvevő  keleti  dívá- 
nyon feküdt  és  kezébe  rejtett  arczozal,  keservesen 
zokogott. 

—  Az  Istenért  Liza, mi  bajod?!  —  kiáltá  Mária 
ijedten  föléje  hajolva. 

—  Csak    meghalhatnék.  Istenem,    csak    meghal- 


\ezébe  rejtelt  arczczal,  keservesen  zokogott. 

hatnék !  —  nyögött  a  szép  asszony  görcsös  vonag- 
lás közt. 

—  Bántott  valaki,  megsértettek,  vagy  rosszul 
vagy?  —  kérdé  Mária  ijedelemtől  reszkető  kezek- 
kel, a  kicsi  fürtös  fejet  felemelni  igyekezvén,  hogy 
Liza  arczába  nézhessen.  Miután  ez  nem  sikerült, 
vízért  futott  az  asztalhoz  és  Liza  halántékait  kczdé 
locsolgatni. 

A  hideg  víz  nyilván  jót  tett  a  szép  asszonynak, 
mert  zokogása  csendesebbé  vált,  nyögései  meg- 
szűntek és  Mária  által  támogatva  végre  felült,  míg 
önként  bocsátotta  le  kezeit  arczáról. 

E  bájos  arcz  azonban,  Mária  meglepetésérc, 
alig  mutatott  könynyomot,  csak  az  izgalomtól  meg- 
fehérült  ajkak  voltak  véresre  harapva. 

Liza,  Mária  megdöbbenésének  láttára,  ideges, 
erőltetett  kaczajra  fakadt. 

—  Ez  volt  az  első  idegroham  életemben  és  al- 
kalmasint az  utolsó  is  fog  maradni !  —  kiáltá,  még 
mindig  reszkető  hangon,  de  azon  eltökéléssel,  hogy 
nem  enged  többé  felindulásának.  —  S  te  bohó  kis 
asszony,  hogy  megijedtél !  —  folytatá,  Mária  arczát 
megsimogatva. 

Mária  válaszképen  az  asztalhoz  ment  és  egy 
csésze  teát  töltött  Lizának. 

—  Idd  meg,  jól  fog  érni.  Az  sem  helyes,  hogy 
nem  reggeliztél. 

Liza  engedelmesen,  sőt  mohón  üríté  ki  a  csészét 
és  azt  egy  mellette  álló  kis  asztalkára  helyezte, 
azután  mélyen  felsóhajtva  támaszkodott  hátra.  A  pír 
lassanként  vissza  kezdett  térni  ajkaiba. 

—  S  most  beszél).  Valld  be,  mi  bajod  ?  — 
kérdé  Mária  melléje  ülve  és  kedves,  biztató  me- 
legségével magához  vonva  a  még  mindig  remegő 
szép  alakot. 

De  Liza  kelletlenül,  idegesen  bontakozott  ki  az 
ölelő  karokból. 

—  Mit  tudom  én,  hogy  mi  bajom !  Talán  na- 
gyon kifáradtam,  nem  aludtam  semmit.  És  aztán 
azért  jöttem  el  azon  rendetlenül,  a  hogy  az  ágy- 
ból kikeltem,  hogy  egyedül  beszéljek  veled  —  és 
kit  találok  itthon  ?  Pistát.  Mindez  türelmetlenné 
tett,  ideges  lettem  .  .  . 

Mária  hitetlenül  rázta  fejét. 

—  Ha  nem  hiszed,  hát  nem  hiszed.  Nem  segít- 
hetek rajtad.  Semmi  panaszom.  Nem  bántott  senki, 
még  Filoména  sem.  Mindenki  csak  szépeket  mon- 
dott és  Károly  majd  megbolondult  örömében.  Ma 
is  egy  uj  gyémánt  násfával  lepett  meg.  Mi  bajom 
lehetne  énnekem?  Hisz  én  vagyok  a  világ  leg- 
boldogabb asszonya !  —  És  Liza  mindezt  lázas 
gyorsasággal  elhadarva,  újból  harsányan,  élesen 
felkaczagott. 

Mária  nem  faggatta  tovább.  Túlfeszített  kedély- 
hangulatát látva,  gyöngéden  igyekezett  a  társalgást 
más,  felületesen  kellemes  tárgyakra  átterelni.  De 
ez  bár  megnyugtatta  Lizát,  lehangoltságát  nem 
oszlatta  el. 

Szórakozottan  hallgatta  Máriát  és  egyszerre, 
beszélgetés  közben,  minden  ok,  minden  előzmény 
nélkül,  hevesen  megölelte  a  fiatal  asszonyt.  Szemei 
köny ékkel  teltek  meg. 

—  Csak  olyan  nagyon  jó  ne  volnál,  —  mor- 
mogá  oly    halkan,  hogy  Mária  meg  nem  érthette. 

—  Mit  mondasz   kedvesem?  —  kérdé  szeliden. 
De  Liza  már  felugrott. 

—  Unalmas  és  kiállhatatlan  vagyok !  Megyek 
haza !  —  kiáltá  percznyi  elérzékenyülését  sze- 
gyeivé. 

—  Jól  teszed  kedvesem,  —  feleié  Mária  szin- 
tén felállva.  —  S  ha  szót  fogadsz,  behozatod  Elzit. 
Meglásd,  egész  rossz  kedved  el  fog  múlni. 

—  Oh,  Elzi  sétálni  ment  mademoiselle  Amelie- 
Ycl.  És  aztán  mit  csináljak  vele?  Nem  tudok  kis 
gyermekekkel  bánni.  Nincs  talentumom  a  mama- 
ságra. 

—  Kár,  minthogy  mama  vagy. 

—  Hát  minek  vagyok  mama?  Nem  kívántam  az 
lenni. 

Mária  összeránczolta  homlokát. 

—  Kedves  Lizám,  már  régóta  kérni  akartalak. 
Vigyázz  arra,  a  mit  beszélsz,  —  monda  a  gyön- 
géd figyelmeztetés  hangján.  —  Ha  előttem  tréfálsz, 
mert  tudom,  hogy  csak  tréfálsz,  nem  ártasz  ma- 
gadnak, én  fel  nem  veszem.  De  mások  előtt  is 
így  nyilatkozol,  azok  pedig  megitélnek. 

—  Csak  tessék.  Ítéljenek  el,  szóljanak  meg,  te- 
gyenek le.  Nekem  egészen  mindegy.  Én  semmivel, 
de  semmivel  sem  törődöm  1 

—  Most,  e  perczben  nem  törődöl.  De  törő- 
döm én.  Ne  feledd,  hogy  én  voltam  keresztanyád 
a  társaságban. 

—  Apropos,    keresztmama !    Hát    Elza    néniék 

csakugyan  feljönnek?  —  vágott  szavába  Liza  egé- 
szen megváltozott  hangon  és  a  Mária  szavaiba 
foglalt  finom  c^élzást  tudomásul  nem  véve.  Modo- 
rában egyszerre  bizonyos  semleges  visszautasítás 
vált  észlelhetővé,  mit  megint  Mária  nem  akart 
észrevenni. 

- —  A  napokban  érkeznek.  És  éppen  c  végett 
figyelmeztettelek  mostan,  —  folytatá  Mária  maka- 
csul. —  Mama  előtt  valahogy  ne  hangoztass  ilyen- 
féle frázisokat. 

—  Én  Elza  néni  előtt  egyáltalában  nagyon  ke- 
vés frázist  fogok  hangoztatni,  —  feleié  Liza  sze- 
retetreméltó kétértelműséggel. 

—  Csak  azért  mondom  kedvesem,  mert  mindent 
el  kell  kerülnünk,  mi  boszanthatná  vagy  izgathatná, 
llgyis  elég  a  baja.  Ha  Nándor  bácsi  azért  jön 
fel  Pestre,  hogy  orvosokkal  értekezzék,  nagyon 
beteg  lehet. 

—  Kár,  jó  ember,  —  jegyzé  meg  Liza  hanyag 
közönynyel,  Máriát  megölelve.  —  Adieu,  kis  niéce. 
Ha  el  nem  alszom,  eljövök  a  színházba.  Ha  el- 
alszom, annál  jobb.  Ez  úgyis  a  legokosabb,  a  mit 
az  ember  tehet.  — ^  És  a  szép  asszony  hosszú 
köpenyébe  burkolódzva  és  nagy  tollas  kalapját  mé- 
lyen homlokába  nyomva,   távozott. 

De  távozása  daczára,  Mária  nem  szűnt  meg 
vele  foglalkozni.  Egész  nap  Lizára  gondolt  és 
most  adott  magának  először  számot  arról,  szemé- 
lyével mily  izgató,  nyugtalanító  elem  vegyült  éle- 
tébe. Az  utolsó  napokban  megint  új  változást  ész- 
lelt rajta,  a  mi  nem  lehetett  képzelődés,  mivel  má- 

sok  is  észrevették  azt.  Már  tegnap,  Filoménánál, 
több  megjegyzést  hallott  Liza  kaczérsága  fölött, 
részint  éles,  részint  gúnyos  szavak  kíséretében. 

A  mai  jelenet  egészen  más  irányt  adott  gon- 
dolatainak és  mély  sajnálkozással  vegyes  érdeket 
ébresztett  benne  Liza  iránt.  De  a  történteket  azért 
cl  nem  beszélte  férjének  s  csak  ebéd  után,  midőn 
Szelényi  szivarozva  és  újságot  olvasva  a  kandalló 
mellett  ült,  hozta  elő  ismét  szép  rokonát. 

—  Egy  kérésem  van  hozzád,  Pista,  —  monda 
zsöllyéjét  közelebb  vonva. 

Szelényi  szórakozottan  tekintett  fel  a  •Ti- 
mes »-ről. 

—  Egy  kérésem  van,  —  imétlé  Mária  hal- 
kabban. 

—  Nos,  ki  vele  gyorsan,  —  feleié  Szelényi  tü- 
relmetlenül. 

—  Ne  udvarolgass  nekem  Liza  előtt. 
Szelényi  alig  észrevehetően  színt  váltott,  letette 

az  újságot  és  fürkészően  nézett  nejére.  Egész  szó- 
rakozottsága elmúlt. 

—  Miért? 

—  Mert  —  mert  —  hogy  is  mondjam?  Azt 
hiszem,  hogy  ez  Lizának  rosszul  esik. 

—  Ahl 

—  Tudod,  Liza  aligha  ment  el  Károly  bácsihoz 
szerelemből  s  ha  együtt  lát  bennünket  és  te  olyan 
....  Mária    lehajolt    és    megcsókolta    férje  kezét. 

—  Megirigyel  bennünket,  ugy-e?  —  nevetett 
Szelényi.  Majd  hirtelen  elkomolyodva  merőn  nézett 
Máriára. 

—  Talán  észrevettél  valamit? 

—  Nem  —  nem  —  éppen  semmit,  —  dadogott 
Mária  elpirulva,  —  de  .  .  . 

—  Jó  kis  asszonyka  vagy,  —  monda  Szelényi, 
kezét  egy  dédelgető  mozdulattal  neje  fényes  barna 
haján  elsimítva,  —  de  kissé  képzelődő  is.  Mert 
utoljára  Károly  bácsi  nem  viselt  álszakállt,  mikor 
megkérte,  Liza  tudta  mit  csinál. 

Erre  aztán  Mária  sok  mindent  tudott  volna 
mondani,  Liza  fiatalságáról,  tapasztalatlanságáról, 
midőn  férjhez  ment,  arról,  hogy  bizonyára  nem 
tudta  mit  csinál,  midőn  életét  egy  éltes  emberé- 
hez köti ;  de  látva,  férje  mily  mohó  érdekkel  kap 
ismét  az  újság    után,    mondókáját  máskorra  hagyta. 

Szelényi  azonban  már  most  hiába  igyekezett 
megérteni  a  mit  olvas.  Mária  szavai  egész  élénk- 
séggel idézték  vissza  emlékébe  Liza  igéző  alakját. 
Újra  minden  részletében  élte  át  vele  a  tegnapi 
estét  és  önkéntelenül  ama  csaknem  vad  kitörésre 
kellett  gondolnia,  melylyel  a  szép  asszony  egy 
perczig  szíve  mélyéig  engedte  pillantani.  Majd 
úgy  látta  maga  előtt,  ahogy  ma  délben  melléje 
hajolt  a  kandallónál,  mint  valami  kisértő,  szép 
ördög.  Hisz  jól  értette,  hogy  ez  csak  játék,  hogy 
csak  arra  akarja  rávinni,  hogy  megszegje  akkor 
a  páholyban  tett  meggondolatlan  fogadását,  de 
mégis  .  .  . 

Szelényi  kezét  egy  türelmetlen  mozdulattal  vonta 
végig  homlokán.  Minden  áron  meg  akart  szaba- 
dulni e  kényelmetlen  elfogultságtól,  mely  még  hi- 
vatalában is  üldözte.    Mi    köze    neki    Szentendrey 


Károly  kac^ér  feleségéhez?  Mi  köze  általában  az 
asszonyokhoz  ?  Hisz  azért  nősült  meg  ily  korán, 
hogy  megszabaduljon  tőlük. 

De  míg  rákényszeríté  magát,  hogy  ismét  egé- 
szen az  újságé  legyen,  eszméi  minduntalan  el- 
kalandoztak tőle.  Hiába  erőlködött,  ez  egyszer 
nem  bírt  velők,  sem  nyugtalan,  felkorbácsolt  véré- 
vel, mely  mint  a  tűz  kezdett  ereiben  égni  arra  a 
föltevésre :  hogy  a  szép  asszony  tán  valóban  szen- 
vedett miatta  és  hogy  az  a  csók,  mit  Mária 
hajára    nyomott,    tán    tőrdöfés    volt  Liza  szívének. 

Althausenék  Pesten  idézése  Máriát  egy  időre 
elvonta  a  társaságtól,  ók  ugyan  el  nem  fogadták 
Szelényi  meghívását  és  az  « Angol  királyné* -ban 
rendeltek  szállást,  de  Mária  azonnal  megérkezésük 
után  hozzájuk  sietett  és  úgy  megdöbbent  azon 
szörnyű  változáson,  mit  Althausenon  észlelt,  hogy 
minden  kedve  elment  a  mulatozástól. 

A  szép,  erőteljes  ősz  ember  arcza  már  is  a 
halál  félreismerheti en  bélyegét  viselte  és  ő  ennek 
oly  tiszta  öntudatával  bírt,  hogy  csakis  neje  foly- 
tonos unszolására  jött  fel  Pestre.  Pedig  az  orvosok 
csak  a  halálitéletet  erősítették  meg,  mit  már  régen 
önmaga  mondott  magára.  Követelte,  hogy  nyiltan 
szóljanak  vele  és  rendíthetlen  nyugalommal  ma- 
gyaráztatta meg  magának  azon  szívbaj  rohamos 
rombolásait,  mely  szívós  szervezetét  aláásta.  Midőn 
azonban  tudni  akarta,  a  kór  körülbelül  mikor  fejez- 
heti be  öldöklő  munkáját  —  adósak  maradtak  a 
felelettel.  Emberi  tudomány  ezt  előre  nem  lát- 
hatta. Még  húsz  évig  is  viheti,  de  azonnal  is  vége 
lehet. 

—  «Ej  huj,  minden  ember  holtig  él  a  vilá- 
gon I»  —  monda    a    beteg  a  tanácskozásra    össze- 


Jlz  éj  felét  rendesen  k'^rszékben  fuldokolva  töltölte. 

hitt  orvosok  távozta  után,  asthma  által  nehezített 
kiejtéssel,  de  változatlan  jókedvvel.  —  E  végett 
aztán  kár  volt  Pestre  jönni.  Ha  meg  nem  halok, 
hát  megélek  —  a  tiszta  delfii  orákulum. 

Elza  báróné  nem  válaszolt.  A  szegény  asszony 
meg  volt  törve.  Legrosszabb  sejtelmeinek  megvaló- 
sulása, a  megsemmisüléssel  határos  kétségbeeséssel 
töltötte  el  és  első  perczben  teljesen  megfosztotta 
lélekjelenlététől.  Halk,  fájdalmas  nyögéssel  temette 
kezeibe  arczát. 

Althausen  felállt  és  lehajtott  fejére,  galambfehér 
hajára  tette  kezét. 

—  Ez  nem  járja,  Elza,  —  monda  szelid  nyu- 
galommal. —  Először  nincs  ok  a  kétségbeesésre, 
mindnyájan  Isten  kezében  vagyunk  és  soha  sem 
tudhatjuk,  mikor  üt  az  óránk,  másodszor  a  mi 
korunkban  a  halálfélelem  gyerekség.  Kérlek,  nem, 
parancsolom  I  hogy  szedd  össze  magadat  s  ha  iga- 
zán kevés  időm  volna  még  élni,  ezt  az  időt  hiába- 
való bánkódással  el  ne  keserítsd  nekem. 

És  Althausen  még  aznap  délután  szokott  erélyé- 
vel  úgy  hozzálátott  a  főváros  legújabb  nevezetes- 
ségeinek megtekintéséhez,  mintha  csak  e  miatt  jött 
volna  annyi  év  után  Budapestre.  Hogy  az  éj  felét 
rendesen  karszékben,  fuldokolva  töltötte,  az  nem 
volt  ok  arra,  hogy  az  élet  minden  öröméről  le- 
mondjon. Sőt  annál  hálásabban  élvezett  minden 
jobb  órát  és  e  nyugodt  derű,  e  friss,  ruganyos 
élvezetképesség  néha  annyira  megvesztegették  nejét, 
hogy  az  öreg  dáma  kételkedni  kezdett  az  orvo- 
sok véleményében  és  szívét  új  remény  töltötte  el. 

A  tábornok  minden  szabad  idejét  nekik  szen- 
telte, Mária  is  kétszer  napjában  kereste  fel  őket, 
mivel  Althausen  kijelentette,  hogy  sem  látogatáso- 
kat nem  tesz,  sem  meghívásokat  el  nem  fogad. 
Ellenben  Lizát  alig  látták.  A  szép  asszonya  nagy- 
világi élet  árjában  úszott,  bálból  bálba,  estélyből 
estélybe  ment  és  Blanche-sal,  kitől  egy  idő  óta 
elválaszthatatlan  volt,  a  délutánokat  a  jégen  töl- 
tötte. Mária,  ki  szívesen  látta  volna,  ha  több  figyel- 
met tanúsít  keresztanyja  iránt,  egyszer  meg  nem 
állhatta,  hogy  kissé  élesen  meg  ne  jegyezze :  mi- 
kép  az  az  unalom,  a  melyről  a  minap  náluk  pa- 
naszkodott, feltűnően  hasonlít  a  mások  mulatá- 
sához. 

—  Hát  mit  csináljak?  Egész  nap  aludjam,  vagy 
Elzi  pólyáit  mossam  ?  —  feleié  Liza  durczásan.  — 
Ha  már  itt  kell  élnem,  beletörődöm  a  sorsomba. 
És  azután  nem  hagynak  békét,  mindenütt  ott  kell 
lennem. 

Valóban  úgy  is  volt. 

Rloména  estélye  óta  kapva  kaptak  Lizán  és 
most  már  nem  azt  kérdezték :  fogadják-e  ?  hanem 
azt,  el  fogja-e  fogadni  meghívásukat?  Divatossá 
vált,  mert  a  férfiaknak  tetszett  s  tudták,  ha  őt 
meghívják,  a  fél  kaszinó  utána  csődül.  Csakugyan 
mindenütt  ott  kellett  lennie  és  éppen  azok  az 
asszonyok  szaladtak  utána  leginkább,  kik  a  leg- 
kíméletlenebbül szólták  meg  háta  mögött  azon 
ügyességért,  melylyel  minden  férfit,  ifjat  és  vénet 
megbabonáz. 

—  Álarcsot  viselt,  —  monda    Filoména  Mária- 

nak.  —  ^g  nem  volt  köztünk  pozicziója,  a  szen- 
tet játszotta  s  most,  hogy  Alain  főherczegéknek 
háJa,  kik  tudja  Isten  miért,  de  rajonganak  érte,  jól 
megvetette  a  lábát  a  szoczietásban,  valódi  színében 
mutatja  magát. 

—  Mennyiben?  Mert  kaczér?  Mindnyájan 
kaczérak  vagyunk,  —  feleié  Mária,  Lizát  állhata- 
tosan, ha  már  nem  is  a  régi  őszinteséggel  védel- 
mezve. Az  ő  figyelmét  sem  kerülhette  el,  hogy 
Liza  fűvel-fával  kaczérkodik,  a  legkisebb  tekintet- 
tel sem  arra,  nős  vagy  nőtlen  embert  bolondít-e 
el  s  azt  is  észrevette,  hogy  Szelényivel  nem  igen 
tesz  kivételt. 

Az  egyetlen,  ki  nem  csodálkozott  a  Lizával 
végbement  átalakulás  fölött,  Althausenné  volt.  Férje 
oly  teljesen  elfoglalta,  hogy  még  azt  sem  vette 
észre,  Liza  mennyire  elhanyagolja  őket.  Csak  azt 
látta,  hogy  kiválóan  elegáns  asszony  lett  belőle, 
mi  azon  kört  tekintve,  melybe  férjhez  ment,  egé- 
szen helyén  is  volt.  De  egy  dolog  azért  mégis  nyug- 
talanítani kezdé. 

—  Ki  az  a  Simbinszky  herczeg,  kiről  Liza  any- 
nyit  beszél?  —  kérdé  egy  ízben  Máriától. 

—  Simbinszky  nagyon  kellemetes  ember.  Dém 
Tivadar  hozta  magával  múlt  télen  Parisból  s  a 
herczeg  úgy  megszerette  Budapestet,  hogy  ez  idén 
már  az  őszi  lóversenyekre  jött  el  és  a  farsangot 
is  itt  tölti. 

—  Hátha  valami  kalandor? 

—  Oh  dehogy  1  Dém  és  Elepi  nála  voltak  a 
nyáron  Livádiában.  Nem  győzték  beszélni,  milyen 

fényt  és  gazdagságot  találtak  ottan.  Különben  tud- 
tommal nem  jár  gyakrabban  Károly  bácsiékhoz, 
mint  a  többiek.  Igen   élénk  ház  az,  mama. 

—  Tudom,  azért  is  óvakodom  tőle.  Még  nem 
is  láttam  azt  a  fényes  palotájukat.  Tudod,  hogy 
Nándor  sehová  se  megy,  én  pedig  nem  megyek 
Nándor  nélkül. 

Az  elutazásukat  megelőző  napon  Althausen 
azonban  e  szavakkal  lépett  be  neje  szobájába : 

—  Egy-egy  búcsúlátogatást  mégis  csak  teszünk 
Pistáék  és  Károlyéknál,  —  monda.  —  Meg  aka- 
rom köszönni  irántunk  tanúsított  szívességüket. 

—  Ezt  előre  láttam  és  tegnapelőtt,  mikor  talál- 
koztunk velők,  meg  is  Ígértem  Lizáéknak,  hogy 
eljövünk.  Liza  minden  áron  tudni  akarta,  mikor  vár- 
hat, de  én  persze  meg  nem  mondhattam,  mert  ma- 
gam se  tudtam. 

Alighogy  tudniillik  Althauscnné  látogatásukat 
kilátásba  helyezte,  Liza  iszonyattal  nézett  végig  az 
öreg  dáma  óriás  koczkás,  ódivatú  zöld  selyem- 
ruháján, mit  még  most  is  egész,  valódi  krinolin 
fölött  hordott.  Már  az  a  gondolat  is  arczába  ker- 
geté  a  vért,  hogy  valaki  ezt  a  polgári  nevet  viselő 
harmincz  év  előtti  divatképet  szalonjában  láthatná. 
Ezen  lehetőség  ellen  kívánta  magát  biztosítani, 
midőn  oly  gyöngéden  tudakozódott  látogatásuk 
időpontja  után.  Ha  tudja,  mikor  jönnek,  legalább 
elzárhatja  az  ajtaját  más  esetleges    látogatók  előtt. 

De  Althausen  és  a  sors  máskép  akarták.  Éppen 
a  fogadási  órában  jöttek  és  a  tábornok  részéről  a 
legmelegebb    fogadtatásban    részesülve,  nagyon  jól 

érezték  magukat  náluk,  bár  Liza  igen  csendes  volt, 
mit  erős  migraine-nel  igyekezett  okadatolni.  Elza 
báróné  észrevette,  hogy  minden  perazben  színt 
vált,  de  természetesen  fogalma  sem  volt  arról, 
hogy  ezen  nyugtalanító  tünetet  minden  fogat  okozza, 
mely  a  palota  mellett   elrobog. 

—  Fogadj  szót  és  feküdj  le,  —  monda  az  öreg 
dáma  résztvevőén,  midőn  a  fiatal  asszony  egy  ízben 
ismét  elhalványult. 

E  perczben  a  két  szalon  közötti  ajtóban  meg- 
jelent a  komornyik. 

—  Gróf  Andaváry  Antalné  és  a  comtesse,  — jelenté. 

—  Kérjük,  —  feleié  Liza  határtalan  zavarral 
tekintve  férjére.  Most  már  nem  volt  halvány,  majd 
kicsattant  a  pirosságtól. 

De  látogatói  eddig  már  sietősen  felálltak. 

—  Semmi  esetre  sem  kívánok  senkivel  talál- 
kozni, —  monda  Althausenné.  —  Isten  veled  Liza, 
még  látlak,  úgy-c? 

A  tábornok  minden  áron  palástolni  akarván  fele- 
sége érthetetlen  zavarát,  néhány  marasztaló  szót 
mondott,  míg  Liza,  ki  már  az  első  szalon  ajtaját 
nyílni  hallotta,  egy  hirtelen  mozdulattal  fogta  meg 
Althausenné  kezét. 

—  Ha  Elza  néni  senkivel  sem  akar  találkozni, 
itt  egy  másik  kijárat,  —  monda,  egy  portiéret  fel- 
emelve. Erre  lelkendezve  vonta  az  öreg  dámát  egy 
kac^ér  kis  boudoirba,  ezáltal  az  urakat  is  rákény- 
szerítve, hogy  kövessék.  Ott  aztán  gyorsan  meg- 
csókolta Althausennét  és  visszasietett  a  szalonba, 
férjét  határtalan  zavarban  hagyva  hátra. 

A  tábornok,  ki  a  föld  alá  szeretett  volna  sülyedni, 
néhány  mentegetődző  szót  dadogott  Liza  még  min- 
dig lappangó  ügyetlenségéről,  míg  ezer  bocsánat- 
kérés között  az  öltözőn  és  fürdőszobán  keresztül 
bocsájtotta  ki  nyugodtan  mosolygó,  egész  elfogu- 
latlanságukat megőrzött  vendégeit. 

Az  öreg  házaspár  a  kocsiban  aztán  eleinte  nem 
szólt  semmit.  Az  öreg  dáma  nem  egykönnyen  appre- 
hendált,  sokkal  önérzetesebb  jell«:mmel  bírt  ő  annál. 
De  a  lefolyt  jelenet  arczába  kergette  a  vért  s  bár 
férje  előtt  nem  akarta  mutatni,  mennyire  meg  van 
sértve,  Liza  kicsinyes  háládatlansága  szíven  ta- 
lálta. 

Lesütött  szemekkel  ült  ottan,  félve,  hogy  elfoj- 
tott boszúsága  kitör,  ha  férjére  tekint.  De  midőn 
utoljára  mégis  csak  felpillantott,  meglepetve  látta, 
hogy  az  öreg  úr  jóízűen  mosolyog. 

—  Hja,  azok  a  mágnásnék!  —  monda  felesége 
vállát  megveregetve.  —  Mégis  csak  neked  volt 
igazad  Elza,  nem  jó  nagy  urakkal  pajtáskodni. 

—  No  bizony,  nagy  urakkal !  Parvenu-vel  akarod 
mondani. 

—  Azaz  nagy  úr  és  parvenü  válogatja,  kedves. 
Milyen  kár,  hogy  nem  Liza  lett  a  menyed, 
úgy-e? 

Althausenné  válaszképen  enyelegve  ütött  férje 
szájára.  Egész  haragja  elmúlt.  De  azért  mégis 
nagy  megkönnyebbülésére  szolgált,  midőn  estefelé, 
Máriától  hazaérve,  hol  a  legkellemesebben  töl- 
töttek el  néhány  órát,  csupán  Liza  névjegyét  ta- 
lálta. 

E  kötelesség  teljesítésére  is  a  tábornok  vitte  reá 
a  fiatal  asszonyt.  Mert  alighogy  a  látogatók  árja 
elszéledt,  elővette  nejét  és  ezúttal  először  komo- 
lyan megrótta. 

De  Liza  azonnal  ismct  az  ártatlan  gyermek  lett, 
kJ  szelid  tapasztalatlanságával  oly  feltétlenül  ural- 
kodott a  tábornok  fölött. 

—  Hát  mit  vétettem  ?  —  kérdé,  nagy  szemeit  a 
régi  meglepett  kifejezéssel  reá  emelve.  —  Hisz 
Elza  néni  senkivel  sem  akart  találkozni. 

—  -  Ne  tettesd  magad,  Liza.  Azt  hiszed,  nem 
vettem  észre  zavarodat,  midőn  Andaváryékat  jelen- 
tették ? 

—  Hogyne  jöttem  volna  zavarba,  ha  arról  volt 
szó,  hogy  olyan  embereket  mutassak  be  egymás- 
nak, kik  annyira  nem  tudnak  egymás  lételéről,  mintha 
az   egyik  Kamcsstkában,  a  másik  Indiákon    laknék! 

—  Ugyan  ne  beszélj.  Nem  vagyok  vak  és  jól 
látom,  mily  tökéletes  routinnal  fogadsz  mindenkit. 
Csak  éppen  e  meghitt  jó  barátaimat  kellett  meg- 
sértened. Valóban  oly  rósz  a  szíved,  hogy  kereszt- 
anyádat, jóltevőnődet  szcgyenled ! 

De  ekkor  Liza  már  zokogva  rejtette  arczát  a 
divány  párnái  közé.  O  róla  ilyet  feltenni !  ó  róla 
azt  mondani,  hogy  r05Z  a  szíve  1  Ezt  csak  egy 
olyan  férj  teheti,  ki  nem  szereti  nejét.  Miért  is 
vette  cl,  ha  rossznak  és  aljasnak  hiszi  ?  Miért  nem 
választott  okosabb,  idősebb,  inkább  hozzávaló  fele- 
séget ?  Miért  nem  hagyta  Árokházán,  hol  boldog 
volt,  mert  szerették  és  nem  tettek  fel  róla  ily 
iszonyú  dolgokat  71 

S  a  szép  asszony  lassankint  olyan  kétségbeesésbe 
dolgozta  bele  magát,  hogy  a  tábornok  végre  azon 
érzéssel  szívében,  mintha  ő  volna  a  világ  leg- 
kegyetlenebb embere,  csaknem  térden  állva  kért 
tőle  bocsánatot.  Nem  is  nyerte  azt  el  míg  vádjait 
vissza  nem  vonta,  mit  a  legőszintébben  megtett. 
Most  már  annyira  volt,  hogy  önmagának  tett 
szemrehányást,  a  miért  e  kedves  gyermek  meg- 
gondolatlanságát ily  csúnya  szinben  látta. 

—  Hiába,  mégis  csak  nem  neki  való  férj  va- 
gyok —  gondola  magában  töredelmesen.  —  Az 
aggkor  pesszimizmusával  Ítélem  meg  tetteit,  me- 
lyeknek fiatalos  könnyelműségébe  nem  bírom  már 
beleképzelni  magamat. 

És  a  jó  ember  valóságos  kegynek  vette,  mi- 
dőn Liza  készségesen  beleegyezett,  hogy  szinház 
előtt  felnéznek  Elza  nemekhez.  Hisz  igazi  önmeg- 
tagadást  tanúsított  e  látogatással.  Ma  volt  a  nem- 
zeti szinházban  egy  nagyérdekű  darab  premiéreje, 
melyre  hetek  óta  kiváncsi  volt  a  társaság  és  e  kerü- 
lővel elmulasztották  az  első  felvonást. 

A  tábornok  csak  egy  darabig  időzött  a  szinház- 
ban, aztán  Lizát  Máriára  bízva,  elsietett,  hogy 
Althausenékkal  töltve  az  estét,  a  délután  kellemet- 
len benyomásait  eltörölje  öreg  barátja  emiékeze- 
téből. 

Az  utolsó  felvonás  kezdetével  Szelényi  lépett  a 
páholyba.  Egyenesen  konferencziából  jött,  még 
pedig  nagyon  rossz  hangulatban.  Mindennap  job- 
ban kezdte  beismerni,  hogy  JelenflFyben  részben 
csalatkozott,    midőn    oly    kedélyes  előzékenységgel 

kaparta  ki  számára  a  forró  gesztenyét  a  tűzből, 
szíve  mélyén  «Strohmann»-nak  véve  őt,  kinek  helyé- 
ben már  önmagát  látta.  Ha  Jclenffyben  nem  is  volt 
elég  inicziativa  arra,  hogy  az  előbbeni  kormányt 
megbuktassa,  mindenesetre  volt  benne  elég  szívós- 
ság és  ügyesség,  hogy  a  hatalmat  egykönnyen  ki 
ne  ejtse  kezéből.  S  ujabban  mintha  emanczipálni 
akarta  volna  magát  Szelényi  befolyásától.  Ma  csak- 
hogy össze  nem  vesztek,  és  a  többi  miniszterek, 
kiket  sértett  a  felsőbbség  hangja,  mit  Szelényi  min- 
den ellentmondással  szemben  használt,  JelcnflFyt 
támogatták. 

Mária,  bár  a  darab  és  a  kitűnő  játék  teljesen 
lekötötték  figyelmét,  első  pillanatban  észrevette, 
hogy  férje  roszkedvű,  de  miután  többen  voltak  a 
páholyban,  nem  kérdezhette,  mi  baja.  Szelényi 
azonnal  Liza  mögé  húzta  meg  magát  és  annyira 
monopolizálta  z  fiatal  asszonyt,  hogy  a  páholy  las- 
sankint kiürült  és  csak  Dortmund  maradt  még  Mária 
mellett. 

Szelényi  a  Filoména  estélye  után  való  délelőtt 
óla  alig  beszélt  Lizával.  Rendkivül  el  volt  foglalva 
és  tán  szándékosan  is  kerülte  szép  rokonát.  Liza 
szintén  nem  kereste  társaságát.  Sőt  daczosan  húzó- 
dott el  tőle  s  visszautasító  rövidséggel  válaszolt, 
ha  Szelényi   megszólította. 

Most,  ma,  Szelényi  minden  áron  szórakozni 
akart.  Kellemetlen  gondolataitól  kivánt  megszaba- 
dulni, és  eilentállás  nélkül  engedte  át  magát  azon 
csábnak,  melynek  eddig  ösztönszerűen  ellenszegült. 
Mohón  szítta  magába  azt  a  különszerű  illatot,  mely 

a  fiatal  aaszonyt  körülvette  s  mitsem  törődve  gőgös 
tartózkodásával,  állhatatosan  mulattatta  Lizát,  a 
színpad  izgató  jeleneteit,  melyeket  az  látszó- 
lagos érdekkel  kisért,  fülébe  súgott  pikáns  meg- 
jegyzésekkel megtoldva.  És  eközben  majd  finom 
bajusza  csiklandozta  Liza  rózsás  fülét,  majd  kezeik 
érintkeztek,  midőn  Szelényi  bonbonokat  tett  ölébe 
vagy  régi  szokása  szerint,  ismételten  elvette  tőle 
legyezőjét,  hogy  azt  pár  perez  múlva  visszaadja 
neki.  Utoljára  egészen  elhallgattak  és  Liza  álma- 
tagokká vált  szemei,  bár  merően  nézték  a  szín- 
padot, ott  nem  láttak  többé  semmit. 

óriási  tapsvihar  rázta  fel  őket  azon  álomszerű 
állapotból,  mely  erőt  vett  rajtuk.  Dortmund  már 
nem  volt  a  páholyban.  Liza  kezet  fogott  vele  és 
látta  a  feszes,  póznaszerű  alak  mint  mozog  az  ajtó 
felé,  s  most  mégis  azon  tűnődött,  hova  lett  így 
észrevétlen,    Mária  pedig    teljes    erejéből    tapsolt. 

—  De  már  tapsoljatok  ti  is,  halvérüek !  —  kiáltá 
könytelt  szemekkel  s  még  erősebben  csapva  össze 
kezeit. 

A  kettő  felállva,  gépiesen  engedelmeskedett. 
Majd  Szelényi  épp  oly  gépiesen  vette  le  Liza  bő 
felöltőjét  a  fogasról  és  a  fiatal  asszonyt  karjaival 
átfogva,  lassan  tette  a  könnyű  puha  öltönyt  a  nyú- 
lánk alak  köré.  Mindketten  háttal  álltak  a  színpadhoz. 

Ekkor  uj  tapsvihar  remegtette  meg  a  házat  és 
Mária,  ki  ezalatt  maga  vette  fel  köpenyét,  visszafor- 
dult a  színpad  felé,  hogy  még  egyszer  lássa  ked- 
vencz  színésznőjét,  a  mint  feléje  ujjong  a  teljesen 
felvillanyozott  ház. 


Jljkaik  egy  rövid,  vad,  csípős  csókban  forrtak  b'ssze. 


Wohl   St.  :  Aranyfüst.   1. 

—  Csókolj  meg!  —  suttogott  e  pcrczben  Liza, 
szemeit  lezárva,  míg  feje  elbágyadva  csúszott  Szc- 
lényi  m^g  mindig  a  felöltőt  tartó  karjára. 

És  ott,  a  közönség  ujjongása  közben,  két  lépés- 
nyire Máriától,  ajkaik  egy  rövid,  vad,  csipős  csók- 
ban forrtak  össze. 


Wohl  Stefánia  :  AranyfOit.  I. 

—  Csókolj  meg!  —  suttogott  e  perczben  Liza, 
szemeit  lezárva,  míg  feje  elbágyadva  csúszott  Sze- 
lényi  m^g  mindig  a  felöltőt  tartó  karjára. 

És  ott,  a  közönség  ujjongása  közben,  két  lépés- 
nyire Máriától,  ajkaik  egy  rövid,  vad,  csipős  csók- 
ban forrtak  össze. 


Wohl  Stefánia  :  Arany fatt.  1. 

—  Képzeld,  Károly  bácsi  holnap  Bécsbe  indul 
Lizával !  —  monda  Mária  a  hazatérő  Szelényinck, 
ki  benyitott  hozzá,  hogy  megkérdezze,  rosszulléte 
javult-e  már. 

A  premiere  után  való  napon  volt  és  Mária  olyan 
fejfájással  kelt  fel,  hogy  az  egész  délelőttöt  a  chaise 
longue-on  kellett  töltenie.  Baját  részben  a  darab 
által  okozott  felindulásnak,  részben  annak  tulajdo- 
nitá,  hogy  nagyon  rósz  éjjele  volt.  I^rje  nyugtala- 
nul hánykolódott  mellette  és  midőn  kérdezte,  miért 
nem  alszik,  elmondta  a  konferenczián  történteket, 
mire  aztán  felesége  természetesen  kinevette. 

—  Ez  is  ok  a  nem  alvásra!  Egy  kis  ellent- 
mondás ! 

De  már  erre  Szelényi  dühbe  jött. 

—  Egy  kis  ellentmondás !  Hát  a  fegyelem  hol 
marad,  mely  nélkül  pedig  az  ördög  kormányoz 
neked  ? 

Mária  ugyan  furcsának  találta,  hogy  az  ő  ször- 
nyen szabadelvű  férje,  ki  mindig  fennen  hirdette 
a  gondolatszabadságot,  még  minisztertársainál  sem 
tür  meg  véleménykülömbséget,  de  sem  a  helyet, 
sem    az    órát    nem    tekintvén    vitára    alkalmasnak. 

elhallgatott.  Midőn  azonban  óra  óra  után  múlt  és 
Szelényi  még  mindig  nem  aludt,  aggódni  kezdett 
a  fölött,  ez  a  csekélység  miért  veszi  el  az  álmát, 
holott  még  a  legválságosabb  időkben,  midőn  a  kor- 
mány igazi  veszélyben  forgott,  sem  szenvedett  soha 
álmatlanságban. 

—  Ha  a  boszúság  tartja  ébren  —  gondola  ma- 
gában végre  reggel  felé  —  nem  érdemel  jobbat 
minthogy  fenviraszszon  —  és  a  fiatal  asszony,  ki 
ezzel  némileg  megnyugtatta  magát,  a  fal  felé  for- 
dulva százig  kezdett  számolni,  mire  aztán  elnyomta 
az  álom. 

Mindennek  az  eredménye  fejfájás  lett  és  Mária 
alig  birt  beszélni,  midőn  délelőtt  Liza  eljött  hozzá. 

A  szép  asszony  csupa  izgalom,  csupa  túlcsapongó 
vígság  volt,  mely  azonban  úgy  hatott  Máriára, 
mintha  erőltetett,  természetellenes  volna.  Vagy  tán 
csak  saját  rosszulléte  okozta,  hogy  Liza  rövid, 
aforis^tikus  mondatait  oly  idegenszerüknek,  mind- 
untalan felhangzó  kaczagását    oly    élesnek    találta? 

Általában  ma  bárki  közeledett  hozzá,  mintha 
feltette  volna  magában,  hogy  felzaklatott  idegeit 
még  jobban  tönkreteszi.  Mert  alig  tudatta  melléje 
ülő  férjével  Szentendreyék  uti  tervét,  midőn  Sze- 
lényi hevesen  felugrott. 

—  Elutaznak !  Megbolondultak  1  —  dörgött  egé- 
szen elváltozott,  sápadt  arczczal, 

Mária  mindkét  kezét  halántékaihoz  szoritotta. 

—  Ti  ma  meg  akartok  ölni  —  suttogá  elhaló  hangon. 
Nejének  panasza  hiitelen  magához  térítette  Szc- 

lényit.  líjra  melléje  ült  és  megsimogatta  arczát. 

—  Bocsáss  meg  Miczí,  de  nagyon  rossz  bőrben 
vagyok.  Sok  a  kellemetlenségem  és  most  Károly  is 
cserben  akar  hagyni.  Pedig  épen  6  reá,  az  ő  sima, 
engesztelő  modorára  számítottam,  hogy  ezeket  az 
én  nagyeszű  kollegáimat  arra  kapaczitálja^  hogy 
tulajdonképen  gyakorlatlan  ábrándozok. 

Mária  kinjai  daczára  elmosolyodott. 

—  Nem  gondolod  Pista,  hogy  ez  még  Károly 
bácsinak  sem  fog  sikerülni  ? 

—  Károly  bácsi  papucshős  —  monda  Szelényi, 
ki  újból  felállt  és  az  ablakhoz  lépve,  azon  dobolni 
kezdett.  —  Fogadni  mernék,  hogy  ez  az  egész 
bécsi  terv  csak  Lizának  egy  uj  szeszélye. 

—  Kérlek,  ne  dobolj,  nem  bírom  hallani  —  nyö- 
gött Mária,  füleit  befogva.  —  Persze,  hogy  Liza 
szeszélye.  Azaz  tulajdonképen  nem  is  szeszély.  Az 
udvar  az  idén  nem  jön  le  s  így  Liza  felmegy  ma- 
gát bemutattatni. 

—  Most  egyszerre  I  Hisz  erről  soha  sem  volt  szó. 

—  Ráért  a  dolgot  megfontolni,  csak  mához  egy 
hétre  van  az  első  bál  az  udvarnál.  Nem  is  oly 
rossz  gondolat,  Pista.  Nem  bánnám,  ha  mi  is  fel- 
mehetnénk. 

—  Még  csak  az  kellene.  S  éppen  mostan !  Az 
én  farsangom  ezentúl  az  lesz,  hogy  megtáncz oltas- 
sam a  minisztertársaimat. 

S  Szelényi  lehajolva,  egy  csókot  nyomott  Mária 
hajára. 

—  Megyek  és  megpróbálom  Károlyt  maradásra 
bírni.  Vagy  tán  inkább  Lizánál  próbáljak  szeren- 
csét?   Anyai    szivéhez    fogok  folyamodni,  —  foly- 

tata  gúnyosan,  —  és  azzal  fogom  ijesztgetni,  hogy 
a  kis  Elzi  múlt  heti  torokgyuladása  után  meg  fogja 
sinyleni  az  utazást. 

—  Elzi  nálam  marad.  Megigértem,  hogy  gond- 
ját viselem. 

—  Köszönöm  szépen.  Inkább  férjed  érdekeiről 
gondoskodnál  —  kiáltott  vissza  Szelényi  az  ajtó- 
ból. —  Vigyázz  magadra  Miczi  és  igyekezzél 
ebédig  meggyógyulni  —  tévé  hozzá  komolyabban, 
míg  egy  utolsó  fejbólintással  neje  felé,  betette 
maga  után  az  ajtót. 

Pár  nap  óta  lágy,  verőfényes  idő  volt,  Szelényi 
tehát  nem  kereshette  fel  Lizát  a  jégen.  Mind- 
azáltal a  városligetbe  hajtatott  s  már  az  Andrássy-ut 
végén  szemébe  tűnt  a  szép  asszony  elegáns  alakja. 
Rövid  barna  posztóaljban,  félbő  hódprém-zekében, 
melynek  zsebeibe  dugta  kezeit,  fején  kis  pörge  ka- 
lappal, oldalt  a  nyak  mellé  tűzött  nagy  gardénia 
csokorral,  ez  egyszer  a  sétáló  hölgyek  azon  kacz- 
kiás  válfaját  képviselte,  mit  mi  párisinak  tartunk,  a 
párisiak  azonban  amerikainak  mondanak. 

Szelényi  megállíttatá  kocsiját  és  kiszállt,  még 
pedig  egész  kíváncsi  tömeg  közepett,  mely  már 
fogatának  láttára  is  gyülekezni  kezdett.  Szelényi 
hozzá  volt  szokva  ahhoz,  hogy  bárhol  mutatkozott, 
akár  itt,  hol  már  politikai  szereplése  folytán  Is 
figyelmet  keltett,  akár  másutt,  hol  ismeretlen  létére 
deli  jelensége  vont  magára  minden  tekintetet,  fel- 
tűnést keltsen.  Nyájas  mosolylyal,  udvariasan  tört 
magának  utat  Liza  felé.  De  mikor  Szcntendreyék- 
hez    ért,    csak    könnyedén    emelte    meg    kalapját  a 

fiatal  asszony  előtt  és  karját  a  Dortmunddal  neje 
mögött  járó  tábornokéba  fűzve,  csakhamar  élénk 
beszélgetésbe  ereszkedett  a  két  férfival. 

Szemei  ezalatt  egy  perczig  sem  hagyták  el  Lizát. 
A  szép  grófnőt,  mint  rendesen,  az  aranyifjúság 
legkiválóbb  tagjai  vették  körül :  Simbinszky,  Elepi, 
Derecskey  és  még  néhányan  azok  közül,  kiket  állí- 
tólag szörnyen  megunt,  de  azért  egy  napig  sem 
bírt  volna  nélkülözni. 

S  míg  Liza  sebesen  haladt  tovább,  mintha  meg 
akarna  szabadulni  azon  állhatatos  tekintettől,  mit, 
bár  meg  nem  fordult,  ösztönszerűen  érzett,  foly- 
ton járt  a  szája,  Simbinszky  nagy  mulatságára,  ki 
régóta  tisztába  jött  azzal,  hogy  ennek  a  bájos 
chamaleonnak.  mely  oly  soká  áltatta  mindnyájukat, 
legigazibb  színe  mégis  a  mostani. 

—  Tudja  mit  fognak  mondani,  ha  Liza  grófné 
így  egyszerre  eltűnik  körünkből !  —  kérdé  moso- 
lyogva. 

—  Nos  mit?  Nem  hogy  törődném  vele.  Miat- 
tam bármit  mondhatnak. 

—  Azt,  hogy  egyikünk  elől  szökik  meg,  mint- 
hogy nem  bírja  magát  rászánni  arra,  hogy  egyi- 
künkkel szökjék. 

Liza  alig  észrevehetői eg  fordult  hátrafelé.  De 
Szelényi  nyilván  annyira  el  volt  mélyedve  a  férjé- 
vel folytatott  társalgásba,  hogy  rá  se  nézett  többé. 
A  fiatal  asszony  megvetően  elmosolyodott. 

—  Mily  Ízetlen  tréfa  herczeg.  Különben  bizto- 
sítom, hogy  a  mi  dámáink  között  alig  van  néhány, 
ki  szívesen  ne  cserélne  velem,  és  nem  szöknék  meg 

örömest    mindnyájuk    elől    uraim,    hogy    egy    pár 
udvari  bálban  résztvehessen. 

—  Kellett  ez  nekünk  ?  —  kaczagott  Elepi,  míg 
egy  elébe  jövő  ismerősével  megállt,  kihez  egy  ér- 
dekes sporthír  hallatára  a  többiek  is  csatlakoztak 
egy  időre. 

Ezt  a  pillanatot  használta  fel  Szelényi  és  hirte- 
len Lizához  lépett.  De  az  épp  oly  hirtelen  meg- 
fordult. 

—  Károly!  —  kiáltá  biczegve  —  már  megint 
elzsibbadt  a  lábam,  —  és  karját  férjéébe  fűzve, 
csak  azután  fordult  újra  a  meglepett    Szelényihez. 

—  Hát  Miczi  hogy  van?  Mikor  ma  délelőtt 
nála  voltam,  szörnyen  fájt  a  feje.  Panaszkodott, 
hogy  nem  aludt  az  éjjel. 

Szelényi,  ki  csak  most  értette  meg,  hogy  Liza 
nem  akar  vele  négyszemközt  beszélni,  elsápadt  a 
dühtől.  Szemei  lángoltak,  összeszorított  ajkai  re- 
megtek a  felindulástól  és  a  szép  asszony,  a  mint 
tettetett  nyugalommal  felnézett  leá,  önuralma  da- 
czára borzongva  összerezzent.  Ez  a  csodaszép  em- 
ber mellette  úgy  nézett  ki  mint  egy  haragvó  ark- 
angyal és  Lizának  az  az  érzése  volt,  mintha  itt 
mindjárt,  az  egész  világ  és  férje  szeme  láttára,  le 
kellene  előtte  borulnia,  hogy  tiporja  össze  és  sem- 
misítse meg,  követelő,  nyomorult,  gyáva  szivével 
együtt. 

Lesütötte  szemeit  —  nem  bírta  látni. 

—  Miczi  bizony  rosszul  van,  —  feleié  Szelényi 
szőrmegalléros  felsőkabátját  felgombolva,  mintha 
egyszerre  melege  támadt  volna,  —  de  azért  rész- 

letcsen  elmondta  terveidet.  Most  beszéltem  le  ró- 
luk Károlyt. 

Liza,  ki  még  mindig  nem  nézett  reá,  halkan 
nevetni  kezdett.  Apró  fehér  fogai  között  csak  úgy 
sziszegve  nevetett,  míg  férjének  még  jobban  kar- 
jába kapaszkodva,  egészen  hozzásimult. 

—  Károlyt  beszélted  le  olyasmiről,  a  mi  nekem 
örömet  csinál  1  A  nagy  Szelényi  István  mégis  csak 
a  világ  legnaivabb  embere,  úgy-e  Kari  7  —  s  egy 
olyan  mosolylyal  nézett  a  tábornokra,  mely  Sze- 
'ényi  elfojtott  dühét  és  azt  az  őrjöngő  vágyat  még 
fokozta,  mit  e  piros  daczos  ajkak  után  érzett. 

A  választól  felmentették  az  ismét  hozzájuk  csatla- 
kozó urak.  Szelényi  hátramaradt  Dortmunddal,  de 
Szcntendreyéknek  azért  következetesen  nyomában 
volt.  Feltette  magában,  hogy  azért  is  kereszt  ül  viszi 
azt,  a  mit  Liza  minden  áron  el  akart  kerülni. 
Rákényszeríti,  hogy  kimagyarázza  magát  vele  s  ha 
éjfélig  kell  így  utána  járnia. 

Liza  végre  megelégelte  a  járást,  vagy  tán  az  a 
tudat  zsibbasztotta  úgy  el  minden  tagját,  hogy 
Szelényi  folyton  mögötte  van?  Elég  az  hozzá,  na- 
gyon halavány  volt  és  igazán  fáradtnak  látszott, 
midőn  kocsiba  szállt.  De  alig  foglalta  el  ülését, 
midőn  Szelényi  rnosolyogva  tette  lábát  a  kocsi 
hágcsójára. 

—  Milyen  pompás,  hogy  ma  nem  vagytok  coupé- 
tokban  I  Nemde  megengeded  Liza,  bogy  veletek 
tartsak,  még  némi  megbeszélni  valóm  van  Károly- 
lyal  ? 

És  be  sem  várva  a  sr.ép  asszony  válaszát,  nyu- 

godtan  ült  le  vele  szemben,  míg  a  tábornok  két 
hires  szűrkéje  nyilsebességgel  röpítette  őket  a 
Szcntendrey  palota  felé. 

Liza  fáradtságról  panaszkodva  a  koc^i  egyik  sar- 
kába húzta  meg  magát,  és  ajkait  összeharapva, 
szemeit  félig  lezárva,  daczos  hallgatásba  merült, 
Szelényi  ellenben  élénken  társalgott  tovább  a  tá- 
bornokkal, a  fenforgó  kellemetlen  ügyre  nézve 
tanácsát  kérve,  és  még  más  fontos  kérdéseket  is 
megvitatva  vele.  Ekközben  szigorúan  ügyelt  arra, 
hogy  még  térdei  se  érjenek  valahogy  hozzá  a  fiatal 
asszony  ruhájához,  mi  pedig  sebesen  robogó  foga- 
ton nem  mindig  könnyű  dolog.  Ez  a  tartózkodás 
némileg  megnyugtatta  Lizát  s  a  fiatal  asszony  fel- 
emelkedve, fesztelenebbül  kezdett  körülnézni. 

Alighogy  megállt  a  kocsi,  a  portás  halkan  súgott 
valamit  Szentendreynek. 

—  Ahá,  Náthánffy  ügynökei  örvendek,  hogy 
megjött  —  kiáltá  a  tábornok,  míjd  Szelényihez 
fordulva :  —  Engedelmet  kérek  egy  perezre,  mu- 
lass el  addig  Lizával.  Azonnal  szolgálatodra  leszek 
ismét. 

Ezzel  sietősen  nyitott  egy  földszinti  szobába, 
míg  Szelényi  Lizát  az  első  emeletre  követte. 

A  fiatal  asszony  nagyon  lassan  ment  és  épp  oly 
lassan,  szinte  kelletlenül  lépett  férje  szalonjába. 
Sorsüldözöttnek,  szerencsétlennek  érezte  magát. 
Éppen  azon  kellett  keresztül  esnie,  mit  minden- 
képen kerülni  akart  —  egyedül  kellett  maradnia 
Szelényivel.  De  még  meg  nem  adta  magát,  még 
nyerhetett  néhány  perczet,  hátha  férje  addig  meg- 

jön.  Az  első  dolog  a  mint  beléptek  az  volt,  hogy 
megnyomta  a  távíró  gombját. 

—  Mit  akarsz  ?  Kit  hisz  ?  —  kérdé  Szelényi 
közelebb  lépve.  De  hallva,  hogy  már  is  benyitnak, 
úgy  tett,  mintha  csak  felöltője  levctésénél  akarná 
segíteni  Lizát. 

—  Tegyenek  még  a  tűzre,  az  ember  megfagy 
itten  —  monda  Liza,  még  mindig  állva. 

A  komornyik  engedelmeskedett.  Szertartásos  las- 
súsággal tett  néhány  hasábot  a  kandalló  parázsára, 
aztán  kiment. 

E  perczben  Liza  két  vaskéz  kérlelhetlen  szorítá- 
sát érezte  csuklóin. 

—  Megőrültél !  —  Hogy  mersz  így  játszani  ve- 
lem? —  sziszegett  Szelényi,  kinek  halvány  arcza, 
lángoló  szemei  oly  közel  voltak  hozzá,  hogy  forró 
lehelletét  arczán  érezte. 

Liza  nem  kiáltott  fel,  sőt  ajkait  sem  mozgatta. 
Azonban  oly  leirhatlan  megvetéssel  tekintett  Sze- 
lényi arczába,  hogy  az  hirtelen  elbocsátotta  magától. 

Ugyanekkor  a  tábornok  hangja  hallatszott  az 
előteremben.  A  komornyiknak  valami  parancsot  adott. 

Liza  megkönnyebbülten  sóhajtott  fel,  bár  még 
mindig  igen  közel   állt  hozzá  Szelényi. 

—  Követelem,  hogy  felelj  I  Beszélj  !  —  monda 
a  férfi  nyers,  csaknem  fenyegető  hangon. 

Liza  daczosan  nézett  rajta  végig. 

—  Tán  csak  nem  képzelted,  hogy  ennek  még 
folytatása  is  lehet!  —  feleié  jéghidegen.  S  Szcnt- 
endrey  beléptével  felöltőjét  karjára  véve,  nyugodt 
méltósággal  hagyta  el  a  szobát. 

